
-1\-Lagelig  og  dvask  laa  det  udstrakte  Gaardsrum 
til  Kjøbstadens  lille  Hotel  og  lod  sig  stege  af  Formid- 
dagssoleu,  ovre  i  Stalddøren  sov  den  spættede  Hønse- 
liund  med  Forpoter  og  Hoved  paa  Tærskelen,  en  fire- 
fem  Ænder  havde  lagt  sig  til  Hvile  foran  Vandingstruget 
efter  at  have  maattet  indskrænke  deres  Morgendukkert 
til  et  tarveligt  Fodbad  i  Pj'-tterne  mellem  Brostenene 
der,  fra  Dueslaget  hørtes  en  ensformig,  snorkende  Kur- 
ren, Huskatten  havde  rullet  sig  sammen  som  en  broderet 
„Kjæledægge"  og  nød  sin  Formiddagslur  ovenpaa  en 
omvendt  Ballie  ved  Kjøkkendøren,  og  Hønsefamilien 
havde  søgt  ind  under  Halvtaget  og  gravet  sig  halvt 
ned  i  den  sandede  Jord  der  mellem  Fragtmandens  klod- 
sede, højskuldrede  Bræddevogn  og  Hotelværtens  vind- 
spilleragtige  Jagtvogn,  medens  den  gule  Deligence 
hvilede  ud  efter  sin  lange,  trættende  Nattetur  i  et  konge- 
ligt, privilegeret  Helskur  ved  Siden  af.  Alt  syntes  at 
sove  der  paa  Stedet,  kun  af  og  til  hørte  man  Hestene 
stampe  i  Stenbroen  ovre  i  Stalden,  men  det  var  kun, 
naar  de  under  Søvnen  vare  ved  at  dratte  omkuld. 

1 


Saa  med  Et  kom  der  Liv  i  Gaarden,  Slagter  Bec- 
kers vævre,  forfløjne  Enspænder  svingede  raslende  ind 
gennem  Porten  og  rullede  saa  med  mange  lystige  Bump 
henover  den  toppede  Stenbro,  til  den  gjorde  Holdt 
foran  Kjøkkendøren  med  en  saadan  Pludselighed,  at  Kat- 
ten af  Skræk  trimlede  ned  af  Ballien  og  hvæsende  satte 
afsted  i  tummelumske  Spring  iud  i  Kjøkkenet,  medens 
Hunden  spjættede  op  og  foer  frem  med  en  halvt  for- 
skrækket, halvt  morgengnaven  Gjøen,  og  Høns  og  Æn- 
der kaglende  og  rappende  benede  af  til  alle  Sider, 
skjønt  der  ikke  var  ringeste  Grund  for  dem  til  at  flytte 
sig  af  Pletten. 

Det  var  dog  ikke  alene  blandt  Gaardens  Dyrebe- 
sætning, at  der  blev  Røre;  ovre  i  Vadskehusets  Dør 
viste  en  bondeklædt  Tjenestepige  med  Haartjavser  ned 
i  Panden  og  perlende  Sæbeskum  paa  Armene  sit  nys- 
gjerrige  Ansigt  i  de  tætte,  hvide  Dampskyer;  i  Kjøb- 
mandens  Konfektionslager  paa  den  anden  Side  af  Porten 
lagde  Lærlingen  Tæppebankeren,  hvormed  han  havde 
trakteret  diverse  Gulv-  og  Bordtæpper,  fra  sig  og  forsøgte 
at  viske  det  tommetykke  Støv  af  Ruden  for  at  kunne 
faa  Kig  paa,  hvem  det  var,  der  kjørte  ind.  Ane  Have- 
kone kom  humpende  fra  den  lille  Stump  Have  bagude 
med  en  Kartoffelbusk  i  Haanden  og  rakte  Hals  over 
Pindeværks  Stakittet,  og  Niels  Gaardskarl  tumlede  ha- 
stig nedad  Stigen  fra  Foderloftet  og  sprang  geskjæftig 
et  Par  Skridt  ud  i  Gaarden  paa  sine  klaprende  Træsko. 
Men  da  han  saae,  at  det  kun  var  Byens  Slagter,  ind- 
stillede han  Farten  og  vendte  med  en  ærgerlig  Brummen 
over  at  være  bleven  forstyrret  til  ingen  Nytte    tilbage 


til  sir  Arbejde,  og  paa  samme  Maade  bar  de  Andre  sig 
ad,  de  forsvandt  strax  skuffede  over,  at  det  ikke  va.r 
Folk,  der  skulde  tilkroes,  som  Vognen  rummede. 

Der  blev  dog  Een  tilbage  af  alle  de  interesserede 
Personer,  som  Vognrumlen  havde  lokket  frem,  og  det 
var  Stedets  Madmoder,  en  Titel  som  med  sjelden  Ret 
blev  baaren  af  Madam  Wonge,  gift  med  Hans  Wonge, 
Forpagter  af  alle  Hotel  Danias  Herligheder,  thi  Bedriften 
var  ikke  saa  stor,  at  man  der  paa  Stedet  kj  endte  noget 
til  Kategorien  „Kjøkkenjomfru^'.  Madammen  fyldte 
godt,  som  hun  stod  der  nede  paa  Trappen  i  Kjælder- 
aabningen  ved  Siden  af  Kjøkkendøren  og  stak  sit  kugle- 
runde, basunkindede  Ansigt  op  af  den  skraa  Lem.  Paa 
Grund  af  Lokaliteterne  laa  det  nær  at  drage  en  Parallel 
med  et  af  disse  velnærede  Husdyr,  som  jævnlig  præ- 
sentere deres  Tryne  i  den  skraa  Aabniug  paa  Æde- 
kassen, men  man  glemte  den  Slags  Sammenligninger 
overfor  hende,  saaledes  følte  man  sig  tiltrukken  af 
det  Udtryk  af  Hjertensbravhed  og  Tilfredshed,  der  hvi- 
lede over  de  bløde,  noget  udviskede  Træk  og  lejrede 
sig  i  Kindens  milde,  godlidende  Smil.  Man  kunde  se 
sig  glad  og  tryg  paa  det  Ansigt,  hele  Personen  indgjod 
En  saa  ubetinget  Tillid,  og  det  var,  som  følte  man  sig 
selv  dobbelt  sund  ved  at  betragte  den  Livskraft,  der 
boede  i  hendes  solide  Skikkelse. 

I  den  ene  Haand  holdt  hun  en  dyb  Tallerken,  top- 
fuld af  Smør,  hvis  gule  Farve  var  saa  mørk,  at  man 
fik  en  Formodning  om,  at  Smørret  var  kjærnet  i  et 
Mejeri  af  Fandens  Mælkebøtter,  og  den  anden  Haand 
støttede  hun  mod  Kjældermuren,  for  det  kostede  hende 

1* 


nogen  Umage  at  arbejde  sig  op  ad  den  ganske  \'ist 
heller  ikke  magelige  Trappe. 

„Nu  skal  jeg  strax  være  hos  Dem,  Becker!"  raabte 
hun  fra  sit  Skjulested  op  til  Slagteren,  der  fra  Vognen 
havde  dirigeret  en  gemj^tlig  kaldende  Piften  mellem 
Tænderne  hen  mod  den  halvaabne  Kjøkkendør,  og  som 
nu  smækkede  begge  Ben  til  Siden  udover  den  lave 
Fadding  og  i  næste  Øjeblik  stod  paa  Jorden. 

Man  behøvede  ikke  at  se  paa  det  blodstænkede 
Forklæde  for  at  gjætte  sig  til  den  klejne,  men  tæt  byg- 
gede unge  Mands  Profession,  den  blev  angiven  mere 
end  tydelig  nok  baade  af  den  dybe,  f edtglinsende  Fure, 
som  Truget  ved  langt  Slid  havde  skaaret  paa  højre 
Skulder  af  den  graa  LæiTedsjakke,  og  af  den  forsorne, 
toppede  Kaskjet  af  bruntærnet  Stof  med  den  forkram- 
mede Baandsløjfe  foran,  der  bandt  Øreklapperne  op, 
og  med  den  puklede  Skygge,  der  havde  en  mørk  Fedte- 
plamase  paa  højre  Side.  hvor  Ejeren  anbragte  sine 
fedtstofholdige  Fingre,  naar  han  gav  det  'Ryk  i  Ka- 
skj etten,  der  gjaldt  for  en  Hilsen. 

Han  slog  et  Hiørne  tilside  af  det  h\ide  Klæde, 
der  dækkede  over  Kjødet  bag  i  Vognen  og  næsten 
gav  det  Udseende  af,  at  Vognen  havde  Mage  til  sin 
Herres  Forklæde  paa.  og  fæstede  saa,  medens  han  Ind- 
lede sine  Arme  paa  Vognen,  sine  Øjne  paa  Kjøkken- 
døren,  hvorfra  han  ventede  at  se  Madammen  komme: 
men  da  han  saae  hende  dukke  op  fra  Kjælderen  med 
Smørfadet,  udbrød  han  overrasket:  „Naa,  der  er  De, 
hvad,  Smørtj^v?  De  har  nok  været  nede  i  Tælleappa- 
ratet?" 


„Tælleapparatet?"  spurgte  den  ikke  hurtig  fattende 
Husmoder,  men  tilføjede  saa  efter  nogen  Betænkning 
et  forstaaende  „Naa!  Hvad  De  dog  ogsaa  Alt  kan 
finde  paa!" 

„Skal  De  have  Noget  idag?" 

,,Ja  vel  skal  jeg  det,  men  lad  mig  bare  sætte  Smør- 
ret ind!"  svarede  Madammen  og  stolprede  hen  til  Kjøk- 
kendøren. 

„Kan  Du    staa,    Du   kulrede    Kanelstang!"    raabte 

Becker  til  Hesten    mere    for    at  udfylde   Pausen,    end 

fordi   der  var  Brug    for  en   saadan  Advarsel,   thi  intet 

Ønske  laa  fjernere  for  den  kulrede  Kanelstang  end  det 

"at  bevæge  sig. 

„Hvad  har  De  idag?"  spurgte  Madam  Wonge ,  da 
hun  vendte  tilbage. 

„Dejligt  Lammekyd,  baade  Ryg  og  Forfjerding  og 
Bagfjerding,  De  kan  faa  hvad  for  et  Stykke,  De  vil! 
Bare  ikke  Leveren,  for  den  skal  Justitsraadinden  have 
at  delikatere  sig  med,  og  heller  ikke  Hovedet,  det  har 
jeg  lovet  Apothekeren;  han  er,  som  han  er  tosset  efter 
stegte  L ammeansigter.  Men  der  er  nok  at  gramse  af, 
for  jeg  kommer  altid  først  til  Dem!"  —  (Det  var  en 
utrohg  Mængde  Steder,   den   gode   Slagter   kom   først). 

„Men  det  er  jo  rent  galt,  for  jeg  maa  have  noget 

„Hvad?  De  fik  jo  Oxekjød  iovergaars,  har  De  alle- 
rede spist  det  op?  Saa  har  her  nok  været  svært  med 
Fremmede  igaar?  Den  har  staaet  paa  Boeuf,  hvad?" 

„Nej  desværre,  vi  havde  slet  ingen  Rejsende  igaar. 

men  Wonge  havde  saadan  en  gefærlig  Appetit  til 
Middagen'". 

„Ja,  han  er  en  slem  Klnmpesluger,  han  nojes  ikke 
med  Marcepan!" 

„Nej ,  og  igaar  var  det  rent  galt ,  for  han  havde 
gaaet  en  Tur  paa  en  halv  Time,  og  hvad  fylder  saa 
en  fire-fem  Stykker  Boeiif  i  Wonge V" 

„Forstaar  sig!  Naar  en  Yombat  vil  være  Vædde- 
løber, saa  maa  der  Kraftfoder  til." 

,Aa,  det  er  bare  af  Misundelse,  De  er  saa  vittig, 
De,  Spirrevippenskjold!  .  .  .  Naa  ja,  jeg  bliver  jo  nødt 
til  at  tage,  hvad  De  har.  Lad  mig  se,  hvordan  det 
seer  ud!!" 

Medens  Madammen  anstillede  en  Række  Forsøg 
paa ,  om  hendes  Fingre  lod  sig  anvende  som  Søgere 
og  bore  ned  i  forskjellige  af  de  ]jræsenterede  Stykker 
Kjød,  tilkjendegav  Becker  med  al  ønskelig  Tydelighed, 
at  han  havde  Fødselsveer  for  at  faa  Noget  sagt,  der 
berørte  et  eller  andet  delikat  Punkt ;  han  strøg  sig  fast 
om  den  rivejærnskrubbede  Hage ,  hvad  der  vilde  have 
skrabet  Huden  af  mangen ,  mindre  haardhudet  Haand, 
tildelte  sin  Kaskjet  nogle  ærgerlige  Knubs,  saa  den 
rutschede  fra  det  ene  Øre  til  det  andet,  og  sendte  en 
fin  Strå ale  ud  mellem  Fortænderne  en  fem-sexAlen  fra 
sig  Denne  sidste  Produktion  syntes  at  give  ham  saa 
megen  Tillid  til  hans  egen  Kraft,  at  han  nok  turde 
begynde:  „Der  var  en  Ting,  jeg  uden  Fortrydelse  gjeme 
vilde  spørge  om.  Madam  "Wonge  skulde  ikke  have 
nogle  Penge  at  kunne  undvære?  For  nu  er  det  jo  løbet 
op  til    en   ongefær    fyrretyve  Kroner,   jeg  har  tilgode, 


og  jeg  har  uetop  Brug  for  Stikkelsbær,  eftersom  jeg 
skal  til  Marked  vestpaa  imorgeu,  og  det  jo  kiinde  falde 
saadan,  at  der  var  Bid". 

„Fyrretyve  Kroner!  Ihjane  dog,  er  det  allerede 
løbet  saadan  paa?" 

,.Ja,  saadan  løber  det  paa,  som  Kaptejnen  sagde, 
han  satte  Fregatten  lige  op  i  Strandkanten,"  svarede 
Becker  med  det  noget  forcerede  Humør,  hvormed  ge- 
nerte Folk  undertiden  mene  at  formilde  deres  Penge- 
indkrævninger. 

„Vi  har  jo  netop  i  den  sidste  Tid  havt  saa  Lidt 
at  bestille,  Sommeren  er  jo  ikke  rigtig  begyndt  endnu, 
saa  vi  venter  paa  den  gode  Tid.  .  .  .  Jeg  kan  ikke 
begribe,  det  er  blevet  saa  Meget,  fyrretyve  Kroner!" 

„Jeg  har  det  skrevet  op  her,  Madammen  kan  selv 
kigge!"  sagde  Slagteren  og  tog  en  tynd  Kontrabog 
frem,  hvis  Blade  paa  Grund  af  de  mange  Fedtepletter 
nærmest  tog  sig  ud,  som  devare  gjorte  af  Smørrebrøds- 
papir. 

„Nej,  Gud  nej,  Becker!  Jeg  tro  er  Dem  da  nok!... 
De  kan  give  mig  de  to  St^^kker  Kjød  ind  i  Kjøkkenet, 
saa  skal  jeg  høre  efter,  om  Wonge  har  nogle  Penge," 
svarede  Madammen  og  gik  iforvejen  ind  gennem  Kjøk- 
kenet. 

Becker  anbragte  de  to  betegnede  Stykker  Kjød  i 
Truget  med  et  Par  forretningsmæssige  Klask,  der  paa 
Grund  af,  at  det  var  Levnetsmidler,  forekom  En  noget 
brutale,  men  aUigevel  ret  appetitlige,  saa  kastede  han 
med  et  flot  Sving  Truget  op  paa  Skulderen  i  den  fedt- 
glinsende  Fure   og   fulgte   efter  ind  i  Kjøkkenet.     Her 


fordrev  han  Tiden,  til  Madam  Wonge  vendte  tilbage 
med  Penge,  paa  den  behageligste  Maade  ved  at  gjøre 
noget  haandgribeligtKur  til  Line  Kokkepige,  hos  hvem 
han  introducerede  sig  paa  en  fagmæssig  Maade  ved  at 
nappe  hende  i  de  fyldige,  bare  Arme  og  spørge,  hvad 
hnn  tog  for  Pundet  af  Skjært. 

Efter  Forløbet  af  en  halv  Snes  Minutter  vendte 
Madammen  tilbage  og  sagde  undskyldende,  med  en  let 
bekymret  Panderynkning :  „Jeg  kan  ikke  give  Dem  mere 
end  som  femogtyve  Kroner,  Becker!  Det  var  Alt,  hvad 
Wonge  i  Øjeblikket  kunde  undvære/' 

„Det  er  nok,  hvad  jeg  vil  kalde  for  en  Undermaaler 
af  et  Af  bedrag.  Jeg  kunde  jo  nok  have  ønsket,  det 
fyldte  lidt  mere,  som  Manden  sagde,  han  fik  Vælling 
og  Frikadunser  til  Middag.  Naa,  men  væk  med  det 
Filosofiske,  saa  lader  vi  de  tretten-halvfjerds  staa." 

„Ja,  De  skal  nok  faa  Dem  med  det  Første,  nu  kom- 
mer jo  snart  vores  gode  Tid." 

„Javel,  nu  har  vi  vel  snart  de  velsignede  Kjøben- 
havnere,  som  skal  have  deres  Kyd  pustet  op  med  lidt 
frisk  Landluft.  Naa,  adjøs.  Madam,  adjøs,  Line!  Glem 
nu  ikke  at  dryppe  Lammefjerdingen,  for  saa  bliver  den 
gnaven." 

Med  et  Ryk  i  den  pukkelryggede  Kaskjetskygge 
slentrede  Becker  af,  og  et  Øjeblik  efter  raslede  den 
letrullende  Slagtervogn  bort  over  Gaardens  toppede 
Brostene  og  ud  af  Porten,  medens  Madammen  og 
den  tykarmede  Line  paany  tog  fat  paa  deres  afbrudte 
Kj  økkengj  erning. 

Medens   denne  lille  Episode  forefaldt  ude  paa  det 

husmoderlige  Territorium,  opholdt  Manden  for  det  Hele, 
Hotelforpagter  Hans  Wonge,  sig  rolig  inde  i  den  folke- 
tomme Gjæstestue  i  allerhøjeste  Grad  uinteresseret  for 
Afgjørelsen  af  dette  Mellemværende,  som  var  han  det 
Menneske ,  det  sidst  af  Alle  vedkom.  Kjæmpestor  og 
bredbringet  havde  han  siddet  der  urokkelig  paa  samme 
Stol  og  i  samme  Stilling,  lige  op  og  ned,  med  den  højre 
Albu  støttet  paa  det  lille,  lysegule  Beværtningsbord 
og  med  Fingrene  flettede  ind  i  hinanden,  ubevægelig, 
som  sad  han  for  en  Fotograf.  Paa  Bordet  laa  den 
diminutive,  lokale  Avis  fristende  med  to-tre  Dage  gamle 
Nyheder  fra  Hovedstaden,  men  Hans  Wonge  læste  ikke, 
han  hverken  røg  eller  skraaede,  hverken  spiste  eller 
drak,  han  tænkte  ikke  engang,  han  bestilte  absolut 
Intet,  han  sad  kun  og  stirrede  ud  paa  den  lille  Byes 
forholdsvis  udstrakte  Torv,  hvor  der  ikke  var  det  Ein- 
geste  at  se  efter. 

Det  vilde  nu  egentlig  være  uretfærdigt  at  gaa  stærkt 
irette  med  Manden,  fordi  han  manglede  al  Interesse 
for  Bedriften,  thi  han  havde  ikke  af  fri  Villie  valgt 
denne  Levevej ,  men  var  bleven  tvungen  ind  paa  den. 
Oprindelig  havde  han  havt  en  mindre  Gaard  og  hørt 
til  Knaldproprietærernes  udbredte  Klasse,  men  skjønt 
saavel  han  som  især  Konen  ikke  havde  sparet  sig  selv, 
var  det  gaaet  tilbage  for  dem.  Saa  havde  han  prøvet 
en  Mejeriforpagtning,  men  da  den  ogsaa  gik  skjævt, 
havde  hun,  der  ubetinget  var  den,  der  sad  inde  med 
den  største  Energi,  foreslaaet  ham  at  gjøre  et  Forsøg 
med  at  overtage  Forpagtningen  af  Hotellet  i  den  nær- 

liggende  Smaastad,  som  just  var  ledigt,  thi  hun  stolede 
paa  det  Ry,  hun  havde  for  at  lave  god  Mad. 

Af  Alder  var  han  et  Par  og  tredive  Aar,  og  af 
Statur  var  han  stor  og  tyk,  med  et  Par  troskyldige, 
klare,  lyseblaaØjne  ogmedHaaret  skilt  og  redt  paaBonde- 
maner  med  nogle  underlige,  krusedullede  Bukler  over 
Ørerne.  Det  godlidende  Smil  og  den  hyggelige  Kjærne- 
kraft  havde  han  tilfælles  med  sin  Kone,  og  i  det  Hele 
lignede  de  To  hinanden  i  saa  Meget,  hvad  der  ikke 
mindst  kom  frem  i  Forretningen.  Lidt  tunge  i  det, 
lidt  langsomme  i  Vendingen  vare  de  i  Sammenligning 
med  en  kjøbenhavnsk,  springsk  Vært  og  Værtinde  at 
ligne  ved  et  Par  kraftige,  sværlemmede  Møllerheste 
ligeoverfor  et  Par  vævre  Strandvejs  Ponj^er.  De  kj endte 
ikke  det  Begreb,  at  Noget  hastede.  Intet  kunde  være 
pudsigere  end  at  se  ham  klunte  afsted  i  Skjænkestuen, 
naar  han  en  sjælden  Gang  fik  en  Følelse  af,  at  det  dog 
vist  var  bedst,  han  skyndte  sig. 

Derfor  var  Hotel  Dania  ogsaa  saa  aparte,  som  det 
var,  og  lignede  saa  grumme  lidt  andre  Hoteller.  Offi- 
cielt kaldte  det  sig  i  Avertissementerne  første  Klasses 
Hotel,  anden  Klasse  havde  været  nok  saa  betegnende, 
tredie  maaske  endnu  bedre.  Meget  talende  var  det, 
at  den  lille  Byes  jævnere  Befolkning  fra  gammel  Tid 
kaldte  det  for  Kroen.  Det  var  ikke  den  gode  Villie, 
det  skortede  "Wonges  paa,  men  deres  totale  Ubekjendt- 
skab  til  Beværterfaget  i  Forbindelse  med  deres  grænse- 
løse Upraktiskhed  i  Almindelighed  og  de  yderst  nøj- 
somme Fordringer  til  Komfort,  de  personlig  stillede, 
gjorde  Dania  til  et  lidet  tiltalende  Opholdssted.     Fruen 

—  eller  Madammeu,  som  hun  iflæng  kaldtes  —  forstod 
sig  f.  Ex.  ikke  bedre  paa  Opreduingeii  af  Senge,  end 
at  hun  mente,  Alt  var  gjort  paa  det  Bedste,  naar  hun 
dængede  saa  mange  Puder  og  D3aier  deri  som  muligt, 
hvorfor  Hotellets  Senge  da  ogsaa  stedse  struttede  som 
overmættede  Bondersenge;  og  klagede  en  Rejsende 
over,  at  han  maatte  vente  en  Timestid  paa  sin  Mad, 
blev  han  trøstet  med  den  traditionelle  Husmoder-Und- 
skyldning: „Ja,  Herregud,  vi  vadsker  idag!"  Hvad 
Manden  angaaer,  sorterede  egentlig  kun  Drikkevarer  og 
Cigarer  under  ham,  men  det  forstod  han  sig  ikke  bedre  paa, 
end  at  han  altid  blev  narret  dermed  og  fik  sig  prakket 
det  gyseligste  Tøjeri  paa  af  de  til  den  laveste  Rang- 
klasse hørende  Handelsrejsende,  som  gjæstede  Hotellet. 
Istedetfor  nu  klogelig  at  holde  Bøtte  hermed  og  søge 
snarest  mulig  at  komme  af  med  det  daarlige  Parti, 
omtalte  han  netop  sit  Uheld  til  Alle  og  Enhver,  som 
gad  høre  derpaa,  og  dette  kom  ikke  af  nogen  ukom- 
merciel Ærlighedsfølelse,  men  ene  af  hans  ubegrænsede 
Aabenhjertighed.  Og  naar  han  sagde  sit:  „Det  var  da 
saa  møje  skammeligt,  som  han  narrede  mig!",  lød  det 
saa  godmodigt,  at  man  næsten  fik  Lyst  til  at  hjælpe 
ham  af  med  de  mislykkede  Sager,  og  ikke  rigtig 
vidste,  om  Manden  ikke  selv  morede  sig  over  den 
fiffige  Bedrager. 

Paa  den  Dag,  denne  Historie  begynder,  sad  Hans 
Wonge  som  sagt  i  den  mest  afgjorte  Uvirksomhed  og 
saae  lige  ud  i  Luften  for  sig.  Man  skulde  ikke  troet, 
at  han  havde  behovet  nogen  Medhjælp  dertil,  og  dog 
havde    han    en    saadan,    ikke   i  nogen  dvask  Opvarter, 

som  ved  Buffeten  hensank  i  skuffende,  gyldne  Drømme 
om  Strømme  af  Drikkepenge,  thi  en  saadan  Overflødig- 
hed som  en  regulær  Opvarter  fandtes  ikke  i  Hotel 
Dania,  men  i  en  gammel  Stamgjæst,  der  sad  i  en  Krog 
af  Gjæstestuen  og  saae  hen  for  sig.  til  en  Afvexling 
dog  bakkende  løs  paa  en  halvlang  Pibe  med  et  stærkt 
forbrændt  Træhovede. 

Gamle  Klovborg,  som  han  kaldtes  hele  Byen  over, 
var  en  ærværdig  Graaskjæg  paa  godt  op  i  Tredseme, 
men  dog  endnu  saa  temmelig  rask  og  rørig.  I  de  sidste 
tredive  Aar  havde  han  hørt  til  Hotel  Dania,  han  havde 
et  mindre  Væ.relse  ovenpaa,  men  hvem.  der  saae  dets 
Uhygge,  forstod,  at  han  hele  Dagen  opholdt  sig  i 
Skjænkestuen.  Wonge  havde  arvet  ham  fra  sin  For- 
gænger, og  nu  syntes  han,  gamle  Klovborg  hørte  til 
i  Stuen  som  den  fjTretræesmalede  Skjænk  med  den 
fiskefadsagtige  Tinbakke  til  de  opvadskede  Glas  og  uden 
at  gjøre  større  Gavn  end  det  opfyldende  Skrummel  af 
et  Billard  med  de  vatersotige  Ben  og  det  luvslidte 
Klæde,  der  var  saa  lappet  som  nogen  Røgters  Frakke. 
Gamle  Klovborg  havde  i  sin  Tid  været  en  meget  søgt 
Dyrlæge,  men  var  bleven  overfløjen  af  en  yngre,  flittig 
KoUega,  thi  Flid  havde  aldrig  hørt  til  Kdovborgs  frem- 
ragende Egenskaber;  hans  gamle  Kimder  brugte  den 
unge  Dyrlæge,  men  de  trakterede  paa  Klovborg,  og 
paa  den  Maade  bevarede  han  en  vis,  relativ  Værdi  for 
Værten.  Naar  der  Ingen  var,  der  havde  budt  ham  et 
Glas,  imdværede  gamle  Klovborg  det  og  gjorde  fri- 
villig Smaagavn  ved  at  sætte  de  afbenyttede  Glas  og 
Flasker  bort,  række  den  gratis  Bøtte  Tobak  og  Tænd- 

stikker  rundt,  o.  s.  v.,  og  naar  Værten  var  fraværende, 
gjorde  han  Eegnskab  op  med  Gjæsterne,  og  karakteri- 
stisk var  det  saavel  for  ham  som  for  Wonge,  at  han 
var  meget  mere  nøjeseende  end  den  Sidstnævnte  og 
glædede  sig  langt  mere  over,  at  der  kom  mange 
Penge  i  Kassen. 

De  to  Husfæller  havde  siddet  i  Stue  sammen  godt 
og  vel  en  Timestid,  uden  at  nogen  af  dem  havde  talt 
et  Ord,  og  da  som  bemærket  Intet  hastede  i  det  Hus, 
vare  de  fremdeles  blevne  siddende  saaledes,  hvis  ikke 
Husmoderen  havde  afbrudt  dem  ved  at  træde  ind  og 
bede  om  Penge  til  Slagteren. 

Ærlig  og  redelig  afleverede  Wonge  Alt,  hvad  der 
var  i  Kassen,  og  da  hun  var  gaaet  dermed,  udbrød 
han  efter  at  have  kastet  et  mere  forundret  end  betænke- 
ligt Blik  ned  i  den  tomme  Pengeskuffe  nok  saa  glad: 
„Nu  har  jeg  aldrig  en  eneste  Øre  i  Kassen!" 

„Saa  skulde  De  ikke  have  givet  ham  saa  Meget, 
femten  Kroner  havde  været  Nok  i  Afdrag,"  mumlede 
Klovborg  henne  fra  sin  Krog.  „Men  har  Fuldmægtig 
Møller  ikke  betalt  Dem  Noget  af.  hvad  han  skylder  for 
det  Afskedsgilde,  han  gav  her  i  forrige  Uge?" 

„Nej,  han  har  ej!"  svarede  Wonge  og  satte  sig  hen 
paa  sin  gamle  Plads  for  at  optage  sin  tidligere  Be- 
sk] æftigelse. 

„Veed  De  da  ikke,  at  han  rejser  idag?" 

„Nej  da,  gjør  han  det?  Saa  skal  De  se,  saa  narrer 
han  mig  nok!" 

Dette  blev  sagt  uden  Vrede  eller  Ærgrelse,  knap 
nok  med  lidt  Skuffelse,  og  da  Klovborg  vidste,  det  var 

uden  Nytte  at  opfordre  Woiige  til  at  gjøre  Noget  for 
at  faa  sine  Penge,  talte  han  ikke  mere  om  den  Sag, 
og  Taushedeu  hvilede  atter  over  Skjænkestuen. 

Lidt  efter  faldt  Klokken  til  Slag  i  den  gamle 
Bornholmer,  der  ligesom  nødig  afleverede  ti  drævende, 
snmTende  Slag. 

„Ti!"  talte  Klovborg.     „Saa  er  det  Frokosttid." 

„Ja,  mi  kan  det  vel  ikke  vare  saa  længe,  inden  vi 
skal  have  en  Bid  Mad,"  svarede  "Wonge,  idet  han  helt 
livlig  ved  Udsigten  til  at  skulle  ilag  med  en  af  sine 
Yndlingsbeskjæftigelser  rejste  sig,  slentrede  ud  af  Stuen 
med  et:  „Det  er  nok  bedst,  jeg  varer  dem  ad  ude  i 
Kjokkenet." 

Et  Kvarterstid  efter  kom  Fru  Wonge  ind  i  Skjænke- 
stuen med  Hotellets  største  Fad  propfuldt  af  ind- 
bydende Smørrebrød,  hun  standsede  midt  paa  Gulvet, 
saae  sig  om  i  Værelset  og  spurgte  saa:  „Hvor  er  de 
Rejsende?" 

„Hvad  for  nogle  Rejsende?"  spurgte  Klovborg  til- 
bage.    „Her  har  Ingen  været!" 

„Ingen?  Men  Gud,  det  kan  jeg  da  ikke  forstaa! 
Wonge  kom  ud  i  Kjokkenet  og  sagde,  jeg  maatte 
skynde  mig  alt,  hvad  jeg  kunde,  med  at  skjære  tolv 
Stykker  elegant  Smørrebrød  til  to  flotte  Rejsende." 

„Haha,  det  har  han  sagt,  for  at  vores  Frokost 
skulde  blive  saa  meget  des  bedre." 

„Aa,  det  er  sandelig  en  Skam  af  ham!"  sagde 
Fruen,  men  kunde  dog  ikke  bare  sig  for  at  stemme  med  i 
Klovborgs   Latter.     „Tænk,  hvor  udspekuleret!    Og  jeg 

har  baacle  aabnet  en  Sardindaase  og  taget  af  den  ægte 
Schweizer  Ost." 

„Jamen  der  er  jo  altfor  Meget  til  os  To,  jeg  spiser 
saa  Lidt  ..." 

.,Aa,  De  veed  jo  nok,  Wonge  kunde  magelig  gjøre 
det  af  med  det  Hele  og  Mere  endda,  om  det  skulde 
være.     Ja,  saa  sætter  jeg  det  ind  i  Bagstuen!" 

Da  Værten  et  Øjeblik  efter  tog  fat  paa  Frokosten 
inde  i  Bagstnen,  viste  det  sig  snart,  at  hans  Kone  ikke 
havde  overvurderet  sin  Mands  Appetit,  det  ene  Stykke 
Smørrebrød  forsvandt  efter  det  andet  i  Kjæmpen,  og 
det  skjønt  hvert  Stykke  fyldte  lige  saa  meget  som  en 
hel  Portion  Smørrebrød  paa  en  kjøbenhavnsk  Kafee,  og 
Fadet  skinnede  saa  hvidt  som  en  Snemark,  som 
Stormen  har  fejet  henover,  da  Indgangsdøren  til  Skjænke- 
stuen  med  et  Brag  blev  skubbet  op. 

„Halløj,  nu  kommer  der  Gjæster  i  Stuen!"  udbrød 
Wonge  glad,  som  mættede  Folk  pleje  at  være,  og  til- 
føjede, da  han  ikke  gad  rejse  sig,  som  mættede  Folk 
heller  ikke  gjerne  gjore:  „Aa,  se  efter,  hvem  det  er. 
Klovborg!" 

Den  gamle  Dyrlæge  rejste  sig,  kiggede  ind  ad 
Døren  og  oplyste:     „Det  er  kun  Hansen  med  01!" 

„De  seer  nok  selv  efter,  hvad  der  mangler  i  Be- 
holdningen, min  gode  Øltapper!"  bad  Wonge,  og 
det  gjorde  Vedkommende  ogsaa  at  dømme  efter  den 
Rumsteren  med  Flasker,  der  lød  derindefra. 

Da  bemeldte  Hansen  havde  kompletteret  Ølbehold- 
ningen,  præsenterede  han  sig  i  Døraabningen  med  begge 

de  lange  Arme  tæt  behængte  med  Flaskekurve.  Hans 
Ærgjerrigbed  var  at  ligne  en  velstaaende,  kjøbenhavnsk 
Brj^ggerknægts  og  som  en  Saadan  være  enevældig 
Potentat  over  alle  mindre  Værtshusholdere,  og  af  demie 
Charges  Uniform  fandtes  da  ogsaa  de  høje  Fedtlæders- 
støvler,  det  lange  Forklæde  med  Brystsmækken  og 
Spundsaabneren,  der  dinglede  som  en  Ordensdekoration 
paa  venstre  Brj^st,  men  det  behørige  Embonpoint,  der 
skulde  formilde  med  hans  arrogante  Selvsikkerhed, 
manglede,  og  derfor  var  hans  Forsøg  paa  at  realisere 
sit  Ideal  ikke  faldet  mere  heldigt  ud,  end  at  der  deraf 
resulterede  en  ganske  almindelig  Vigtigmager,  gjennem 
hvis  hele  Væsen  den  forhenværende  Tjenestekarl  hvert 
Øjeblik  sttik  frem.  Der  kunde  drages  en  Parallel 
mellem  ham  selv  og  hans  Ekvipage ;  den  havde  engang 
i  Tiden  næret  højtfl3^vende  Illusioner  om  at  vorde  til 
en  kjøbstadsagtig  Enspænder  Ølvogn  med  rigtmalede 
Etiketter  paa  Siden,  men  var  kun  bleven  til  en 
ganske  ordinær  Trækkevogn,  som  han  selv  maatte  ase 
afsted  med. 

„Goddag,  Wonge!"  raabte  han  med  næsvis  Famili- 
aritet. „Nu  har  jeg  komplementeret  Lageret,  det  var 
sytten  Wienerøller  og  toogtredive  Tuborgere.  Gammel 
Carlsberg  kan  jeg  ikke  give  Dem  noget  af,  de  har  igjen 
kun  sendt  mig  een  Tønde  istedetfor  tre  derovrefra." 

„Hm!  Det  var  dog  kivsomt,  det!  Saadan  gaaer 
det  hver  eneste  Gang,"  brummede  Wonge,  ikke  synder- 
lig gnaven  over  at  være  bleven  narret,  men  blot  som 
for  at  konstatere  Faktum. 

„Ja,  man  kan  jo  aldrig  faa,  livad  man  rekvereer 
etter  fra  det  Br3^ggeri.  Ja,  saa  blev  det  lige  tre  Kroner 
og  halvfjerds." 

„Javel,  ja!  Men  jeg  har  ingen  Penge  idag,  Hansen, 
nej,  jeg  har  ej !  Becker  fik  even  nu  alle  mine  Kon- 
tanter." 

„De  skylder  ogsaa  for  de  to  sidste  Gange,  Wonge; 
der  staar  otte  Kroner  og  tj^ve  forud." 

„Gjør  der?  Saa  bliver  det  elleve  halvfems!  .  .  . 
Det  er  manne  Penge  !  .  .  .  Men  De  skal  nok  snarest  faa 
dem,  nu  kommer  jo  vores  gode  Tid." 

„Aa  ja!  Ja,  Søren  Hansen  har  heldigvis  Raad  til 
at  give  Kredit!  .  .  .  Naa,  Farval  i  Stuen!"  sagde  Øl- 
tapperen og  stampede  afsted. 

Paa  Slutningen  af  den  stedlige  Matadors  Visit  var 
Fru  AVonge  traadt  ind  i  Bagstuen  med  tre  dampende 
Kopper  Kaffe,  hun  blev  staaende  lige  indenfor  Døren, 
til  han  var  gaaet  sin  Vej,  saa  nærmede  hun  sig  Bordet, 
idet  hun  sagde:  „Jeg  har  taget  min  Kaffe  med  herind 
for  at  sitte  et  Øjeblik,  for  man  bliver  da  saa  meget  træt 
af  saadan  at  stavre  omkring  derude  i  Kjøkkenet." 

„Og  velkommen  skal  Du  være.  Mutter!  Det  er  jo 
helt  sjeldent  at  se  Dig  herinde  hos  os,"  svarede  Manden, 
idet  han  med  noget  robust  Ømhed  trak  i  hende  for  at 
hale  hende  ned  i  Sofaen  ved  Siden  af  sig. 

Hvni  strittede  imod,  men  skjønt  det  ellers  ikke 
skortede  hende  paa  Kræfter,  kande  hun  naturligvis  ikke 
staa  imod  Wonges  Kjæmpekraft,  saa  meget  mere  som 
hun  jo  ikke  havde  Hænderne  fri  paa  Grund  af  Præ- 
senterbakken,    hun  bar.      Nu   traf  det   sig   saaledes,   at 

hun   i  Øjeblikket  just    befandt    sig    bag    den   Stol    for 
Enden    af  Bordet,    hvorpaa    gamle    Klovborg    sad,    og 
opad  denne  Stol  sogte  liun  at  finde  et  fast  Støttepunkt. 
Den  skrøbelige  Hotelbeboer  kunde  imidlertid  ikke  tænke 
paa  at  hindre   de  kraftige  Ægtefæller   i    at  nærme  sig 
hinanden  med  større  Udsigt  til  et  heldigt  Resultat  end 
den,    hvormed    en  almindelig    Hasselnød   søger   at  for- 
hindre   de    to   Grene    paa    en  Nøddeknækker  i  at  slaa 
sammen,    og    skjont    han    af   al    Magt    stemmede    sine 
Hænder    mod    Bordkanten,    gled    Stolen    sagteligt    ind 
under  Bordet.     I  Forudfølelsen  af,    at  han   snart  vilde 
blive  klemt  saa  flad  som  en  Thedug  i  en  Servietpresse, 
skreg  han  Gevalt,  men  AVonge  var  ikke  tilsinds  at  op- 
give   sine  Løjer    og    lagde    blot    lidt    mere  Kraft  i   sit 
Ryk.    Konen  var  ved  at  tabe  Balancen  med  Præsenter- 
bakken,    og   Resultatet   vilde    sikkert    være    blevet,    at 
saavel    Klovborg    som    hendes   Mand   vilde   have   faaet 
sig     et     mere     end     tempereret     Styrtebad     og     være 
blevne    forvandlede    til    et    Par    kaffebrune    Mulatter, 
hvis     den     brave    Husmoder     ikke     havde     været     saa 
resolut   at  lade  Bakken   paa  sin  Vej  ned  mod   Bordet 
gjore     en     Mellemstation     paa     den     gamle     Dyrlæges 
Isse.     Naturligvis  ^Tælede  Issens  Ejermand  op  i  \'ilden 
Sky  over  dette  uventede  Tillæg  til  sine  Lidelser,    men 
Situationen  var  reddet,  et  Øjeblik  efter  klaskede  Bakken 
ned  paa  Bordet,  uden  at  der  var  spildt  mere  af  Kaffen 
end    det    Skvulp,    Overkopperne     afleverede    i    Under- 
kopperne ved  Bakkens  pludselige  Grundstødning.    Sam- 
tidig dalede  Fruen  ned  i  Sofaen  hos  sin  Mand,  og  godt 
var  det,  den  var  af  saa  solid  en  Struktur,  som  den  var. 

thi  i  sylfidelette  Exercitier  og  yndefuldt  Skjælmeri 
mindede  deres  Kjærlighedsleg  nærmest  om  den  Scene, 
et  Par  granvoxne  Bjørne  opføre  i  deres  Bur,  naar  de 
boxes  med  hinanden,  saa  Menageriet  skælver  derved. 

„Gudbevares,  hvor  Du  er  fjumset  idag!''  begyndte 
Mad.  Wonge,  da  hun  havde  viklet  sig  ud  af  sin  Mands 
Livtag.  „Man  skulde  ikke  tro,  vi  sad  i  det,  som  vi 
gjør." 

„Jeg  synes,  vi  sidder  helt  udmærket  her  i  Sofaen, 
Nikoline,"  svarede  Manden  med  et  fedt  Smil. 

„Aa,  det  er  jo  ikke  saadan,  jeg  mener!  Jeg  hørte 
jo  godt,  at  vi  ogsaa  skylder  Hansen  en  Masse  Penge. 
Jeg  kan  ikke  forstaa  det,  for  naar  vi  sælge  saa 
meget  01,  skulde  man  dog  ogsaa  tro,  vi  tjente  en  god 
Slump." 

„Troer  Du,  jeg  forstaaer  det?  Aldrig  det  Bitterste! 
.  .  .  Jeg  synes  stadigvæk,  der  maa  være  saa  Meget  i 
Kassen,  men  der  er  kun  Thomas." 

„Jamen  ...  Du  ...  Du  gjør  heller  ikke  Noget  for 
Forretningen,  Hans!" 

„Hvad  vil  Du,  jeg  skal  gjøre?  Jeg  kan  da  ikke 
gaa  ud  paa  Torvet  og  trække  Gjæster  herind." 

„Nej,  det  forstaaer  sig,  det  kan  Du  jo  ikke,"  svarede 
Nikoline,  skjønt  der  ingen  Tvivl  var  om,  at  hvis  det 
alene  skulde  være  kommet  an  paa  de  fysiske  Kræfter, 
saa  vilde  Wonge  i  en  Haandevending  have  kunnet 
praktisere  Enhver,  der  passerede  Torvet,  ind  i  Skjænke- 
stuen  gjennem  Døren  eller  Vinduerne  eller  selve  den 
Bindingsværks  Mur,  om  galt  skulde  være. 

„Deres  Koue  har  Ret,  AVonge!"  faldt  Klovborg 
ind,  idet  lian  med  apodiktisk  Overbevisning  lystede 
baade  paa  Hovede  og  paa  Stemme.  „De  gjør  ikke  Nok 
for  det.  ikke  som  de  andre  Værter  har  gjort  før  Dem.'^ 

„Saa — aa?  Og  hvad  gjorde  de?  Nielsen  gik  i 
Stykker  her  paa  „Dania",  og  Lundholm  nu  sidst  rejste 
heÆa,  fordi  det  ikke  vilde  gaa." 

„Ja — a,  ja\'ist  saa!  Men  saa  var  der  gamle  Hj'lle- 
sted  før  dem,  det  var  en  Mand,  der  forstod  sit  Kram  I 
.  .  .  Aark  ja,  gamle  Hyllested!" 

„Ja,  det  kommer  De  altid  med!  Gamle  Hyllested 
og  gamle  Hyllested!  Hvad  gjorde  han  da?  Lad  os  en- 
gang høre !" 

„Ja,  hvad  gjorde  han?  Hvad  gjorde  han?  . .  .  Han 
.  .  .  han  gav  for  Exempel  ikke  nær  saadan  en  Kredit, 
som  De  gjør." 

„Ja,  naar  jeg  ikke  gav  den,  saa  kom  her  nok  slet 
Ligen ! " 

„Natmiig\'is  gav  han  ogsaa  Kredit,  og  kanskesen.s 
endog  lige  saa  meget,  men  han  gav  ikke  saa  lang  Hen- 
stand som  De." 

„Troer  De,  det  er  med  min  gode  Ville,  jeg  gjør  det? 
Man  holder  begriveligvis  mere  af  Mælkekøer  end  af 
Brumlere." 

„Gamle  HyUested  havde  nu  en  glimrende  Methode 
til  at  faa  sit  Tilgodehavende  paa.  Se,  han  holdt 
Fødselsdag  den  første  Febniar,  og  paa  den  Dag  gav 
han  en  stor  Frokost  for  sine  Gjæster,  rigtig  flot,  men 
de,  som  ikke  havde  betalt  deres  Eegning  fra  forrige 
Aar,    blev    ikke   inviterede  med.     Aa,   det  var  utroligt, 

iivad  det  hjalp  til,  at  Folk  betalte,  for  dels  vilde  de 
nok  have  den  Smaus  med,  og  dels  var  det  jo  saa  flovt 
ikke  at  være  tilstede,  for  saa  vidste  alle  Ens  Bekjeudte 
jo,  at  man  endnu  stod  paa  Brædtet  fra  forrige  Aar." 

„Ja,  den  var  krabatens  nok.  hoho!"  erklærede 
Wonge  og  lo  paa  sin  flæskede  Vis.  „Men  det  kan  jeg 
jo  ikke  gjøre  ham  efter,  desformedelst  jeg  holder  Fødsels- 
dag den  treogtyvende  November." 

„Men  Herregud,  kan  De  ikke  engang  forstaa  saa 
meget  som,  at  det  var  en  Fødselsdag,  han  havde  digtet 
op  blot  for  at  faa  sine  Moneter?  Hans  rigtige  nor- 
male Fødselsdag  var  der  ikke  en  Moderssjæl,  der 
kjendte!     Nej,   gamle  Hyllested    var  ikke  for  Katten!" 

„Det  har  været  en  rigtig  Fiffikus,  han!"  faldt  Fru 
Wonge  ind  med  ■  oprigtig  Beundring.  „Hvorfor  finder 
Du  heller  aldrig  paa  saadan  Noget,  "Wonge  ?' 

Paa  dette  Tidspunkt  blev  denne  huslige,  økono- 
miske Samtale  afbrudt  af  en  fem — sexogtyveaarig  Mand, 
Wonges  Husfælle,  der  var  kommen  til  udenfor  i  den 
fælles  Gaard  og  nu  lænede  sig  paa  Albuerne  i  det  aabent- 
staaende  Vindue  og  saaledes  præsenterede  sit  Bryst- 
billede i  en  af  tarveligere  Fotografer  særdeles  yndet 
Indfatning.  Overdrevent  skjønt  var  Billedet  just  ikke, 
thi  Albert  Maag  havde  et  underlig  indadvendt,  saa  at 
sige  konkavt  Ansigt,  der  ledede  Tanken  hen  paa  de 
moderne  Askebægere  i  Huulrelief,  og  navnlig  besad 
han  en  kort  afsnuppet,  tilbageskraanende  Hage  af  dimi- 
nutiv Størrelse,  som  han  kunde  trække  ind  i  sig  selv 
og  næsten  faa  til  at  forsvinde,  uden  at  det  endnu  til 
Dato  var  lykkedes  noget  Menneske  at  udgrunde,  hvor 

den  blev  af.  Denne  Hage  gav  liam  ikke  noget  videre 
kløgtigt  Udseende,  og  det  gjorde  da  for  den  Sags 
Skyld  heller  ikke  den  rødlig  gyldne,  opvixede  Knebels- 
bart, de  nedhængende,  temmelig  tyndladne  Bakken- 
barter eller  hans  Hovedhaars  slikkede  Kræmmerfrisure, 
der  saa  tydelig  som  nogen  Signalementsrubrik  angav 
hans  Livsstilling  som  Damekræmmerfaget.  Forresten 
havde  han  for  ikke  ensidig  at  betone  sin  Næringsvej 
suppleret  sine  korporlige  Fortrin  med  en  vis  Urte- 
kræmmervane,  idet  han  ved  at  stemme  Tungen  mod 
Fortænderne  slog  nogle  smaa  Knips,  som  sad  der  Noget 
mellem  Tænderne,  der  generede  ham,  og  naar  han  i 
sin  Butik  udsendte  disse  smeldende  Smask,  lød  det, 
som  smagte  han  paa  de  Tøjer,  han  anbefalede.  For 
lige  saa  godt  strax  at  blive  færdig  med  hans  Levevej 
skal  det  endnu  anføres,  at  han  ikke  havde  nogen  selv- 
stændig Forretning,  men  var  BestjTer  af  en  Filial  af 
et  af  de  store,  kjøbenhavnske  Magasiner,  hvorfor  det 
ikke  var  mere  end  rimeligt,  at  den  unge  Mand  følte 
sig  betydelig  hævet  over  de  almindelige  Provinskjøb- 
mænds  Rangklasse. 

„Velbekomme  Kaffen!"  raabte  han  ind  ad  Vinduet 
og  tilføjede  med  den  flux  de  bouche^  der  er  egen  for 
Folk  af  hans  Fag:  „Ah,  herlig  Duft!  Java  Nummer 
Et,  uden  Tanke  af  Cikorie  eller  Gulerødder!  Nej,  mange 
Tak,  det  er  ikke  fem  Minutter,  siden  jeg  fik  en  Kop! 
.  .  .  Det  er  Nyt,  som  sjælden  skeer,  at  se  Fruen  repræ- 
senteret her  paa  Pladsen  i  de  for  Offentligheden  til- 
gjængelige  Lokaler.  De  sidder  saa  alvorlige  Allesammen, 
maaske  Familieraad  om  en  eller  anden  delikat  Affære, 

som  ikke  egner  sig  for  Udeiiforstaaende  —  udenfor 
Vinduet  Staaende?     Hehe!" 

„Vist  ikke  nej !"  svarede  Wonge.  „Vi  har  ingen 
Hemmeligheder.  Kom  indenfor,  Kjøbmand,  og  hjælp 
mig  arme  Mennisk!  Det  er  ikke  Nok,  jeg  har  min 
Kone  til  at  holde  Gardinprædiken  for  mig,  nu  hun  har 
faaet  en  Kapellan  tilhjælp  i  D^a'lægen  her." 

„Nu,  skal  jeg  strax  være  der!  De  tillader  nok, 
Frue,  jeg  gaar  igjennem  det  Allerhelligste,  jeg  mener 
Kjøkkenet?" 

Da  Maag  et  Øjeblik  efter  traadte  ind  i  Stuen,  ud- 
brød Mad.  Wonge  strax:  „Men  hille  den,  hvor  De  er 
fin,  Maag!  I  sort  Frakke  saa  tidlig  paa  Dagen  og 
med  den  sorte  Filthat.  Hvad  betyder  det,  hvor  kommer 
De  fra?" 

„Ja,  De  kan  tro,  den  har  været  drøj !  .  .  .  Lad  mig 
faa  en  Bitter  til  at  stj^rke  mig  paa,  Wonge!" 

„Aa,  Klovborg,  De  kan  nok  hitte  Bitterflasken  inde 
i  Skjænkestuen,  De  sidder  nærmest  Døren!"  henkastede 
Værten  til  Klovborg,  der  strax  rejste  sig,  glad  over  at 
komme  i  Aktivitet  og  endnu  gladere  over  at  kunne 
skrive  Kjobmanden  op  for  en  Bitter  i  den  fedtede,  for- 
krøllede Regnskabsbog. 

„Purrh,  jeg  har  været  paa  Kondolensje\nsit,"  fort- 
satte Maag  efter  at  have  styrket  sig,  „nede  hos  Farver 
Jochumsens  Enke  ...  jeg  gik  saa  tidlig  paa  Dagen, 
fordi  jeg  vidste,  at  opsatte  jeg  det  til  Middag,  kunde 
jeg  ikke  overvinde  mig  til  det,  saadan  er  det  gaaet  i 
de  sidste  fire  Dage  ...  De  kan  tro,  den  var  munter. 
Der  sad  Enken   og  de  tre  Døtre  og  hans  Søster,  Alle- 

sammen  kulsorte  —  værs'artig,  hele  Sorgemagasiiiet! 
Om  det  saa  var  Rendestenen  udenfor,  saa  var  den  i 
Sørgetøj ,  for  de  har  begribeligvis  ikke  bestilt  Andet 
end  farve  Sort  i  de  sidste  Dage". 

„Aa,  fy  dog,  Maag!  Den  Slags  skal  man  ikke  drive 
Løjer  med!  De  gjorde  bedre  i  at  hjælpe  os  med  at 
finde  paa,  hvad  vi  Stakler  skal  gjøre  for  at  trække 
Gjæster  tilhuse,  for  det  er  det.  Klovborg  og  jeg  sidder 
og  præker  for  Fatter,  at  han  ikke  gjør  Nok  for  det". 

„Slutter  mig  ganske  til  den  ærede,  foregaaende 
Taler!  Pengene  kommer  ikke  i  vore  Dage  spaserende 
af  sig  selv  i  Portemonnixen  saadan  gratis,  omsonst,  for 
Ingenting,  man  maa  selv  gjøre  Noget,  følge  Trop.  være 
paa  Højde  med  sin  Tid!" 

„Hør,  nu  bliver  jeg  snart  gal  i  Skralden,"  meddelte 
Wonge  i  den  mest  godmodige  Tone  af  Verden,  „naar 
I  immervæk  knalder  løs  med  det  Pølsepræk  om,  at  jeg 
skal  gjøre  Noget  for  Forretningen,  naar  Ingen  af  Jer 
dog  kan  sige  mig,  hvad  det  er,  jeg  skal  gjøre." 

„Tja,  det  er  ikke  saadan  at  sige,  hvad  det  skal 
være,"  svarede  Albert  Maag  langsomt  og  affyi'ede,  me- 
dens han  betænkte  sig,  en  hel  Pelotonild  af  smeldende 
Tandknips."  Hvad  gjør  vi  andre  Forretningsfolk? 
Averteer,  reklameer!" 

„Jeg  averterer  kun  i  „Flaarups  Tidende" ,  og  det 
er  minsæl  ene,  fordi  den  Hundestejl  af  en  Redaktør 
har  sagt,  at  ellers  gaar  han  til  Hansen  og  drikker 
sit  01." 

„Hvad  Nytte  tro  er  De,  det  er  til  at  avertere  i  den 
Stump  Avis'?  Det  Par  hundrede  Mennesker,   der  læser 

den  her  paa  Egnen,  veed  s'gu  nok,  hvor  Hotel  Dania 
h'gger,  og  hvor  fortræifelig  man  spiser  der,  takket  være 
Fruens  til  enhver  Tid  velassorterede  og  med  de  nyeste 
Dessins  forsynede  Kjokken.  Nej,  jeg  taler  naturligvis 
om  de  store  Blade,  de  store  Blade!" 

„Det  er  et  sandt  Ord!"  faldt  gamle  Klovborg  ind, 
hvis  fordums  Humør  endnu  engang  imellem  slog  ung- 
dommelige Gnister.  „Det  har  ogsaa  tidt  og  mange  Gange 
undret  mig,  at  AVonge  ikke  averterede  i  „Times"  og 
,.Figaro"  og  „Fliegende  Blatter",  og  hvad  de  alle  hedder." 

„Nej,  lad  vær,  Klovborg,  lad  vær!"  bad  Kjøbmanden 
og  slog  med  Haanden  ad  Dyrlægen.  ..De  er  for  gam- 
mel til  at  være  vittig!  Og  desuden  forstaaer  De  Dem 
ikke  paa,  hvad  her  er  Tale  om.  Jeg  er  vis  paa,  De 
har  ikke  averteret  en  Hundrededel  af,  hvad  jeg  har 
gjort." 

„Jeg  har  idetmindste  aldrig  averteret  med  Hum- 
bug," svarede  Klovborg,  men  ovenpaa  den  Anstrengelse 
gik  ogsaa  hans  Humor  ud. 

Med  et  ærgerligt  Smæk  med  Tungen  vendte  Maag 
sig  til  Wonge  og  fortsatte :  „Nej ,  det  er  virkelig  min 
Mening,  at  De  skal  avertere  i  de  store,  kjøbenhavnske 
Blade.  Det  er  ganske  nødvendigt,  naar  De  vil  have 
Sommergjæster,  det  er  derovrefra,  man  skal  have  dem. 
Hvad  mener  De,  om  vi  satte  Avertissementet  op  med 
det  Samme?  Kom  med  Papir  og  Pen  og  Blæk!" 

„Pen  og  Blæk?"  gjentog  Wonge  med  et  Eftertryk 
paa  det  sidste  Ord,  som  om  han  nok  kunde  tænke  sig 
Muligheden  af  at  skafPe  en  Pen  tilstede ,  men  derimod 
havde  nogen  Vanskelighed  ved   at   begribe ,  hvor  han 

skulde   skaffe    en   saa  sjælden    efterspurgt  Artikel  som 
Blæk  fra. 

„Ja.  De  har  da  vel  et  Blækhus  her  i  Huset?"  lød 
derfor  Maags  ret  naturlige  Spørgsmaal. 

Virkningen  af  Forespørgslen  maatte  nok  siges  at 
være  saa  temmelig  overraskende,  thi  saavel  Vært  og 
Værtinde  som  deres  tilstedeværende  Adjutant  fløj  som 
paa  Tælling  op  og  forsvandt  uden  at  sige  et  Ord  hver 
ud  af  sin  Dør,  overladende  til  den  ærede  Forespørger 
at  anstille  de  Betragtninger,  han  i  denne  Anledning 
maatte  finde  for  godt.  Maag  stirrede  forbløffet  om  sig 
for  at  opdage  en  rimelig  Grund  til  den  almindelige 
Flugt,  og  det  bidrog  oprigtig  talt  ikke  til  at  give  ham 
noget  aandrigt  Udseende,  at  han  s^mtes  af  Forbaiiselse 
ganske  at  have  tilsat  sin  afsnuppede  Hage.  Han  var 
endnu  ikke  kommen  til  noget  Resultat  om ,  hvad  han 
gjorde  rigtigst  i  at  tænke  om  Sagen,  da  de  tre  Flygt- 
ninge omtrent  samtidig  vendte  tilbage  og  selv  afgav 
deres  Forklaringer. 

„Jeg  troede,  det  stod  inde  i  Skjænkestuen,  men 
der  er  aldrig  Spor  af  Blækhus,"  begyndte  Wonge,  der 
pustede,  som  havde  han  løbet  en  halv  Milsvej. 

„Nej,  jeg  syntes,  yi  havde  havt  det  ude  i  Kjøkke- 
net,  men  der  er  det  heller  ikke,"  fortsatte  hans  Kone, 
som  heller  ikke  havde  saa  overdrevent  meget  Vejr 
tilovers. 

„Og  jeg  mente,  det  maaske  stod  inde  i  Salen,  for 
der  havde  Klubbens  Bestj'relse  det  jo  til  deres  sidste 
Møde,  men  det  var  der  ikke,"  oplyste  Klovborg. 

„Nu  skal  jeg  høre  Trine  ad,   hun  veed  nok,  hvor 

det  er ,"  sagde  Fruen  fortrøstningsfuldt  og  gik  ud  paa 
Gangen,  hvor  hun  blev  ved  at  raabe:  „Trine!"  saa 
længe,  til  en  noget  rask  Opvartningspige  i  en  sjusket 
Morgenkjole  stak  sit  Hovede  med  det  stærkt  opskra- 
bede  Haar  frem  over  Gelænderet  oppe  paa  første  Sal 
og  spurgte,  hvad  der  var  i  Stykker. 

Paa  sin  Madmoders  Efterspørgsel  efter  Blækhuset, 
svarede  hun  strax  rapmundet:  „Jo,  den  Rejsende,  der 
var  her  i  forrige  Uge,  havde  det  vist  heroppe  paa  sit 
Værelse,  nu  skal  jeg  se  ad!"  Og  et  Øjeblik  efter  kom 
hun  sejlende  ind  i  Bagstuen  og  klaskede  det  efterspurgte 
Skrivetøj  ned  paa  Bordet,  saa  Indholdet  sikkert  havde 
sprøjtet  Selskabet  om  Ørerne,  hvis  Blækket  ikke  havde 
havt  en  Konsistens  som  den  Familieret,  der  hedder 
Sagovælling.  Uden  at  tage  Forargelse  af  Serveringen, 
fordi  den  stedse  der  paa  Stedet  udmærkede  sig  ved  en 
vis  Haandfasthed ,  satte  Velfærdskomiteen  sig  strax  i 
Virksomhed,  og  selv  Wonge  blev  greben  af  en  Raptus 
af  Forre tningsi ver  og  slog  en  Klo  —  og  det  var  en 
stor  Klo  —  i  det  fremlagte  Ark  Papir  og  sagde:  „Nu 
skal  jeg  begynde  at  skrive!  Ovenover  sætter  vi  ,^Hofel 
Dania  i  Flaarup^"  ikke  sandt?" 

„Næ,  næ,  næ,  ikke  „i,"  det  er  gammeldags!"  rettede 
Maag  paa  ham,  ^^Hotel  Dania.  .  .  Komma!,  .  .Flaanip., 
det  lyder  mere  velhavende!  .  .  .  Nej,  vent  lidt,  det  er 
endnu  bedre  at  sætte  til  Overskrift  .^.^Sommeropliold  i 
Flaarup,^'^  det  smager  lidt  af  Æsthetik  som  en  No  vel- 
lette eller  et  to  Akts,  fint  Lystspil!  .  .  ,  Kom,  lad  mig 
faa  Papiret!  Jeg  faar  flere  Indfald,  naar  jeg  selv  skriver. 
Altsaa:  .„Sommerophold  i  Flaarup.    Hotel  Dania  anbefaler 

til  saavel  de  højtærede  Ttuister  som  dito  Badcyjæsier  sine 
kongfortahelt  indrettede  LoJcaler.  ..." 

„Undskyld,  jeg  spørger,"  faldt  Mad.  Wonge  be- 
skedent ind,  „men  livad  er  det  egentlig  for  Noget, 
dette  her,  som  De  kalder  for  kuffertabelf?" 

Nej,  kongfortab elt,  kong-for-ta-belt !  Det  er  tydsk! 
Det  betyder  .  .  .  hm!  .  .  .  ja,  det  er  saadan  et  Ord.  som 
man  altid  sætter  foran  „indrettet" .  naar  en  Ting  er 
indrettet  saadan  .  .  .  saadan  som  den  skal  være  ind- 
rettet ! . . .  sine  kongfortahelt  indrettede  LoJcaler  og  sine  fra 
nyt  monterede  Gjæsteværélser"" . 

„Aa  Herregud,  Nikoline,  hører  Du?"  udbrød  Wonge 
med  en  vis  fed  Rørelse.  .^Det  er  vores  gamle  Udstyr, 
som  bliver  ungt  igjen!" 

„Hvis  Maag  ikke  sigter  til  de  gamle  Stumper,  De 
kjøbte  paa  Auktionen  af  den  forrige  Herredsfogeds 
Dødsbo,"  indflettede  Ellovborg  højst  prosaisk. 

Kjøbmanden  værdigede  ikke  denne  Bemærkning 
noget  Svar,  men  fortsatte  efter  at  have  forfrisket  sig 
med  en  lille  Tygning  paa  Penneskaftet :  y,Første  Klasses 
Hotel. ..." 

„Første  Klasse?"  gjentog  Wonge  og  kløede  sig 
betænkeligt  i  Hovedet  med  en  Kraft,  saa  det  næsten 
lød  som  en  Rive,  der  gaar  henover  en  Grusgang. 

„Javel  det  siger  man  altid !  Har  De  maaske  nogen- 
sinde læst,  at  et  Hotel  rekommanderede  sig  som  et 
anden  eller  tredie  Klasses,  eller  maaske  Udskuds?" 

Det  havde  nu  Wonge  ganske  vist  ikke,  blandt 
Andet  af  den  særdeles  gode  Grund,  at  han  aldrig  nogen- 
sinde læste,  og  derfor  blev   der  ikke   talt  mere  herom, 


29 

men  Maag  optog  atter  sin  Forfattervirksomhed:  ^^Førsfe 
Klasses  Hotel,  udmærlæt  Kjøhlxot. .  . ." 

„Jamen,  det  ryger  med  Østenvind,"  opl^^ste  Hus- 
moderen samvittighedsfuldt. 

„Nej,  hehe!  Det  er  Maden,  jeg  mener  —  det  er 
den,  der  er  saa  udmærket!  .  .  .  ^^reelle  Varer ^  flink  Be- 
tjening, smuJit  heUfjgende,  med  fri  Udsigt'-''. 

„Hvor  er  den  Udsigt,  med  Forlov?"  spurgte  Værten. 

„Torvet!  .  .  .  Torvet!  Byens  største  og  ....  og 
eneste  Plads!" 

„Jamen  se,  de  fleste  Værelser  vender  rigtignok  ud 
til  Gaarden." 

„Ja-a,  saa  nøje  behøver  man  ikke  at  tage  det,  man 
kan  ogsaa  være  for  samvittighedsfuld,  man  maa  være 
paa  Højde  med  sin  Tid!  .  .  .  „Fuld  Pension  gives  for 
■fire  Kroner  daglig  for  liver  voxen  Person,  Børn  det  Halve."' 

„Skal  der  ikke  staa  „Børn  og  Militære  det  Halve?" 
Det  synes  jeg,  de  plejer  at  bruge  paa  Markederne  nu- 
omstunder,"  spurgte  Klovborg  stilfærdigt,  saa  stilfærdigt, 
at  den  af  sit  Arbejde  optagne  Forfatter  ikke  hørte  det, 
og  det  var  Klovborg  egentlig  slet  ikke  kjed  over. 

„Jamen  er  fire  Kroner  ikke  lovlig  Meget  for,  hvad 
vi  kan  bj'de?"  indvendte  "Wonge  med  en  højst  uinteres- 
seret, men  særdeles  retfærdig  Vurdering  af  sit  Hotels 
Evner. 

„Aldeles  ikke !  Tager  De  mindre ,  troer  de  gode 
Kjøbenhavnere   ikke,    det   duer.     De  vil  trækkes  op!" 

„Og  tænk  saa  paa  Alt,  hvad  vi  tjener,  Wonge!" 
sagde  Fruen  begejstret.  „Ja,  jeg  tænkte  jo  nok,  at  Maag 
var  Mand  for  at  hjælpe  os." 

„Jamen  er  det  ogsaa  rigtigt.  ..." 

,,Der  har  vi  igjen  Deres  Upraktiskhed,"  snerrede 
Klovborg.  „Gamle  Hyllested  havde  taget  fem  Kroner, 
om  han  knnde  have  faaet  det." 

,^  Vogne  forefindes  til  enhver  Tid  i  Hotellets  Gaard^''' 
fortsatte  Maag  uden  at  bryde  sig  om  de  Andres  Passiar. 

„Ja,  det  kommer  da  an  paa,  for  Øjeblikket  er  der 
ikke  mere  Vogn  i  Gaarden,  end  der  ikke  er  Gjæster 
i  Skjænkestuen". 

„Aa,  det  er  ikke  besøgende  Vogne,  jeg  tænker  paa, 
men  Vogne  til  Udlejning". 

„Naa-aa!  Jamen  det  kommer  da  Pinedød  ogsaa  an 
paa,  for  snart  har  jeg  jo  hele  fire  Heste  paa  Stalden 
og  snart  aldrig  en  eneste"'. 

..Ja,  jeg  veed  nok,  at  De  som  alle  Jyder  er  et 
Stykke  af  en  Hestehandler!"  sagde  Maag  og  tilføjede 
saa  efter  i  en  Pause  at  have  konsuleret  sine  tyndladne 
Bakkenbarter  ved  at  hale  ned  i.  dem:  „Saa  troer  jeg 
ikke,  der  er  Mere !  .  .  .  Det  er  ikke  værdt  at  specificere 
Badeanstalten,  for  Vinden  piber  jo  igjennem  Badehu- 
sene, som  det  var  et  Dørslag  .  .  .  man  kunde  maaske 
bemærke,  at  Flaarup  Bugten  er  bekjendt  for  sit  mildt- 
saltede  Havvand?" 

„Nej",  samstemmede  Wonge,  „lad  det  blive  deres 
Sag,  som  er  saa  gale  at  bade!  Jeg  har  aldrig  i  mit  Liv 
været  i  Vandet  og  er  dog  saa  frisk  som  en  Fisk,  det 
Pjasken  er  noget  unaturligt  Svineri  for  et  Menneske, 
der  er  skabt  til  at  leve  paa  Landjorden!  .  .  .  Men  nu 
er  det  Avertissement  jo  ogsaa  helt  udmærket.  Jeg  har 
aldrig  vidst  af,   at  hverken  Hotel  Dania   eller  Flaarup 

var  saa  storartet,  som  det  nu  staar  at  læse,  de  er.  Det 
skal  —  spille  mig!  —  i  alle  kjøbenhavnske Blade  over 
det  Hele !" 

„Ja,  det  er  da  umuligt  Andet  end,  at  Folk  maa 
komme  efter  det  Avertissement.  Det  skal  De  ret  have 
Tak  for,  Maag!" 

Og  saa  endte  denne  Generalforsamling,  idet  Fruen 
og  Maag  hver  for  sig  opdagede,  at  de  havde  travlt, 
medens  Wonge  og  Klovborg  gjenoptog  deres  afbrudte 
Virksomhed. 


II 

Det  var  ikke  alene  for  at  hævde  sin  aandelige 
Overlegenhed,  at  Albert  Maag  forfattede  det  meget 
omtalte  Avertissement,  den  unge  Mand  havde  en  mere 
egoistisk  Grund  til  at  søge  at  indynde  sig  hos  Wonges, 
og  naar  det  oplyses,  at  denne  Grund  var  et  virkeligt, 
levende,  menneskeligt  Væsen  —  og  det  endog  et  fra 
Skabningens  Haand  særdeles  vellykket  Væsen  med  et 
Par  skjælmske,  brune  Øjne,  to  rødmussede,  sundheds- 
struttende  Kinder  og  en  slank,  veg  Figur  —  og  at 
dette  Væsen  hed  Agathe  Wonge,  befandt  sig  i  den 
herlige  Tyveaarsalder  og  var  en  Plejedatter  af  det 
hæderlige  Ægtepar,  hvis  Bekjendtskab  vi  hge  have 
gjort,  ja  saa  behover  Ingen  at  spørge  om,  hvad  Menin- 
gen er,  eller  udbede  sig  en  nærmere  Forklaring. 

Det  var  egentlig  hende,  den  unge  Mand  havde  søgt, 
thi  da  han  gjerne  vilde  gjøre   et  saa  godt  Indtryk  paa 

Agathe  som  muligt,  undlod  han  aldrig  at  præsentere 
sig  for  hende,  naar  han  var  i  sort  Frakke,  og  det  var 
han  jo  som  omtalt  denne  Formiddag.  Han  var  gaaet 
forbi  Daghgstuens  Vinduer  og  havde  kigget  derindad, 
diskret,  men  dog  Nok  til  at  overbevise  sig  om,  at  hun 
ikke  var  derinde ,  og  da  han  nu  tillige  havde  seet ,  at 
hun  heller  ikke  opholdt  sig  i  de  —  som  han  udtr3^kte 
sig  —  for  Offentligheden  tilgjængelige  Lokaler,  styrede 
han  efter  at  have  taget  Afsked  med  Familien  over  mod 
den  lille  Stump  Have  bagude  i  Haab  om  at  træffe 
hende  der. 

Og  Maag  tog  ikke  fejl  i  sin  Formodning,  enTimes- 
tid  tidligere  kunde  hun  være  bleven  seet  vandre  samme 
Vep  Agathe  var  barhovedet,  og  hendes  mørkebrune, 
næsten  sorte  Haar  havde  et  let  kruset  Fald,  der  fik 
det  til  at  skinne  som  en  glitrende  Havflade  i  Solen, 
medens  samme  gamle  Urostifter  nok  saa  forvovent  kjs- 
sede  hende  paa  den  hvide  Hals ,  saa  langt  nede ,  som 
den  kunde  faa  Lov  til  det  for  Kjolen,  satte  Blus  paa 
den  fintdunede  Kind  og  lavede  det  allerkjæreste,  lyse- 
røde Transparent  ud  af  hendes  kjonne  hlle  Øre.  I  sin 
venstre  Haand  bar  hmi  et  tarveligt,  gammeldags  Syskrin 
og  noget  Sytøj,  og  den  højre  holdt  hun  op  for  at  værne 
sine  Øjne  for  det  stærke  Solskin.  Som  hun  gik  der 
med  løftet  Arm  og  med  vippende  Smaaskridt  balance- 
rede afsted  paa  de  største  af  de  toppede  Brosten,  hvilke 
hun  meget  omhj^ggelig  udsøgte  sig,  var  der  saa  stor 
naturlig  Ynde  over  hendes  unge  Figur  i  den  lyse,  lette 
Sommerkjole,  at  man  maatte  indrømme,  at  Maag  idet- 
mindste    havde    en    god    Smag.      Hendes    Ansigtstræk 

vare  maaske  ikke  regelmæssige,  men  liun  havde  et  Par 
bestikkende,  brune,  bløde  Øjne,  og,  var  Blinket  i  disse 
tændt,  var  man  ikke  langt  fra  at  erklære  hende  for  ligeud 
skjøn,  men  slukkedes  det,  gik  man  let  i  sin  Skuffelse 
til  den  anden  Yderlighed  og  vidste  ikke,  om  man  blot 
kunde  kalde  hende  smuk.  De  Øjne  beherskede  hele 
Ansigtet  saa  fuldstændig,  at  det  kunde  være  svært  nok 
for  ældre  Herrer  at  komme  til  at  se  paa  de  øvrige 
Træk  hos  hende,  for  unge  Herrer  var  det  ganske  ugjør- 
ligt.  Spurgte  man  de  flaarupske  Ynglinge,  om  Agathe 
Wonge  havde  en' lige  eller  krum  Næse,  en  stor  eller 
lille  Mund,  kunde  man  være  vis  paa  det  Svar,  at  hun 
havde  nogle  mageløs  dejlige  Øjne. 

Agathe  var  Datter  af  en  fjern  Slægtning  af  "Wonge, 
Decimalfætter  kunde  han  maaske  kaldes,  thi  der  skulde 
omtrent  Decimaler  til  at  regne  Fætterskabet  ud.  Som 
ti  Aars  Barn  havde  hun  mistet  baade  Fader  og  Moder, 
og  da  ingen  af  hendes  mange  Onkler  eller  Tanter  tæ,nkte 
paa  at  gjøre  Noget  for  den  lille  Stakkel,  fandt  Wonge 
og  Kone,  der  maaske  havde  mindst  Raad  dertil  af  dem 
Alle,  at  det  var  deres  Pligt  at  tage  sig  af  Barnet. 
Han  havde  dengang  endnu  sin  Gaard,  der  var  jo  Plads 
nok  for  det,  og  hvad  spiste  vel  saadan  en  lille  Pus- 
ling? —  Det  var  de  Ord,  hvormed  Ægteparret  i  deres 
Generthed  forsvarede  sig,  naar  Fremmede  roste  dem 
for  denne  Gjerning,  og  saa  sluttede  de  gjerne  med  at 
sige,  at  det  kun  var  foreløbigt,  at  Agathe  skulde  være 
hos  dem,  til  hun  fik  noget  Bedre.  Det  viste  sig  snart, 
at  det  skulde  hun  have  vanskelig  ved  at  faa,  om  ogsaa 
Hjemmet  var  tarveligt,  og  Forholdene  smaa,   mere  ret- 

tænkende  og  hjertensbrave  Plejeforældre  havde  hun 
aldrig  kunnet  finde.  Og  hurtig  groede  den  foreløbige, 
lille  Gjæst  saa  fast  til  Stedet,  at  ikke  alene  de  mange 
Onkler  og  Tanter,  men  ogsaa  hun  selv  glemte,  at  det 
nogensinde  havde  været  anderledes  eller  kunde  være 
blevet  anderledes,  hvad  de  Første  ikke  havde  det 
Mindste  mod  at  skynde  sig  at  glemme.  Hun  lærte 
ikke  alene  tidlig  at  tage  fat  og  blive  nyttig  og  dygtig 
i  Huset,  men  hun  lærte  ogsaa  af  Plejeforældrene  at  se 
sundt,  lyst  og  let  paa  Livet  og  selv  under  Lykkens 
Omskiftelser  med  fortrøstningsfuld  Sindsligevægt  at 
haabe  det  Bedste  af  Fremtiden. 

Hun  var  denne  Formiddag  bleven  dreven  ud  i  Ha- 
ven af  Varmen  inde  i  Stuerne,  thi  den  gjorde  hende 
lad  og  uoplagt  til  Arbejde,  og  det  havde  hun  ikke  Tid 
til  at  være,  dertil  havde  hun  stedse  for  meget  Smaa- 
arbejde.  Saasnart  hun  var  naaet  ind  i  Haven,  hastede 
hun  da  ogsaa  hen  til  en  skyggefuld  Plads  for  strax  at 
komme  i  Virksomhed.  Hendes  Sytøj  maatte  nok  ind- 
rangeres under  de  mere  prosaiske  Haandarbejder,  al- 
denstund  hun  kun  saa  at  sige  skulde  autorisere  forskj el- 
lige  Vidskestykker  ved  med  tykt,  rødt  ]Mærkegarn  at 
paasy  dem  visse  kabbalistiske  Figurer,  hvorved  hvert 
af  dem  blev  designeret  til  sit  bestemte  Brug.  Da  der 
ingen  kunstnerisk  Assistance  fandtes  i  Flaarup  By, 
havde  hun  selv  maattet  hjælpe  sig  med  at  opridse  Fi- 
gurerne, men  større  var  hendes  Anlæg  for  Tegning  ikke, 
end  at  disse  Kjendingsmærker  af  Kopper,  Vandkander, 
Glas,  etc.  havde  erholdt  saa  mærkbare  Skabeloner,  at 
de  nærmest  lignede  mystiske  Oldsager  fra  et  Gravfund, 

og  som  saadaune  vilde  have  kunnet  give  Anledning 
til  de  mest  divergerende  Hypotheser  om  Brugen  af  de 
paagjældende  Redskaber.  Da  hun  imidlertid  selv  godt 
kunde  se,  hvad  det  skulde  forestille,  og  var  vis  paa, 
at  Pigerne  strax  vilde  kunne  fatte  det,  naar  hun  for- 
klarede dem,  at  dette  var  en  Kop  og  hint  et  Glas,  gav 
hun  sig  nok  saa  tilfreds  ilag  med  Arbejdet. 

Haven,  der  hørte  til  Hotel  Dania,  var  ikke  nogen 
flot  Hotelhave  med  konkylieindfattede  Græsplæner, 
med  Flagstang  eller  Spejlkugle,  ikke  engang  den  i  Pro- 
vinserne saa  uundgaaelige  Keglebane  fandtes,  hvad  der 
forbød  sig  af  sig  selv,  eftersom  Terrainet  skraanede 
saa  stærkt  ned  mod  Aaen,  at  det  vilde  have  været 
umuligt  at  overtale  nogen  Kugle  til  at  blive  liggende 
paa  nogetsomhelst  Punkt  i  Haven,  da  den  strax  vilde 
være  trillet  ned  og  have  begaaet  Selvpaord  i  Aaen. 
Paa  Grund  af  disse  Mangler  var  Haven  foragtet  af  alle 
Hotellets  Gjæster,  og  herved  var  det  lykkedes  den  at 
bevare  et  vist,  relativ  landligt  Præg.  Naar  undtages 
den  Del,  der  var  viet  til  Dyrkning  af  Kartofler  og 
Kjøkkenurter,  var  Haven  yderst  lidt  soigneret  i  sit 
Ydre ;  Blomsterpartier  var  der  ingen  af.  Græsset  bredte 
sig  i  forpjuskede  Totter  overalt,  hvor  det  ikke  blev 
traadt  ned,  de  to-tre  Gange  havde  en  umiskjendelig 
Lighed  med  udtørrede  Flodlejer,  thi  i  Regnvejr  lavede 
Himlens  Vande  dem  om  til  hgesaa  mange  Bifloder  til 
Aaen,  og  Buskene  voxede,  som  de  selv  havde  Lyst  til, 
kun  hæmmede  af  de  Natkapper  og  mere  intime  Under- 
beklædningsstykker ,  de  een  Gang  om  Maaneden  bleve 
iførte,  naar  Familien  havde  Storvadsk.    I  det  ene  Hjørne 

ned  mod  Aaen  voxede  Haven  sig  stor,  lier  var  ligefrem 
Opløb  af  en  fem-sex  ret  anseelige  Træer,  der  havde 
taget  saa  lang  Afstand  fra  hverandre,  som  Terrainet 
tillod ,  i  det  forfængelige  Haab  derved  at  komme  til 
at  præsentere  sig  som  en  Lund.  Om  dette  end  ikke 
var  lykkedes,  saa  havde  Træerne  dog  der  paa  Stedet 
faaet  tættet  et  fint,  lysegrønt  Tag,  gjennem  hvilket 
Solen  kun  mægtede  at  sende  smaa,  spredte  Stænk  af 
sin  gyldne  Regn  ned  paa  Græstæppet,  hvor  de  laa 
skinnende  blanke  som  Guldskillinger  paa  Spillebordets 
grønne  Klæde.  Men  helt  nede  ved  Aakanten  stod  nogle 
gamle,  duknakkede  Knarke  af  Piletræer  paa  Rad,  lu- 
dende med  deres  af  mange  Aars  Kapning  knudrede 
og  knortede  Hoveder  ud  over  Vandet,  som  nikkede  de 
i  Søvne,  medens  Grenene  hang  ligesaa  slattent  og  mod- 
faldent ned  som  de  forknytte  Fjerbuske  paa  Dr.  Bar- 
tholos  Hat.  Maaske  vare  de  aldrende  Kavallerer  dys- 
sede i  Slummer  af  Aaens  ensformige  Mumlen,  der  lød, 
som  kom  den  fra  En,  der  læste  halvhøjt  op  af  en  Bog, 
thi  her  saa  nærved  sit  Udløb  var  Aaen  bleven  sat  og 
adstadig.  I  sine  unge  Dage  havde  den  boltret  sig  vil- 
tert oppe  mellem  Bakkerne  inde  i  Landet  og  endog 
gjort  nogle  svage  Forsøg  paa  at  lave  Vandfald,  men 
nu  havde  den  raset  ud  og  afsluttede  sin  Tilværelse 
magelig  og  indolent  som  en  alderdomssvækket  Rentier, 
hvis  Livsaften  glider  ud  i  jevn,  forglemmende  og  for- 
glemt Kjedsomhed.  Men  ovre  paa  den  anden  Aabred 
kom  Udsigten,  som  gjorde  det  Hele  landligt,  først  Byens 
eneste,  regulære  Spaseregang,  —  „Bagom  Haverne",  som 
den  hed.  —  der  kun  var   en   smal,   beskeden  ÅUee   af 

tyndstilkede,  lidet  skyggende  Popler,  saa  Markerne, 
gule  og  grønne,  brune  og  graa,  skarpt  aftegnede  i  fir- 
kantede Felter  som  Kvadraterne  paa  et  Dambrædt, 
og  ude  i  Horisonten  de  bølgende  Lyngbakker,  snart 
høje,  snart  lave,  den  ene  umiddelbart  op  til  den  anden, 
saa  det  paa  Afstand  saae  ud  som  en  kjæmpemæssig 
Rutsclibane. 

I  denne  Del  af  Haven  kunde  man  have  det  saa 
godt  som  for  sig  selv.  thi  det  regnedes  ikke  for  en 
Gene  af  Betydenhed,  at  Naboejendommens  Gavl  stødte 
umiddelbart  op  dertil,  —  i  Provinserne  er  det  jo  ikke 
alene  sine  Naboer,  man  er  saa  nær  paa  Livet,  dér  kj en- 
der man  Alle  hinandens  daglige  Liv  og  Færden.  Agathe 
var  da  ogsaa  strax  søgt  herhen  og  havde  taget  Plads 
paa  Havens  eneste  Bænk,  der  var  placeret  med  Ryggen 
mod  den  omtalte  Gavl  for  at  undgaa  Synet  af  denne. 
Da  der  ikke  fandtes  en  saadan  Overflødighed  som  et 
Havebord,  stillede  hun  Syskrinet  ved  Siden  af  sig  paa 
Bænken,  og  idet  hun  trak  Vejret  friere  i  den  friske 
Luft,  tog  hun  flittig  fat  paa  Arbejdet,  som  snart  ganske 
optog  hendes  Tanker  at  dømme  efter  de  frygtelig 
tankefulde  Rynker,  der  undertiden  trak  deres  fine  Stre- 
ger henover  den  unge,  skjære  Pande,  naar  hun  grub- 
lede over  Vidskestykkernes  kunstneriske  Udsmykning. 

Hun  havde  vel  siddet  saaledes  et  Kvarterstid,  da 
en  ung  Mand  stak  sit  lyskrøllede  Hovede  ud  af  Vin- 
duet i  Naboejendommens  Gavlværelse;  i  Haanden  holdt 
han  et  Pibehovede,  som  det  øjensynlig  var  hans  Hen- 
sigt at  puste  ud,  men  da  han  saae  hende  sidde  lige 
nedenunder,  fik  han  i  en  Fart  Hovedet  til  sig,   det  vil 


38 

siffe  Pibeliovedet.  ikke  sit  eo;et.  det  kom  tvertimod  saa 
langt  ud  af  Vinduet  som  muligt.  Det  vilde  have  været 
oprørende  uretfærdigt,  om  man  vilde  liave  beskyldt  den 
unge  Mand  for,  at  der  var  noget  Ukjærligt  i  det  Blik.  hvor- 
med han  saae  ned  paa  den  unge  Pige;  der  maatte  langt 
snarere  siges  at  være  en  Overraskelsens  Jubel  deri, 
og  han  lagde  sig  da  ogsaa  tilrette  i  Vindueskarmen, 
som  om  det  ikke  for  det  Første  var  hans  Agt  at  berøve 
sig  det  behagelige  Skue.  Det  saae  i  Førstningen  ud, 
som  han  hvert  Øjeblik  havde  isinde  at  tilraabe  hende 
og  gjoie  hende  opmærksom  paa  sin  Nær^^ærelse.  men 
hver  Gang  lod  det  til,  at  han  betænkte  sig.  Saa  med 
Eet  lynede  der  et  13'stigt  Blink  i  hans  Øjne,  og  han 
trak  sig  for  en  Stund  tilbage. 

Da  han  atter  kom  tilsyne,  holdt  han  et  mærkeligt 
Eedskab  i  Haanden,  hvilket  vel  nærmest  maatte  karak- 
teiiseres  som  en  improviseret  Medestang,  Paa  en  Spa- 
serestok  havde  han  nemlig  befæstet  en  lang  Seglgams- 
snor,  og  paa  Enden  af  denne  var  der  fastgjort  en 
Anglekrog,  som  han  yderst  kunstfærdig  havde  lavet 
af  et  Stykke  Sodavands  Staaltraad.  Han  lod  Snoren 
forsigtig  glide  ned.  og  da  Krogen  var  naaet  udfor 
Bænken,  begyndte  han  sit  Fiskeri,  der  aabenbart  gjaldt 
den  Dukke  Mærkegarn,  Agathe  havde  liggende  ved 
Siden  af  sig.  Efter  adskillige  forgiæves  Forsøg,  under 
h\alke  han  hyppig  var  ved  at  sætte  saavel  sit  som  hendes 
unge  Liv  til.  idet  han  for  at  naa  havde  lagt  sig  paa  Maven 
i  Vindueskarmen  og  gjorde  Svømmetagene,  værende 
paa  Nippet  til  som  en  forsulten  Albatros  at  slaa  ned  i 
Hovedet  paa  hende,   lykkedes   det  ham  omsider  at  faa 

Bid,  og  stoltere  end  en  Søudagsfisker,  der  trækker  en 
Lispunds  Gjedde  op,  halede  han  Snøren  med  den  kost- 
bare Fangst  op  til  sig,  og  da  han  havde  den  vel  inden- 
bords, lagde  han  sig  paa  Vagt  for  at  afvente  Resultatet 
af  sit  Skjælmsstykke. 

Eet  længe  varede  det  ikke,  før  Agathe  fik  Brug 
for  en  ny  Ende  Garn,  og  ganske  mekanisk  greb  hun 
hen  paa  det  Sted,  hvor  Garnet  for  kort  Tid  siden  havde 
ligget.  Noget  forbavset  over  ikke  strax  at  faa  fat  i 
det  undersøgte  hun  Pladsen  lidt  nøjere  og  drejede  sig, 
da  der  tydelig  nok  intet  Garn  var,  med  et  fortrjaieligt 
Hop  til  den  anden  Side,  purrede  op  i  Sj^skrinet,  saa 
Sax,  Fingerbøl,  Naalebog,  Garnruller  og  hele  det  øATige, 
ubestemmelige  Indhold  hvirvlede  rundt  mellem  hinan- 
den med  Fare  for  aldrig  at  finde  paa  Plads  igjen,  slog 
Smæld  med  Bunken  af  Vidskestykker,  som  vilde  hun  i 
sin  Ærgrelse  ryste  en  Forklaring  ud  af  dem,  og  rejste 
sig  tilsidst,  da  det  Altsammeu  ikke  hjalp,  for  at  søge 
under  Bænken,  alt  imedens  hun  til  største  Henrykkelse 
for  Spilopmageren  oppe  i  Yinduet  halvhøjt  afleverede  føl- 
gende lille  Monolog:  „Men  hvor  kan  det  dog  være  blevet 
af?  .  .  .  Jeg  havde  det  jo  for  et  Øjeblik  siden  og  lagde 
det  fra  mig  her  .  .  .  Det  kan  jeg  ikke  begribe!  .  .  . 
Der  rører  sig  jo  ikke  en  Vind,  saa  det  kan  ikke  være 
blæst  væk,  men  borte  er  og  bliver  det  lige  godt." 

„Det  er  borte,  rent  forsvundet!"  sang  den  unge 
Mand,  der  ikke  kunde  d}^  sig  længere,  og  spurgte  saa 
med  den  mest  levende  Deltagelse:  „Hvad  er  det.  De 
søger  efter,  Frøken  Wonge?" 


40 

„Aa,  er  det  Dem,  Hr.  Brockhoff?"  svarede  Agathe 
og  saae  op.     „Det  er  noget  Garn,  jeg  leder  efter." 

„Noget  Garn?  Var  det  Sygarn,  eller  Uldgarn  eller 
Fiskegarn?" 

„Gud,  livor  De  er  morsom!  Vidste  jeg  ikke,  det 
var  umuligt,  vilde  jeg  tro,  De  havde  været  paa  Spil 
og  taget  det." 

„Næ,  hvordan  skulde  jeg  kunne  faa  fat  i  det  her- 
oppefra? Saa  langfingret  er  jeg  heller  ikke!.  .  .Hvor- 
ledes skulde  det  se  ud?" 

„Det  var  noget  rødt  Mærkegarn,"  svarede  Agathe, 
der  blev  ved  at  søge  rundt  om  Bænken. 

„Rødt  —  saa?  Kunde  det  ligne  dette  her?"  spurgte 
Tyven  og  holdt  Garndukken  ud  af  Vinduet. 

„Det  er  det!"  udbrød  hun,  saasnart  hun  fik  kastet 
Øjet  derop.  „Men  hvordan  i  x4.1verden  har  De  dog 
faaet  det  derop,  Menneske?" 

„Jo,  jeg  skal  sige  Dem,  naar  man  er  ansat  ved 
Toldvæsenet,  saa  har  man  saadan  nogle  lange  Søgere 
til  at  opdage  Kontrabande  med.  ..." 

,,Aa,  De  er  et  Vrøvl!  Vil  De  bare  øjeblikkelig  kaste 
Garnet  herned  igjen,  jeg  har  ikke  Tid  at  do%Tie." 

„Jamen  jeg  har  saa  ganske  udmærket  Tid.  Skal 
vi  ikke  hellere  passiare  lidt  sammen?" 

„Hvad  skulde  det  være  om?" 

„Ja,  det  veed  jeg  ikke!  Man  taler  altid  bedst, 
naar  man  ikke  i  Forvejen  tænker  paa,  hvad  det  skal 
være  om." 

„Nej,  nu  er  De  altfor   aabenhjertigl  Saa  troer  jeg 

hellere,  jeg  vil  renoncere  paa  at  tale  med  Dem.  Maa 
jeg  saa  bede  om,  at  De  kaster  Garnet  herned!" 

„Det  tør  jeg  ikke,  jeg  er  bange  for,  .  .  ,  at  .  .  . 
at  De  ikke  kan  gribe  det,  ...  Ja,  De  skal  slet  ikke 
saa  umaadelig  selvsikkert  sige  „Aa!"  ...  og  seer  De, 
naar  De  ikke  griber  det,  saa  falder  det  paa  Jorden, 
og  saa  bliver  det  smudsket,  og  saa  faaer  De  Skjænd  af 
Moder  for  at  grise  saadau  med  Sytøjet,  og  saa  .  .  ." 

„Aa,  Passiar!  Vil  De  nu  blot  værs'god  komme 
med  det!" 

„Ja,  Gudbevares,  det  er  noget  Andet,  naar  De 
beder  mig  komme  med  det!  Saa  takker  jeg  for  Ind- 
bydelsen, jeg  skal  strax  være  hos  Dem!" 

Med  denne  sindrige  Fortolkning  af  Agathes  Op- 
fordring forsvandt  det  lyslokkede  Hovede  uhyre  gesvin- 
dig fra  Gavlvinduet,  og  medens  det  kunde  høres, 
hvorledes  Lokkernes  Ejermand  med  lydelige  Bump 
tumlede  ned  ad  Trappen  inde  i  Huset,  er  det  bedst  at 
benytte  Lejligheden  til  at  præsentere  ham. 

At  Reinhard  Brockhoif  —  som  han  hed  —  ikke 
hørte  hjemme  i  Provinserne,  saae  man  strax  ved  første 
Øjekast,  det  skulde  da  være  i  en  af  de  faa,  større  Kjøb- 
stæder,  hvor  det  er  lykkedes  det  lokale  Bureaukrati  at 
grunde  en  af  sine  exklusive  Stivstikker  Kolonier;  thi 
det  vilde  ikke  have  nyttet  ham  Noget,  selvom  han  vilde 
have  nægtet  det:  hele  den  Facon,  der  var  paa  hans 
Optræden,  den  Pli,  der  beherskede  hans  Væsen,  for- 
raadte,  at  han  var  udgaaet  fra  den  højere  Embedsstand. 
Dog  skal  det  strax  tilføjes,  at  han  endnu  var  for  ung 
til  ai  være  traadt  ind  i  det  selvbehagelige,  overmyndige 

Stadium,  der  let  opirrer  Udenforstaaende  mod  Stauden; 
det  kommer  først  senere,  nogle  Aar  efter,  at  selve  Em- 
bedet er  kommet,  og  B,einhard  BrockhofF  stod  lige  ved 
Begyndelsen  af  sin  Karriere.  Det  var  for  at  sættes  ind 
i  Begyndelsesgrundene  til  denne,  at  Reinhard  for  Tiden 
havde  Ophold  i  Flaarup.  Maaske  kunde  det  synes 
underligt  at  vælge  dette  afsides  liggende,  lidet  besøgte 
Sted,  men  dermed  hang  det  saadan  sammen.  Rein- 
hards  Fader  var  nemlig  en  Ungdomsven  af  Toldfor- 
valteren i  denne  lille  By,  de  vare  blevne  Studenter  og 
Kandidater  sammen,  men  saa  vare  de  blevne  skilte  fra 
hinanden,  og  medens  Brockhoff  hurtig  avancerede  til 
en  betroet  Plads  i  et  af  Ministerierne,  blev  Vennen  kjørt 
ud  i  Provinsen  og  forsumpede  efterhaanden  her;  men 
han    hed    oe:saa    kun    Rasmussen.      Da    nu    Brockhotf 

C) 

ønskede  at  faa  Reinhard  sat  ind  i  Toldvæsenets  A-B-C. 
henvendte  han  sig  til  sin  Ven,  Rasmussen,  med  An- 
modning om  at  besørge  dette,  og  med  den  ikke  ukj endte 
Sætning  om  den  ene  Haand,  der  vasker  den  anden,  i 
behagelig  Erindring  overtog  Toldforvalter  Rasmussen 
tjenstvillig  Hvervet. 

I  et  Par  Maaneder  havde  nu  Reinhard  opholdt  sig 
der  i  Byen,  og  han  kmide  vel  omtrent  ansees  for  udlært 
der;  thi  Flaarup  var  ikke  noget  stort  Toldsted.  Be- 
tegnende i  saa  Henseende  var  det,  at  Toldkontoret  laa 
langt  fra  Havnen,  midt  inde  i  Bj-en,  som  Nabo  til  Hotel 
Dania;  kun  sjeldent  blev  den  lave,  tilsandede  Havn 
besøgt  af  Skibe  —  Reinhard  havde  saa  grumme  vittig 
fundet  ud  af,  at  det  kun  var  rene  Idioter  af  Skibe,  der 
stak  urimelig  lidt  dybt  — ,    og  gedulgt  formaaede  intet 

Fartøj  at  snige  sig  ind,  thi  et  Stykke  udenfor  Havnen 
havde  en  Sandbanke  lagt  sig  paa  Vagt  og  anhohit 
samvittighedsfuldt  enhver  Sejler,  der  var  lidt  større  end 
en  Fiskerkvase.  Som  en  Følge  af  disse  Forhold  havde 
Reinhard  særdeles  Lidt  at  bestille,  og  da  han  af  Naturen 
ingenlunde  var  doven,  vilde  han  sikkert  have  kjedet 
sig  frygtelig  og  ønsket  sig  bort  fra  Byen  jo  før  jo 
heller,  hvis  ikke  et  Par  mørkebrune  Øjne  havde  holdt 
ham  tilbage  med  eii  magisk  Magt,  der  ligesom  hj-pnoti- 
serede  ham  og  fik  ham  til  at  prise  Flaarup  som  et  nok 
saa  herligt  Opholdssted.  Og  i  hvilket  lille  Pigehovede, 
de  Øjne  stak,  behøver  ikke  at  fortælles.  Det  var  de 
Øjne,  der  først  havde  draget  ham  til  hende ;  han  elskede 
at  se  ind  i  dem,  hvad  enten  et  Par  skjælmske  Gavtyve 
tittede  ud  af  dem,  hvad  eller  de  mødte  ham  med  det 
vemodige,  næsten  melankolske  Skjær,  hvorom  han 
kunde  drømme  timevis,  og  hvori  han  lagde  saa  uende- 
ligt Meget  —  meget  Mere,  end  der  maaske  i  Virkelig- 
heden laa  deri,  det  vidste  han  godt,  men  det  afholdt 
ham  ikke  derfra  — ;  det  var  de  Øjne,  som  fik  ham  til 
at  prise  sit  lille  Gavlværelse,  som  Rasmussen  oprinde- 
lig havde  generet  sig  ved  at  byde  ham,  og  det  var 
endelig  de  Øjne,  der  vare  Skyld  i,  at  gamle  Brockhoff 
ovre  i  Kjøbenhavn  bekymret  mistvivlede  om  sin  Søns 
gode  Hovede,  naar  han  fik  Brev  om,  at  Reinhard 
endnu  ikke  fandt  det  tilraadeligt  at  forlade  Flaarup, 
da  der  var  Forhold,  der  ikke  stod  ham  klarere,  end  at 
han  nok  i  nogen  Tid  endnu  vilde  sætte  sig  nærmere 
ind  deri,  og  saa  gav  gamle  Brockhoff  sig  til  at  gruble 
over.  om  det  vel  kunde  være  Toldtarifen  eller  Klarerings- 

forholdene,  og  han  undrede  sig  saare,  hvilken  af  dem 
det  saa  monne  være. 

Imedens  Reinhard  steg  nedad  Trappen,  sad  Agathe 
uvirksom  paa  Bænken,  thi  hun  manglede  jo  Garnet  for 
igjen  at  kunne  tage  fat  paa  Arbejdet.  Saa  hørte  hun 
det  brage  og  knage  i  det  lave  Riisgjærde  mellem  Told- 
forvalterens og  Hotellets  Have,  og  med  et  Spring  stod 
den  unge  Mand  hos  hende.  For  at  give  Plads  paa 
Bænken  for  ham  ryddede  hun  Sytøj  og  Syskrin  afvejeu, 
det  faldt  hende  ikke  ind  at  vente  paa  nogen  Anmod- 
ning fra  hans  Side  og  end  mindre  at  kokettere  med 
at  give  sin  allernaadigste  Tilladelse.  Reinhard  kom, 
medens  han  rakte  hende  Garnet,  til  at  tænke  paa,  hvor 
mange  af  hans  kjøbenhavnske  Selskabsflammer.  der 
vilde  have  undladt  det.  Han  syntes  just  saa  udmærket 
om,  at  hun  ikke  indlod  sig  paa  Sligt,  han  var  ogsaa 
ganske  vis  paa,  at  det  ikke  vilde  have  klædt  hende, 
og  dog  savnede  han  det,  thi  han  var  saa  vant  til  den 
Slags  Taabeligheder  som  Indledning  til  en  Konversation, 
at  det  kneb  for  ham  med  et  rask  Spring  at  sætte  midt 
ind  i  en  saadan. 

Han  kunde  imidlertid  i  dette  Tilfælde  spare  sig  at 
tænke  over  en  Begyndelse,  idet  Agathe,  saasnart  han 
var  kommen  til  Sæde,  tog  Initiativet  ved  at  spørge 
ham:  „Hvor  kan  det  være,  at  De  er  hjemme  paa  deime 
Tid  af  Dagen?     Skal  De  ikke  være  paa  Kontoret?" 

„Jeg  har  været  der  hele  Morgenstunden,"  svarede 
han  muntert.  „I  hele  tre  Timer  har  jeg  hjulpet  For- 
valteren og  hans  Fuldmægtig  med  at  spekulere  paa, 
hvad  vi  skulde  lade,  som  vi  bestilte;   det  var  forfærde- 

lig  aandsanstrengende,  mit  Hovede  kunde  idetmindste 
ikke  længere  holde  det  ud,  og  saa  sagde  jeg,  jeg  maatte 
gaa,  for  jeg  havde  faaet  ondt  i  Tænderne.  Det 
er  nu  forresten  ingen  Usandhed,  for  jeg  er  endnu 
ganske  øm  af  at  tygge  paa  de  haarde  Penneskafter," 

^De  burde  ogsaa  bruge  Gaasefjer  paa  den  Slags 
Kontorer!  .  .  .  Ja,  jeg  kan  da  nok  forstaa,  der  ikke  er 
Meget  at  bestille,  for  Toldforvalteren  er  jo  hele  Dagen 
hos  sine  kjære,  præmierede  Brevduer  og  Fuldmægtigen 
hele  Dagen  paa  sin  kjære  Keglebane,  vel  ogsaa  for  at 
trænere  til  Præmien  .  .  .  Men  naar  De  kjeder  Dem  saa 
skrækkelig,  begriber  jeg  egentlig  talt  ikke,  hvad  der 
holder  Dem  tilbage  her  i  Flaarup!" 

„Ja,  naar  De  ikke  begriber  det,  er  der  vist  Ingen, 
der  gjør  det!"  svarede  Reinhard  med  snakkevornt 
Galanteri,  men  fortrød  strax  Flovsen,  da  han  maatte 
sænke  sit  Øje  for  hendes  kolde,  næsten  lidt  haanlige 
Blik,  der  tydeligere  end  Ord  sagde,  at  hun  ikke  vilde 
forstaa  ham.  Der  laa  da  ogsaa  saa  fuldgyldig  en  Und- 
skyldning deri,  som  ønskes  kunde,  da  han  indledede 
Fortsættelsen  af  Samtalen  med  et  spagfærdigt,  flovt, 
hakkende:  „Nej,  alvorlig  talt  .  .  .  jeg  mente  blot  .  .  . 
ja,  jeg  kan  i  Grunden  ikke  selv  blive  klog  paa  det!  I 
Begyndelsen  jeg  kom  herover,  faldt  Tiden  mig  tidt  og 
mange  Gange  lang,  jeg  var  ikke  vant  til,  at  den  ene 
Dag  saadan  ganske  gik  som  den  anden;  de  forekom 
mig  at  ligne  hinanden  og  marschere  i  Hælene  paa 
hinanden  som  et  Kompagni  Tinsoldater,  der  ere  støbte 
i  samme  Form,  saa  sløvende  ensformige,  uden  Afvex- 
ling,  uden  Liv  ..." 

„Liv  —  det  vil  sige  Selskaber  og  Baller  og  Theatre 
og  den  Slags  Fornøjelser?"  forklarede  hun  alvorsfuldt 
paa  en  ungdommelig  docerende  Maade. 

.,Ja,  hvorfor  ikke?  Jeg  er  hverken  ældre  eller 
mere  blaseret,  end  at  jeg  godt  tør  sige,  at  det  er  dej- 
ligt at  more  sig!  .  .  .  Jeg  er  langt  fra  blind  for  de 
gode  Sider,  et  roligt  Liv  paa  Landet  eller  i  saadan  en 
lille  By  som  denne  kan  have,  det  kan  maaske  vække 
til  alvorligere  Eftertanke,  men  hvor  ofte  gjør  det  det? 
N^ej,  man  nøjes  med  at  resignere,  man  lærer  at  slaa  af 
paa  sine  Fordringer  til  Livet  baade  i  den  ene  og  anden 
Henseende,  og  det  kan  maaske  være  meget  godt.  men 
man  bliver  sløv,  det  synes  En  saa  uendelig  ligegyldigt, 
om  det  eller  det  skeer  idag  eller  imorgen,  og  saa  bliver 
Resultatet  som  oftest,  at  det  aldrig  skeer,  Alt  bliver 
gaaende  i  den  gamle  Gænge.  Jeg  har  netop  tænkt 
nøjere  herover  til  Morgen,  fordi  jeg  igjen  har  faaet 
Brev  fra  Fader,  om  jeg  ikke  snart  har  udlært  —  som 
han  kalder  det  —  hero\Te  i  Flaarup.  Det  har  jeg  for- 
længst, for  den  Sags  Skyld  kunde  jeg  rejse  hjem  den 
Dag  imorgen,  om  det  skulde  være,  men  .  .  .  der  er 
ligesom  Noget,  der  holder  mig  tilbage,  .  .  .  Ja,  sagde 
ieg  det  til  mine  kjøbenhavnske  Venner,  vilde  de  le  af 
mig!  .  .  .  jeg  er  begyndt  at  faa  Smag  for  denne  stille 
Levevis,  og  Folk  her  viser  mig  saa  megen  Venlighed, 
.  .  .  jeg  begynder  at  forstaa,  hvorledes  man  kan  blive 
hildet  i  Pro\dnshvets  Garn." 

„De  tænker  paa  at  rejse,  ellers  talte  De  ikke  saa- 
dan," sagde  Agathe  og  slog  sine  Øjne  op  fra  Arbejdet. 

„Ja,  jeg  bliver  vel  nødt  til  det  .  .  .  •',  begyndte 
Reinhard,  men  da  han  mødte  hendes  Blik,  slog  han 
pludselig  om  i  et  utaalmodigt  „Nej,  vist  vil  jeg  ikke 
rejse  .  .  .  det  vil  sige,  idetmindste  ikke  for  det  Første ! 
.  .  .  Ja,  der  seer  De,  hvordan  det  er  med  mig!  Hver- 
gang  jeg  tænker  paa  det,  saa  er  det,  ligesom  jeg  legede 
at  tælle  paa  mine  Knapper:  „Skal!"  —  „Skal  ikke!" 
.  .  .  Det  er  rædsomt  saadan  ikke  at  vide,  hvad  man 
vil!- 

„Hvis  jeg  var  i  Deres  Sted,  vilde  jeg  da  blive  her 
og  tage  Sommeren  med,"  henkastede  Agathe,  idet  hun 
fik  umotiveret  travlt  med  at  sy  videre.  „Nu  har  De 
væjet  her  i  den  kj edelige  Tid,  nu  kommer  vor  gode 
Tid.  De  kan  tro,  her  kan  være  rigtig  kjønt  om 
Sommeren!" 

„Ja,  det  var  en  udmærket  Ide!  Jeg  skriver  til 
Fader,  at  det  vist  vil  være  bedst,  jeg  bliver  Sommeren 
over." 

„Saa  plejer  her  ]o  ogsaa  at  komme  nogle  Kjoben- 
havnere  paa  Besøg"  .  .  . 

„Ja,  det  bryder  jeg  mig  ikke  om!  Der  gjælder  det 
Samme  for  Provinserne  som  for  Udlandet:  man  skal 
undgaa  sine  Landsmænd  og  holde  sig  til  de  Indfødte." 

„Det  kan  De  strax  faa  Lejlighed  til,  for  der  kom- 
mer Maag  gaaende  over  Gaarden  herhen  imod." 

.,Uh,  den  kjedelige  Diskespringer!  Skal  vi  ikke 
løbe  for  ham?" 

„Hvor  vil  De  løbe  hen?  Haven  har  ikke  mere 
end  den  ene  Udgang,  og  den  er  ikke  indrettet  til  at 
lege  Skjul  i." 

„Kom  med  iud  i  vor  Have!  Jeg  skal  hjælpe  Dem 
over  Gjærdet." 

„Ja  .  .  .  nej,  det  gaar  ikke  an,  det  vil  jeg  ikke! 
.  .  .  Men  vi  kan  jo  tage  Baaden  og  ro  lidt  opad  Aaen, 
skynd  Dem,  han  har  ^dst  seet  os!" 

Med  hende  i  Spidsen  løb  de  i  Hast  de  faa  Skridt, 
der  var  ned  til  Aaen.  og  naaede  snart  Bredden,  men 
her  mindskede  de  af  en  vis,  almenmenneskelig  Ømhed 
for  deres  Fodtøj  Farten  og  begyndte  at  se  sig  særdeles 
omhyggelig  for,  hvor  de  satte  Foden.  Det  var  ogsaa 
ret  nødvendigt,  thi  i  sin  Fortrydelse  over  ikke  længere 
at  ghde  mageUg  og  skjønt  af  sted  mellem  grønne, 
smilende  Enge  og  svale,  skyggende  Skovskrænter  havde 
Aaen  saa  at  sige  lagt  sig  en  Sørgerand  til,  bestaaende 
af  noget  sort,  fedtet,  klæbrigt  Slam,  nærmest  lig  Bund- 
faldet fra  et  Blækhus,  hvilket  foruden  andre  stygge 
Egenskaber  var  af  en  maliciøs,  drillevorn  Natur,  idet 
det  morede  sig  med  i  Fordybninger  ned  i  Dyndet  at 
lave  Støvleknægte  til  at  trække  de  Passerendes  Støvler 
af  med  og  havde  sin  Piaseer  af  at  hale  det  ene  Ben  fra 
Folk  ned  ad  sin  slimede  Skraaning  og  derved  tvinge 
dem  til  at  tage  Plads  paa  Steder,  hvor  de  slet  ikke 
brød  sig  om  at  sidde. 

Agathe  var  lettest  tilbens  og  bedst  kjendt  med 
Stedet,  hvorfor  hun  allerede  stod  ude  paa  den  lille  Bro, 
da  Eeiuhard  kom  slubbrende,  for  hvert  Skridt  elegant 
trækkende  Benet  op  under  sig  å  la  Vadefugl,  medens 
det  s^^lppede  i  Jorden,  som  sendte  den  til  Afsked  et 
Finserkvs  efter  ham. 

„Tag  Dem  iagt!"  hviskede  hun,  bøjende  sig  frem 
mod  ham,  —  thi  hemmeligt  skulde  det  jo  gaa  for  sig. 
„Broen  er  skrøbelig!" 

Bro  var  nu  egentlig  altfor  stolt  et  Navn  til  den 
lille  Udskibningsplads,  Landgangsbrædt  havde  saamænd 
været  mere  end  fint  nok,  thi  hele  Herligheden  bestod 
af  to,  endda  særdeles  smalle  Brædder,  der  vare  sømmede 
fast  paa  nogle  Stolper  lidt  ude  i  Vandet,  saa  det  nær- 
mest tog  sig  ud  som  en  Mellemting  mellem  en  Af\TLser- 
buk  og  en  Slagbænk.  Som  Alt,  hvad  der  fandtes  i 
eller  ved  Hotel  Dania,  var  den  noget  medtagen  af 
Tidens  Tand,  Brædderne  laa  ikke  fast  paa  Stolperne, 
og  disse  sad  dinglevornt  løse  i  Flodlejet  som  Tænderne 
i  en  firsindstyve aarig  Gumme,  hvorfor  Brædderne  da 
ogsaa,  naar  Nogen  traadte  paa  dem,  klapprede  løs  som 
et  Par  lystige  Kastagnetter.  Med  lidt  Forsigtighed 
kunde  man  imidlertid  godt  gjøre  det  Par  Skridt  over 
den  for  at  komme  ned  i  Baaden,  men  Reinhard  var  fiffig 
nok  til  i  dette  Tilfælde  at  gjøre  sig  saa  ubehændig  som 
muligt,  og  saa  kluntet  vaklede  han  derfor  ud  ad  den 
vippevorne  Bro,  at  det  blev  ham  ganske  nødvendigt, 
da  han  naaede  derud,  at  gribe  Agathe  om  Livet  for  at 
støtte  sig,  en  Afstivningsmethode  den  unge  Pige 
protesterede  heftig  imod,  medens  han  undskyldte  sig 
med ,  at  han  var  bleven  saa  svimmel ,  at  han  havde 
seet  hele  tre  Frøkener  Wonge  istedetfor  een,  hvilket 
Fænomen  dog  maaske  nok  lod  sig  forklare  af  Spejl- 
billederne i  Aaen. 

Medens  det  unge  Par  er  beskjæftiget  med  at  gjøre 

Baaden  løs  og  indskibe  sig,  begive  vi  os  ind  i  Gaarden 
til  Hr.  Maag. 

Med  rigtigt  Instinkt  liavde  den  unge  Mand  jo 
gjættet,  at  Agathe  var  nede  i  Haven,  og  da  han  var 
kommen  lidt  frem  i  Gaarden,  saae  han,  at  han  ikke 
havde  taget  fejl.  Han  strammede  sig  af  al  Magt  op  i 
Holdningen,  thi  det  gjaldt  jo  at  præsentere  sig  i  den 
sorte  Frakke,  og  gik  vigtig  svajende  over  mod  Haven. 
Han  blev  vel  noget  skuffet,  da  han  opdagede,  at  hun 
ikke  var  ene,  det  havde  han  jo  rigtignok  helst  seet; 
men  det  faldt  ham  dog  ikke  et  Øjeblik  ind  Andet,  end 
at  han  var  særdeles  velkommen.  Som  alle  vigtige, 
selvglade  Mennesker  kj endte  han  intet  Værre  end  ikke 
at  blive  lagt  Mærke  til,  Muligheden  af  maaske  at  være 
mindre  velseet  et  Sted,  havde  han  endnu  slet  ikke 
tænkt  sig. 

Det  slog  ham  derfor  med  Forbavselse,  da  han  saae 
dem  rejse  sig  og  begynde  at  gaa,  og  medens  hans 
Øjenbryn  foer  tilvejrs,  saa  de  nær  havde  vippet  Hatten 
af  Hovedet  paa  ham,  forsvandt  hans  Hage  ind  i  det 
ubekjendte  Skjulested,  hvor  den  smuttede  ind,  naar 
dens  Herre  blev  forundret  over  Et  eller  Andet,  Alt- 
sammen som  Følge  af  de  unge  Menneskers  ubegribelige 
Opførsel.  Han  nærede  ingen  Tvivl  om,  at  de  havde 
seet  ham,  men  just  derfor  mente  han  at  maatte  rette  et 
Spørgsmaal  til  sig  selv  om,  hvad  det  betød,  at  de 
fjernede  sig.  En  mindre  selvkjær  Kavaller  vilde 
temmelig  let  have  fundet  Besvarelsen  heraf,  men  Maag 
blev  staaende  for  at  gruble  derover.  Han  spurgte  sig 
selv,  om  der  maaske  virkelig  skulde  være  nogen  Alvor 

i  den  kjøbeiihavnske  Vhidhas'  Kurmageri  til  lians 
Agathe,  han  havde  hidtil  kun  regnet  det  som  hørende 
ind  under  den  Art  letfærdige  Tidsfordriv,  som  alle 
kjøbenhavnske  Vindhase  tillod  sig  under  et  Provinsop- 
liold,  og  medens  han  tænkte  videre  over  Sagen,  slog  for 
første  Gang  i  hans  Liv  den  Tanke  ham,  at  det  maaske 
var  .  ,  .  maaske  var  for  ham,  de  løb?  Et  Øjeblik 
vidste  han  ikke,  hvad  han  skulde  tro,  men  ogsaa  kun 
et  Øjeblik,  saa  slog  han  med  Eet  en  kort,  indbildsk 
Fistellatter  op  over,  hvor  han  kunde  faa  saa  taabelig 
en  Ide  fra,  og  sagde  beroliget  ved  at  se,  hvor  de 
st^^rede  hen,  halvhøjt  til  sig  selv:  „Aa — aa,  de  vil  ud 
at  ro!  .  .  .  Det  vil  jeg  med  til!" 

Under  livlige  Opfordringer  til  dem  om  at  stoppe 
og  højrøstede  Bekjendtgjørelser  om,  at  han  vilde  med, 
stormede  han  ned  gjennem  Haven  og  naaede  just  Broen 
i  det  Øjeblik,  da  Reinhard  stødte  fra.  Nu  glemmer 
man  aldrig  snarere  at  se  sig  for,  end  naar  man  er  gal 
i  Hovedet,  og  Maag  var  gal  i  Hovedet,  thi  E-einhard 
lagde  ingen  Skjul  paa,  at  han  ikke  vilde  have  ham 
med  ombord.  Følgelig  saae  den  gode  Kjøbmand  ikke, 
hvor  han  traadte  paa  den  skrøbelige  Bro.  Klip-klap- 
klap, klap!  sagde  Brædderne  og  begyndte  at  tærske 
løs  som  Vingerne  i  en  Tærskemaskine,  og  samtidig 
gav  Stolperne  sig  til  at  slingre  til  Siderne,  som  om  de 
vare  berusede,  medens  Maag  fik  en  Følelse  af  at  befinde 
sig  paa  et  Skibsdæk  i  en  klodsrebet  Merssejlskuling. 
For  at  holde  Balancen  viste  det  sig  nødvendigt,  at 
Staklen  foretog  sig  de  overordentligste,  uvante  Exer- 
citier;    han  viftede   i  Luften   med   sine   Arme   paa   den 

mest  naturstridige,  rebelske  Maade,  som  var  de  et  Par 
vildtflagrende  Vimpler,  der  slog  Smæld  i  en  halv  Storm ; 
snart  gik  han  bagover  med  en  Holdning  saa  stiv  som 
en  Grande  af  Castilien,  og  snart  gjorde  han  et  dybt 
Buk  forover,  saa  Brædderne  vare  ved  at  slaa  op  i 
Næsen  paa  ham,  men  Fødderne  turde  han  ikke  røre  af 
Pletten,  thi  hvergang  han  gjorde  et  Forsøg  lierpaa, 
var  det,  som  om  Brædderne  fulgte  med,  man  kom  til 
at  tænke  paa  en  Negerkomiker  med  Sko  paa  en  hah- 
anden  Alens  Længde.  Da  han  indsaae,  at  denne  Stil- 
ling ikke  i  Længden  var  holdbar,  fik  han  den  fortvivlede 
Ide  at  ville  vende  sig  om  for  at  søge  i  Land,  men  efter 
at  have  gjort  en  halv  Omdrejning  blev  det  ham  strax 
klart,  at  det  var  det  mest  Forkerte,  han  vel  kunde 
have  fundet  paa,  idet  hans  Bevægelser  nu  saa  at  sige 
gik  paatværs  af  Søerne.  Han  strittede  imod  saa  længe 
han  formaaede,  og  det  var  dumt,  thi  istedetfor  at  han 
kunde  være  sluppen  med  et  Par  vaade  Fødder,  plumpede 
han  nu  ud  paa  alle  Fire,  efter  først  at  have  sendt  sin 
Hat  iforvejen  som  en  Prøveballon  for  at  angive  Ret- 
ningen Der  var  ingen  Fare  for  hans  unge  Liv,  thi 
Vandet  naaede  ham  ikke  engang  til  Knæerne,  men 
ynkelig  nok  tog  han  sig  ud,  da  han  sjokkede  i  Land, 
for  Aavandet  skulde  ikke  gjøre  Nogen  ren,  og  Bund- 
d^mdet  havde  stærkt  makuleret  saavel  den  dyrebare, 
sorte  Frakke  som  det  øvrige  elegante  Kostume,  og  til 
Overflod  gjorde  han  det  ikke  selv  bedre  ved  med  sin 
Hat,  som  han  med  stor  Aandsnærværelse  havde  reddet 
fra  en  lille  Sejltm-  nedad  Aaen,  at  tildele  sig  et  mindre 
Styrtebad  ved  i  Distraktion  at  sætte  den  paa  Hovedet. 

Der  gives  intet  Uheld,  hvorunder  et  Menneske  gjør 
en  mere  latterlig  og  ynkværdig  Figur  end  ved  at  faa 
sig  en  ufrivillig  Dukkert,  og  derfor  er  det  ogsaa  et  af 
de  Tilfælde,  hvor  Folk  har  mindst  Medlidenhed  med 
deres  Medskabninger,  naturligvis  naar  Vedkommende 
ellers  kommer  godt  fra  det.  Da  nu  hverken  Agathe 
eller  Reinhard  mente  at  have  nogen  speciel  Qrund  til 
at  nære  Deltagelse  for  den  havarerede  Kjøbmand,  vilde 
det  have  været  for  meget  forlangt  af  dem,  at  de  skolde 
se  videre  sorrigfulde  ud,  og  det  gjorde  de  da  heller 
ikke.  Hun  dukkede  sig  sammen  paa  Agtertoften,  hvor 
hun  sad,  og  trak  med  Tænderne  i  Undermunden  ned  i 
Overlæben,  medens  hun  skjælmsk  skjævede  hen  til  sin 
dyppede  Tilbeder,  og  han,  der  stod  i  Forstavnen, 
glemte  rent  at  stage,  men  lænede  sig  istedetfor  til 
Aaren  og  vendte  Ansigtet  bort,  han  havde  ikke  engang 
Mod  til  at  se  paa  sin  uheldige  Rivals  Ilandstigning. 
Det  kunde  ikke  siges  om  nogen  af  dem,  at  de  ligefrem 
lo,  skjønt  det  maaske  nok  var  det,  de  havde  mest  Lj^st 
til,  men  Latteren  var  saa  parat  hos  dem,  at  de  ikke 
vovede  at  se  paa  hinanden,  for  saa  vidste  de,  at  det 
gik  galt. 

Det  var  hende,  der  forst  kom  sig  saa  vidt,  at  hun 
kunde  give  Reinhard  Ordre  til  at  styre  mod  Land  for  at 
komme  Maag  tilhjælp.  Der  var  ganske  vist  ikke  Noget 
at  hjælpe  med  eller  til,  men  hun  vidste,  at  man  i  slige 
Tilfælde  alligevel  bør  ile  til,  og  da  de  havde  naaet 
Land  efter  at  have  viist  Kjøbmanden,  at  man  meget  godt 
kunde  balancere  over  Broen  uden  at  dratte  i  Vandet, 
viste  hun  sig  endvidere  Situationen  saa  voxen,   at  hun 

kuiide  fremkomme  med  det  i  deu  Art  Situationer 
mest  passende  Spørgsmaal:  „Men  Gud,  hvorledes  gik 
det  dog  til?" 

Som  bekjendt  hører  denne  Forespørgsel  til  dem, 
der  ikke  kræve  og  i  Reglen  heller  ikke  faa  noget 
Svar.  men  Maag  greb  den  af  Folk.  der  have  Grund  til 
at  ærgre  sig  over  deres  egen  Ubehændighed,  saa  yndede 
Udvej  at  vælte  Skylden  over  paa  den  Anden  og  svarede 
arrigt  snerrende:  „Det  gik  saaledes  til,  at  det  var  Hr. 
Brockhoff,  der  stødte  fra  med  Aareu,  saa  den  forbandede 
Bro  gav  sig  til  at  dingle,  saa  det  ikke  var  muligt  at 
staa  fast  paa  den." 

„Nej,  lad  os  nu  være  Mennesker!"  opponerede  Rein- 
hard. „Vi  vare  jo  langt  fra  Broen,  da  De  gjorde  det 
store  Brospring." 

„Ja,  det  maa  De  rigtig  undsk3dde.  Hr.  Brockhoff 
rørte  slet  ikke  ved  Broen  dengang,  det  saae  jeg  selv!" 
bevidnede  Agathe. 

„Ja,  det  er  jo  meget  pænt  af  Dem,  Froken,  at  for- 
svare Hr.  Brockhoff*,  men  det  var  nu  hans  Skyld  allige- 
vel! .  .  .  Og  ^^I  De  kun  se  mit  gode  Tøj,  sikken  en 
Ornament-Besætning  af  Dynd  og  Smuds!  Hvordan  troer 
De,  jeg  skal  faa  det  af?" 

„Det  træffer  sig  saa  heldigt,"  faldt  Reinhard  noget 
skadefro  ind,  „at  Frøken  Wonge  netop  var  beskjæftiget 
med  at  dekorere  Vidskestykker,  og  hvis  Frøkenen  vil 
legalisere  et  af  dem  til  Tørafklud  for  Folk,  der  er 
gaaet  i  Vandet,  skal  jeg  med  Fornøjelse  levere  en 
Teffnins  af  en  Mand.  der  har  faaet  en  Dukkert." 

„Aa,  De  skal  ikke  spotte!  .  .  .  Nu  skal  jeg  løbe 
op  efter  en  rigtig  Torafklnd  til  Dem,  Maag!"  sagde 
Agathe,  thi  den  unge  Dame  havde  allerede  drevet  det 
saa  vidt  i  Huslighed,  at  hun  ligefrem  gik  paa  Jagt  efter 
Lejligheder  til  at  anvende  dette  husmoderlige  Stykke. 
Og  hun  lod  Handling  følge  paa  Ordet  og  løb.  inden 
Maag  kunde  faa  oplyst,  at  han  jo.  havde  ligesaa  nær 
hjem,  eftersom  hans  Lager  var  i  Hotellets  ene  Side- 
længe. 

Der  stod  de  to  unge  Mænd,  som  begge  havde 
kigget  for  dybt  i  et  vist  Par  mørkebrune  Øjne,  og 
maalte  hinanden  med  foragtelige  Blikke,  som  vare  de 
to  Rivaler  i  en  italiensk  Opera.  Nu  er  det  ikke  saa 
let  at  se  overlegen  ud,  naar  Ens  Kostume  har  Hdt  saa- 
dan  en  Molest,  som  Tilfældet  var  med  Maags,  og  Ens 
Ansigt  og  Hænder  se  ud,  som  man  havde  fusket  i 
Skorstensfejerprofessionen,  men  alligevel  maatte  det 
anerkjendes,  at  Kjøbmandens  Forsøg  i  saa  Henseende 
vare  særdeles  respektable,  og  der  var  den  rette  Højhed 
over  hans  Skikkelse,  da  han  med  bidende  Ironi  sagde: 
„Nu  troer  De  vel,  De  er  avanceret  voldsomt  i  Froken 
Agathes  Gunst  og  helt  har  distanceret  mig,  fordi  De 
fik  lokket  hende  til  at  løbe  ud  i  den  Baad  med  Dem, 
da  jeg  kom,  hvad,  troer  De  ikke?  Men  veed  De,  hvad 
jeg  har  gjort?  Jeg  har  lært  Wonge  og  Kone  en 
Methode,  hvorpaa  de  kan  tjene  stolte  Penge  i  Sommer, 
det  har  nok  saa  meget  at  sige,  skulde  jeg  mene!  Jeg 
troer  nok,  jeg  har  benyttet  Tiden  bedre." 

„Ja  Gudbevares,  jeg  kan  ikke  ønske  Andet,  end 
at  Deres  Ide   maa   vise   sig  rentabel,   det  skulde  glæde 

mig  for  Wonges  Skyld,  og  det  vil  sikkert  ogsaa  glæde 
Frøkenen,  men  jeg  tvivler  paa,  at  det  i  mindste  Maade 
vil  influere  paa  hendes  Anskuelser  i  nogen  Retning," 
svarede  Kjøbenhavneren  betydelig  roligere,  men  allige- 
vel med  et  Højtryk,  som  begyndte  en  russisk  Selvkoger 
indeni  ham  at  sætte  Dampen  op. 

„Ah  bah.  De  kj ender  ikke  Kvindehjertets  fine 
Trikotage!"  udslyngede  Maag  og  slog  haanlig  ud  med 
Haanden. 

„Vaas!  .  .  .  Lad  være  at  slaa  saadan  ud,  De 
stænker  paa  mig!" 

„Sagde  De  Vaa  .  .  .  Vaa  .  .  .  Vaas?"'  stammede 
den  fugtige  Kjøbmand,  der  var  begyndt  at  trippe  om 
paa  Benene  og  stampe  i  Jorden,  som  om  han  led  af 
Kneb  i  Maven.  .,Det  er  uf  .  .  .  uforskammet  sagt ! 
Men  nu  har  jeg  ikke  Tid  til  at  forlange  en  Forklaring 
af  Dem,  for  jeg  mærker,  jeg  begynder  at  bli  .  .  .  li 
.  .  .  live  kold.  Jeg  faaer  da  nok  en  General forkjølelse 
paa  Halsen  ovenpaa  den  Historie,  jeg  maa  ind  at  skif 
.  .  .  skifte!" 

„De  skal  se  at  faa  Dem  en  rigtig  varm  Kop  Hylde- 

the   eller  Havresuppe,    og   tag   saa   et   tykt  Mavebælte 

paa!" 

.  ,,Ja,    vent    De    bare,   Hr.    Kan   .    .    .  Kandidat,    nu 

^kjender  jeg  Dem   og  veed,   hvad  De  fører   paa  Lager. 

Jeg  tager  Afstand  fra  Dem!" 

„Det  skal  De  ret  have  Tak  for,  saa  bliver  jeg  da 
ikke  grisset  til!" 

„De  kan  være  glad  over,  at  jeg  er  i  den  Tilstand, 
jeg  er!     Bi   ...   bi   ...    bi    De   bare,   til  jeg   engang 

bliver  tor,  saa  skal  jeg  nok  —  saa  skal  jeg  nok  svare 
Dem!" 

„Ja,  spar  Deres  Krudt,  det  er  vist  fugtigt  for  Øje- 
blikket!" 

„Aa,  jeg  gider  ikke  staa  og  skjæ  .  .  .  skjændes 
med  Dem!  Jeg  overlader  Dem  Valpladsen,  jeg  ryster 
Støvet  af  mine  Fødder  ..." 

„Dyndet,  mener  De,  Dyndet!" 

Med  endnu  et  indædt  arrigt  „Aarrh!"  sjadskede  den 
stakkels  Kjøbmand  afsted,  omtrent  ligesaa  fornøjet  at 
skue  som  en  ældre  Hankat,  der  uforvarende  har  været 
under  Vandposten.  Hvis  han  havde  haabet  ubemærket 
at  kunne  smutte  over  Gaarden  og  ind  til  sig  selv,  blev 
han  ynkeligen  skuffet,  det  blev  snarere  til  et  Spids- 
rodsløb. Da  Agathe  nemlig  var  kommen  stormende 
ind  i  Hotellets  Bagstue  med  et  maaske  lidt  vel  høj- 
røstet Raab  om  et  Haandklæde  til  Maag,  der  var  falden 
i  Aaen,  havde  hun  allarmeret  en  hel  Del  Gjæster,  som 
lidt  før  havde  samlet  sig  i  Skjænkestuen  for  at  drikke 
Lidkjøb  i  Anledning  af  en  eller  anden  Handel.  Naturlig- 
vis vare  de  strømmede  ind  til  hende  for  at  høre  de 
nærmere  Detailler  ved  dette  Tilfælde,  der  naturligvis 
strax  blev  Dagens  Begivenhed  i  den  lille  B^^,  og  skjont 
hun  nok  saa  meget  erklærede  ikke  at  have  Tid,  maatte 
hun  selvfølgelig  op  med  Historien.  Medens  hun  for- 
talte, faldt  "Wonges  Øje  ud  i  Gaarden,  og  med  Ud- 
raabet:  „Der  har  vi  s'gu  den  druknede  Kjøbmand!" 
styrtede  han  til  Vinduet,  fulgt  af  alle  Gjæsterne,  som 
med  Glas  eller  Piber  i  Haanden  lagde  sig  i  Lag  oven- 
paa  hverandre  for  at  nyde  det  herlige  Skue. 

Slatten  og  drj-ppende  listede  Maag  afsted  O'STe 
langs  Staldlængen,  efterladende  sig  en  lang  Stribe 
Smaastænk  ligesom  en  Vandingsvogn .  der  er  paa  sit 
Yderste.  Han  var  allerede  kommen  Halvvejen  og 
havde  det  bedste  Haab  om  uopdaget  at  slippe  ind  ad 
Lagerets  Bagdør,  da  han  opskræmmedes  af  et  stærkt, 
mangestemmigt  Jubelraab,  der  næsten  satte  ham  i  Knæ. 
Han  gjættede  strax,  hvor  det  kom  fra,  og  da  han  fik 
Øje  paa  den  halve  Snes  Ij-stige  Ansigter  ovre  i  For- 
huset, foer  han  afsted  med  skadeagtige  Hop  OA'er  den 
toppede  Brolægning,  medens  det  haglede  ned  over  ham 
med  liberale  Tilbud  lige  fra  Portvin  og  Kaflfepuus  til 
om  at  komme  over  og  faa  Tørt  paa,  og  det  var  ikke 
noget  blidt  Smæld,  hvormed  han  smækkede  Døren  i 
efter  sig,  da  han  endelig  naaede  over  til  sit  eget 
Territorium. 


ni. 

Der  var  Liv  paa  Torvet  i  Flaarup  en  halv  Snes 
Dage  senere,  den  notable  Del  af  Byens  Borger-  og 
Haandværkerstand  var  paa  Benene  og  stod  rundtom  i 
større  eller  mindre  Grupper,  interesseret  snakkende 
""  med  hverandre.  Det  var  tydeligt,  de  lige  vare  løbne 
fra  deres  Gjerning  i  Bod  og  Værksted,  Kjøbmændene 
havde  Butikskaskj etterne  og  de  fedtede  Frakker  paa, 
Bj'ens  Barber  og  Frisør  havde  ingen  anden  Hovedbe- 
klædning end  den  professionelle  Redekam,  der  altid 
paa  Stuen  stak  i  haus   krøllede  Tupé,  Blikkenslageren 

var  mødt  op  i  Slæber  og  sit  tykke  Panser  af  et  Læder- 
forklæde, Uhrmagereu  var  ogsaa  barhovedet,  men  havde 
som  Erstatning  skubbet  den  grønne  Øjenskjærm  op  paa 
Issen,  hvor  den  sad  som  en  middelalderbg  Glorie,  og 
selv  Politibetjenten  var  kommen  tilstede,  skjønt  der 
godt  kunde  være  Udsigt  til  at  blive  Brug  for  ham. 

Anledningen  til  dette  usædvanlige  Røre  var,  at  der 
nylig  var  kommet  et  Par  Transporter  paa  en  fjorten — 
sexten  Heste  til  Byen.  Koblede  sammen  ved  hinandens 
opfæstede  Haler  vare  de  i  Ij'stigt  Trav  komne  klapprende 
ned  igjennem  Bj^ens  Hovedgade,  havde  skræmmet  alle 
Stadens  gode  Borgere  op  fra  deres  daglige,  adstadige 
Dont  og  holdt  nu  East  paa  Torvet,  hvor  Folk  saa 
hurtig  samledes  for  at  kritisere  og  vurdere  dem,  thi 
det  var  Noget,  der  interesserede  Alle:  de,  der  ikke 
havde  Raad  til  at  holde  Heste,  vare  yderst  kræsne 
med,  hvilke  de  skulde  vælge,  hvis  de  havde  Raad,  og 
de,  der  holdt  Heste  og  vare  godt  fornøjede  med  dem, 
de  havde,  tænkte  j)aa  at  indlede  en  Bj^ttehandel.  I 
Hotellets  Port  stod  Kjenderne.  nogle  bredbringede 
Gaardmænd  og  nogle  ridestøvleklædte  Smaaproprietærer, 
som  dog  bøjede  sig  for  den  Kj endelse,  der  blev  afgiven 
af  Overjurj^en.  gamle  Klovborg  og  Niels  Gaardskarl. 

Til  denne  lille  Forsamling  havde  Wonge  og  hans 
Kone  sluttet  sig,  de  havde  saa  vist  Intet  at  forsomme 
dermed,  thi  ved  Kavalkadens  Ankomst  vare  strax  alle 
Gjæsterne  i  Skjænkestuen  stormede  ud,  og  hvad  Hotel- 
lets andre  Gjæster  angaaer,  da  byder  Sandheden  at  til- 
staa,  at  der  endnu  Ingen  havde  meldt  sig  efter  det 
formentlig      epokegjørende      Avertissement.       Hverken 

Wonges  el] er  Maag  kuiide  lorstaa  det,  og  for  hver  Dag, 
der  gik  uden  Resultat,  undrede  de  sig  mere  og  mere, 
kun  med  deu  Forskjel,  at  Maag  følte  sig  skuffet, 
medens  Wonges  fremdeles  trygt  stolede  paa,  at  det  nok 
vilde  komme. 

Uden  at  der  var  blevet  tilvejebragt  Enighed  mellem 
Skjønsmændene  i  Hotelporten,  blev  deres  Vurderings- 
forretning  af  Hestene  afbrudt  af  Madam  Wonge.  der 
saa  overrasket,  som  hun  kunde  blive,  stillede  sig  op  i 
Vejviserpositur  og  med  stivt  udstrakt  Arm  og  tilhørende 
Pegefinger  viste  ned  ad  Gaden,  idet  hun  med  et  stærkt 
Tryk  paa  det  første  Ord  udbrød:  „Hvad  er  det,  der 
kommer  gaaende?" 

Spørgsmaalet  var  vel  nærmest  henvendt  til  hendes 
Mand,  men  samtlige  Tilstedeværende  gjorde  nj-sgjerrig 
halvt  omkring  i  den  angivne  Retning,  hvad  der  ganske 
simpelt  kan  forklares  af,  at  der  saa  j^derlig  sjeldent 
gives  En  Lejlighed  til  at  se  en  Gjenstand  af  Intetkjøn 
komme  spaserende.  Formen  paa  Spørgsmaalet  lod  sig 
imidlertid  helt  vel  forklare  af,  at  det  kunde  være 
vanskeligt  at  afgjøre,  om  den  Skikkelse,  der  kom 
vandrende  opad  Gaden,  tilhørte  Han-  eller  Hunkjønnet. 
Saae  man  paa  den  skrigende,  ultramarineblaa,  paa  Snur 
siddende  Lawn-tennis  Hat,  de  opretsfcaaende,  stivede 
Flipper  med  det  løst  knyttede,  frit  flagrende  Halstør- 
klæde,, og  den  aabentstaaende,  stumpede  Jakke,  kunde 
Formodningen  nok  være  for,  at  det  var  en  smækker 
Yngling,  men  saae  man  paa  Skjørterne,  hvoraf  der 
ganske  vist  kun  fandtes  et  saadant  Minimum,  at  de 
vare  ved  at  spænde  Ben  for  Bærersken  og  tvinge  hende 

til  at  bevæge  sig  som  en  Dreng  i  Sækkevæddelob,  saa 
talte  dog  Rimelighed  for,  at  det  var  en  Kvinde,  man 
havde  for  sig.  Hun  bar  sine  Hænder  fast  plantede  i 
den  flot  opsmækkede  Jakkes  Sidelommer  og  holdt 
Armene  saa  stivt  kantet  ud  til  Siderne,  at  Folk  uvil- 
kaarlig  gik  tilside  for  ikke  at  stikke  sig  paa  dem, 
hendes  Gang  var  mandhaftig  slentrende,  hun  sparkede 
ud  med  Benene,  som  var  hun  fornærmet  over  Skjorter- 
nes Tyranni  og  vilde  fose  dem  afvejen,  og  havde  en 
vrikkende,  ligesom  gnaven  Slingren  med  Overkroppen, 
og  saa  stak  hun  sin  klumpede  Kartoffelnæse  lige  op  i 
Luften,  hvor  denne  interessante  Legemsdel  gjerne 
anbringes  hos  ærekjære  Personer,  ligervis  som  et  Skib 
hejser  Kejserflag  til  Tegn  paa,  at  et  af  Verdens  stor- 
mægtigste Væsener  er  ombord.  Der  var  over  hele 
hendes  Apparition  noget  unødvendigt  Udfordrende,  som 
ikke  virkede  sympatetisk,  hun  røbede  sig  strax  som  en 
af  disse  unge,  tiltalende  Kvinder,  der  sætte  Naturlighed 
saa  højt  over  Skjønhed,  at  der  Litet  bliver  tilbage  af 
denne  sidste. 

„Ja,  hvad  er  dog  det  for  en  Gestalt?"  spurgte 
"VVonge  videre  istedetfor  at  svare  sin  Kone.  „Hun  seer 
paa  Hovedtøjet  ud,  som  det  kunde  være  en  Linie- 
danserinde eller  saadan  en  anden  Badutspringerske." 

„Hvad  er  det  for  en  Kasse,  hun  har  paa  Rj^ggen?" 
spurgte  en  af  Proprietærerne.  „Kan  det  være  en  Lire- 
kasse?" 

„Nej,  det  er  den  for  klejn  til,"  svarede  en  Anden. 
„Det  er  før  en  af  disse  Kukkasser  med  Paneramer." 

„Jeg  vil  bande  paa,  det  er  en  Syngepige,"  tilbød 
en  Tredie.  „J^g  kj ender  Slagsen  paa  det  raske  Fod- 
skifte." 

„Tys,  liLin  kommer  herhen!"  sagde  Madam  Wonge. 

„Goddag!"  bød  den  unge  Pige,  der  flot  var  svinget 
ind  i  Porten,  med  et  kordialt  Nik  til  de  Tilstedeværende. 
„Det  er  jo  Hotel  Dania  her,  ikke?" 

„Jo — o!"  svarede  "VVonge  og  trak  o'et  ud,  som  var 
han  ikke  rigtig  vis  i  sin  Sag. 

„Hvor  gaaer  man  ind  til  Værten?" 

„Ham  behøver  De  ikke  at  gaa  ind  til ,  for  det 
er  jeg!" 

„Aa,  er  det  Dem?  Kan  jeg  faa  Logi  hos  Dem? 
Jeg  læste  et  Avertissement  fra  Dem  hjemme  i  Kjøben- 
havn,  og  saa  fik  jeg  Lyst  til  at  tage  herover  og  opholde 
mig  her  i  nogen  Tid,  for  jeg  mente  som  saa,  at  Egnen 
her  ved  Flaarup  ikke  er  mere  afsøgt,  end  at  der 
maaske  nok  lod  sig  slaa  lidt  Mønt  af  den.  Det  kommer 
jo  an  paa  at  finde  de  nye  Steder,  jeg  er  Kunstnerinde, 
skal  jeg  sige  Dem,  mit  Navn  er  Carla  Melsing." 

„Naa!"  svarede  AVonge  uden  at  være  synderlig 
imponeret.  „Men  se,  det  kommer  jo  an  paa  .  .  .  Har 
De  Herredsfogdens  Tilladelse?" 

„Herredsfogdens  Tilladelse?  Nej,  det  har  jeg  ikke 
tænkt  paa  .  .  .  Hvad  skulde  jeg  med  den  ?" 

„Ja,  den  er  nu  ikke  heller  saa  lige  at  faa ;  ikke  for 
det,  han  selv  er  ikke  saa  strix,  men  han  er  bange  for 
Præsten,  for  han  hører  til  de  Hellige  og  siger,  at  al 
den  Slags  Kunster  er  Djævlens  Værk  og  saadan  Mere 
af  den  Tønde." 

„Det  er  storartet!  Og  saa  siger  mau,  vi  lever  i  et 
frit  Land!  Borneret,  dumt,  usselt,  elendigt,  smaat- 
skaaret  er  det,  fuldstændig  russisk!  Men  det  lyder  jo 
næsten  utroligt:  skal  man  virkelig  have  Herredsfogdens 
Tilladelse  til  at  opholde  sig  her  i  Byen?" 

„Næ,  ikke  opholde  sig,   men  hvis  De  vil  optræde."' 

„Optræde?     Hvad  mener  De  med  det?" 

„Jeg  mener:  give  Forestillinger?  De  sagde  jo.  De 
var  Kunstnerinde  ..." 

.,Hahaha!  Det  er  udmærket!  De  troede  maaske, 
jeg  var  Kraftkunstnerinde?" 

„Næ,  det  kunde  jeg  jo  nok  se,  at  det  ikke  juste- 
ment  saadan  var  i  det  Kraftia-e  ..." 

„Men  maaske  det  Saftige?  Tak  for  Komplimenten! 
.  .  .  Nej,  jeg  er  Malerinde,  jeg  vil  tage  nogle  Skitser 
her  fra  Egnen.  Jeg  kom  lige  nu  med  Deligencen, 
Postbudet  lovede  at  bringe  min  Kuffert  og  mine 
andre  Sager  herhen,  naar  han  havde  besorget  Posten." 

„Hvad  er  det,  Niels?"  udbrod  Wonge  og  vendte 
sig  til  Gaardskarleu.  „Har  Du  ikke  været  henne  ved 
Deligencens  Ankomst?  Jeg  har  dog  bekostet  en  Kaskjet 
med  Plakat  paa  til  Dig  til  det  Brugv" 

„Ja,  jeg  skulde  even  have  været  derhen,"  svarede 
Niels,  „men  saa  kom  de  her  Hesfcer,  og  saa  fik  jeg  dem 
at  se  paa." 

„Naa  ja,  men  det  kunde  Du  gjerne  have  gjort 
først,"  sagde  Wonge.  Han  var  ikke  va^ed,  men  det 
ærgrede  ham  dog  lidt,  at  Niels  ikke  havde  været  til- 
stede, da  der  just  skulde  være  en  Gjæst  til  Hotellet. 

„Ja,  hvad  er  det  for  mange  Heste?"  spurgte  Carla 
Melsing.     „Er  her  Hestemarked  idag?" 

„Nej,  paa  det  Lag!  Det  er  bare  nogle  norske 
Hester,  som  er  kommen  med  Dampskibet,  de  skal  videre 
sydpaa." 

„Det  gjør  sig  brillant  derude  paa  Torvet,  det  er  et 
godt  Motiv,  det  kunde  bruges!" 

„Bruges?     Til  hvad,  om  jeg  maa  spørge?" 

„Til  et  Maleri,  mener  jeg!  Der  er  Liv  i  det  Billede, 
mange  Mennesker  og  mange  Dj'r  paa  det  lille  Torv, 
der  er  Kraft,  der  er  Blod  deri!" 

„Blod  —  i  de  Krikker?  Nej,  det  troer  jeg  nok  er 
noget  af  det  Eneste,  der  ikke  er!"  lo  Wonge,  og 
Proprietærene  og  Bønderne  stemmede  i  med. 

Carla  Melsing  følte  godt,  at  de  mente  at  le  paa 
hendes  Bekostning,  men  hun  var  for  stor  en  Aand  til 
at  føle  sig  afficeret  heraf.  Der  var  derfor  ingensom- 
helst  Grund  for  Mad.  Wonge  til  at  blive  ulykkelig  paa 
hendes  Vegne,  men  den  skikkelige  Kone  blev  det  ikke 
destomindre  og  sagde  i  sin  godmodigste  Tone:  „Yil 
De  ikke  gaa  indenfor?  Saa  kunde  De  se  paa,  h\ilket 
Værelse,  De  sjmes, bedst  om.  cg  saa  kunde  vi  tale  om 
Tingene."     Og  det  gjorde  de  da. 

Hvad  man  saa  ellers  kunde  have  at  sige  paa  den 
uforknytte  Kunstnerinde,  fordringsfuld  med  Hensyn  til 
Kvarteret  kunde  hun  ikke  kaldes.  Under  hendes  Op- 
hold paa  Landet  færdedes  hun  —  som  hun  selv  sagde  — 
saa  meget  ude  i  Naturen  og  opholdt  sig  saa  lidt  inden 
Døre,  at  det  var  hende  temmeUg  ligegyldigt,  hvorledes 
der  saae  ud  i  Logiet,  og  hun  kunde  derfor  godt  nøjes 

med  et  tarveligere  Værelse.  Ligesaa  meget  som  denne 
Fordringsløshed  hos  deres  første  Gjæst  tiltalte  Wonges, 
ligesaa  ubehagelig  berørte  blev  de,  da  hun  i  Kontinua- 
tion  heraf  udtalte  den  Formening,  at  de  til  Gjeugjæld 
nok  kunde  nøjes  med  en  Betaling  af  tre  Kroner  istedet- 
for  fire  j)r.  Dag.  Forsaavidt  deres  kuglerunde  Fuld- 
maaneansigter  tillod  det,  blev  baade  Mand  og  Kone 
noget  lange  i  dem,  men  efterat  Frk.  Melsing  med 
oppositionslysten  Snakkevornhed  havde  udviklet,  hvor 
brydsom  og  tornefuld  Kunstens  Vej  var  for  de  Unge, 
eftersom  de  Gamle  hensynsløst  bredte  sig  paa  alle 
kjendte  Baner  og  saa  at  sige  sparkede  Ungdommen  i 
Grøften  —  hvor  det  i  og  for  sig  var  meget  fortjenst- 
fuldere at  opholde  sig  end  paa  den  slagne,  udtraadte 
Landevej  — ,  og  efterat  hun  derpaa  nærmere  havde 
forklaret,  hvor  strengt  hun  havde  maattet  arbejde  den 
sidste  Vinter,  og  hvor  meget  hun  trængte  til  frisk  Luft, 
blev  de  brave  Ægte-,  men  meget  slette  Gjæstgiverfolk 
bløde  om  Hjerterne  og  slog  til,  —  de  kunde  vel  nok 
under  saadanne  Omstændigheder  give  en  Enkelt  lidt 
Afslag. 

Dette  paadrog  dem  dog  strax  efter  en  alvorlig 
Reprimande  af  Maag,  der,  saasnart  den  nyankomne 
Gjæst  havde  trukket  sig  tilbage  til  sit  Værelse,  med 
den  mest  spændte  Nj'sgjerrighed  stormede  ind  til 
Wonges  for  at  høre  Resultatet,  (det  følger  nemlig  af  sig 
selv,  at  den  unge  Kjøbmand  øjeblikkelig  havde  stillet 
paa  Hotellet,  da  han  havde  seet  en  saa  besynderlig 
Fremtoning  som  Carla  Melsing  gaa  derind).  Da  han 
erfarede,  at  hun  var  Malerinde,   trøstede  han  imidlertid 

hurtig  saavel  sig  selv  som  de  Andre  med,  at  hun  nok 
vilde  afgive  en  ypperlig  Reklame.  Det  var  efter  hans 
sagkyndige  Paastand  bedre  end  for  et  Par  Hundrede 
Kroner  Avertissementer,  naar  der  paa  Charlottenborg- 
udstillingen til  næste  Foraar  præsenteredes  nogle  skjønne 
Prospekter  der  fra  Egnen  som,  han  vilde  f.  Ex.  sige: 
„Stille,  varm  Sommerdag  i  Flaarup  Plantage"  —  hun 
kunde  godt  lægge  et  Par  Graders  Varme  til  —  eller 
„Solskin  i  Hotelhaven"  —  Punktum  —  „Flaarup"  — , 
hun  kunde  nok  male  det,  saa  Haven  tog  sig  meget 
storre  ud,  end  den  var.  Og  efterhaanden  som  han 
lullede  sig  ind  i  den  Tanke,  at  Carla  Melsing  ved  sit 
Renommé  vilde  ophjælpe  Affærerne,  voxede  hun  i  hans 
Øjne  til  en  betydehgere  og  betydeligere  Kunstnerinde, 
saa  han  endte  med  at  bilde  baade  sig  selv  og  Wonges 
ind,  at  han  længe  fra  Aviser  og  Kataloger  havde  kjendt 
Navnet  Carla  Melsing  og  vidst,  at  det  blev  baaret  af 
en  af  vore  mest  lovende,  talentfulde  Kunstnerinder, 
uden  at  han  dog  dristede  sig  til  at  paastaa,  at  han 
erindrede  noget  bestemt  Værk  af  hende. 

„Hør,  der  falder  mig  Noget  ind,  Wonge!"  fortsatte 
den  raptungede  Kjøbmand.  da  han  havde  udtomt  det 
Emne.  „De  vil  da  ikke  lade  Frøkenen  spise  alene  den 
første  Aften,  hun  er  her?  Det  er  ikke  kulant!  De  og 
Deres  Familie  maa  gjøre  hende  Selskab,  Wonge,  og 
sætte  hende  lidt  ind  i  Forholdene,  det  vil  tage  sig  godt 
patriarkalisk  ud,  det  gjør  altid  et  vist  Indtryk,  og  det 
kommer  saa  meget  an  paa  det  første  Indtryk." 

„Javel,"  svarede  "Wonge,  „det  med  at  spise  med 
hende,   det  kan  jeg  helt   godt  paatage    mig,    men    det 

Andet  med  at  infomere  hende,  det  kommer  jeg  aldrig 
godt  fra,  for  det  forstaaer  jeg  mig  ikke  paa." 

„Jeg  heller  ikke!"  faldt  Fruen  ind  i  kjærlig  Til- 
slutning til  sin  Mand  og  rynkede  Panden  ligesaa 
betænkelig  som  han.  „Men  hor,  Maag,  vilde  De  ikke 
komme  og  spise  med  os,  saa  er  De  nok  Mand  for  at 
klare  det  Andet." 

„Jo,  det  skal  jeg  gjerne!"  svarede  Maag,  tilsyne- 
ladende ikke  meget  overrasket  over  Indbydelsen,  og  saa 
fortsatte  han  til  Agathe,  der  var  kommen  til  under  Sam- 
talen: „Hor,  Froken,  De  skulde  fixe  Dem  lidt  op  til 
iaften,De  skulde  tage  det  Jersey  Liv  medEiffel-Broderiet, 
som  jeg  solgte  Dem  saa  rasende  billig  ved  Foraars- 
udsalget,  paa,  det  klæder  Dem  saa  charmant!  .  .  .  Naa, 
nu  maa  jeg  hjem  til  Forretningen,  og  saa  kommer 
jeg  igjen  Klokken  syv,  ja  for  vi  spiser  vel  til  sæd- 
vanlig Tid?" 

Efterat  have  faaet  dette  bejaet  svippede  den  vimse 
Kræmmer  ud  ad  Døren  og  ind  til  sig  selv. 

„Troer  Du  ikke  Wonge,  det  er  bedst,  jeg  laver  en 
Ret  Frikassee  til  Aften?"  spurgte  Husmoderen.  „Den 
fremmede  Froken  kan  vist  have  godt  af  noget  stj^rkende 
Varmt  ovenpaa  Rejsen." 

,.Det  kan  hun!"  svarede  Manden  med  et  forudanende, 
velbehageligt  Smask,  der  viste,  at  der  var  Flere,  der 
vilde  have  godt  af  Frikasseen.  „Froken  Welding  seer 
nok  ud  til  at  trænge  til  Kraftfoder." 

„Det  var  ikke  Welding,  hun  hed,  men  Helsing," 
rettede  Konen  ham. 

„Nej,  Melsing  var  det!''  rettede  Agathe  det  igjeu 
til.  Som  det  lille,  arbejdsomme  Pigebarn,  hun  var, 
havde  hmi  strax  efter  sin  Indtræden  givet  sig  til  at 
sysle  med  Potteplanterne  henne  i  Vindueskarmen,  men 
under  Slutningen  af  de  Andres  Tale,  var  det  t3^deligt. 
at  hun  faldt  i  Tanker  over  Et  eller  Andet;  thi  det  gik 
ikke  alene  ud  over  de  visne  Blade,  som  hun  pillede  af 
Pelargonien,  de  friske  fik  sig  ogsaa  stundom  et  lille 
Nap  af  hendes  rappe  Fingre,  saa  hele  Planten  rystede 
paa  Hovedet  for  at  protestere  mod  hendes  Fejltagelse. 
Da  hun  nu  engang  var  bleven  inddragen  i  Samtalen, 
fortsatte  hun  den  ved  at  sige  til  Forældrene:  „Hør, 
veed  I,  hvad  jeg  synes?  Jo,  at  I  skulde  bede  Hr. 
Brockhoff  med  iaften,  for  han  er  jo  ogsaa  fra  Kj ©ben- 
havn, og  det  kunde  vist  more  Frøken  Melsing  at  træffe 
et  Byesbarn."  Hun  vendte  ikke  engang  sit  Ansigt  om 
mod  Forældrene,  da  hun  sagde  det,  for  det  var  jo  nød- 
vendigt, at  hun  havde  sit  Blik  stivt  rettet  paa  den 
Pelargonia,  aldeles  nødvendigt,  naturligvis! 

„Gud  ja.  Barn,  det  har  Du  Ret  i!"  udbrød  Moderen. 
„De  er  fra  samme  By,  de  kjender  rimeligvis  hinanden.^' 

„Nej.  veed  Du  hvad.  Mutter!  Dertil  er  Kjøbenhavn 
s'gu  altfor  bredskuldret  en  B}^!" 

„Vist  ikke  nej,  jeg  har  da  tidt  nok  læst  paa  Prent, 
at  alle  Kjøbenhavnere  kjendte  hinanden.  Men  det  er 
nu  det  Samme,  jeg  synes  og,  at  vi  skulde  bede  Brock- 
hoff med.     Gaa  ind  og  hør,  om  han  kan!" 

„Det  skal  jeg!"  svarede  Wonge,  og  saa  gik  han, 
—  men  ikke  længere  end  ind  i  Skjænkestuen,  for  da 
han  saae  Klovborg  sidde  der  og  undervejs  var  kommen 

i  Tanker  om  deu  lange  Vej  ind  til  Nabohuset,  fik  han 
den  gamle  Dyrlæge  til  at  overbringe  Indbydelsen  under 
Paaskud  af,  at  han  saa  nødig  gik  fra  Forretningen, 
hvad  der  var  i  den  strengeste  Overensstemmelse  med 
Sandheden. 

Maag  kom  ualmindeligt  tidligt  om  Aftenen,  thi  det 
var  haus  Hensigt  at  stille  sit  bekjendte  Talent  for  at 
pynte  Vinduer  til  Disposition  ved  Bordets  Dækning, 
og  han  fik  da  ogsaa  Servicet  og  de  forskjellige  Fade 
og  Assietter  med  Paalæg  placerede  saaledes,  at  de  efter 
hans  eget  Udsagn  dannede  et  meget  virkningsfuldt, 
rigt  ornamenteret  Mønster,  men  da  han  vilde  stille  to 
af  Blomsterplanterne  fra  Vinduet  hen  paa  Bordet, 
protesterede  Wonge,  fordi  den  gjæve  Gjæstgiver  ikke 
kunde  begribe,  hvad  Nytte  Grøntsager  gjorde  paa  et 
Spisebord,  naar  det  ikke  var  af  den  Slags,  der  kunde 
spises.  Hans  Protest  var  imidlertid  af  en  ligesaa  god- 
modig Karakter  som  han  selv,  thi  da  hans  Kone  og 
Datter  fandt,  at  det  var  en  pyntelig  Dekoration,  er- 
klærede han,  at  ham  generede  Blomsterne  ikke,  han 
skulde  ikke  tage  Fejl  af  dem  og  Spegesildene  eller 
Koteletterne,  og  saa  lod  han  Manufakturhandleren 
pynte  saa  galt,  denne  vilde,  og  lo  blot,  saa  det  klukkede 
i  ham,  da  Urtepotterne  fik  Busseronner  paa  af  Skrive- 
papir. 

Brockhoff,  som  vidste,  at  Præcision  ikke  var  Familien 
Wonges  stærke  Side,  kom  betydelig  senere  —  men 
Gud  bevares  mere  end  tidsnok  —  ,  og  det  var  maaske 
Grunden  til,  at  den  Modtagelse,  han  fik  af  Maag,  var 
saa  kjølig,   at    Kræmmerens    Haandtryk   sikkert  havde 

forskaffet  ham  Frost  i  Fingrene,  om  ikke  de  Wougeske 
Hænder  havde  været  parate  til  at  optø  dem  ved  deres 
naturlige  Varme. 

Der  manglede  nu  kun  Een  af  Selskabet,  men  det 
var  rigtignok  en  temmelig  ^ngtig  Person,  aldenstund 
det  var  hende,  for  hvem  hele  Stadsen  var  gjort,  Frk. 
Carla  Melsing.  Nu  er  det  ikke  synderlig  Ij-steligere 
at  staa  og  betragte  et  veldækket  Bord,  end  det  f.  Ex. 
er  at  undersøge  en  Tandlæges  Instrumenter,  naar  man 
snart  skal  gjøre  nærmere  Bekjendtskab  med  dem,  og 
efter  en  kort  Ventetid  faldt  det  derfor  Wonge  ind,  at 
Grunden  til  Kunstnerindens  Udeblivelse  maaske  kunde 
være  den,  at  Ingen  havde  oplyst  hende  om,  at  der 
skulde  spises  nu.  Da  dette  slog  Alle  ved  sin  Sand- 
sj^nlighed,  blev  den  raske  Trine  sendt  som  Stafet  op 
til  Frøkenens  Værelse,  paa  hvis  Dør  hun  kort  efter 
præsterede  en  Storm  af  virtuosmæssige  Trommehvirvler, 
der  nær  havde  faaet  Beboersken  til  at  trimle  ud  af 
Sengen  og  ned  paa  Gulvet.  Den  unge  Dame  havde 
nemlig,  mødig  ovenpaa  Rejsens  Besværligheder,  lagt 
sig  lidt  til  Hvile  paa  Sengen,  hvilket  vil  sige  hverken 
mere  eller  mindre,  end  at  hun  havde  snorksovet  i  halv- 
tredie  Time.  Formodentlig  maa  hun  have  anseet  det 
for  fornødent  at  vække  sig  rigtig  ved  en  længere 
Hovedtvætning,  thi  det  varede  henved  et  Kvarterstid, 
inden  hun  præsenterede  sig  i  Spisestuen,  men  lige 
kjæphoj  for  det  bar  hun  som  sædvanlig  Kartoffelnæsen 
højt  i  Sky  og  saae  kun  noget  forpjudsket  ud  i  Haaret, 
hvad  hun  stedse  havde  saare  let  ved  at  gjøre,  da  hun 
ikke  bar  Damefrisure,   os:  heller  ikke  havde   sit  Haar 

kortklippet  paa  Herrevis,  meu  havde  valgt  en  Mellem- 
vej, idet  lieiides  Haar  var  skarpt  afstudset  i  Linie  med 
Nakkeliulen,  saa  man  ved  Synet  deraf  ikke  kmide 
iindgaa  at  mindes  de  moderne,   afstumpede  Hestehaler. 

„Aa,  her  er  Selskab?''  sagde  hun  og  sendte  Wonge 
ligesom  et  bebrejdende  Blik. 

„Nej",  svarede  "Wonge  og  gav  i  sin  Forlegenhed 
sin  højre  Haarbukkel  en  lille  Omdrejning,  „det  er  ikke 
Selskab,  det  er  kun  nogle  Bekjendtere  af  os,  forat  De 
ikke  skulde  sitte  alene,  det  er  ikke  Andre  end  Kjob- 
mand  Maag  og  Kan-didat  Brockhoff  fra  Kjøbenhavn  — 
fra  Kjøbenhavn !" 

Om  den  gode  Vært  havde  ventet,  at  Frøkenen  efter 
denne  Oplysning  skulde  være  falden  Kandidaten  om 
Halsen,  skal  lades  usagt,  men  vist  er  det,  at  han  saae 
yderlig  skuffet  ud,  da  hele  Virkningen  af  Præsenta- 
tionen var,  at  Frøken  Melsing  gjorde  et  af  disse  stak- 
katerede  Knæk  fremefter  med  Overkroppen,  der  hos 
Nutidens  unge  Herrer  og  Damer  gjælde  for  en  Hilsen, 
og  som  nærmest  bestaa  i  at  stikke  Tournuren  —  hvis 
man  overhovedet  bærer  en  saadan  —  saa  langt  bagud 
som  muligt.  Hun  vendte  sig  strax  derpaa  igjen  til 
Wonge  og  spurgte:  „Hør,  skal  vi  spise  herinde  i  denne 
kvalme  Stue?  Kan  vi  ikke  komme  udenfor,  ud  i  det 
Frie,  det  er  saadan  en  herlig  Sommeraften." 

„Ud — ud  paa  Torvet?"  stammede  "Wonge  ganske 
forbløffet. 

„Nej,  Froken,  man  er  endnu  ikke  her  i  Flaarup 
kommen  saa  vidt,  at  man  maa  have  siddende  Gjæster 
paa  Fortovet,"  oplj^ste  Brockhoff. 

„Det  mener  jeg  heller  ikke,  men  jeg  saae  før  oppe 
fra  mit  Vindue,  at  der  dog  er  Udt  Have  til  Hotellet, 
kan  vi  ikke  flytte  Bordet  derud?" 

„Der  har  aldrig  i  min  Tid  spist  noget  Menneske 
derude  undtagen  Drengene,  naar  de  tager  deres  Mellem- 
mad med  derover." 

„Jamen  Herregud,  Nogle  skal  jo  være  de  Første, 
lad  os  saa  gjøre  Begyndelsen!" 

„Ja,  jeg  synes,  det  er  en  superb  Ide  af  Frøkenen," 
faldt  Maag  ind.  „Der  er  noget  Poetisk  ved  at  spise  i 
det  Fri!" 

„Poetisk?  —  Nonsens!  Det  er  naturligt,  at  Maden 
smager  bedre  i  den  friske  Luft  end  i  en  lummer  Stue, 
det  er  det  Hele,  det  er  naturligt  og  ikke  Andet!" 

Da  Wonges  aldrig  sagde  Nej,  naar  de  kunde  gjøre 
Nogen  en  Tjeneste,  blev  Manden  og  Konen  hurtig 
enige  om,  at  det  ingen  Ulejlighed  var  at  flytte  hele 
Menagen.  Line  med  de  bare  Arme  og  Trine  med  det 
opskrabede  Haar  blev  kaldte  til  Assistance,  og  da 
samtlige  Gjæster  hver  bevæbnede  sig  med  et  Fad  eller 
et  Par  Assietter,  drog  Selskabet  snart  i  Procession  over 
Gaarden  under  Anførsel  af  Wonge  og  Klovborg,  der  i 
deres  stærke  Arme  bar  det  ikke  saa  lille  Spisebord 
med  Dug  og  Kuverter  med  samme  Lethed,  som  havde 
det  været  en  Karton  paa  en  Blindramme,  hvorpaa 
Kunstnerinden  vilde  tegne  „Aften  i  Hotelhaven"  eller 
et  andet  Mesterværk.  Men  det  forhindrede  ikke  Wonge 
i  at  betro  sig  selv,  at  han  nok  troede,  den  Kjøben- 
havnerinde  var  lidt  smaatosset. 

Da  Alle  lijalp  til,  kom  Bordet  i  utrolig  kort  Tid 
til  at  se  ud  ganske,  som  det  havde  gjort  oppe  i  Spise- 
stuen, saa  hele  Changementet  mere  var  en  Koulisse- 
end  en  Sceneforandring,  og  Alt  og  Alle  stod  parate, 
da  den  fyldige  Husmoder  i  et  sindig  Marschtempo,  der 
vidnede  om,  at  hun  var  sig  sit  Ansvar  bevidst,  nærmede 
sig  med  den  liflig  duftende  Frikassee  i  et  ovalt,  dybt 
Fad  paa  Størrelse  med  et  Badekar  for  Børn.  Det  var 
nær  gaaet  galt  med  hendes  Entrée  gjennem  Pindeværks 
Stakittet,  thi  just  som  hun  befandt  sig  i  Laagen,  kom 
hendes  tolvaarige  Søn  stormende  efter  hende  i  saa  vold- 
somt Løb,  at  det  tog  sig  ud,  som  gjorde  han  Forsøg 
paa  at  slaa  Baghovedet  ind  paa  sig  med  sine  egne 
Hæle.  Madammen  havde  imidlertid  Aandsnærværelse 
nok  til  at  vige  tilside  og  klemme  sig  opad  Stakittet, 
thi  hun  vidste  vel,  at  den  klumpevorne  Knægt  efter 
Faderen  havde  arvet  en  fremherskende  Tilbøjelighed 
til  hellere  end  at  bøje  af  for  dem ,  han  mødte  paa  sin 
Vej,  at  rende  dem  omkuld.  Da  der  ikke  findes  noget 
stærkere  Udtr^dv,  maa  det  være  tilstrækkeligt  at  sige, 
at  Drengen  vrælede :  „Fa-er!  Fa-er!"  som  om  han  havde 
en  Kniv  i  Halsen,  skjønt  Udtrykket  langtfra  er  kraftigt 
nok,  ganske  bortseet  fra  det  Uforstaaelige  i,  at  Folk 
overhovedet  kunne  brøle  med  en  saa  extraordinær  Til- 
væxt  netop  paa  det  Sted.  Hverken  Faderen  eller  de 
Andre,  som  kjendte  de  unge  Wongers  livlige  Udtryks- 
maade,  tog  mindste  Notits  af  Vrælet,  men  Frk.  Melsing 
udbrød  opskræmmet :  „Det  er  vist  Dem,  Drengen  kalder 
paa?  Bare  der  ikke  er  noget  Galt  paafærde,  han  skriger 
jo,  som  der  var  skeet  en  Ulykke!" 

„Naa,  det  kan  jeg  ikke  vide!"  svarede  Wouge  med 
sin  sædvanlige,  flommede  Eo.  „Saadan  broler  jo  Unger 
altid,  det  er  deres  Natur!  .  .  .  Hvad  er  der  ved  det, 
Hans  ?" 

„Der  er  kommet  .  .  .  der  er  kommet  en  Fremmed," 
hvæsede  den  forpustede  Søn,  der  lob  lige  bus  i  Fade- 
rens Favn,  saa  han  vilde  have  væltet  ethvert,  mindre 
let  funderet  Væsen  ned  af  Stolen.  „Det  er  en  fin  Herre, 
som  Trine  ikke  kjender,  og  som  vil  have  et  Værelse, 
og  som  \nl  tale  med  Dig." 

„Ja,  ja,  han  kan  vel  bie,  til  jeg  faaer  afspist,"  brum- 
mede "Wonge  og  delikaterede  sin  Næse  med  en  lille 
Pris  af  Frikasseeduften. 

„Nej,  veed  Du  hvad,  Fatter,  Du  skal  værs'god  gaa 
derop  strax!"  kommanderede  hans  Kone  iltert.  „Tænk 
bare,  en  Gjæst  til,  det  er  to  paa  een  Dag,  det  er  jo 
helt  storartigt!" 

„Jamen  Maden,  den  bliver  jo  helt  kold  ..." 

„Gamle  Hyllested  vilde  aldrig  have  offret  en  Por- 
tion Frikassee  en  Tanke,  naar  der  var  Udsigt  til  en 
Gjæst!"  snerrede  gamle  Klovborg  bistert. 

„Vnde  han  virkelig  ikke  ?"  sagde  "Wonge  med  op- 
rigtig Beundring  for  en  saadan  Selvfomegtelse.  „Naa 
jaja,  naar  I  er  enige  om  at  jage  mig  væk,  kan  jeg 
ligesaa  godt  gaa  med  det  Samme.  Men  I  er  saa  god 
at  levne  Noget  til  mig,  det  siger  jeg!" 

,,Aa,  der  er  Mere  end  Nok!"  forsikrede  Fruen,  og 
med  den  Trøst  maatte  Værten  saa  lunte  af,  men  han 
gjorde  det  ikke  uden  at  sende  Fadet  et  langt,  smerte- 
fuldt Afskedsbhk. 

„Vær  saa  god  at  tage  for  Dem  af  Eetterue,"  fort- 
satte Mad.  Wonge  og  bod  Frk,  Melsing. 

„Skal  vi  ikke  hellere  vente  paa  Deres  Mand?" 
spurgte  denne  i  et  uforklarligt  Anfald  af  Hensjaisfiildlied. 

„Næ.  bitte  Frøken,  hvad  skulde  det  gjore  godt 
for?  Han  kommer  desuden  snart  tilbage,  kj ender  jeg- 
ham  ret," 

Det  lod  virkelig  til,  hun  gjorde  det,  thi  der  gik 
ikke  to  Minutter,  saa  stillede  "Wonge  igjen.  Han  var 
imidlertid  ikke  ene,  men  førte  den  fremmede  Herre, 
som  Trine  ikke  kjendte,  med  sig  og  introducerede  denne 
ved  at  sige:  „Her  bringer  jeg  en  ny  Gjæst,  Hr.  Tand- 
læge Boldt,  fra  Kjøbenhavn  .  .  .  Hvad  behager?  Naa, 
nej,  det  er  rigtigt,  BuU,  var  det.  Tandlæge  Biill!  Ja, 
jeg  har  lidt  svæ.rt  ved  at  huske  Navne."  Han  præsen- 
terede derpaa  Selskabet  noget  uceremonielt  ved  et 
simpelt  Navneopraab,  men  begyndte  dog  med  Kjoben- 
havnerne,  hvad  der  kun  tilføjede  saavel  ham  som 
hans  Kone  en  ny  Skuffelse,  da  der  nu  viste  sig  at  være 
hele  tre  Kjøbenhavnere,  som  ikke  kjendte  det  Mindste 
til  hverandre. 

„Ferdinand  Bull,  Klinik  for  Tandsygdomme,  Hver- 
dage fra  ni  til  tre,  Søndag  fra  ti  til  tolv.  Smertefri 
Tandudtrækning.  Tænder  indsættes,  saavel  hele  Gebis 
som  enkeltvis.  Døren  er  aaben.  —  Der  har  De  hele 
Ramsen!"  tog  den  Fremmede  til  Orde  med  et  gemytligt, 
kammeratligt  Buk.  „Naar  Hr.  Wonge  sagde,  jeg  var 
Kjobenhavner,  har  han  for  saa  vidt  Ret,  som  min  Vugge 
stod  i  Antoniestræde  sex  og  tyve,  tredie  Sal  tilhøjre, 
men  nu   er  det   flere  Aar  siden,    jeg  har  været  bosat  i 

denne  vordende  Storstad  og  Frihavn.  Jeg  fl^-gtede 
bogstavelig  fra  den,  liavde  for  Meget  at  bestille,  blev 
overanstrengt,  nervøs,  ødelagt.  Folk  snakker  nok  saa 
meget,  om  hvor  grusomt  det  er  at  faa  en  Tand  trukken 
ud,  nej ,  lad  dem  prøve  at  gjøre  den  Boddelgjeming 
sex  Timer  itræk,  saa  skal  de  s'gu  faa  noget  Andet  at 
fole!  Saa  tog  jeg  Reissaus  og  drog  til  Udlandet." 

„De  rejste  vel  sydpaa  som  alle  nervøse  Svæklinger?" 
spurgte  Frk.  Melsing  i  en  noget  haanlig  Tone. 

„Nej,  jeg  har  været  mange  Steder,  sidst  i  Amerika." 
—  Der  kom  ligesom  noget  Forlegent  over  Ferdinand 
Bull,  da  han  sagde  det,  og  han  skyndte  sig  at  tilføje: 
„Det  var  mest  den  lange  Sørejse,  der  blev  mig  anbe- 
falet for  mine  udjadskede  Nerver.  Men  det  gefaldt  mig 
ikke  derovre,  saa  tog  jeg  hjem  igjen,  og  nu  har  jeg 
prøvet  i  et  Par  af  Landets  Kjøbstæder  ,  men  det  var 
mig  dog  igjen  for  smaat,  og  derfor  vil  jeg  forsøge  her 
i  Flaarup." 

Det  Dristige  i  denne  Tanke  indbragte  Bull  en 
Bunke  forbavsede  Øjekast,  kun  Wonge  bød  ham  Vel- 
kommen i  de  mere  velmente  end  velvalgte  Ord:  „Ja, 
det  kunde  jo  være  helt  rart  at  beholde  Dem  her!  Saa 
har  vi  baade  en  Dyrlæge  og  en  Tandlæge  i  Huset  og 
mangler  bare  en  ordentlig  Doktor  ..." 

„Og  saa  et  Gravsted!"  føjede  Bull  til  uden  at  være 
i  mindste  Maade  fornærmet. 

„Aa  ja,  det  kan  De  have  Ret  nok  i!  .  .  .  Naa,  lad 
os  To  nu  komme  ilag  med  Resterne  af  Frikasseen! 
Jeg  vædder  paa,  at  naarvi  faaer  talt  lidt  med  det  Fad, 


saa    ligger    det    solle    Lam    snart    med    de    bare    Ben 
ivejret." 

Baade  Værten  og  Gjæsten  gav  sig  med  saa  god 
Villie  ilag  med  Spisningen,  at  der  var  Tid  nok  for  de 
Andre  til  at  tage  den  nj^e  Hotelheboer  i  nærmere  Øje- 
s^Ti,  og  det  gjorde  de  da  ogsaa  med  al  ønskelig 
Ugenerthed.  Det  var  tydeligt,  at  om  Manden  ikke  alt 
havde  oversteget  fyrretyve  Aars  Skjellet,  saa  var  denne 
Begivenhed  umiddelbart  forestaaende ,  derom  vidnede 
alene  den  af  flere  Eækker  anstrengte  Rynker  farede 
Pande,  der  utilbørlig  anmassende  havde  annekteret  den 
forreste,  større  Del  af  Issen  og  fejet  de  forhenværende 
fyddige,  brune  Lokker  i  Bunke  langt  bagude,  men  til- 
trods herfor  var  der  udbredt  en  friskfyrsagtig,  forsoren 
Ungdommelighed  over  det  ret  regelmæssige  Ansigt  med 
den  fint  krogede  Næse,  den  noget  forfløjne  Knebelsbart 
og  den  skarpt  tegnede  Hage.  Der  lyste  en  vis,  frejdig 
Gaaen-paa  ud  af  hans  Miner ,  man  fik  en  bestemt 
Følelse  af,  at  Manden  ikke  var  bange  af  sig,  men  det 
var  mere  Dumdristighed  end  Energi,  som  Trækkene 
røbede.  Man  vilde  maaske  endog  have  fundet  ham 
kjøn,  om  han  ikke  havde  havt  et  uroligt,  usikkert  Blik, 
der  hurtig,  ligesom  sky  smuttede  fra  den  ene  Gjenstand 
til  den  anden,  og  som,  naar  det  mødte  et  bestemt  Blik 
fra  et  andet  Par  Øjne,  slukøret  listede  afvejen,  som 
skammede  det  sig  over  sin  egen  Ustadighed.  Det 
skjæmmede  hele  Udtrykket  og  gav  selv  hans  Smil  noget 
Forceret,  for  ikke  at  sige  Træt  over  sig.  Hans  Klæde- 
dragt gjorde  ikke  noget  soigneret  Lidtryk,  det  faar  en 
Paaklædning  vanskeligt,  naar  den  bestaaer  af  tre  Stykker, 

der  hver  horer  til  sit  Sæt  Toj,  og  det  var  det  tydehg 
nok,  at  de  brune  Benklæder,  den  mørkeblaa  Vest  og 
den  lysegraa  Jakke  gjorde.  Forøvrigt  havde  hele  hans 
Kostume ,  ligefra  de  noget  medtagne  Sko ,  hvis  lange 
Snabler  nok  saa  fripostig  stræbte  opefter,  til  det  sprag- 
lede Humbug,  der  var  begjmdt  at  flosse,  men  alligevel 
bar  den  lille,  billige  Guldnaal  flot  paa  tre  Haar  henne 
ved  Siden,  et  bohémeagtigt  Præg,  som  klart  sagde,  at 
Ejermandens  Evner  ikke  nær  kunde  holde  Skridt  med 
hans  Lyst  til  a.t  flotte  sig. 

Det  var  netop  den  Bohémefacon ,  han  havde  paa 
sig,  som  vakte  Carla  Melsings  Opmærksomhed,  thi  det 
hang  sammen  med  Noget  i  hendes  eget  Naturel.  Mel- 
lem Mennesker  med  denne  Slags  Temperament  existerer 
der  ligesom  et  ubevidst  Frimureri,  der  bevirker,  at  to 
Individer  af  Arten  altid  finde  hinanden  selv  blandt 
Tusinder  af  Hverdagsfolk ,  og  det  faldt  derfor  af  sig 
selv,  at  Frk.  Melsing  saasnart  som  muligt  søgte  at  indlede 
et  nærmere  Bekjendtskab  med  Bull.  Før  denne  kom, 
var  hun  blidelig  bleven  vugget  afsted  paa  Maags  let- 
flydende Konversation,  der  ogsaa  i  den  Henseende 
lignede  en  rivende  Strøm,  at  det  var  umuligt  at  kæmpe 
imod  den,  men  forøvrigt  var  det  løbet  langt  stilfærdi- 
gere af,  end  man  kunde  have  ventet  mellem  to  saa 
bundforskjellige  Mennesker  som  den  slikkede  Manufak- 
turhandler og  den  uslebne  Kunstnerinde.  Ganske  vist 
havde  hun  til  en  Beg3nidelse  hørt  paa  en  Serie  filoso- 
fiske Kunstbetragtninger  af  ham  med  samme  livlige, 
slet  ikke  edderspændte  Interesse ,  hvormed  for  Ex.  en 
alvorsfuld  Wagnerianer  lytter  til  en  letsindig  plaprende 

Lirekasse,  og  havde  ogsaa  endt  som  eu  Saadan  med 
at  rette  en  særdeles  utvetydig  Opfordring  til  Foredrags- 
holderen om  at  holde  inde  med  sine  gyselige  Præsta- 
tioner og  gaa  andetsteds  hen  og  plage  sine  Medmenne- 
sker; men  da  Maag  saa  var  slaaet  om  til  at  tale  om 
de  Flaarnpske  Lokaliteter  og  Forhold,  fik  hun  Interesse 
for  hans  Tale,  dog  ikke  før  han  kom  til  at  berøre,  hvad 
Byraadet  var  for  en  elendig  Samling  af  gamle,  dumme 
og  indbildske  Parykblokke,  som  stængede  alt  Nyt  og 
Ungt  ude  og  aldeles  ikke  var  paa  Højde  med  sin  Tid. 

En  saadan  Betragtning  var  Vand  paa  hendes  Mølle, 
og  hun  satte  da  ogsaa  strax  denne  i  Gang  med  at 
knuse,  male,  pulverisere  ikke  alene  de  nævnte  Paryk- 
blokke, men  alle  lignende,  udlevede,  fordummede  Au- 
toriteter og  Institutioner,  trolig  assisteret  af  Maag,  der 
ogsaa  lod  sin  mindre  Mølle  gaa  for  fulde  Sejl,  malende 
alt  Gammeldags  til  Støv,  —  og  det  var  utroligt.  Alt 
hvad  de  to  Kompagnoner  kunde  finde  forældet. 

I  denne  behagelige  Beskjæftigelse,  der  til  alle  Tider 
af  Ungdommen  er  bleven  skattet  som  en  af  de  største 
Fornøjelser,  blev  de  afbrudte  ved  Bulls  Ankomst,  thi 
denne  afledede  som  sagt  Carla  Melsings  Opmærksomhed 
fra  Maags  Underholdning,  men  hun  var  dog  fornuftig 
nok  til  at  lade  den  nye  Gjæst  stille  sin  første  Hunger, 
før  hun  gav  sig  ilag  med  ham.  Da  hun  antog,  dette 
var  Tilfældet,  begyndte  hun  paa  sin  uforknytte  Maade, 
idet  hun  for  at  vække  Bulls  Opmærksomhed  saa  at  sige 
bankede  paa  hos  hans,  paa  Bordet  liggende  Arm  med 
Enden  af  sin  Gaffel:  „De  troer  formodentlig,  at  jeg  er 
saadan  en  rigtig,  kjøbenhavnsk  Badegjæst,   som  ligger 

herovre  for  at  vadske  Balstøvet  af  mig  og  faa  lagt  uy 
Teint  paa  Kinderne  til  næste  Sæson?  Men  De  tager 
Fejl,  jeg  er  her  ogsaa  paa  Professionens  Vegne." 

„Hvorledes?"  spurgte  Bull,  der  vild«  have  været  i 
ikke  ringe  Forlegenhed,  om  han  skulde  have  svaret 
paa  hendes  Spørgsmaal,  aldenstund  han  ikke  havde 
gjort  sig  den  fjerneste  Forestilling  om  Aarsagen  til 
hendes  Ophold  i  Flaarup.  „De  er  en  af  disse  kvindelige 
Læger,  der  for  at  modbevise  Sætningen  om,  at  Kvinden 
kun  er  skabt  til  at  expedere  Folk  ind  i  Verden,  gaaer 
de  mandlige  Læger  i  Næringen  og  kappes  med  dem 
om  at  expedere  saa  Mange  som  muligt  ud  af  Verden?" 

„Nej ,  hahaha !  De  skal  ikke  blive  bange ,  jeg  er 
ingen  KonkuiTeut,  jeg  er  Malerinde!" 

„Ah,  jeg  bøjer  mig  dybt  i  Støvet !  Frøkenen  hører 
til  de  Udvalgte  som  med  deres  fine  Pensel  foreviger 
„Roser  og  yndige  Blommer  i  et  Glas"  eller  „Æble, 
Pære,  Blomme,  Kirsebær  og  Dikkedikkedik ,  en  lille 
Dugdraabe  paa  det  grønne  Blad?"  Jeg  beundrer  denne 
amagertorvske  Retning  i  Kunsten!" 

„De  kan  spare  Deres  Spot!  Jeg  d^-rker  Landskabs- 
maleriet, men  jeg  bruger  megen  Staffage,  megen 
Staffage !" 

„Ah,  saa  vilde  jeg  bøje  mig  endnu  dybere,  hvis 
jeg  ikke  i  saa  Fald  stak  Næsen  ned  i  Kartoffelsalaten! 
.  .  .  Tilgiv  min  Uvidenhed,  men  Staffage  i  et  Landskab, 
er  det  ikke  saadan  Noget,  som  jeg  vil  for  Exempel  sige 
et  Tørveskur  hist,  en  Huggeblok  her  og  et  Par  Høns 
der?" 

„Aa,    kan  De   nu  ikke   tale  fornuftigt?   ....  Jea: 

meuer  nemlig,  at  visse  Stemninger  i  Natm'en  er  kon- 
gruente med  tilsvarende  Stemninger  hos  Menneskene, 
og  at  det  er  en  af  Kunstens  Opgaver  at  faa  dette  frem," 
sagde  Frk.  Melsing,  hvem  det  aldrig  skortede  paa  theo- 
retiske  Fraser.  „Saaledes  har  Skoven  paa  en  sollys. 
Foraarsdag  den  samme  forhaabningsfulde  Stemning  som 
et  ungt  Par,  hos  hvem  Elskoven  gryer,  medens  den 
paa  en  trist,  sludfuld  Efteraarsdag  hører  den  ensomme, 
hypokondre  Pebersvend  til.    Synes  De  ikke  det  Samme  ?" 

„Naa-aa !  Jeg  kan  nok  se ,  at  der  kan  tænkes  en 
vis  Korrespondance  mellem  for  Exempel  et  ubehage- 
lig stikkende  Tjørnekrat  og  et  Selskab  af  ældre,  spidse 
Frøkener,  eller  at  endel  unge  Skovtursgjæster  ikke 
kunde  tænkes  bedre  anbragt  end  ved  Solbærrene  i  Kro- 
haven, men  ..." 

„Aa,  De  er  jo  ikke  til  at  tale  med!  Naar  Alt  kom- 
mer til  Alt,  er  De  naturligvis  et  rigtig  filistrøst  Stue- 
menneske !" 

„Nej,  deri  tager  De  dog  Fejl!  Jeg  har  vist  færdedes 
mere  i  Skoven  end  nogen  af  de  Tilstedeværende  ,  seh' 
Dem  iberegnet.  Jeg  skal  sige  Dem,  i  min  Ungdom 
opholdt  jeg  mig  et  Par  Aar  i  Sverig  ..." 

„Naa,  der  har  De  ogsaa  levet?  De  hører  nok  til 
de  ambulante  Medborgere,  der  har  en  Svaghed  for  at 
holde  Flyttedag?" 

„Amerikansk  Flyttedag,  kan  De  godt  sige,  hvis 
De  ikke  har  Noget  imod  en  lille  Brander!  Nej,  jeg 
bildte  mig  dengang  ind,  jeg  havde  Lyst  til  Forstvæsenet, 
og  i  den  Anledning  havde  jeg  søgt  Plads  paa  en  sær- 
deles skovrig  Gaard  i  Skaane,  men  jeg  gjorde  jo  snart 

den  Oj)dagelse ,  at  det  var  eu  gemeu  Slagterbutik,  jeg 
var  kommen  til." 

„En  Slagterbutik?"  spurgte  Frk.  Melsing  og  fik  sig 
en  Mundfuld  Luft  istedetfor  en  Bid  Ostemad,  idet  hun 
blev  saa  forbavset,  at  hun  trak  det  Stykke  Smørrebrød, 
hun  just  vilde  gjøre  Indhug  paa,  tilbage  fra  sin  Mund, 

„Ja,  det  gik  bare  ud  paa  at  slagte  Skovene,  hugge 
ned  for  Fode  og  bringe  saa  meget  Mønt  ud  deraf  som 
muligt.  Det  var  det  mest  oprørende  Barbaii,  jeg  har 
været  med  til,  det  skar  mig  i  Hjertet  at  se  Skovens 
stolte  Kæmper  falde  en  for  en  for  disse  Snigmord." 

„Og  saa  rejste  De?" 

„Ja,  det  gjorde  jeg,  for  vi  blev  Allemand  sagt  op, 
desformedelst  der  ikke  var  saa  meget  Træ  tilbage  paa 
hele  Ejendommen,  at  et  Pattebarn  kunde  faa  en  Splint 
i  Fingeren  deraf." 

„Naa,  og  saa  vendte  De  Trærødderne  Ryggen  og 
drog  hjem  for  at  tage  fat  paa  Tandrødderne?" 

„Ikke  strax,  jeg  gjorde  først  en  lille  Afstikker  til 
Hamburg." 

„Jeg  vidste  ikke  af.  De  led  af  Overflod  paa  Skove 
dernede." 

„Nej,  Forstvæsenet  havde  jeg  opgivet,  jeg  gik  kun 
til  Hamburg  for  at  se  mig  om." 

„Naa,  det  havde  De  Eaad  til?" 

„Raad  til?  Det  kostede  mig  Ingenting." 

„Ingenting?  Aa,  hør,  lær  mig,  hvordan  De  bar 
Dem  ad  dermed!" 

„Ganske  simpelt!"  Jeg  gav  Undervisning  i  Dansk, 
det  var  en  dobbelt  Fordel,  for  med   det  Samme  lærte 

jeg  jo  Tydsk  af  at  tale  med  Eleverne.  Paa  deiiMaade 
har  jeg  gjort  Turen  gjennem  det  meste  af  Europa;  fra 
Hamburg  gik  jeg  til  Bryssel,  underviste  der  i  Dansk 
og  Tysk  og  lærte  selv  Fransk,  saa  styrede  jeg  Kursen 
til  London,  gav  Timer  i  Dansk,  Tydsk  og  Fransk  og 
perfektionerede  mig  selv  i  Engelsk,  og  saa  videre. 
Det  er  en  meget  praktisk  Metliode ,  bedre  end  Ollen- 
dorffs  og  Ploetz's,  og  hvad  alle  de  parlerende  Herrer 
hedder." 

Carla  Melsing  kom  til  at  smile  over  Beretningen 
om  denne  lingvistiske  Rundrejse,  og  det  irriterede  Maag, 
der  ikke  havde  kunnet  klare  for  sig  selv,  hvad  det  var 
.for  en  aparte  Følelse ,  der  under  de  to  Andres  gjensi- 
dige  Tilnærmelse  havde  bemestret  sig  ham,  thi  Følelsen 
af  at  være  tilovers  havde  den  selvbehagelige  Yngling 
til  Dato  aldrig  gjort  personligt  Bekjendtskab  med.  Fra 
først  af  havde  han  været  særdeles  velvillig  stemt  lige- 
overfor Bull  i  dennes  Egenskab  af  Gjæst  i  det  Hotel, 
for  hvilket  han  nærede  saa  levende  en  Interesse,  men 
da  han  saae,  hvorlunde  Tandlægen  ganske  ugenert 
annekterede  den  K\ånde,  som  han  mente  at  have  erobret 
for  sig  ved  sin  aandfulde  Underholdning,  slap  hans 
Taalmodighed  op,  og  den  Jalusi  mod  Kjøbenhavneren, 
der  stedse  slumrer  i  ethvert  provinsielt  Løvehjerte, 
vaagnede  i  al  sin  Kraft.  Han  gav  sig  til  at  grunde 
paa,  hvorledes  han  i  en  Haandevending  skulde  gjøre 
det  af  med  sin  Rival  —  thi  han  tvivlede  intet  Øjeblik 
om,  at  det  vilde  være  ham  den  letteste  Sag  af  Verden 
— ,  og  under  disse  sine  Grublerier  affyrede  han  den  ene 
rappe  Salve   Smæld    med  Tænderne    efter   den    anden; 

det  var  nu  hans  Vane,  ligesom  der  er  Folk,  som  mene, 
at  det  skjærper  Tænkeevnen  engang  imellem  at  tage 
sig  en  Bid  af  sine  Negle. 

Med  en  Fagmands  interesserede  Øre  l^^ttede  BuU  i 
nogen  Tid  til  dette  Tandknipseri ;  men  da  det  ikke  sj-ntes 
at  ville  holde  op  igjen,  spurgte  han  mere  forretnings- 
mæssigt, end  egentlig  medlidende:  „Har  De  ondt  i 
Tænderne?" 

„Nej  ,  aldeles  ikke  !"  svarede  Manufakturhandleren 
saa  overlegent ,  som  om  han  nok  skulde  vide  at  holde 
slige  hverdagsagtige  Pinsler  borte  fra  sin  ophøjede 
Person.  „Mine  Tænder  fejler  Gudskelov  ikke  noget, 
og  selv  om  de  gjorde  det,  kunde  det  ikke  falde  mig 
ind  at  henvende  mig  til  Dem  med  nogen  Ordre." 

For  et  Øjeblik  fæstede  Bulls  urolig  søgende  Blik 
sig  fast  og  hvast  paa  Maag,  og  der  l^^ste  en  ubeskrivelig 
Ringeagt  ud  deraf,  men  saa  spurgte  han  koldt  og  rolig 
med  en  lad  og  træt  Ligegjddighed  som  en  Lærer,  der 
opgiver  at  tugte  en  Skoledreng:  „Hvad  vil  De  egentlig 
sige  med  det?  Tvivler  De  maaske  om,  at  jeg  h.a.r  jus 
practiccmdi'^'''' 

Maag ,  der  ikke  var  rigtig  sikker  paa ,  om  den 
nævnte  Gjenstand  var  en  særegen  Slags  Piller  eller 
maaske  en  aparte  Tang,  mistede  endel  af  sin  Selv- 
sikkerhed og  stammede:  „Nej,  bevares  vel,  det  tvivler 
jeg  ikke  paa.  Jeg  mente  blot,  at  ...  at  jeg  ingen 
rigtig  Tiltro  har  til  den  amerikanske  Lægekunst,  og 
det  er  vel  derovre.  De  er  uddannet?" 

„Jeg  sagde  før  udtrj^kkelig,  at  det  var  efter  min 
oprivende  Virksomhed   som   Tandlæge    herhjemme,    at 

jeg  tog  til  Amerika.  Nej ,  derovre  havde  jeg  mange 
mærkværdige  Livsstillinger,  men  Dentist  —  næ!" 

,,Aa,  fortæl  os  Lidt  om,  hvad  De  har  væ-ret!"  bad 
Carla.     „De  har  vist  oplevet  mange  morsomme  Ting?" 

„Morsomme?  Aa,  der  er  Maade  med  det!  Jeg  be- 
fandt mig   egentlig  bedst,   da  jeg  var  Deligencekusk." 

„Deligencekusk?"  lød  det  i  harmonisk  Duet  fra 
Carla  og  Maag,  og  „Deligencekusk?"  lød  det  fra  Wonge, 
som  nu  fik  en  pludselig  Literesse  for  sin  nye  Gjæst. 

„Ja,  der   maa  man  tage,    hvad   man  kan  faa,    og 

desuden   skulde   jeg   jo    helst   opholde    mig   saa   meget 

som  muligt  i  Luften,  og  det  kan  De  tro,  der  var  Nok 

■  af  oppe  i  den  første  Sals  Lejlighed  paa  Bukken.     Men 

desværre  kunde  jeg  ikke  kjøre  dem  tilpas." 

„Ikke?  Hvad  var  der  ved  det?"  spurgte  Wonge, 
hvem  denne  Del  af  Historien  i  høj  Grad  tiltalte. 

„Jo,  se,  vi  havde  jo  en  bestemt  Tid,  i  hvilken  vi 
skulde  tilbagelæj  ge  Strækningerne  mellem  de  forskjel- 
lige  Stationer,  men  den  Tid  havde  jeg  saa  svært  ved 
at  holde,  for  det  var  de  mest  nedersachsiske  Veje,  man 
kunde  tænke  sig.  Troer  De,  vi  havde  Tid  til  at  kjøre 
afvejen  for  saadanne  Bagateller  som  et  omblæst  Træ 
eller  et  Hul  paa  et  Par  Alens  Dybde,  som  Regnskyllet 
havde  lavet?  Nej,  tværtom,  de  Fire  blev  sa^^4^Galop, 
og  saa  gik  det  hej,  hop!  over  Træstammen  eller  plump, 
pladask !  ned  i  Vandhullet.  Saa  blev  jeg  en  Dag  kaldt 
ind  til  Stationsbestyreren,  og  han  siger  til  mig:  „Nu 
er  der  igj en  Klage  over,  at  Du  kommer  for  sent,  gamle 
Dreng!  Jeg  har  jo  sagt.  Du  fik  din  Afsked,  naar  det 
igjen  passerede.  Vi  har  ingen  Brug  for  Trompetsnegle  her ! 

Kan  Du  ikke  passe  Tiden  bedre  end  en  opslidt 
Waterbmy ?"  —  „Om  jeg  kan?"  svarer  jeg  gnaven  i 
Muskaten.  „Det  gjælder  to  kvart  Whisky,  imorgen 
skal  jeg  være  paa  Pletten  ligesaa  præcis,  som  det  var 
til  Jeres  egen  Begravelse!"  —  Naa!  Næste  Dag,  da 
jeg  kom  strygende  op  for  Stationen  med  Passagerkon- 
volutten, stod  Bestyreren  paa  Trappen  med  Uhret  i 
Haanden  og  raabte  til  mig:  „All  riglit!  Godt  klaret, 
gamle  Ferdinand,  Du  har  vundet!  Men  Du  har  ogsaa 
havt  en  let  Tur,  der  er  jo  hverken  Passagerer  eller 
Bagage  med."  —  „Jeg  har  nok  hørt,"  svarede  jeg,  „at 
man  kan  tabe  Næse  og  Mund  af  Forbavselse,  men  I 
har  nok  ogsaa  sat  Øjnene  til?  Karossen  er  jo  propfuld 
af  Folk  og  Bagage."  —  „Det  gjælder  to  andre  Kvart 
Whisky,  der  er  aldrig  en  eneste  Passager!"  siger  han. 
—  „Den  er  svart!"  siger  jeg  og  vender  mig  om.  Men 
ahlrig  i  mine  Dage  er  jeg  bleven  saa  forbavset.  Der 
var  ikke  saa  Meget  som  Kasketskyggen  af  en  Guld- 
graver eller  blot  Prøvekassen  af  en  Handelsrejsende 
at  se.  Vil  De  tænke  Dem,  bare  fordi  det  var  gaaet 
lidt  gesvindt,  havde  jeg  kjørt  og  spildt  baade  Passa- 
gerer og  Gods  i  Grøfter  og  nedad  Skrænter,  og  saa 
maatte  der  sendes  en  Extravogn  flere  Mil  ud  i  Landet 
for  at  samle  Deligencens  Indmad  op,  —  men  jeg  fik 
Afsked  paa  graat  Papir!" 

„Ja,  det  er  ingen  Sag  at  være  interessant,  naar  man 
har  været  i  Amerika,  det  kunde  jeg  ogsaa  være!'"  faldt 
Maag  ind,  højligen  irriteret  over,  at  Tandlægen  havde 
overtaget  det  første  Violin  Parti ,  som  han  mente  sig 
selv  at  være  eneste  retsmæssige  Besidder  af. 

„Undsk^'ld,  det  tvivler  jeg  dog  paa!"  svarede  Bull 
med  et  ironisk  Smil,  der  imidlertid  ej  havde  Kraft  til 
at  holde  sig  længe. 

„Det  skulde  formodentlig  være  vittigt  hvad'?  He ! 
Men  jeg  vil  bare  sige  Dem,  at  jeg  ikke  er  bange  for 
Dem!" 

„Saa  er  vi  i  den  Henseende  ganske  ligestillede 
ligeoverfor  hinanden ,  og  jeg  vil  blot  tillade  mig  at 
underrette  Dem  om  —  for  det  Tilfælde,  at  De  gaaer  til 
Yderligheder  — ,  at  jeg  naturligvis  som  forhenværende 
Amerikaner  altid  gaaer  med  Revolver  paa  mig." 

Længere  kom  Bull  ikke;  thi  da  Maag,  der  for  at 
give  sine  Udtalelser  Eftertr3"k  havde  bøjet  sig  over 
Bordet  mod  Tandlægen,  modtog  denne  Meddelelse  lige 
i  Ansigtet  og  tilmed  ixdsforstod  en  højst  uskyldig  Be- 
vægelse, som  Bull  gjorde  mod  sin  Brystlomme  for  at 
tage  et  Lommetørklæde  op,  retirerede  han  i  største 
Befippelse,  hvorved  han  kom  til  at  give  Bordet  et  lille, 
venskabeligt  Puf.  Dette  var  paa  ingen  Maade  stærkere, 
end,  at  ethvert  velopdragent  Bord  under  almindelige 
Omstændigheder  ingen  Ophævelser  vilde  have  gjort  i 
den  Anledning,  men  som  tidligere  bemærket  skraanede 
Jordsmonnet  i  Hotel  Danias  Have  jo  temmelig  bet^^de- 
ligt,  og  Spisebordet  stod  derfor  ikke  synderlig  sikkrere 
end  en  Danserinde,  som  hviler  paa  sit  ene  Ben  og  har 
det  andet  Ben  anbragt  etsteds  ude  i  Luften.  Som 
bekjendt  har  i  Reglen  en  saadan  Kunstnerinde  en 
mandlig  Assistent,  der  træder  til  som  en  Art  Afstiver 
og  spænder  sine  Hænder  om  hendes  smækre  Midie, 
naar  Attituden  ikke  længere  er  holdbar  for  hende,  og 

som  Saadan  optraadte  Wonge  i  dette  Tilfælde ,  omeiid 
ikke  slet  saa  gratiøst,  idet  han,  da  Bordet  ytrede  Lyst 
til  at  vende  Mølle  ned  ad  Skraaningen,  plantede  begge 
sine  brede  Labber  med  en  saadan  Kraft  paa  den  mest 
rebelske  Ende  af  Bordet,  at  dette  paa  en  særdeles  slaa- 
ende  Maade  blev  overtydet  om  Nødvendigheden  af  at 
blive  staaende  rolig,  hvor  det  var.  Hindrede  han  end 
saaledes  enhver  Udskejelse  fra  selve  Bordets  Side,  saa 
formaaede  han  ikke  at  gjøre  det  Samme  ligeoverfor 
Servicet,  der  ved  Stødet  begyndte  at  tumle  om  mellem 
hinanden  med  en  overstadig,  for  Porcellæn  ligeud  livs- 
farlig Kaadhed.  Først  bød  en  tykmavet  Sauceskaal, 
som  paa  et  tidligere  Stadium  kunde  have  trængt 
til  en  Savlesmække,  nok  saa  gemytlig  en  halvfyldt 
Ølflaske  op  til  Dans  ved  at  give  den  et  intimt,  forsvar- 
ligt Puf  i  Siden,  hvorpaa  de  i  munter  Tyrolerdans 
hvirvlede  ned  ad  Bordet  ved  hinandens  Side  og  fik 
undervejs  overtalt  et  Fad  med  Aal  i  stærkt  bævrende 
Gelée  og  en  forvildet  Sennepskrukke,  som  ikke  havde 
kunnet  finde  hjem  til  sin  Plat-de-menage ,  til  at  være 
med  som  vis-å-vis ,  og  saa  valsede  de  lystige  Par  for- 
lænds og  baglænds,  som  det  kunde  falde  sig,  ned  ad 
Skraaplanen,  inklinerende  for  diverse  Venner  og  Be- 
kjendte  af  Husgeraadet.  Saa  ellevilde  vare  Deltagerne 
i  dette  lille  Dansedivertissement  blevne,  at  de  ikke  for- 
maaede at  standse,  da  de  naaede  deu  nederste  Rand  af 
Bordet,  men  satte  ud  over  denne  i  nogle  mere  kluntede 
end  yndefulde  Bukkespring  og  fløj  paa  Hovedet  ned 
paa  Jorden.  Da  denne  var  temmelig  blod,  vilde  de 
sikkert  være  slupne  helskindede  herfra,  ifald  de  bagerste 

af  dem  netop  ikke  havde  havt  en  ulyksalig  Tilbojeliglied 
til  at  opsøge  just  de  samme  Pladser,  hvorpaa  deres 
Forgængere  havde  lagt  sig,  thi  herved  kom  de  til  at 
klinke  med  hinanden  paa  en  noget  haandgribelig  Maade. 
Man  vil  maaske  undre  sig  over,  at  de  af  Selskabet, 
som  havde  Plads  ved  Bordenden,  ikke  forhindrede  disse 
skrøbelige  Sager  i  at  foretage  slige  Evolutioner,  og  det 
undrede  allenfalds  de  andre  Tilstedeværende,  men  deres 
Forundring  tabte  sig  hurtig,  da  de  gjorde  den  Opdagelse, 
at  de  to  Stole ,  paa  hvilke  Agathe  og  BrockhofP  havde 
siddet ,  stod  tomme ,  eftersom  det  unge  Par  alt  for  en 
Stund  siden  havde  hævet  Taflet  for  deres  Vedkommende 
og  trukket  sig  tilbage  til  Havens  mere  ensomme  Partier. 
Maag  geraadede  fuldstændig  i  Extase,  da  han  saae 
dette,  mest  fordi  han  blev  gal  i  Hovedet  paa  sig  selv 
over,  at  han  havde  kunnet  glemme  sine  egne  Affærer 
for  disse  to  Kjøbenhavnere ,  som  i  Grunden  slet  ikke 
vedkom  ham,  og  da  han  kun  havde  Tanke  for  at  komme 
hen  og  forpurre  de  unge  Menneskers  fortsatte  Sammen- 
væren, foreslog  han:  „Skal  vi  ikke  rejse  os  med  det 
Samme'?",  en  Opfordring,  der  nok  kunde  synes  noget 
overflødig,  aldenstund  samtlige  Tilstedeværende,  selv 
den  tungtlastede  Wonge,  vare  sprungne  op,  da  Porcel- 
lænet  faldt  klirrende  til  Jorden.  Uden  at  gjøre  nogen 
Undskyldning,  hvortil  der  dog  maaske  havde  været 
nogen  Anledning  for  ham,  og  uden  at  gjøre  saa  meget 
som  at  hjælpe  med  til  at  samle  de  forulykkede  Gjen- 
stande  op,  stormede  han  afsted  i  Retning  af  det  bort- 
flygtende  Par. 

IV 


Med  Heus}'!!  til  —  om  man  saa  kau  kalde  deu  — 
Flugten  fra  Ægyptens  Kjødgiyder  bør  det  berettes,  at 
det  var  gaaet  saaledes  til  med  den.  Af  letfattelige 
Grunde  varede  Spisningen  i  det  Wongeske  Hus  stedse 
en  god  Stund,  og  tidt  og  mange  Gange  havde  Agathe 
og  Brockhoff  været  fortvivlede  over  at  spilde  deres 
kostbare  Tid  ved  at  sidde  som  uvirksomme  Tilskuere 
under  den  sidste  Halvdel  afMaaltidet,  thi  tænk.  Inilken 
velsignet  Mængde  af  de  d^'beste  og  interessanteste 
Hemmeligheder,  de  kunde  have  faaet  betroet  hinanden, 
om  de  havde  været  under  fire  Øjne  i  det  samme  Tids- 
rum. Den  Aften,  her  er  Tale  om,  halede  imidlertid 
Ferdinand  Bulls  Selvbiografi  Aftensmaaltidet  ud  i  en 
saa  utilbørlig  Grad,  at  Brokhoff  tilsidst  ikke  kimde  åy 
sig  for  med  ungdommelig  Forbitrelse  at  hviske  til  sin 
brunøjede  Naboerske:  „Jeg  hader  Amerika!  Det  er 
det  nederdrægtigste  Land,  der  findes  paa  hele  Guds 
grønne  Jord!" 

Agathe  kneb  Øjnene  sammen,  saa  de  to  brune 
Skjælmsmestre  forsvandt  for  et  Øjeblik,  og  lo,  idethim 
sagde:  „Hvor  kan  De  være  saa  urimelig?  De  kjender 
jo  ikke  det  Mindste  til  det  Land!" 

,.Nej,  ikke  videre,  det  indrømmer  jeg!  Men  saa 
Meget  veed  jeg  da,  at  Folk,  der  har  været  derovre, 
altid  skal  vaase  og  ævle  om  det,  og  det  finder  jeg 
utaaleligt!" 

„Men  De  beliover  jo  slet  ikke  at  høre  efter,  vi  kan 
jo  godt  tale  om  noget  ganske  Andet." 

„Aa,  det  kan  man  jo  ikke,  saadan  som  de  sidder 
og  braller  op  derhenne." 

„Det  er  ogsaa  kj edelig,  vi  skal  sidde  saa  nær  ved 
dem!  Hvis  .  .  .  hvis  .  .  .  jeg  sætter,  at  vi  var  dernede 
ved  Aaen,  saa  .  .  .  saa  vilde  vi  slet  ikke  være  generede 
af  dem.  Der  er  jo  ganske  vist  Ingen,  som  lægger 
Mærke  til  os,  men  ..." 

„Hør,  jeg  faaer  en  Ide!  Kan  vi  ikke  lempelig  og 
gedulgt  liste  os  bort  herfra?''  udbrod  Keinhard  med 
en  vis  Selvbeundring,  for  han  troede  virkelig,  det  var 
ham,  der  havde  faaet  Ideen,  den  indbildske  Dumrian. 
Agathes  Svar  kunde  ikke  siges  at  mangle  noget  i 
Eetning  af  Tydelighed,  thi  det  bestod  kun  i,  at  hun 
sagteKg  lod  sig  glide  ud  paa  Yderkanten  af  Stolen,  og 
herfra  smuttede  hun  let  og  lydløst  som  en  Ellepige 
bort  bag  det  nærmeste  Træ,  hvor  hun  gjemte  sig  lidt, 
før  hun  vovede  sig  videre.  Hun  behøvede  ikke  at 
vinke  ad  Eidder  Reinhard,  den  Stakkel  var  forlængst 
elleskudt,  og  han  fulgte  da  ogsaa  efter,  om  ikke  saa 
adræt  som  hun,  saa  dog  uden  at  blive  opdaget.  Put- 
tende sig  bag  Træer  og  Buske  sneg  de  sig  længere 
og  længere  bort,  til  de  standsede  nede  ved  Aaen,  og 
det  var  ikke  hans  Skyld,  at  de  gjorde  Holdt  her, 
den  forføriske  Ellepige  kunde  godt  have  lokket  den 
daarede  Ungersvend  ud  i  de  kolde  A^over,  om  hun 
havde  villet  det.  Det  blev  hverken  dybe,  vigtige  eller 
interessante  Hemmeligheder,  de  betroede  hinanden  der- 
nede, hvor  han    med  Armen  støttet   til  Træet   stod  og 

stirrede  sig  endnu  mere  fortumlet  i  de  blændende, 
mørkebrune  Øjne,  det  var  snarere  en  saare  dagligdags 
Passiar,  de  førte,  men  hvad  gjorde  det,  naar  de  Begge 
følte  sig  saa  ubeskrivelig  lykkelige  derved. 

Det  belløver  ikke  at  siges,  at  de  langtfra  —  aa, 
saa  langtfra  —  havde  faaet  udtalt  med  hinanden ,  da 
Maag  paa  det  Ubehageligste  afbrod  dem  ved  at  komme 
løbende  til,  idet  han  allerede  et  godt  Stykke  fra  dem 
raabte:  „Frøken  Agathe!  Frøken  Agathe!  Der  gik  en 
hel  Masse  Porcellæn  istj^kker!" 

„Ja,  det  hørte  jeg,"  lød  hendes  ret  naturlige  Svar, 
thi  naar  man  da  ikke  var  saa  døv  som  en  udblødt 
Bergiisk,  kunde  man  i  den  ene  Ende  af  den  lille  Have 
ikke  godt  undgaa  at  høre,  hvad  der  foregik  i  den 
anden.  „Synes  De,  det  er  underligt,  at  det  ikke  kunde 
taale  at  blive  kylet  saadan  ned  paa  Jorden?  Men  siig 
mig,  hvorfor  gjorde  De  i  Grunden  det?" 

„Hvorfor?  Hvorfor?  Jeg  kom  til  at  ryste.  .  .  ryste 
til  Bordet,  mener  jeg  begribeligvis!  Hvem  tænkte  paa, 
at  det  Bord  ikke  var  mere  solidt  funderet?  Men  hvad 
skal  jeg  gjøre?  Jeg  forsikrer  Dem,  jeg  er  ganske 
elendig!" 

„Foreløbig  synes  jeg.  De  skulde  hjælpe  Moder  at 
samle  op,  det  mener  jeg  vilde  være  ret  passende!" 

Agathe  havde  ikke  behøvet  at  raade  Brockhoff 
hertil,  thi  saasnart  han  saae,  at  de  alligevel  vilde  blive 
forstyrrede,  var  han  ilet  op  for  at  hjælpe  de  Andre  med 
at  bjerge,  hvad  der  kunde  bjerges,  fra  Skibbruddet,  og 
saaledes  gik  det  til,  at  Agathe  for  Øjeblikket  befandt 
sig  ene  med  Manufakturhandleren. 

Jeg  maa  op  at  se,  hvordan  det  staaer  til,"  sagde 
den  unge  Dame,  hvem  dette  Tilfælde  slet  ikke  tiltalte. 
„Aa  nej,  gaa  ikke,  Frøken!"  bad  Maag,  der  havde 
faaet  Tid  til  at  tænke  sig  om  og  undertiden  kunde 
udvise  ikke  saa  ringe  Kløgt  i  at  benytte  Situationen. 
„Det  er  egentlig  Dem,  der  er  Skyld  i  det  Hele." 

„Jeg?"  gjentog  hun  med  en  Snes  Sporgsmaalstegu 
efter"  og^blev  staaende  af  samme  Grund  som  Lots  Hustru, 
af  den  pure  Nysgjerrighed. 

„Jo,  for  Grunden  til,  at  jeg  før  blev  saa  altereret, 
var,  'at  'jeg  saae  Dem  staa  hernede  i  en  mildest  talt 
konfidentionel  Samtale  med  denne  Hr.  Brockhoff." 

„Det  troer  jeg  ikke!"  svarede  hun  med  en  saa 
klædelig  Ligefremhed,  at  Ingen,  end  ikke  Maag,  kunde 
have  taget  det  ilde  op. 

„Jo,  jeg  forsikrer,  jeg  kan  ikke  taale  at  se  Dem 
give  Dem  saa  meget  af  med  den  vigtige  Bu  .  .  .  Buron 
.  .  .  Buron  ..." 

„Bureaukrat,  mener  De!" 

Ja,  det  vil  sige,  jeg  veed  ikke,  om  han  har  Noget 
at  gjøre  med  noget  Byraad,  men  jeg  veed  da,  han 
er    ligesaa   vigtig,   som   om  han   allerede   var  Byraads- 

medlem." 

„Hvem  Andre  skulde  jeg  tale  med  end  ham?  Fader 
og  Moder  var  jo  helt  optagne  af  Tandlægen,  og  De 
har  ikke  sagt  et  Ord  til  mig  hele  Aftenen,  men  kun 
havt  øje  for  hende,  den  Nye,  Kjøbenhavnerinden!'" 

Hun  talte  i  en  fornærmet  Tone;  for  en  lidt  skar- 
pere Iagttager  var  det  tydeligt,  at  hun  bildte  sig  ind 
at  spille  Komedie,  og  det  vilde  ogsaa  have  været  ypper- 

lig  gjort,  hvis  det  helt  og  holdent  havde  været 
Komediespil.  Men  var  det  det?  Vel  satte  hun  grumme 
lidt  Pris  paa  Maags  Opmærksomheder ;  men  følte  hun 
sig  alligevel  ikke  paa  Bunden  af  sit  Hjerte  noget  krænket 
over  Tilsidesættelsen?  Sligt  skal  man  aldrig  forsværge 
hos  en  Kvinde. 

Hvorom  Alting  var,  saa  var  det  Vigtigste  dog,  at 
Maag  tog  det  for  Alvor  og  folte  sig  lyksalig  smigret 
over  at  have  vakt  hendes  Jalusi,  og  hans  Suffisance 
var  kostelig,  da  han  beroligede  hende  med:  „Hvor  kan 
De  tro,  jeg  bryder  mig  en  Smule  om  Frøken  Melsing? 
Hun  er  mig  jo  ganske  fremmed,  det  var  kun  af  Hoflig- 
hed, jeg  viste  mig  opmærksom  mod  hende ,  det  maatte 
jeg  jo  gjore  som  Ven  af  Huset." 

„Da  var  det  saamænd  tydeligt  nok,  at  det  ikke  var 
af  Hoflighed,  hun  gav  sig  saa  meget  af  med  Dem!  De 
maa  jo  være  helt  stolt  af  at  have  gjort  et  saadant  Ind- 
tryk paa  saa  stor  en  Kunstnerinde,"  riposterede  hun, 
den  udspekulerede  lille  Lurifax. 

Og  han  blev  det,  blev  helt  stolt  over,  hvad  hun 
der  sagde.  Ganske  vist  havde  han  ikke  selv  observeret, 
at  han  efter  en  saa  storslaaet  Maalestok  havde  bedaaret 
Frk.  Melsing,  men  nu  da  Agathe  paastod  det,  forekom 
det  ham  dog,  at  der  nok  var  Adskilligt,  der  tydede 
derpaa,  —  saadan  Noget  seer  en  Kvinde,  og  tilmed  en 
skinsyg  Kvinde,  altid  meget  bedre!  Og  den  stakkels 
Nar  blev  helt  forfjamsket.  Hvorledes  skulde  han  stille 
sig  ligeoverfor  dette  nye  Forhold,  hvorledes  afvikle 
disse  kolliderende  Engagements  ?  Han  vilde  ikke  opgive 
Agathe,  ikke  for  nogen  Pris,  men  paa  den  anden  Side 

kunde  han  dog  heller  ikke  haanlig  støde  en  saa  berømt 
Kunstnerinde  som  Carla  Melsing  bort.  Han  maatte 
sande,  at  hvor  smigrende  det  end  er  at  være  en  Pigernes 
Jens,  saa  kan  Situationen  let  blive  ubehagelig,  naar 
der  er  for  Mange  om  Jens.  Han  var  saa  opfyldt  af 
at  spekulere  paa,  hvorledes  han  mest  diplomatisk  skulde 
klare  sig,  at  han  ikke  lagde  Mærke  til,  at  Agathe  strax 
efter  at  have  givet  sine  krænkede  Følelser  Luft  havde 
forladt  ham  og  var  søgt  op  til  det  øvrige  Selskab. 

Ret  længe  fik  den  efterstræbte  Kræmmer  dog  ikke 
Lov  til  at  grunde,  saa  nærmede  Bull  sig.  Denne  vidt- 
berejste Mand  havde  nemlig  en  meget  fi.n  Næse,  ikke 
alene  hvad  den  ydre  Struktur  angik,  og  da  han  af  den 
respektfulde  Maade,  hvorpaa  Wonges  undskyldte  Maags 
Uheld,  havde  fornummet,  at  Manufakturhandleren  var 
Potte  og  Pande  der  i  Huset,  og  det  til  en  Grad,  saa 
der  næsten  hvilede  en  Helgenglorie  om  Potten  og  Pan- 
den ,  indsaae  han  grant ,  at  noget  af  det  Første  han 
havde  at  gjøre,  var  at  forsone  sig  med  denne  sacro- 
sancte  Husgud. 

„Jeg  har  tilladt  mig  at  sige  til  Mister  Wonge ,  at 
han  kan  skrive  den  Bagatel  af  Glas  og  Porcellæn  paa 
min  Regning,"  begyndte  han,  henvendt  til  Maag,  thi 
han  vidste,  at  Litet  imponerer  Handelsfolk  mere  end 
at  vise  Flothed,  naar  der  ikke  er  Udsigt  til,  at  det  vil 
betale  sig  at  vise  den. 

„Saa?  Hvorfor  det?"  spurgte  Maag,  endnu  noget 
kjølig,  men  dog  endel  formildet  formedelst  den  Ind- 
rømmelse, der  laa  deri. 

„Fordi  jeg  jo  indirekte  var  Skyld  deri." 

„Hvorledes   er  De   kommen  til   den  Erkjendelse?" 

„Det  kan  jeg  takke  Frk.  Melsing  for,  huii  tog  Dem 
«aa  varmt  i  Forsvar,  da  den  gamle  Graaskimmel  —  er 
det  ikke  Mister  Klovborg,  han  hedder?  —  spurgte  Wonge, 
om  han  ikke  skulde  notere  det  paa  Deres  Konto.  Det 
er  et  voldsomt  Indtryk,  De  har  gjort  paa  det  Pige- 
barn!" 

,.Aarh!  Det  er  jo  første  Gang,  hun  seer  mig,"  læspede 
Maag  og  forsøgte  ved  et  Par  raske  Strøg  at  overtale 
sine  slatne  Bakkenbarter  til  at  stritte  ud  til  Siderne, 
hvad  der  dog  af  Mangel  paa  Øvelse  ikke  lykkedes 
for  dem. 

„Saadan  er  just  Kunstnerinderne !  Enten  strax  eUer 
aldrig,  det  er  Geniets  Valgsprog!  De  har  knust  et 
Kunstnerhjerte,  blot  et  Vink  af  Dem,  hun  falder  Dem 
i  Favnen,  og  De  har  Pallas  Athene  til  Svigermoder  — 
sublim  Tanke!" 

„Naa,  De  kjender  Familien?  .  .  .  Ja-a,  jeg  tro  er  dog 
ilcke,  det  vilde  gaa  slet  saa  let!"  snøvlede  Maag  med 
et  smørret  Grin,  hvilket  vilde  sige  akkurat  det  Samme 
som,  at  han  ansaae  det  for  den  letteste  Sag  af  Verden, 
men  hvor  skulde  han  ogsaa  kunne  staa  for  en  saadan 
Tilfældighed  som  den,  at  to  Mennesker  samtidig  havde 
deres  højst  forskjellige  Bevæggrunde  til  at  binde  ham 
den  samme  Historie  paa  Ærmet  og  gjøre  ham  Hovedet 
kruset,  hvad  eet  Menneske  ellers  under  almindelige 
Omstændigheder  med  Lethed  kunde  besørge. 

„Jeg  er  aldrig  bleven  vippet  saa  ynkelig  af  Sad- 
len," vedblev  BuU,  da  han  mærkede,  den  Anden  nok 
kunde  taale  en  stærkere  Dosis,  „og  der  er  ikke  Mange, 

der  kan  rose  sig  af  at  have  gjort  det,  for  jeg  har  en 
vis  Rutine  i  Damepraxis.  Jeg  skal  sige  Dem,  jeg  havde 
en  Tid  i  Paris  Ansættelse  som  anden  Elsker  paa  et 
hireau  de  mariage  —  Ægteskabskontor,  forstaar  De!" 

„An  ,  .  .  anden  Elsker  paa  et  Ægteskabskontor? 
Jer  troer  ikke,  jeg  veed,  hvad  det  er  for  en  Plads." 

„Jo,  seer  De,  naar  vi  ikke  kunde  faa  en  Mand, 
som  vi  havde  bestemt  for  en  af  vore  Klientinder,  til 
at  bide  paa,  saa  rykkede  jeg  frem  som  Reserve  enten 
som  svensk  Greve  eller  som  amerikansk  Millionær,  lod 
som  jeg  havde  Kig  paa  samme  brillante  Parti  og  gjorde 
saa  morderlig  Kur,  saa  den  Anden  af  lutter  Jalusi 
skyndte  sig  at  fri." 

„Det  er  voldsomt  Alt,  hvad  De  har  oplevet!" 

„Det  er,  hvad  det  er!  Man  har  jo  ikke  siddet  paa 
Vridsløse  hele  sit  Liv  igjennem !  .  .  .  Men  kom,  lad  os 
gaa  op  til  de  Andre,  skjønt  De  har  nok  hævet  Fest- 
maaltidet  med  det  Samme,  kan  jeg  se,  for  Fruen  og 
den  væne  Tærne  med  Fedevare-Armene,  er  ifærd  med 
at  tage  af  Bordet." 

BuU  satte  sig  i  Marsch,  og  Maag  fulgte  mekanisk 
efter  uden  at  gj øre  Indvendinger,  Om  BuU  med  Overlæg 
styrede  i  nogen  bestemt  Retning,  skal  lades  usagt,  men 
vist  er  det,  at  de  nærmede  sig  det  Sted,  hvor  Carla 
Melsing  stod  i  Samtale  med  gamle  Klovborg,  og  da  de 
kom  nær  nok  til  at  høre,  fik  de  deres  Nysgjerrighed 
efter  at  vide,  hvad  de  To  kunde  finde  paa  at  tale  om 
med  hinanden ,  styret,  idet  Carla  noget  kategorisk  og 
utaalmodig  udtalte:  „Jo  vist  saa.  De  vil  netop  være 
en  ypperlig  Model,  Pokkers  ypperlig!  Havde  jeg  været 

Maler  af  den  gamle  Skole,  saa  gav  jeg  Dem  Bardedragt 
fra  Vikingetiden  paa  og  lod  Dem  sidde  i  en  Klippehule 
og  klimpre  paa  Harpe  og  sagde,  De  var  Ossian,  De 
veed  nok  ham,  Sangeren?" 

„Naa  ja,  jeg  troer  nok !"  .  .  .  hakkede  Klovborg  i 
det  og  behandlede  sit  lange  Skjæg,  som  var  det  en 
Cravatte,  som  han  ikke  kunde  faa  til  at  sidde  rigtig, 
hvorpaa  han  prøvede  sig  frem  med  Spørgsmaalet :  „Var 
det  ikke  ham  med  .  .  .  med  Odj'^sseen?" 

„Nej,  dog  ikke,  men  det  kan  nu  være  det  Samme, 
hvem  han  var,  for  det  er  jo  ikke  som  Ossian,  jeg  vil 
bruge  Dem.  Det  er  hele  Deres  furede  Ansigt,  der  er 
godt,  og  især  Skjæget,  det  er  Penge  værd,  det  Skjæg!" 

„Troer  De  virkelig?"  spurgte  Klovborg,  hvis  økono- 
miske Sands  var  saa  udviklet,  at  han  sikkert  ikke  vilde 
have  betænkt  sig  længe  paa  at  afhænde  denne  Skat  til 
en  Liebhaver,  der  bod  tilstrækkeligt  for  den.  „Hvad 
til  skulde  det  bruges?" 

„Jo,  seer  De,  jeg  har  tænkt  mig  en  dyster  Skov,  hvor 
De  er  segnet  om  opad  en  Træstamme,  overrasket  af 
Døden  under  Deres  Arbejde  med  at  kappe  de  unge, 
friske  og  stærke  Træer.  Jeg  vilde  kalde  det  „Udaset," 
det  er  en  god  Titel,  den  slaaer,  ikke  sandt,  hvad?" 

Gamle  Klovborg  følte  sig  øjensynlig  ikke  tiltalt 
af  denne  Aflivelsesmethode,  men  inden  han  kunde  faa 
Tid  til  at  protestere,  tog  Bull  Ordet,  idet  han  spurgte 
Kunstnerinden:  „Kunde  Frøkenen  ikke  bruge  Hr.  Maag- 
og  mig  som  Modeller  til  to  blodtørstige  Rivaler,  som 
efter  en  vældis:  Holm^ana:  rakte  hinanden  Haanden  til 

Forsoning  som  to  gjæve  Riddersmænd?  De  kmide  jo 
kalde  det  „klaret  Ærterne,"  det  lyder  saa  godt!" 

„Tak  for  Tilbudet,  men  det  vilde  vist  falde  vanske- 
ligt at  faa  Folk  til  at  tro  paa  Deres  Ridderskab,  Hr. 
Bull,  men  hvis  jeg  engang  skulde  faa  Brug  for  en  rigtig 
durkdreven  Roué,  skal  jeg  tillade  mig  at  henvende  mig 
til  Dem,"  faldt  Svaret  rapt  fra  Carla. 

„Der  hører  De,  Hr.  Maag,  hvor  ubarmhjertig  Frø- 
kenen trakterer  mig,  og  det  er  kun,  fordi  jeg  har  en 
Yngling  som  Dem  ved  min  Side,  De  er  lykkelig.  De 
har  alle  Ungdommens  Chancer.  Det  er  Ens  sørgelige 
Lod  at  blive  vraget  og  kastet  bort  som  en  opslidt 
Balhandske,  naar  man  har  passeret  de  fyrretyve  Aars 
Mærkepæl  og  begyndt  at  faa  Sildeben  i  Hovedet." 

„Faa  Sildeben  i  Hovedet?"  spurgte  Klovborg,  der 
havde  nogen  Vanskeli  hed  ved  at  følge  med  i  Tand- 
lægens ejendommelige  Jargon. 

„Graa  Haar,  paa  ordinært  Prosa!  Saadan  som  vi 
to  Gamle  har!  Kom,  Hr.  Dyrlæge,  vi  hører  ikke  hjemme 
i  de  Unges  Kreds,  lad  os  To  holde  et  lille,  privat  Læge- 
møde  og  se  at  faa  fat  i  en  Cigar,  lad  os  døve  vor 
Smerte  i  denne  dræbende  Gift!" 

„Lad  os  det!  Wonge  har  en  udmærket  Cigar  til 
ti  Øre!" 

„Det  er  nok  bedst,  jeg  selv  gaaer  med,"  faldt  Wonge, 
der  i  det  Samme  kom  til,  ind,  „for  ellers  stikker  Klov- 
borg Dem  en  af  de  her  Kvalmepinde  ud,  som  jeg  blev 
narret  saa  møje  skammelig  med  her  i  Foraaret,  jeg 
har  selv  givet  sex  Øre  for  dem,  men  jeg  troer  aldrig, 
det  er  Andet   end   som    de  bare  Kisbærblade   med   lidt 

Strøels  i,  for  de  lugter   da  saa  slemme,   som  jeg  veed 
ikke  hvad." 

Under  en  endnu  mere  indgaaende  Beskrivelse  af 
disse  Lækkerbidskener  trak  Wonge  af  med  BuU,  medens 
gamle  Klovborg  fulgte  efter,  kastende  det  mest  for- 
agtelige Blik  paa  Gjæstgiveren  og  mumlende  i  sit  Skjæg 
Noget  om,  hvordan  det  var  gaaet  tilbage  med  Forret- 
ningssandsen  paa  Hotellet  siden  gamle  Hyllesteds  Tider. 

Paa  Vejen  op  gjennem  Haven,  standsede  Wonge 
et  Øjeblik  ved  at  se  Agathe  spankulere  frem  og  tilbage 
paa  den  Plads,  hvor  Spisebordet  havde  staaet,  med 
Armene  paa  Rj^ggen,  Hovedet  stærkt  sænket,  Blikket 
stivt  fæstet  paa  Jorden,  kortsagt  med  ethvert  Tegn 
paa,  at  hun  spekulerede  paa  et  Problem  af  samme 
Vanskelighed  som  f  Ex.  Cirklens  Kvadratur,  og  efterat 
han  havde  opgivet  paa  egen  Haand  at  finde  nogen 
Forklaring  herpaa,  spurgte  han:  „Hvad  gaaer  Du  saa 
alene  for  der?" 

„Jo,"  svarede  hun,  idet  hun  blev  staaende  og  saae 
op,  „Moder  og  Hr.  Brockhoff  bar  lige  nu  den  lille  Kurv 
med  Eedningsgodset  op,  vi  har  fundet  Alt  saa  nær  som 
Hætten  til  Peberbøssen,  for  den  er  naturligvis  fløjet  af, 
ligesom  Hatten  flyver  af  Folk  paa  en  Rutschbane ,  og 
saa  er  den  trillet  hen  etsteds  her  i  Græsset,  den  er 
ikke  saa  let  at  se,  men  jeg  vil  nu  finde  den,  jeg  kan 
ikke  lide,  at  Noget  bliver  borte." 

„Jeg  kan  ikke  begribe,  hvor  Nogen  gider  gjøre 
sig  saa  mange  Baslemaner  for  en  bitte  Hættes  Sk^dd," 
mumlede  Faderen  halvt  beundrende   og  halvt  foragte- 

ligt,  idet  hau  slentrede  videre  og  lod  lieiide  fortsætte 
Afsøgningen  af  Terrænet. 

Foruden  hende  efterlod  de  tre  Herrer,  som  det  vil 
erindres,  Carla  og  Maag  i  Haven.  Yel  var  nu  Manu- 
fakturliandleren  en  overmaade  modig  ung  Mand,  men 
han  folte  dog  ligesom  nogen  Benauelse,  da  han  saae 
sig  ene  med  denne  farlige  Kvinde,  og  dette  gav  sig 
Luft  i  følgende,  noget  laysteragtige  Replik :  „De  Andre 
gik  .  .  .  he!  .  .  .  jeg  troer  jeg  vil  følge  med,  jeg  kunde 
ogsaa  nok  have  L^'st  til  en  Cigar." 

„Vil  De  ryge,  maa  jeg  byde  Dem?"  spurgte  Carla 
nonchalent,  stak  flot  Tommel-  og  Pegefingeren  ned  i 
Brystlommen  paa  Jaketten  med  en  Eutine  som  en 
Herre,  der  fra  sin  tidligste  Tobaksperiode  har  brugt 
sin  Vestelomme  til  Cigarfutteral,  og  trak  to  Cigarer 
op,  medens  hun  forklarende  fortsatte:  „Jeg  havde  ikke 
Nok  paa  mig,  til  at  byde  alle  de  Herrer  før." 

„Ryger  De  Cigarer?"  udbrød  Maag  og  smækkede 
af  Overraskelse  Munden  op  ligesaa  gesvindt,  som 
havde  det  været  sin  Butiksdør,  han  aabnede ,  efterat 
den  havde  været  fromt  stænget  alle  Paaskehellidage. 
„Rj'ger  De  Cigarer?" 

„Mest  Pibe!"  forbavsede  hun  yderligere  den  unge 
Mand  ved  at  svare,  idet  hun  højst  fejlagtig  lod  til  at 
formode,  at  Trykket  havde  ligget  paa  „Cigarer"  istedet- 
for  paa  „De".  „Det  gjør  alle  vi  Kunstnere,  De  veed 
nok,  saadan  en  lille  Næsevarmer  er  vor  uadskillelige 
Kammerat  i  Atelieret." 

„Vil  De  .  .  .  ^dlDe  tænde  nu?"  .spurgte  Maag,  der 
havde  taget  den  ene   af  Cigarerne,   og   opfyldt  af  alle- 

haande  bange  Anelser  skottede  til  den  anden,  som  kun 
holdt  i  Haanden. 

„Nej,  jeg  ryger  ikke  paa  denne  Tid,  jeg  er  kommen 
i  Vane  med  at  tage  mig  en  Pibe  paa  Sengen,  jeg  veed 
nok,  det  er  en  daarlig  Vane,  men  ...  De  seer  saa  for- 
bavset paa  mig?  Jeg  skulde  da  ikke  tro,  at  De  hører 
til  disse  gammeldags,  reaktionære  Stivstikkere,  som  finder 
det  uklædeligt  for  Kvinden  at  ryge?" 

„Nej,  saa  fordummet  er  jeg  da  ikke!"  svarede  nok 
saa  rask  Manufakturhandleren,  der  havde  beriget  sit 
Ordforraad  med  dette  Kunstnerindens  Yndlingsudtryk. 
„Man  er  da  heldigvis  paa  Højde  med  sin  Tid!" 

„Ellers  vilde  De  heller  ikke  have  været  konsekvent, 
og  det  er  det,  det  kommer  an  paa  at  være!  .  .  .  Hor, 
da  vi  nu  ikke  længere  er  generede  af  de  Andre,  — 
skal  vi  saa  ikke  gaa  lidt  ned  ved  Aaen,  saa  kan  De 
fortælle  mig  Lidt  om,  hvad  det  er,  man  seer  ovre  paa 
den  anden  Side," 

,,Med  Glæde!"  svarede  Maag,  og  det  lød  lige  saa 
ubestemmeligt  og  frasevornt  som  det  ikke  ukjendte 
Svar  paa  en  Middagsindbydelse :  „Det  skal  være  mig 
en  Fornøjelse  at  komme!",  hvilket  spænder  over  hele 
Skalaen  fra  den  ærligste  Oprigtighed  til  det  usleste 
Komediespil. 

Parret  gik  hurtig  det  Par  Skridt  ned  til  Aaen,  og 
her  stillede  Carla  sig  op  mandhaftig  skrævende  for  at 
betragte  Landskabet.  „Det  er  ret  godt;  der  er  Luft  i 
det  Billede!"  begyndte  hun,  velvillig  indrømmende 
dette  ikke  usandsj-nlige  Faktum,  men  derpaa  tog  hun 
sig  for  saa  at  sige  at  læse  Korrektur  paa  dette  Naturens 

ikke  ganske  fuldendte  Kunstværk :  „Det  præsenterer  sig 
godt,  men  den  Linie  derude  i  Horisonten  tilhøjre  er 
kjedelig,  den  er  for  korrekt,  der  skulde  mere  Sving 
paa  den,  og  saa  staaer  den  Kornmark  ikke  stærk  nok  i 
Farven,  der  skulde  være  mere  Smæld  i  det  Gule,  aller- 
helst skulde  den  være  forgyldt,  men  Græsset  der  i  venstre 
Forgrund  er  morsomt,  det  er  ganske  violet!" 

„Græsset  —  violet?"  gjentogMaag  og  forsøgte,  da 
han  ikke  vidste,  om  hun  talte  alvorlig  eller  vilde  være 
morsom,  at  se  højtidelig  ud  med  den  ene  Side  af  An- 
sigtet og  smile  med  den  anden,  hvorved  han  nærmest 
fik  et  Udtryk,  som  om  han  led  af  stærke  Mavekneb. 
„Ja,  det  er  Skinnet  fra  den  nedgaaende  Sol,  som 
gjør  det  rødviolet,  kan  De  ikke  se  det?"  spurgte  hun 
med  en  god  Portion  Foragt. 

„Nej,  jeg  synes,  det  er  grønt,"  forsikrede  han  og 
stirrede  paa  hende  med  et  dubitativt  Spørgsmaalstegn 
i  hvert  Øje. 

„Saa  er  De  jo  farveblind,  stakkels  Mand!  Kan  De 
da  heller  ikke  se,  hvor  prægtigt  den  graa  Mølle  der 
fortoner  sig  mod  den  rode  Himmel,  helt  kobberbrun 
paa  den  ene  Side  og  helt  flaskegrøn  paa  den  anden 
med  den  fineste  oliven  Overgang?" 

Manufakturhandleren  dristede  sig  ikke  til  at  mod- 
sige hende,  men  nikkede  blot,  medens  han  betænkelig 
saae  sig  om  for  at  se,  om  der  ikke  var  Nogen  i  Nær- 
heden, da  han  nu  af  en  ganske  anden  Grund  end  før 
blev  ængstelig  ved  at  være  alene  med  hende.  Nu  var 
Hotel  Danias  Have  som  bekjendt  ikke  indrettet  til  at 
lege  Skjul  i,  og  følgelig  fik  han  strax  Øje  paa  Agathe, 


104 

der  stadie;  fortsatte  med  sine  Eftersøo-uiiiger  efter 
Peberbøsseliætten,  Under  denne  sin  Beskjæftigelse 
forsvandt  den  unge  Dame  ganske  naturlig  snart  halvt 
bag  en  Busk  og  gjemte  sig  snart  bag  et  Træ  for 
kort  efter  at  dukke  op  j^aa  et  tredie  Sted,  og  disse 
sælsomme  Bevægelser  undlod  ikke  at  indvirke  for- 
uroligende paa  den  brave  Kræmmer,  der  allerede  for- 
medelst Aftenens  mange  sære  Hændelser  vippedes  op 
og  ned  paa  Nervøsitetens  urolige  Bølger.  Det  over- 
steg desaarsag  langt  hans  Kræfter  at  lade  sine  Ører 
lytte  til  Carlas  farvemættede  Foredrag  og  lade  sine  Øjne 
følge  med  Agathes  peripathetiske  Exercitier,  medens 
hans  Hjerne  paa  samme  Tid  arbejdede  paa  at  finde 
en  nogenlunde  plausibel  Forklaring  baade  paa  det 
Ene  og  det  Andet,  og  han  vidste  derfor  sandt  at 
sige  ikke  Stort  af,  hverken  hvad  han  sagde,  eller  hvad 
han  gjorde. 

„Hvor  den  brogede  Ko  pynter  i  Landskabet," 
udbrød  Carla  efter  en  Pause.  „Se  bare,  hvor  brillant 
den  staaer  paa  sine  Ben!" 

„Ja  vist  saa !"  svarede  Maag  og  skelede  op  efter 
Agathe.     „Nu  bliver  hun  staaende  og  bukker  sig  ned." 

„Ja,  for  at  tage  en  Mundfuld  Græs." 

„En  Mundfuld  Græs?" 

„Ja,  den  vil  have  Mere  at  æde,  det  er  klart  nok!" 

„Æde?  .  .  .  Naa-aa,  Koen,  ja,  javel!  Ja,  Køer 
æder  Græs,  det  er  sandt,  det  tænkte  jeg  ikke  paa!  .  .  . 
Nu  seer  hun  paa  os,  det  er,  ligesom  hun  kastede 
bebrejdende  Blikke  paa  mig,  hun  er  ganske  sikkert 
vred  ...  og    nu    skjuler    hun    sig    bag    den   Busk  .  .  . 

VeedDe,  hvad  jeg  troer?  Hun  har  opdaget  os  sammen 
her,  det  er  for  at  udspionere  os,  hun  bærer  sig 
saadan  ad." 

„Er  De  syg,  Maag,  eller  hvordan  er  det,  De  staaer 
og  snakker?  Koen  staaer  jo  ganske  stille,  og  der  er 
ikke  Spor  af  Busk  paa  den  Mark." 

„Naa  nej,  paa  den  Mark  derovre,  nej,  der  er 
ingen  Busk!  ...  Ja,  undsk^dd.  Frøken,  jeg  troer  hellere, 
jeg  maa  gaa,  for  .  .  .  pyh!" 

„Cigaren  er  da  ikke  for  stærk?  Det  er  kun 
Maduro." 

„Cigaren?  Aa  nej,  det  er  ikke  den,  der  er  noget 
Andet,  som  generer  mig  .  .  .  Nu  kaster  hun  sig  for- 
tvivlet ned  i  Græsset,  og  nu  springer  hun  op  igjen  og 
løber  bort  med  Armene  strakte  op  mod  Himlen,  som 
om  hun  var  grænseløs  ulykkelig  .  .  .  Nej,  dette  holder 
jeg  ikke  ud!'" 

Atter  her  vilde  en  Sammenligning  med  Lots  Hustru 
være  paa  sin  Plads,  thi  Carla  blev  staaende  saa  stiv 
som  en  Støtte  og  stirrede  efter  Maag,  der  i  Galop 
satte  afsted  gjennem  Haven.  Ret  længe  varede  denne 
Metamorfose  dog  ikke,  saa  fik  Støtten  Mæle  og  sagde 
med  et  saare  menneskeligt  Udtryk:  „Han  er  gal!", 
hvorpaa  den  vandrede  op  til  Hotellet  for  at  trække 
sig  tilbage  paa  sit  Værelse  og  kort  efter  nyde  Aften- 
piben i  den  jomfruelige  Seng. 

Hvad  Maag  angaaer,  da  stormede  han  efter  Agathe 
med  en  Fart  som  en  Reporter  efter  en  Selvmorder,  og 
han  indhentede  hende  da  ogsaa  oppe  i  Gaarden  af  den 
simple  Grund,  at  hun  sagtnede  sit  Løb  over  de  toppede 

Brosten,  medens  han  kilede  af  uden  Hensyn  til  den 
nærforestaaende  Overbebyrdelse,  det  ^ilde  afstedkomme 
paa  hans  Fodlæges  Regning.  Med  den  Rest  af  Stemme, 
som  Løbeturen  havde  levnet  ham,  hvæsede  han  allerede 
i  flere  Skridts  Afstand:  „Froken  Agathe  .  .  .  Frøken 
A — ga— the  .  .  .  jeg  vilde  gjerne  tale  med  Dem!" 

Hun  standsede  ikke,  men  vendte  blot  Ansigtet  om 
mod  ham  og  sagde  kort  afvnsende:  „Jamen  jeg  vil 
ikke  tale  med  Dem,  det  har  jeg  hverken  Tid  eller 
Lyst  tU!" 

„De  maa  høre  mig  .  ,  .  De  maa  høre  mig!" 

„En  anden  Gang,  ikke  nu!  Jeg  maa  ind  og  vise 
Moder  og  Hr.  Brockhoff,  at  jeg  dog  fik  det  opsnuset, 
det  vil  more  mig,  for  de  sagde  begge  To,  det  var 
umuligt  at  opdage!" 

Med  disse  Ord  smuttede  Agathe  ind  ad  Kjøkken- 
doren,  som  hun  smækkede  i  efter  sig  lige  for  Næsen 
af  Maag,  der  for  en  enkelt  Gang  kunde  prise  sig 
lykkelig  over  at  være  født  med  saa  konkavt  Ansigt. 
Og  der  stod  han  aldeles  konsterneret  over  Agathes 
Opførsel,  thi  nu  nærede  han  ingen  Tvivl  længere;  det 
var  virkelig  ham  og  Frk.  Melsing,  hun  havde  beluret, 
hvad  Andet  end  deres  téte-å-téfe  kunde  det  være,  hun 
havde  opdaget,  og  havde  hun  ikke  været  i  den  vold- 
somste Extase  og  hævet  den  knyttede ,  lille  Haand 
truende  ivejret? 

Under  en  Række  deslige  dybsindige  Grublerier 
blev  denne  selvbestaltede  Don  Juan  staaende  uden 
at  røre  sig  af  Pletten,  indtil  han  blev  opskræmmet 
af    en    kraftig    Stemme,     som     bagfra    tilraaate    ham: 

„Hvorfor  Pokker  staaer  De  der  med  Næsen  lige 
paa  Døren?  Vil  De  muntre  Huset  med  en  Virtuos- 
præstation for  Eumlepotter,  eUer  tæller  De,  hvormange 
Blaser  Sommersolen  har  brændt  i  Kjokkendorens  sarte 
Teint?"  —  Spørgsmaalet  kom  fra  Bull,  der  var  paa 
Vejen  fra  Porten  over  til  Haven,  hvor  han  agtede  at 
nyde  Værtens  udmærkede  ti  Øres  Eegalia,  da  han 
—  maaske  ikke  ganske  uberettiget  —  mente,  at  den 
egnede  sig  mest  for  den  frie  Luft. 

„Ah,  er  det  Dem,  Hr.  Tandlæge?"  udbrod  Maag 
og  gik  hen  imod  ham.  „De  var  paa  Vejen  ned  til 
Haven,  jeg  gaaer  med!  Jeg  tænger  til  at  fatte  mig 
ovenpaa  noget  saa  Gaadefuldt,  saa  Fantasistof agtigt .  .  . 
Nej,  ikke  i  Haven,  der  risikerer  vi  at  bhve  forstyrrede 
af  de  Andre.  Vil  De  ikke  gjøre  mig  den  Fornøjelse 
at  træde  ind  med  i  mit  Kontor,  der  kan  vi  have  det 
for  os  selv,  og  jeg  trænger  til  at  tale  med  et  Menneske. 
Kom,  der  er  Indgang  her  fra  Gaarden!" 

„Tak,  det  er  mig  en  stor  Ære!  Men  De  seer  saa 
nedbøjet  ud  som  en  Sørgepil,  hveden  kommer  den 
Bedrøvelighed?  Ønsker  De,  jeg  skal  kvæde  en  Sørgesang 
for  Dem?  Jeg  kan  adskillige  fra  dengang,  jeg  var 
Lighane,  .  .  .jeg  mener,  var  engageret  i  et  Kirkekor 
til  at  gale  over  Afdøde." 

„Nej,  De  maa  ikke  spøge,  jeg  er  ikke  oplagt 
dertil!"  sagde  Maag  og  aabnede  Døren  til  sit  Lager 
og  Kontor. 

Synderlig  imponerende  kunde  nævnte  Forretnings- 
lokale ikke  beskyldes  for  at  være,  og  Indehaveren 
kunde    for    den    Sags    Skyld    ligesaa    godt   kalde    det 

Rum,  hvori  han  førte  Biill  iud,  for  Dagligstue  eller 
Soveværelse  eller  Spisestue ,  thi  det  betjente  i  alle 
disse  Egenskaber  den  manufakturistiske  Ungkarl.  Det 
var  et  langt  opløbent  og  meget  smalskuldret  Skrog  af 
en  Stue,  der  af  Statur  havde  betydelig  mere  tilfælles 
med  et  Penalhus  eller  et  Pusterør  end  med  en  Cirkus, 
og  det  bidrog  ikke  til  at  formere  Hyggehgheden,  at 
det  var  betrukket  med  noget  prisbilligt,  skiddengraat 
Tapetpapir  med  smaa  hvide  og  sorte  Stjerner,  hvilket 
ledede  Tanken  hen  paa  gammeldags  Katekismebuid. 
Det  var  maaske  for  at  bøde  herpaa,  at  der  paa 
Væggene  prangede  et  helt  Billedgalleri  af  Mode- 
kobbere, paa  hvilke  længere  og  kortere  Rækker  af 
ubefolkede  Kostumer  og  Overstykker  prætenderede  at 
rumme  menneskelige  Skikkelser  ved  at  stille  sig  op  i 
allehaande  sødladent  smægtende  Positurer,  som  intet 
Menneske  nogensinde  har  indtaget,  og  af  stærkt 
kolorerede  og  ferniserede  Reklameplakater,  paa  hvilke 
f.  Ex.  Historiemaleriet  var  repræsenteret  ved  en  Frem- 
stilling af,  hvorledes  Lilleputterne  svinebandt  den  blod- 
torstige  Menneskeæder  ved  Hjælp  af  et  eller  andet 
engelsk  Firmas  uovertræffelige,  stærke  Traad,  medens 
der  tillige  fandtes  Portrætter  af  udmærkede  Samtidige 
som  Dr.  Jaeger,  Figurbilleder,  hvor  unge,  smukke 
Damer  præsenterede  sig  i  diverse  beklemmende  Kor- 
setter, og  muntre  Genrebilleder,  hvor  „Bruden  pyntes" 
i  Overværelse  af  Familien,  der  var  ved  at  daane  over 
det  dejlige  Toilette,  eUer  hvor  en  luftig  klædt,  gylden- 
blond Skjønhed  drev  Linedans  paa  en  Sytraad  fra  en 
tysk  Fabrik  og  gjorde  Jonglørkunster    med    et    større 

Antal  Garnviusler  fra  samme,  vicltbekj endte  Sted.  Som 
Modsætning  til  al  denne  megen  Dekoration  udmærkede " 
Bohavet  sig  ved  ædel  Simpelhed,  og  paa  Grmid  af 
Værelsets  mangesidige  Bestemmelse  var  det  tillige  i 
høj  Grad  uensartet.  Der  var  Dele  deraf,  som  absolut 
maatte  henregnes  til  Kontorinventar,  der  fandtes  saavel 
Dagligstues  som  Spisestues  Møbler,  og  endelig  gaves 
der  Stykker,  som  f.  Ex.  Sovesofaen,  der  kunde  ind- 
rangeres under  forskjellige  Kategorier. 

Det  var  den  Omstændighed,  at  denne  Sidste  var 
indrettet  til  Nattebrug  og  derved  i  Øjeblikket  gav 
Værelset  et  vist  Sovekammerpræg,  som  foranledigede 
Maag  til  at  indlede  Samtalen  med  et  „Jeg  maa  bede 
Dem  undskylde,  jeg  seer.  Pigen  allerede  har  redt  Sove- 
sofaen, for  jeg  havde  sagt,  jeg  skulde  ud  .  .  ." 

„Gene er  Dem  blot  ikke  for  mig,  jeg  skal  nok  finde 
mig  tilrette,"  svarede  Bull  og  beviste  paa  staaende 
Fod  dette  ved  at  tage  Plads  i  Kurvestolen  ved  Skrive- 
bordet, den  eneste  magelige  Stol  i  Værelset,  hvorpaa 
han  strax  efter  fortsatte:  „Jeg  seer,  De  er  vant  til  at 
drikke  en  Toddy  om  Aftenen,  staaer  der  ikke  nok  saa 
fristende  opmarscheret  der  paa  Bordet  Kognaksflaske, 
Sukkerskaal  og  et  lille  Spritapparat." 

„Ja,  jeg  plejer  rigtignok  .  .  .  Jeg  maa  maaske  byde 
Dem  et  Glas  med?" 

„Uh  lad  være.  De  gjor  mig  ganske  flov!  Det  var 
ikke  derfor,  jeg  sagde  det,  men  —  naa!  —  hvorfor 
ikke?"  læspede  Bull  med  paatagen  affekteret  Smør- 
stemme og  beviste  for  anden  Gang  sin  Evne  til  at 
finde   sig   tilrette  ved  uden   yderligere  Opfordringer  at 

tænde  under  Apparatet,  og  ret  snart  sad  de  to  nye 
Bekj endte  hyggelig  installerede  hver  med  sit  Glas 
foran  sig. 

Oprindelig  havde  det  været  saa  langt  fra  Maag 
som  Noget  at  tænke  paa  at  gjøre  Tandlægen  til  sin 
Hjertens  Fortrohge,  han  trængte  kun  i  al  AlmindeHghed 
til  at  tale  med  En,  for  hvem  han  saa  at  sige  kunde 
lukke  sin  Ulykkes  Hovedbog  o])  paa  Klem  uden 
nærmere  at  specificere  de  enkelte  Poster  i  samme, 
men  hvis  den  Sætning  er  sand,  at  Vinen  løsner 
Menneskenes  Tunge,  saa  maatte  den  flaarupske  Kog- 
nak  snarere  karakteriseres  som  værende  istand  til  at 
faa  den  til  at  løbe  løbsk.  lalfald  gik  den  gode  Manu- 
fakturhandler langt  videre  i  sine  Meddelelser  end  paa- 
tænkt. Han  begj-ndte  med  at  fortælle,  hvor  hjerteløst 
Agathe  havde  opført  sig  overfor  ham  ved  ligefrem  at 
flygte  for  ham,  men  da  BuU  kunde  oplyse  ham  om,  at 
den  unge  Dame  ikke  havde  hoveret  over  at  have 
knust  Maags  Hjerte,  men  over  at  have  fundet  en 
Peberbøssehætte,  fattede  Kjøbmanden  atter  Haab. 

Da  Tandlægen  besad  en  ikke  ringe  E^me  til  at 
trænge  sig  ind  i  Folks  Fortrolighed,  og  da  man  i 
mindre  B3'er  er  betydelig  mere  aabenmundet  med 
Sligt  end  i  større  Stæder,  kjendte  han  snart  hele 
Maags  Historie,  og  eftersom  han  havde  sine  gode 
Grunde  til  at  søge  at  gjøre  sit  Ophold  i  Flaarup  saa 
langt  som  paa  nogen  Maade  muligt,  tog  han  strax 
Parti  for  Flaarupianeren  mod  Kjobenhavneren.  Tyde- 
ligere end  nogensinde  indsaae  han  Nødvendigheden  af 
at    slutte    en  AUiance   med   Maag,    og   han    tog  derfor 

strax  fat  paa  at  trøste  og  opmimtre  denne.  Hvorledes 
han  mente  bedst  at  iværksætte  dette,  trænger  ikke  til 
nogen  udførligere  Beskrivelse,  det  er  Nok  at  sige,  at 
den  arme  Manufakturhandler  var  særdeles  skjørhovedet 
og  trængende  til  Sildesalat,  da  han  var  kommen  op 
den  næste  Morten. 


V. 

Avertissementet  om  Hotel  Danias  Fortræffelighed 
syntes  virkelig  at  have  vakt  endel  Opmærksomhed,  thi 
da  gamle  Klovborg  den  paafølgende  Formiddag  trissede 
ganske  solo  om  i  Gjæstestuen  og  rj^ddede  op  efter  et 
Par  af  Byens  Borgere,  kom  den  ellers  saa  lidt  agile 
Wonge  klodunsende  ind  med  nogle  særdeles  opsigt- 
vækkende Hop,  Pas  eller  Bump,  der  skulde  forestille 
lystig  Dands,  men  mest  udmærkede  sig  ved  at  sætte  hele 
Stuen  i  en  saa  slingrende,  tremolerende  Bevægelse,  at 
det  ikke  alene  var  af  Overraskelse  over  Værtens  usæd- 
vanlige Præstationer,  at  Dyrlægen  var  ved  at  tabe 
Ølglassene  af  Hænderne  og  Tobakspiben  af  Munden. 

„Hvorfor  Pokker  opfører  De  Dem,  som  De  var  en 
Rambuk,  der  dandsede  Sextur?"  spurgte  den  gamle 
Graaskjæg  og  klirrede  voldsomt  med  sine  Glas  foran 
paa  Brystet  for  at  holde  fast  paa  dem. 

„Nu  kommer  der  Folk  tilhuse!"  udbrød  Wonge 
begejstret,  idet  han  afsluttede  sin  Springdands  med  at 
tørne  mod  Buffeten,  saa  han  nær  havde  kvaset  den. 
„Jeg  var  kommen  et  Ærinde  hen  paa  Posthuset,  og  saa 

siger  Fuldmægtigen,  at  der  var  tre  Breve  til  mig,  om 
jeg  ikke  vilde  have  dem  med  det  Samme,  og  jeg  tog 
dem  begribeligvis  af  Nysgjemglied,  for  det  er  ikke 
overgaaet  mig  at  faa  tre  Breve  paa  een  Gang  siden 
den  Termin,  jeg  havde  de  to  tusind  Kroner  at  udbyde 
tillaans.  Og  nu  skal  vi  have  fat  i  Mutter  og  høre, 
hvad  hun  siger  dertil,  for  alle  Brevskaberne  det  er  ikke 
Andet  end  som  Ansøgninger  fra  Folk,  der  forhøre  om 
Logis  her,  det  er  ikke  Enspændere  som  de  To,  vi  alt 
har,  men  det  er  store  FamiHer  paa  manne  Personer 
hver.  Det  kan  nok  være,  der  er  Slag  i  den,  jeg  er 
helt  grandius  i  Hovedet  deraf!  Kom,  lad  os  gaa 
ind  bagved,  der  taler  vi  mere  uforstyrret!" 

Klovborg  fulgte  efter  ham  efter  først  at  have 
ladet  sine  Øjne  foretage  en  E-onde  i  den  tomme  Stue 
for  at  opdage,  hvad  i  Alverden  Wonge  egentlig  kunde 
tænke  sig,  der  skulde  forstyrre  dem  paa  det  Sted. 

At  Korrespondancen  til  Hotel  Dania  saaledes  paa 
een  Gang  tog  et  saa  mægtigt  Opsving,  vil  ikke  imdre, 
naar  man  erfarer,  at  dette  Faktum  stod  i  den  mest 
direkte  Forbindelse  med  Aarets  Temperaturforhold. 
Forsommeren  havde  som  saa  ofte  været  lunefuld  og 
vægelsindet,  havde  den  ene  Dag  været  hjerteløst  kold 
for  den  næste  at  vise  saa  meget  desto  stønne  Varme, 
havde  smilet  det  ene  Øjebhk  og  grædt  det  andet,  og 
havde  kastet  det  arme  Kviksølv  i  Thermometret  frem  og 
tilbage  mellem  sexten  Graders  Varme  og  Frysepunktet. 
Folk  havde  gaaet  og  skjændt  og  smeldt  over  det  neder- 
drægtige Klima  og  havde  halvvejs  befundet  sig  vel 
ved  at  have  Noget  at  gnave  over;    det  var   gaaet  dem 

som  visse  gamle,  vrantne  Pebersvende,  der  ikke  kunne 
undvære  at  skjænde  paa  deres  Tjenestepige.  Tilsidst 
havde  Sommersolen  faaet  for  Meget  af  at  høre  paa 
disse  evindelige  Beklagelser,  og  idet  den  sagde  til  sig 
selv:  „Vil  de  Godtfolk  endelig  have  det  varmt,  skal 
de  minsandten  ogsaa  faa  det!",  fyrede  den  i,  saa  det 
kunde  forslaa  Noget.  Resultatet  blev  ganske  som  i  de 
Tilfælde,  hvor  Tjenestepigen  har  faaet  Skjænd  for  ikke 
at  passe  Kakkelovnen,  og  holde  passende  varmt:  en 
skjøn  Dag  blev  Heden  saa  overvældende,  at  man  havde 
ondt  ved  at  nære  sig  for  den.  Især  for  Kjøben- 
havnerne  blev  det  rent  utaaleligt,  de  smækkede  Vinduer 
og  Dore  op,  kastede  det  lette  Over-  og  det  svære 
Undertøj,  skubbede  Hatten  bag  ad  Nakken  og  pustende 
og  stønnende  slentrede  de  dvaske  om  paa  Gader  og 
Stræder  forbandende  den  ulidelige  Varme.  Værst  tog 
naturligvis  de  paa  Vej,  der  tidligere  havde  været  de 
Ivrigste  til  at  klage  over  Kulden  uden  derfor  at  tænke 
paa,  hvor  de  vilde  hen,  naar  den  saa  længe  paakaldte 
Varme  indfandt  sig.  I  Huj  og  Hast  blev  derfor 
Udvandringen  bestemt,  „ Morgen b erlingske"  Sommer- 
opholds-Rubrik blev  gjennempløjet,  og  hele  tre  Familier 
kastede  uden  indbyrdes  Samraad  Blikket  paa  Hotel 
Dania  i  Flaarup,  —  heraf  den  livlige  Korrespon- 
dance. 

Mad.  Wonge  kom  hurtig  ilende  til  fra  Kjokkenet, 
da  hmi  hørte,  der  var  noget  saa  Usædvanligt  paafærde, 
og  snart  var  Tremandsraadet  sat  i  den  lille  Bagstue. 
Stort  var  der  ikke  at  diskutere  om,  thi  naar  undtages 
de  lettere  opfattelige  Navne,  kunde  de  tre  Brevskri^-ere 

ligesaa  gjerue  have  undertegnet  sig  som  bulgariske 
Ministre  eller  indiske  Rajaher  som  anmeldt  sig  som 
kjobenhavnske  Grosserere,  Eaadet  i  Hotel  Dania  havde 
ikke  kjendt  mindre  til  dem  for  det.  Hvad  Prisen  for 
Gjæsterne  anbelangede,  da  var  denne  jo  given,  thi 
efter  den  Eøffel,  "Wonges  havde  faaet  af  Maag  for- 
medelst Afslaget  til  Frk.  Melsing,  kunde  der  ikke  være 
Tale  om  oftere  at  prøve  paa  den  Slags  Letsindigheder, 
saa  meget  mindre  som  gamle  Klovborg  med  skarp- 
sindig Menneskekundskab  hævdede,  at  bemeldte  Gros- 
serere ganske  sikkert  maatte  være  Pengemænd,  efter- 
som de  Alle  i  deres  Skrivelser  forhørte  sig  om  der 
ikke  var  Moderation  for  Familier  paa  flere  Personer 
efter  Princippet  for  Rabat  paa  Varer  i  Partivis.  Med 
Hensyn  til  selve  Indkvarteringsspørgsmaalet  erklærede 
Fruen  fortrøstningsfuldt,  at  han  nok  skulde  skaffe  Plads ; 
den  gode  Kone  havde  nemUg  en  noget  naiv  Opfattelse 
af  sine  Pligter  som  Hotelværtinde,  idet  hun  nærmest 
ræsonnerede  som  en  landlig  Husmoder,  der  er  bleven 
overvældet  af  Besøg  af  en  Masse  uanmeldte,  men  Gud- 
bevares yderst  velkomne  Ferierejsende:  at  hendes 
Gjæster  virkelig  maatte  tage  det,  som  det  kunde  falde. 
Som  ret  betegnende  for  de  ilaarupske  Forhold  kan  det 
her  med  det  Samme  anføres ,  at  Mad,  Wonge  hele 
Sommeren  igjennem  drev  de  mest  livlige  og  indviklede 
Transaktioner  med  at  laane  Senge  og  andet  Sove- 
kammerinventar saa  af  een  og  saa  af  en  anden  af 
Byens  Familier,  thi  Alle  viste  en  sjelden  Offervillighed, 
som  ikke  alene  var  Udslag  af  den  almindelige  Hjælp- 
somhed,   der   kan    herske    i    Smaabyer,     men    desuden 

bundede  i  en  Foleise  af  alle  gode  Borgeres  fælles 
Ansvar  for,  at  deres  Byes  Hotel  gjorde  det  bedst 
mulige  Indtr^^k  paa  de  Besøgende,  uden  at  dermed 
skal  insinueres,  at  de  noget  Øjeblik  tænkte  paa  at 
indsmigre  sig  hos  Turistforeningen. 

Raadets  Forhandlinger  førte  snart  til  det  Resultat, 
at  der  skulde  svares  Brevskriverne,  at  de  og  deres 
Familier  ( —  jo  større,  jo  bedre  — )  vilde  være  vel- 
komne, men  at  de  helst  maatte  skjmde  sig  saa  meget 
som  muligt,  da  det  var  uvist,  hvor  længe  der  kunde 
skaffes  Plads  paa  Hotellet  —  den  sidste  diplomatiske 
Tilføjelse  skyldtes  Klovborgs  Forretningssands,  den  han 
kunde  takke  salig  Hyllested  for  — ,  og  ingen  Anden 
havde  foreløbig  Ulejlighed  hermed  end  Wonge,  der 
blev  sat  til  at  affatte  de  tre  Svarskrivelser,  men  til 
Gjengjæld  gav  det  ham  ogsaa  fuldt  op  at  bestille,  thi 
paa  Grund  af  sin  Uøvethed  i  at  tumle  de  grafiske 
Tegn  kostede  dette  Arbejde  ham  stive  fire  Timer,  ti 
Ark  Brevpapir,  en  halv  Pot  Blæk  og  et  Par  Potter 
Sved  samt  en  ny  Pibespids,  da  han  bogstavelig  spiste 
den  gamle  op,  medens  han  tyggede  paa  Brevskaberne, 
for  ikke  at  tale  om  Slidet  paa  hans  Hjerne  og  paa 
Gulvet,  som  den  bararmede  Line  brugte  langsommelig 
Tid  til  at  rense  for  de  Blækstænk,  hvormed  han  i  flere 
Alens  Omkreds  havde  prydet  det,  saa  det  saae  ud  som 
et  større  Kompagni  Blæksprutter  havde  holdt  Marsch- 
ovelser  hen  over  det. 

I  de  nærmeste  Dage  kom  saa  ogsaa  de  tre  Stor- 
borgerfamilier klattende  den  ene  efter  den  anden  og 
satte    ikke    alene    Hotellet    paa    den    anden   Ende    ved 

deres  i  den  lille  By  ganske  urealisable  Fordringer, 
men  vakte  ved  deres  .løjerlige  Færd  og  Udseende  den 
mest  levende  Opsigt  blandt  den  stilfærdige  Befolkning. 
De  besindige  Flaaruppere  stod  stille  paa  Gaden  og 
rystede  paa  Hovedet,  naar  de  mødte  et  Par  af  de 
opstadsede  Kjøbenliavnerbørn,  der  vare  uglede  ud  værre 
end  de  mest  udmajede  Basardukker,  og  som  desuden 
foretog  deres  Promenade  under  Opsyn  af  en  kalkunsk 
Bonne  i  en  fantastisk  Hedebodragt,  der  ledede  Tanken 
lien  paa  de  idealiserede  Bondepigedragter  i  de  Bour- 
nonvilleske Balletter.  Alle  flaarupske  Bodsvende  og 
Kjøbmandslærlinge  satte  et  Grin  op  saa  spodsk  som 
muligt,  men  dog  med  en  lille  Tilsætning  af  Jalousi, 
naar  de  fra  Butiksvinduerne  saae  de  unge  fin  de  siede 
Kjøbenhavnere  med  de  stive  Flipper  og  de  slatne 
Knæer  passere  i  de  brogede  Kudskeslagsfrakker,  de 
smalskyggede  Buddingeformshatte  og  de  om  Pibestilks- 
benene  sladskende  Posebenklæder,  manøvrerende  med 
den  sølvknappede  Stok  og  suttende  paa  den  feminine 
Cigaret.  Og  alle  flaarupske  Skjønjomfruer  slog  Krøller 
paa  de  smaa  Næser  og  fik  patriotiske  Anfægtelser, 
naar  de  ude  i  Plantagen  hørte  de  unge  Hovedstads- 
døtre parlere  Fransk  med  deres  „Frøken",  eller  naar 
de  saae  dem  forsøge  at  etablere  Sandbadeliv  efter 
udenlandsk  Monster  ved  i  deres  spraglede,  pufærmede 
Kostumer  at  ligge  paa  Sandet  i  Strandkanten. 

Alt  dette  harmonerede  saa  saare  lidt  med  Byens 
Forhold,  og  da  hertil  kom,  at  Hotel  Dania  absolut  ikke 
egnede  sig  hverken  for  Familie-  eller  Selskabsliv,  vil 
det  forstaaes,  at  de  kjøbenhavnske  Familier  kjedede  sig 

gudsjammerlig,  saa  meget  mere  som  der  ikke  var  Noget 
at  give  Penge  ud  til.  Dette  lyder  som  en  Paradox, 
men  er  det  slet  ikke,  thi  det  hører  med  til  Ferie- 
glæderne ved  et  Badested  at  gaa  og  klatte  Penge  ud 
til  saadanne  Ting  som  Kegle-  og  Skydebaner,  Eo- 
baade,  smaa  Leje  vogne,  etc.  Følgelig  slog  hver  Hus- 
stand skyndsomt  Retræte  og  flygtede  bort  til  andre 
Egne,  hvor  Badelivet  dyrkedes  paa  en  mere  civiliseret 
Maade. 

Saa  mærkeligt  det  end  lyder,  forholdt  det  sig  dog 
saaledes,  at  saavel  Wonge  som  hans  Kone  var  glad 
for  hver  Familie,  der  rejste.  Den  Staahej,  de  Fremmede 
gjorde,  bragte  dem  nemlig  fuldstændig  ud  af  deres 
daglige  Tummerum  og  forstj^rrede  den  Ro,  det  trive- 
lige Ægtepar  elskede  altfor  højt,  til  at  de  skulde  tage 
noget  Hensyn  til,  at  det  egenlig  var  den  Ulejlighed, 
de  skulde  leve  af.  Men  gamle  Klovborg  sørgede  dybt 
over  denne  ham  ufattelige  Apathi  og  brummede 
uafladelig  om,  at  det  skulde  have  været  salig  Hylle- 
sted, der  havde  havt  saadanne  Kort  paa  Haanden, 
saa  var  dette  Forretningsgeni  sikkert  endt  som 
Millionær.  Og  Klovborg  havde  Ret  til  at  være  mis- 
fornøjet, thi  der  var  intet  Forslag  i  disse  afsnuppede 
Besøg,  som  kun  medførte,  at  Hotellets  Værelser  stod 
ligesaa  meget  ledige,  som  de  vare  optagne,  hvorfor 
cl  en  Wongeske  Pengestatus  ikke  forbedredes  i  nogen 
følelig  Grad. 

Det  hjalp  ikke  paa  Aifærerne,  at  de  to  Kjøbenhavnere, 
der  udgjorde  den  faste  Stok,  viste  sig  at  være  mindre 
gode  Betalere.    Efter  JM^ags  Anvisning  debiterede  nemlig 

"Wonge  efter  første  Uges  Forlob  den  dundrende  Løgn 
til  disse  sine  Logerende,  at  det  var  Koutume  der  paa 
Hotellet  at  betale  ugevis.  Uden  at  sænke  Kartoffel- 
næsen saa  meget  som  Tiendedelen  af  en  Tomme  er- 
klærede Carla  Melsing,  at  hun  var  kompletement  læns 
paa  Moneter,  men  Gudbevares!  "Wonge  kunde  være 
ganske  rolig,  han  skulde  nok  faa  sine  Penge.  Rolig 
var  Wonge,  han  var  altfor  vant  til  den  Slags  Udflugter, 
til  at  han  skulde  lade  sig  afficere  deraf,  men  han 
syntes  dog,  at  det  var  lovlig  tjaidt,  at  han  maatte 
nøjes  med  en  Anvisning  paa  et  af  Kunstnerindens 
Malerier,  der  var  udstillet  hos  en  Kunsthandler  i  Kjøben- 
havn,  og  som  hun  nærede  det  bedste  Haab  om  at  blive 
af  med,  da  det  allerede  havde  smykket  Væggen  i  be- 
meldte Etablissement  i  halvtredie  Maaned  uden  at  blive 
solgt. 

Da  Wonge  derefter  henvendte  sig  til  Bull,  betalte 
denne  vel  nok  saa  rask  for  sit  personlige  Ophold,  men 
da  der  blev  Tale  om  den  Erstatning  for  det  sonder- 
slagne  Porcellæn,  som  han  saa  flot  af  egen  Drift  havde 
paataget  sig,  maatte  han  bekjende,  at  hans  Praxis  endnu 
ikke  havde  været  stor  nok  til  at  bære  en  saadan  Extra- 
post.  Med  sin  ikke  ringe  Opfindsomhed  hittede  han 
imidlertid  hurtig  paa  en  Maade  at  afgjøre  Sagen  paa, 
idet  han  tilbød  som  Ækvivalent  at  rette  to  skjæve  For- 
tænder i  Munden  paa  Wonges  ældste  Sonneke.  Skjønt 
Wonge  havde  et  Par  særdeles  kraftige  Ben,  var  de  dog 
nær  gaaet  fra  ham,  da  han  hørte  dette  Forslag,  men 
da  han  som  alle  Jyder  elskede  Byttehandler,  og  da 
han  i  sin  faderlige  Ømhed  mente,  at  Sønnen  kunde  faa 

spist  Mere  med  et  Par  lige,  end  med  et  Par  skjæve 
Fortænder,  slog  han  til,  og  den  Eneste,  der  led  ved 
dette  Arrangement,  var  bemeldte.  Ækvivalent  j^dende 
Yngling. 

Uberørt  af  den  økonomiske  Misere  gik  Forholdet 
mellem  de  Unge  sin  Gang,  men  de  mange  Fremmedes 
Besøg  gav  Maag  en  Chance  fremfor  Reinhard,  idet 
Agathe  som  Følge  af  det  forøgede  Arbejde  var  mere 
lænket  til  Hjemmet  end  ellers,  hvad  der  jo  kom  ham 
som  Husfælle  tilgode.  Han  forlystede  hende  da  ogsaa, 
saasnart  hans  Forretning  tillod  det,  med  sin  behagelige 
Nærværelse  i  Hotelkjøkkenet  og  gjorde  efter  sin  egen 
JVIening  betydelige  Fremskridt  i  hendes  Gunst,  rigtignok 
væsentligst  ved  Hjælp  af  de  Raad,  han  gav  hendes 
Moder  til  den  hensigtsmæssigste  Behandling  af  Gjæsterne. 

Reinhard  derimod  var  ved  at  forgaa  af  Længsel,  i 
samfulde  otte  Dage  havde  han  ikke  talt  et  Ord  med 
hende,  ikke  seet  et  Glimt  af  hende,  han  vankede  mis- 
modig om  og  gjorde  den  overraskende  Opdagelse ,  at 
Flaarup  var  den  kjedehgste  af  alle  kj  edelige  Ravne- 
kroge. Den  unge  Mands  Humor  forlod  ham.  og  hans 
Appetit  gik  samme  Vej,  han  kunde  ikke  holde  dette 
ud,  han  maatte  for  enhver  Pris  se  at  komme  sammen 
med  hende,  men  hvorledes?  Han  dristede  sig  ikke  til 
uden  videre  at  aflægge  Wonges  et  Besøg,  thi  han  \ådste 
jo,  hvor  travlt  de  havde. 

Paa  den  niende  Dag  sad  han,  som  han  saa  ofte 
havde  gjort  i  den  forløbne  Uge,  ved  Gavlvinduet  i 
Haab  om,  at  hun  skulde  lade  sig  se  i  Haven,  Timevis 
havde   han   siddet   der  med  Haanden  under  Kinden  og 

trættet  sig  selv  dobbelt  ved  uafladelig  at  hidse  sig 
selv  op  til  at  tro,  at  hun  sikkert  vilde  vise  sig  i  næste 
Øjeblik,  men  hans  Forhaabninger  skuffedes  fra  Minut 
til  Minut,  Hotelhaven  var  og  blev  tom.  Aldrig  før 
havde  dens  utilladelige  Grimhed  staaet  ham  saa  klar 
som  i  denne  Stund,  sikke  nogle  skutryggede,  vorte- 
befængte Træer,  sikke  nogle  forpjudskede,  derangerede 
Buske,  sikken  en  skaldet  Plæue,  og  i  det  Hele  sikken 
en  tosset,  skraa  Skrænt  af  en  Have,  som  ikke  fortjente 
bedre  end  en  skjøu  Dag  at  rutsche  ned  i  Aaen!  Nej, 
saa  var  Toldforvalterens  Have  dog  ganske  anderledes 
pyntelig  at  skue !  Der  var  regulært  afstukne  Bede  med 
et  efter  Omstændighederne  rigt  Blomsterflor,  der  var 
velplejede,  omhyggelig   studsede  Busketter,  ja  der  var 

endogsaa  en  ret  anseelig  Kjøkkenhave Kjøkken- 

have ! .  .  .  Han  fik  en  Ide ! 

Med  et  Sæt  foer  han  op  fra  Stolen  saa  højt,  som 
var  det  hans  Hensigt  at  kridte  sit  Hoved  mod  det  lave 
Loft,  saadan  som  man  gjør  ved  en  Billardqueue,  rev 
Døren  op,  stormede  ud  og  styrtede'  derpaa  nedad 
den  stejle  Trappe  paa  en  saa  uregulær  Maade,  at  han, 
da  han  stod  nede  i  Stueetagen,  havde  en  bestemt 
Fiølelse  af,  at  han  foruden  sine  Fødder  havde  taget  en 
anden  Legemsdel  tilhjælp  for  at  komme  ned.  Han  gav 
sig  imidlertid  ikke  Tid  til  at  spekulere  herpaa,  men 
uden  at  banke  paa  eller  lade  sig  besvære  af  andre 
Ceremonier  foer  han  ind   i  Toldforvalterens  Dagligstue. 

Nu  traf  det  sig  saaledes,  at  den  lille,  adstadige  Fru 
Rasmussen,  der  paa  Grund  af  sin  graa,  prikkede  Dragt 
lige  fra  den  første  Dag   havde  mindet  Reinhard  om  en 

Perlehøne,  just  sad  ved  det  gamle,  noget  brystsvage, 
opretstaaende  Pianoforte  og  virkede  der  paa  sin  alt 
andet  end  allarmerende  Maade.  Der  var  ingen  Børn 
hos  Toldforvalterens,  og  det  kjære  Instrument  var 
blevet  Fruen  den  Trøster,  til  hvem  hun  tyede,  naar  det 
flaarupske  Øde  trykkede  hende  altfor  stærkt,  og  det 
hændte  ikke  saa  sjeldent,  thi  hun  havde  aldrig  kunnet 
forlige  sig  med  Stedet.  Hun  var  af  Naturen  noget 
,  sværmerisk  anlagt,  havde  paa  Kjøbenhavnsk  sukket  for 
den  Skuespiller,  den  Præst  eller  den  Sanger,  der  var  i 
Vælten,  og  havde  lært  at  klimpre  paa  et  Klaver  paa 
samme  lidet  haandfaste  Maade,  hvorpaa  Størsteparten 
.af  Hovedstadens  unge  Piger  traktere  det  ikke  ual- 
mindelige Instrument.  Og  Ung-Piges  Romantiken  stak 
hende  endnu  i  Kroppen,  da  hun  som  Nygift  fulgte  sin 
Mand  til  Flaarup.  Det  blev  ikke  nogen  misundelsesværdig 
Lod,  der  ventede  hende  her,  thi  hun  fandt  ikke  Forstaa- 
else  hos  Nogen,  hun  var  for  klejn,  for  ikke  at  sige  for 
sart  til  de  robuste  Kjobmandskoner,  der  trods  hendes 
halvhundrede  Aar  betragtede  og  næsten  behandlede 
hende  som  et  Barn.  Hun  levede  derfor  sit  eget  Liv, 
beskedent  og  ubemærket,  blandede  sig  ikke  i  Smaa- 
byens  Kjævl,  og  naar  hun  stundom  følte  sig  altfor  ensom, 
søgte  hun  som  sagt  Trøst  hos  Klaveret.  Ligesom  hun 
selv  var  spæd  og  spinkel,  og  Alt,  hvad  hun  foretog  sig, 
var  smaatærnet,  saaledes  var  det  ikke  buldrende  Virtuos- 
spil, hun  leverede.  Tonerne  blev  saa  at  sige  prikkede 
frem,  som  var  det  paa  en  Cither,  det  var,  hvad  Holberg 
kalder  for  en  douce  Musique,  og  naar  hun  sang  en  af 
de    sentimentale    Sange,    hun    kunde    fra    sin   Ungdom, 

lød  Stemmen  saa  svagt,  som  gjorde  den  Undskj-ldning 
for,  at  den  overhovedet  gav  sig  af  med  at  synge. 

Hun  sad  netop  den  omtalte  Formiddag  og  gav  sin 
Vemod  Luft  i  den  rørende,  finske  Folkevise:  ^Fjerran 
han  drojer'^j  hun  var  kommen  til  Slutningsverset,  mildt 
og  blidt  sang  hun: 

„Kom,  kom  tilbaka  till  grønskande  dalen, 
Aniiars  forgår  jag  af  tårande  qua " 

Saa  vidt  var  hun  naaet,  da  Reinhard  kom  stormende 
ind.  Den  lille  Frue,  der  i  Tankerne  befandt  sig  saa 
vel  der  langt  borte  i  grønskande  dalen,  blev  saa  altereret, 

at  hun  skreg  op,  alt  hvad  hun  orkede,  med  et  „qua 

a  . .  .  a  . .  .",  uden  at  det  var  hende  muhgt  at  faa  Ende 
paa  qualen,  og  saa  stærkt  var  hendes  Skrig,  at  Reinhard 
blev  ganske  ulykkelig  over  den  Forstyrrelse,  han  havde 
afstedkommet. 

„Jeg  beder  mange  Gange  undskjdde  ...  jeg  vidste 
ikke  ...  jeg  hørte  ikke  ..."  begyndte  han  stammende 
i  det. 

„A.  .  .  a  .  . .  a",  vedblev  Fruen,  tii  him  endelig  slap 
fri  for  Tonen.  „Aa  Gud,  er  det  Dem,  Hr.  Brockhoff? 
Jeg  blev  saa  forskrækket!" 

„Ja,  undskyld,  jeg  glemte  at  banke  paa  .  .  .  men 
det  var  Noget,  der  hastede,  jeg  vilde  spørge  om." 

„Gud,  Rasmussen  er  da  ikke  bleven  sj^g  henne  paa 
Kontoret?" 

„Nej,  jeg  kommer  slet  ikke  derfra,  jeg  sad  oppe 
paa  mit  Værelse  ...  jeg  vilde  blot  . . .  Maa  jeg  tage 
nogle  Grønærter  i  Haven?" 

„Ikke  Andet !  Hvorfor  spørger  De  om  det,  ligesom 
De  var  en  Dreng  paa  en  halv  Snes  Aar,  De  veed  jo 
godt,  at  De  maa  tage  ligesaa  mange,  De  vil,  De  er  jo 
ingen  almindelig  Kontorist,  men  en  Son  af  en  af 
E-asmussens  bedste  Ungdomsvenner." 

„Jamen  det  er  ikke  til  mig  selv  alene,  det  er  til 
Flere  .  .  ." 

„Til  Flere?"  gjentog  Fruen  og  rynkede  betænkelig 
Panden,  medens  hun  drejede  sig  rundt  paa  den  knirkende 
Taburet. 

„Ja,  jeg  kan  ikke  saa  godt  forklare  mig  nu  .  .  . 
men  .  .  .  Jeg  vil  gjerne  betale  dem!" 

„Hvor  kan  det  falde  Dem  ind?  Tag  De  bare,  hvad 
De  har  Brug  for." 

„Tak!"  sagde  Reinhard  og  svippede  ud  ad  Døren 
ligesaa  gesvindt,  som  han  var  kommen  ind  ad  den, 
overladende  Fru  Rasmussen  til  hendes  Forbløffelse,  der 
var  saa  stor,  at  hun  maatte  opgive  at  synge  videre, 
eftersom  hun  isprængte  Texten  med  allehaande  Spørgs- 
maal  om,  hvad  en  vis  ung  Mand  vilde  gjøre  med 
saadant  et  større  Parti  Grønærter  i  grønskande  dalen. 

Reinhard  snuppede  i  Hast  sin  Hat  fra  Knagerækken 
i  Forstuen,  satte  saa  efter  at  have  drukket  en  venskabelig 
Skalle  med  den  lave  Gadedør  i  fuldt  Firspring  ned  ad 
Gaden  og  svingede  strax  efter  ind  ad  Hotel  Danias 
Port.  Da  hans  Ærinde  gjaldt  Husmoderen,  tog  han 
ikke  i  Betænkning  at  styre  lige  mod  Kjøkkenet,  hvor 
han  vidste  sig  sikker  paa  at  træffe  hende.  Døren  ud 
til  Gaarden  stod  aaben,  og  Reinhard  vilde  i  den  ret 
anseelige  Fart,  han  satte  op,  dreje  ind  ad  den,  men  han 

fik  blot  stukket  Hovedet  ind  i  Kjokkenet,  saa  riko- 
chetterede han,  som  havde  han  faaet  en  forsvarlig 
Sinkedus  over  Næsen,  Det  var  nemlig  den  Dag  Østen- 
vind, og  Madammens  fortrolige  Meddelelse  til  Maag 
ora,  at  det  røg  med  den  Vind,  viste  sig  kun  at  være 
et  meget  mildt  Udtryk  for  Virkeligheden.  En  blaalig, 
stærktduftende  Tørverøg  indhj^llede  det  store  Rum  i  en 
Damp  saa  tæt,  at  man  snarere  skulde  have  antaget  det 
for  at  være  Mosekonens  Bryggers  end  Mad.  Wonges 
Kjøkken,  og  i  første  Øjeblik  var  det  ikke  Reinhard 
muligt  at  se,  om  der  befandt  sig  levende  Væsener  der- 
inde eller  ej.  Han  vilde  til  at  stille  en  Forespørgsel  i 
saa  Henseende  og  strakte  i  den  Anledning  Hals  rundt 
om  Dørstolpen,  men  fik  sig  strax  en  saadan  Pris  Røg 
i  Næsen,  at  hele  Forespørgslen  løb  ud  i  et  over  al 
Maade  kraftigt  „Atisch!"  Svaret  derpaa  var  et  ligesaa 
stærkt  Skrig,  der  lød  i  hans  umiddelbare  Nærhed,  og 
som  lidt  efter  viste  sig  at  komme  fra  den  bararmede 
Line,  der  af  Forski^ækkelse  over  denne  nye  Maade  at 
introducere  sig  paa  nær  havde  amputeret  den  venstre 
af  de  skjonne  Arme  istedetfor  at  skære  den  And  op, 
der  laa  paa  Bordet  foran  hende. 

„Hvad  er  der  ved  det,  hvad  skriger  Du  saadan  for?" 
spurgte  Mad.  Wonge,  hvem  man  med  lidt  Velvillie 
nok  kunde  opdage  i  Baggrunden  henne  ved  Skorstenen. 

„Jøsses  jow,  der  var  En,  der  nøs  ind  ad  Døren," 
forklarede  Line  med  en  Stemme,  der  havde  mere  til- 
fælles med  en  Bas  end  med  en  Sopran. 

„En,  der  nøs  ind  ad  Døren?  Hvad  er  det  for 
Passiar,  hvem  skulde  falde  paa  det?  ...  Er  der  Nogen? 

spurgte  Madammen  højt  og  vedble v%  da  Reiuhard  ikke 
alene  for  at  gjøre  opmærksom  paa  sin  Nærværelse 
rømmede  sig  overordentlig  stærkt:     „Hvem  er  det?" 

„Det  er  ikke  Andre  end  mig,"  sagde  Reinhard  og 
vovede  sig  med  Fort^dvlelsens  Mod  et  Par  Skridt  ind 
i  Kjøkkenet. 

„Aa,  er  det  Dem,  Brockhoff?  Det  er  en  uheldig 
Dag,  De  har  valgt  at  kigge  ind  til  os,  for  her  er 
lidt  Eøg." 

„Jeg  mærker  det!  Naar  man  ikke  hgefrem  er 
ansat  ved  Brandvæsenet,  troer  jeg  ikke,  mankanundgaa 
at  lægge  Mærke  til  det." 

,,Aa,  den  Smule  vænner  man  sig  snart  til!  Men 
hvis  det  generer  Dem,  vil  De  saa  ikke  hellere  gaa  ind 
til  Fatter?" 

„Nej  Tak,  nej  det  generer  mig  aldeles  ikke!" 
svarede  Reinhard  og  var  ved  at  kvæles  i  et  Hoste- 
anfald. „Nej,  det  var  netop  med  Dem,  at  jeg  ønskede 
at  tale." 

„Ej  da!  Hvad  er  til  Tjeneste?"  spurgte  Hus- 
moderen og  vendte  sig  fra  sine  Gryder, 

„Jo,  jeg  veed,  hvor  vanskeligt  det  er  for  Dem, 
Frue,  at  skaffe  Grøntsager  her  i  Bj^en,  og  da  jeg  ogsaa 
veed,  hvor  stor  Pris  Kjøbenhavnerne  sætter  derpaa, 
saa  har  jeg  bevæget  Toldforvalterens  til  at  tilbyde  Dem 
nogle  Grønærter  idag." 

„Ih  nej,  det  er  da  saa  meget  betænksomt  gjort, 
baade  af  Dem  og  af  Toldforvalterens.  Det  skal  De  ret 
have  Tak  for!"  ^ 

I  dette  Øjeblik  traadte  Agathe  fra  Værelset  ved 
Siden  af  ind  i  Kjøkkeuet,  naturligvis  ganske  tilfældig, 
fordi  hun  skulde  have  en  Kjiiv  netop  nu,  og  slet  ikke 
fordi  hun  havde  hørt  Reinhards  Stemme. 

„Har  Du  hørt  det?"  spurgte  Moderen  hende.  „Hr. 
Brockhoff  har  faaet  Toldforvalterens  til  at  overlade  os 
nogle  Grønærter.     „Er  det  ikke  nydeligt  gjort?" 

„Det  er  næsten  rørende!"  svarede  den  unge  Pige 
skjælmsk.  „Det  lader  idetmindste  Hr.  Brockhoff  til  at 
finde,  for  han  har  Taarer  i  Øjnene  over  sin  egen 
Godhed." 

„Nej,  der  tager  De  fejl,  højstærede  Frøken!  Det 
er  ikke  saa  meget  min  egen  som  de  flaarupske  Tørvs 
Godhed,  der  aflokker  mig  disse  Taarer!  .  .  Jeg  maa 
derfor  ogsaa,  saa  gjerne  jeg  end  vilde  blive  her  en 
Stund  endnu,  trække  mig  tilbage,  og  jeg  skal  kun 
gjøre  Fruen  opmærksom  paa,  at  De  kan  begynde  at 
plukke  Ærterne,  naar  De  vil." 

„Skal  vi  selv  plukke  dem?"  udbrød  Madammen. 
„Det  var  da  kontrarigt,  for  jeg  har  aldrig  et  Menneske 
at  undvære  til  det  nu." 

Det  var  netop  det,  Reinhard  havde  regnet  paa, 
men  det  lød  nok  saa  uskyldigt,  da  den  udspekulerede 
Gavtyv  tilbod:  „Ja,  jeg  skal  saa  gjerne  give  mig  til 
at  plukke  til  Fruen,  men  jeg  er  bange  for,  at  jeg  alene 
ikke  kan  besørge  det  Hele.  Naar  De  blot  havde  Een, 
der  kunde  hjælpe  mig  ..." 

Et  vist  Par  brune  Øjne  saae  saa  forstaaende  paa 
ham,  at  han  blev  ganske  bange  for,  at  Ejerinden  af 
disse   smukke   Øjne  havde  taget   ham  hans   Dristighed 

ilde  op,  men  haii  blev  fuldstændig  beroliget  i  saa 
Henseende,  da  hmi  paa  den  mest  troskyldige  Maade  af 
Verden  henvendte  til  Moderen:  „Jamen  hor,  Moder, 
jeg  har  igrunden  Ingenting  at  bestille  lige  i  Øjeblikket, 
jeg  kan  vist  godt  undværes  den  halve  Timestid? 

„Naa  ja,  vi  Andre  kan  vel  nok  komme  ud  af  det 
uden  Dig,"  indrømmede  Madammen  godmodig  naivt. 
„Ja,  saa  gaa  Du  bare,  men  skynd  Dig  lidt!" 

..Javel,  pil  af.  Grønært,  mener  Du!"  svarede  Agathe 
overstadig  kaad,  som  unge  Mennesker  blive,  naar  de 
have  pudset  en  Ældre.  „Kom  saa,  Hr.  BrockhofF,  der, 
tag  den  Kurv!  Men  jeg  siger  Dem  iforvejen,  vi  har 
ikke  Tid  til  at  høre  paa  x4.andrigheder  om,  at  De  har 
faaet  en  Kurv  . . .  Hor,  Line,  jeg  laaner  dit  Solklæde, 
som  ligger  der,  det  tager  saa  rart  af!" 

Det  maa  haabes,  at  den  unge  Dame  havde  faaet 
sagt  Alt,  hvad  hun  havde  paa  Hjerte,  thi  paa  dette 
Tidspunkt  blev  hendes  Pluddren  afbrudt  af  en  heftig 
Krillehoste,  der  bevægede  hende  til  at  afslutte  i  det 
koreografiske  Sprog  og  med  de  vanvittigste  Luft- 
fægtninger med  Armene  antyde,  at  Rogen  gjorde  hende 
tummelumsk  i  Hovedet,  hvorpaa  hun  med  nogle  sirlige 
Pas  ilede  ud  i  det  Fri.  Et  Par  Skridt  udenfor  Kjøkken- 
cløren  blev  hun  staaende,  og  efter  atter  at  være  kommen 
til  Aande  lod  hun  sit  Hoved  smutte  ind  i  Solklædet, 
der  af  Form  og  Størrelse  var  som  en  Kalesche  paa  en 
Barnevogn,  og  derfor  gav  Hovedet  en  naturlig  Overvægt, 
saa  hun  kom  til  at  minde  om  de  Karrikaturer,  der  ere 
afbillede  med  et  kolossalt  Hovede  paa  en  lille  bitte 
Krop.     Sligt  havde   Reinhard   imidlertid   ikke   Øje   for, 

lian  stod  tvertimod  hensmikeu  i  Beundring  over,  hvor 
Alting  klædte  hende;  han  tænkte  paa,  hvilken  Forskjel 
der  var  paa,  naar  Kokkepigens  kluntede,  kjødrige  og 
rødblissede  Ansigt  fyldte  Solklædet  næsten  lige  ud  til 
Randen,  og  nu  da  Agathes  fine,  kløgtige  og  indtagende 
Træk  nok  saa  skjælmsk  puttede  sig  helt  inde  paa 
Bunden  af  den  omfangsrige  Hovedbedækning,  det 
mindede  ham  om  Udsigten  til  et  smilende  Landskab 
for  Enden  af  en  tæt  AUee,  men  aldrig  i  sit  Liv  havde 
han  seet  saa  skjøn  en  Udsigt,  aldrig  havde  de  brune 
Øjne  tittet  frem  fra  mere  flatterende  Omgivelser. 

„Lad  os  gaa  gjeunem  Haven,  det  er  meget  nærmere, 
og  jeg  kan  nok  komme  over  Gjærdet,  troer  De  ikke? 
sagde  Agathe,  da  hun  var  bleven  færdig  med  at  gjøre 
Toilette. 

„Jo.  mageligt,  jeg  skal  hjælpe  Dem!"  tilbod  Reinhard, 
der  balancerede  afsted  ved  hendes  Side  over  Gaardens 
Redekams  Brolægning. 

Det  brede  Risgjærde,  der  adskilte  Hotellets  Have 
fra  Toldforvalterens,  var  ikke  som  den  kinesiske  Mur 
bestemt  til  at  skjærme  mod  fremmede  Barbarers  Ind- 
fald, det  havde  blot  den  mere  fredelige  Opgave  at 
markere  Grænseskjellet.  og  det  gjorde  det  endda  kun 
saa  som  saa,  idet  der  —  navnlig  efter  Reinhards  Ankomst 
til  Flaarup  forresten  —  paa  flere  Steder  var  dannet  ret 
bekvemme  Overgange.  Med  velberaad  Hu  valgte  den 
unge  Mand  imidlertid  ikke  den  bedste  af  disse,  thi  han 
vilde  nok  have  Fornøjelsen  af  at  hjælpe  sin  smukke 
Ledsagerske  over,  let  og  behændig  sprang  han  op  paa 
Gjærdet    paa    et    Sted,    hvor    det    dog    kostede    nogen 

Vanskelighed  at  passere  det,  og  fra  sit  ophøjede  Stade 
strakte  han  sine  Hænder  ned  mod  Agathe,  idet  hau 
sagde:  „Ræk  mig  Deres  Hænder,  skal  jeg  hjælpe  Dem 
herop!" 

„Jeg  kan  meget  bedre  uden  Deres  Hjælp,  naar  jeg 
tager  fat  i  den  Gren,"  svarede  hun  afvisende.  „Blot 
De  vilde  gaa  lidt  tilside,  De  staaer  der  og  spærrer  for  mig." 

Dette  Arrangement  var  saa  lidt  efter  Reinhards 
Hovede,  at  han  rentud  nægtede  at  efterkomme  hendes 
Opfordring,  og  tilsidst  fik  han  da  ogsaa  Agathe  til  at 
modtage  sin  Hjælp.  Om  det  saa  havde  været  en  Stor- 
baad,  han  skulde  have  halet  paa  Land,  kunde  den 
brave  Yngling  ikke  have  lagt  mere  Kraft  i  sit  Tag,  og 
den  umiddelbare  Følge  af  denne  overdrevne  Kraft- 
udfoldelse var  da  ogsaa,  at  hun  i  næste  Øjeblik  fløj 
imod  ham  med  en  Fart,  som  han  i  Ordets  egentligste 
Forstand  ikke  kunde  staa  for.  Havde  hun  ikke  viklet 
sine  Hænder  ud  af  hans  og  brugt  dem  til  at  tage  for 
sig  med,  havde  der  sandsynligvis  vanket  blodige  Pander, 
ved  hendes  Resoluthed  blev  dette  imidlertid  nu  undgaaet, 
men  rigtignok  med  Opoffrelse  af  Reinhard.  Det  Stød, 
hun  gav  ham  for  Brystet,  var  nemlig  saa  kraftigt,  at 
han  var  ved  at  gaa  bagover  ligesaa  rank  og  stiv 
som  en  Skydebane-Blikfigur,  der  har  faaet  et  Hagl  i 
Maven.  Da  han  imidlertid  snart  indsaa,  at  den  Maade 
at  komme  ned  ad  Gjærdet  paa  ikke  var  den  hensigts- 
mæssigste, slog  han  med  en  Kraftanstrengelse  Knæk 
paa  sig  selv,  satte  sig  paa  Hug  og  prøvede  paa,  hvor- 
ledes det  var  at  lege  Kænguruh,  ved  at  sætte  af  i  et 
akavet,  langt  Spring.     Kænguruhen  lod  imidlertid  ikke 

til  at  være  vant  til  at  hoppe  baglænds,  idetmindste 
tumlede  den,  saasnart  den  naaede  ned  paa  Jorden, 
\ållieløst  nogle  Skridt  tilbage,  stampede  arrigt  i  den 
bløde  Muld,  som  om  det  kunde  hjælpe  til  at  faa  Fod- 
fæste, og  endte  med  at  sætte  sig  paa  sin  Hale  midt  i 
et  velfyldt  Salatbed,  fra  hvilken  Observationspost  den 
syntes  at  se  paa  Tilværelsen  med  en  nysgjerrig  Over- 
raskelse som  en  Kylling,  der  første  Gang  kigger  ud  af 
Æggeskallen. 

Oppe  fra  Gjærdet  lød  en  munter,  lidt  skadefro 
Latter  ned  til  ham,  og  fra  Solklædets  Dyb  lød  en 
Stemme  ud:  „Ja,  der  kan  De  se,  jeg  tænkte  nok,  der 
ikke  var  Plads  til  os  begge  To,  Sidder  De  fast 
dernede  i  Beddet,  siden  De  ikke  rejser  Dem?" 

„Nej,  saa  dybt  er  jeg  dog  heller  ikke  sunken," 
svarede  den  forulykkede  Yngling  og  sprang  op  fra 
Salaten,  hvis  Hoveder  vare  komne  til  at  sidde  saa  vdndt 
og  skjævt,  som  led  de  af  Faaresyge.  „Spring  De  kun 
ned,  jeg  skal  nok  tage  imod  Dem!" 

„Det  er  en  uhørt  Dristighed,  at  De,  efter  hvad 
der  lige  er  passeret,  igjen  tilbyder  Deres  Hjælp !  Jeg 
har  ingen  Lyst  til  at  agere  Salatpresse,  og  foreløbig 
bliver  jeg  heroppe,  her  er  saa  morsomt  at  staa,  Gjærdet 
fjedrer  saa  yndigt,  det  minder  mig  om,  naar  jeg  som 
Lille  stod  og  vippede  i  Bedstemoders  polstrede  Sofa." 

„Jamen  husk  paa,  vi  har  travlt!" 

„Det  er  sandt,  det  var  en  Gang  Grønærter!"  ud- 
brod den  hotelkyndige  Froken,  og  med  et  let  Spring 
stod  hun  ved  hans  Side  og  beviste  paa  det  mest 
Eklatante,  at  hun  ingen  Assistance  behøvede. 

Him  løb  uden  at  standse  forbi  Reinhard  og  smuttede 
et  Stykke  nede  i  Haven  ind  mellem  de  mandshøje  Ris- 
kviste, som  Ærtestænglerne  klatrede  opad  og  smykkede 
med  deres  friske  Grønt,  medens  Bælgene  hang  ned  som 
korte  Hængekrøller,  Sk;}Tidsomt  ilede  han  efter  hende, 
men  da  han  vilde  stille  sig  ved  hendes  Side,  blev  han 
paa  det  Bestemteste  afvist,  han  skulde  værs'god  gaa 
om  paa  den  anden  Side  af  Beddet  og  plukke  der,  hun 
kunde  magelig  alene  besørge  Afplukningen  paa  sin 
Side.  Han  Ij-strede  Ordre,  om  han  end  gjorde  det 
grumme  nødigt,  men  da  han  var  kommen  om  paa  den 
ham  anviste  Plads,  opdagede  han,  at  Arrangementet 
sjet  ikke  var  saa  galt  endda,  thi  Ærterankerne  vare 
ikke  tættere,  end  at  de  paa  de  fleste  Steder  gav  ham 
frit  Udkig  til  det  kjære,  lille  Ansigt,  som  det  var  hans 
Fryd  og  Lykke  at  betragte,  og  i  hvis  brune  Øjne  han 
kunde  stirre  sig  fra  Sands  og  Vid.  Og  dækkede  end 
stundom  Bladene  for  hendes  Ansigt  og  gjemte  det  bag 
deres  Ij^segTøune,  transparente  Jalusi,  saa  var  Nydelsen 
kun  saa  meget  større,  uaar  det  atter  tittede  frem  i  en 
Aabning  og  præsenterede  sig  i  den  friskeste  Bladværks 
Eamme.  Der  kunde  ikke  tænkes  en  mere  fortryllende 
Maade  at  lege  Skjul  paa. 

Naturligvis  var  der  Intet  ivejen  for  at  føre  en 
regelmæssig  Konversation,  og  Reinhard  fortalte  Agathe, 
hvormeget  han  havde  savnet  hende  i  den  forløbne 
Uge,  og  han  erklærede,  at  han,  hvis  det  skiilde  blive 
saaledes  ved  hele  Sommeren,  hellere  maatte  tage  hjem 
til  Kjøbenhavn  med   det  Samme,    thi   det  kunde   ikke 

forøge  lians  Længsel  at  være  skilt  fra  hende  ved 
salten  Vove  end  at  vide  hende  i  sin  umiddelbare  Nærhed 
og  dog  aldrig  kunne  komme  sammen  med  hende.  Det 
var  virkelig  sin  oprigtige  Mening,  han  udtalte,  men  da 
Agathe  som  Svar  kun  sendte  ham  et  vemodigt,  bebrej- 
dende Blik,  der  sj^ntes  at  spørge  ham,  om  han  ogsaa 
kunde  gjøre  det,  begyndte  den  resolute  Yngling  at 
vakle.  Han  fortrød,  at  han  havde  talt  saa  bestemt,  og 
forberedte  det  ilsomste  Tilbagetog  ved  at  meddele,  at 
endnu  var  jo  heldigvis  Intet  afgjort,  da  han  ikke  havde 
underrettet  sin  Fader  om  sin  Beslutning,  thi  han 
haabede  bestandig  paa,  at  Forholdene  nok  vilde  forandre 
sig,  saa  han  og  hun  kunde  sees  som  sædvanlig.  Troede 
hun  ikke  ogsaa  det  Samme? 

Det  mente  hun  ganske  sikkert,  haabede  idetmindste 
—  det  vil  sige,  haabede  ikke  af  anden  Grund,  forstaaer 
sig,  end  at  hun  ellers  vilde  faa  en  forfærdelig  anstræng- 
ende  og  rædsomt  kjedelig  Sommer. 

Men  Reinhard  fæstede  ingen  Lid  til  den  Forklaring, 
han  havde,  da  han  omtalte  sin  Rejse  som  nærforestaa- 
ende,  gjennem  Ærteplanternes  lysegrønne  Slørgardiner 
fanget  hendes  bekymrede  Blik,  og  i  det  havde  der 
staaet  at  læse  en  ganske  anden,  langt  oprigtigere  For- 
tolkning, som  henrykkede  ham.  Han  følte  sig  stolt  og 
stor  ved  Tanken  om,  at  han  formaaede  at  bringe  hende 
i  Bevægelse  ved  en  saadan  Meddelelse,  og  paa  samme 
Tid  besjæledes  han  midt  i  sin  Storhed  af  den  ydmygste 
Taknemlighed  for,  at  dette  var  saa.  Han  tænkte  paa 
at  betro  hende  dette  og  meget,  meget  Mere,  thi  Lejlig- 
heden var  saa  gunstig  for  Fortrolighed,  skjulte  som  de 

vare  for  alle  indiskrete  Øjne  og  Øren.  Som  Indledning- 
bad  han  hende  række  sig  Kurvelaaget  gjennem  en 
Aabning  i  Espalieret,  forat  han  kunde  afgive  sin  Høst 
af  Ærter  deri,  thi  det  var  hans  lumske  Hensigt  at 
gribe  hendes  Haand  og  holde  den  fangen,  men  inden 
han  kunde  udføre  sit  Forsæt,  blev  han  forstyrret  af  en 
grov ,  uharmonisk  Stemme ,  som  paa  den  bredeste 
Borgergademelodi  gav  sig  til  at  raabe  „Grønært!  Grøn- 
ært! DejUge,  søje  Sukkerærter  er  godt,  koster  Ingen- 
ting Fjerdingkarret,  billigere  Skjæppevis,  værsartig,  tag- 
for  Dem  af  Retterne,  lige  saa  meget  De  kan  bælge  i 
Dem!" 

Agathe  blev  lige  saa  opskræmmet  som  Reinhard 
over  dette  uventede  Sangforedrag,  og  det  gjorde  ikke 
Tingen  bedre,  at  det  kaleschelignende  Solklæde  saa 
ganske  berøvede  hende  Udsigten;  at  hun  ikke  kunde 
se,  hvem  og  hvor  Virtuosen  var,  —  hun  kunde  for  den 
Sags  Skyld  Uge  saa  godt  have  befundet  sig  paa  Bunden 
af  Havebronden  og  forsøgt  at  kigge  efter,  hvem  der 
spadserede  ude  paa  Torvet.  Geskjæftig  og  vims  lagde 
hun  Hovedet  snart  paa  den  ene,  og  snart  paa  den 
anden  Side  og  drejede  det  op  og  ned,  frem  og  tilbage 
som  den  nysgjerrigste  Stillitsunge,  men  da  det  var 
hende  umuligt  selv  at  skaffe  sig  Underretning,  steg 
seh^ølgelig  hendes  Nysgjerrighed,  saa  hun  tilsidst 
knaldede  en  Bække  Spørgsmaal  af  om,  hvor  det 
Spektakkel  kom  fra,  hvem  der  var  Mester  for  det,  og 
hvad  det  skulde  betyde. 

Reinhard  oplyste  hende  i  en  gnaven  Tone  om,  at 
det  var  den   væmmelige   Tandlæge,    der   var  Fredsfor- 

styrreren,  og  liuu  lod  til  at  være  enig  med  ham  i  det 
mindre  smigrende  Tillægsord,  at  dømme  efter  de  for- 
trj'delige  Krøller,  der  ved  Navnets  Nævnelse  gav  hendes 
Næse  en  forbigaaende  Lighed  med  et  af  de  moderne, 
festonsophæftede  Rullegardiner.  Forøvrigt  overraskede 
det  hende  ikke  at  høre,  thi  hun  vidste,  at  Bull  ikke 
var  nogen  sjelden  Gjæst  i  Hotelhaven.  Den  gode 
Tandlæge  havde  nemlig  opslaaet  et  lille  Blikskilt  i 
Danias  Port,  hvilket  underrettede  det  deri  interesserede 
Publikum  om,  at  han  var  at  træffe  hver  Dag  fra  9 — 3, 
og  følgelig  var  han  jo  bunden  til  Hotellet,  men  hans 
Praxis  tillod  ham  magelig  at  dvæle  de  5^/^  af  de  6 
Timer  i  Haven,  hvad  Ingen,  som  kjendte  hans  lille, 
uordentlige  Værelse,  kunde  fortænke  ham  i  at  g] øre. 
Da  han  denne  Formiddag  som  sædvanlig  dryssede  om 
paa  bemeldte  Sted,  hørte  han  Stemmer,  som  han  syntes 
at  skulle  kjende,  inde  fra  Toldforvalterens  Have,  og  i 
Haab  om  at  forslaa  Tiden  med  en  Passiar  steg  han  op 
paa  Gjærdet,  hvorfra  han  snart  fik  Øje  paa  det  unge 
Par.  I  Begyndelsen  tiltalte  denne  Ærteplukning  ham 
som  en  malerisk,  landlig  Id^d,  men  da  han  kom  i 
Tanker  om  det  Farlige  i  slige  H^^rdescener,  og  han 
efter  sit  Løfte  til  Maag  ikke  ligegyldig  kunde  være 
Vidne  til  Sligt,  var  det,  at  han  greb  ind. 

Paa  en  saa  kategorisk  Maade  underrettede  Reinhard 
imidlertid  Tandlægen  om,  at  han  ikke  fandt  dennes 
Løjer  morsomme,  at  Agathe  fandt  sig  foranlediget  til 
at  gaa  imellem  og  mildne  paa  Sagen  ved  at  sige,  at 
Bull  ikke  maatte  forstyrre  dem,  det  var  til  hans 
Middagsmad,  de  samlede  Gronærter. 


135 

I  sit  stille  Sind  var  Tandlægen  hende  j'derst  tak- 
nemlig for  hendes  Intervention,  tlii  han  havde  intet 
Svar  til  Reinhard.  Saa  mærkeligt  det  end  lyder,  for- 
holdt det  sig  dog  saaledes,  at  Bull  lige  fra  den  første 
Dag  havde  følt  sig  usikker  ligeoverfor  Brockhoff;  han 
var  ellers  ikke  bange  af  sig,  men  naar  han  var  sammen 
med  denne,  tabte  han  sin  sædvanlige  Hardiesse,  han 
var  bange  for  at  røbe  sig,  bange  for  at  blive  opdaget 
—  Sligt  hænder  ikke  saa  sjældent  selv  den  mest  for- 
vovne Halvdannede  ligeoverfor  den  sande  Dannede. 
Og  han  var  derfor  glad  ved  at  kunne  slippe  derfra  og 
liste  bort  med  en  forlorent  humoristisk  Replik  om,  at 
det  lige  saa  Hdt  kunde  falde  ham  ind  at  forstyrre 
Forberedelserne  til  en  Middag  som  f.  Ex.  at  forplumre 
en  Pastoralsymfoni  med  Opforeisen  af  en  Vals  rundt 
paa  Gulvet. 

Som  han  adskillig  slukøret  drev  op  gjennem  Haven, 
faldt  det  ham  imidlertid  ind,  at  det  Eneste,  han  havde 
at  gjøre,  var  at  underrette  Maag  om,  hvad  han  havde 
seet,  saa  kunde  denne  selv  tage  sine  Forholdsregler. 
Han  styrede  derfor  op  mod  Manufakturhandlerens 
Bagkontor,  men  her  erfarede  han.  at  Maag  for  nogen 
Tid  siden  var  spadseret  ud  i  Plantagen  i  Selskab  med 
Frk.  Melsing. 

Bull  smagte  vel  lidt  paa  denne  Besked,  men  kun 
et  Øjeblik  var  han  raad^nld,  saa  rettede  han  sine  Skridt 
over  mod  Hotelkjokkenet.  Saa  længe  han  ikke  kunde 
sees  herfra,  slentrede  han  afsted  i  adstadig  Pasgang, 
men  saasnart  han  kom  indenfor  Kjøkkenpersonalets 
Synskreds,  skubbede  han  Hatten  ned  i  Nakken,  gjorde 

sig  i  eu  Haandevending  saa  stakaandet  som  en  over- 
mættet, asthmatisk  Skjødemops,  satte  Fart  paa  sig  selv 
som  en  russisk  Hurtigløber,  der  er  vant  til  at  besejre 
alle  danske  Opvartere  og  Brandmænd,  og  naaede  da 
ogsaa  ind  som  en  smuk  Nr.  1,  dampende  og  hvæsende 
som  en  Selvkoger  af  førstnævnte  Nation. 

„Hvor  er  Fru  Wonge?  Hvor  er  Fru  Wonge?" 
raabte  lian  hæst,  affekterende  at  have  sat  sin  Stemme 
til  i  et  Kapløb. 

„Men  Gud,  jeg  staaer  jo  her  i  Skorstenen,"  svarede 
den  trivelige  Husmoder,  hvem  man  ikke  uden  den  mest 
ondartede  Modvillie  kunde  undgaa  at  se.  „Hvad  er 
der  dog  paafærde?  De  puster  jo,  som  om  De  havde 
trukket  en  Kindtand  ud  paa  en  uvan  Tyr." 

„Nej,  jeg  har  kun  havt  en  lille  løbende  Forretning  .  .  . 
De  maa  endehg  strax  komme  ned  i  Toldforvalterens 
Kjøkkenhave  med  en  stor,  stor  Kurv,  helst  en  Klæde- 
kurv eller  en  Ballon-Gondol!  Deres  Datter  og  Hr. 
Brockhoff  har  faaet  saa  mange  Ærter,  de  kunde  magelig 
paatage  sig  Leverancen  til  alle  Kjøbenhavns  Hen- 
kogningsanstaltei'.  Jeg  har  sagt  til  dem,  at  det  er 
ubeskedent  at  plyndre  Hr.  Rasmussens  Have  saaledes, 
men  de  unge  Mennesker  vil  ikke  høre  op,  de  bliver 
ved  at  plukke  Kirsebær  ....  Ærter,  vilde  jeg  sige!" 

„Ihjane  dog,  hvad  siger  De?  Det  gaaer  ikke  an  at 
tage  alle  Fru  Rasmussens  Ærter,  saa  tilbyder  hun  jo 
os  det  aldrig  oftere  .  .  .  Ja,  nu  skal  jeg  komme !  .  . . 
Aa  Line,  Du  kan  nok  have  et  Øje  med  Lammekjødet 
saa  længe!" 

Med  disse  Ord  halede  Mad.  Wonge  afsted  i  en 
meget  robust  Galop  og  styrede  over  mod  Haven, 
løftende  op  i  Skjorterne  foran,  som  var  det  hendes 
Hensigt  at  sætte  over  Stakittet  i  eet  Spring. 

Men  Bnll  havde  opnaaet,  hvad  han  vilde,  nemlig 
at  forstyrre  Stævnemødet  i  Ærterne,  og  med  den  glade 
Bevidsthed,  som  Fuldførelsen  af  en  god  Gjerning  forlener 
et  Menneske  med,  begav  han  sig  op  paa  sit  Værelse 
for  under  en  længere  Middagslur  at  samle  Appetit  til 
de  saa  mea-et  omtalte  Grønærter. 


VI. 

Som  ovenfor  berørt  var  Maag  og  Frk.  Melsing 
spadserede  ud  sammen  i  Plantagen,  og  da  dette  Kompagni- 
skab maaske  kan  vække  nogen  Forundring,  vil  det 
være  rigtigst  at  berette,  hvorledes  Forholdet  mellem 
den  kunstneriske  Kjøbenhavnerinde  og  den  merkantile 
Provindsløve  i  den  mellemliggende  Tid  havde  ud- 
viklet sig. 

Carla  Melsings  ideale  Syn  paa  Livet  hindrede  hende 
ikke  i  at  være  en,  endogsaa  særdeles  lidenskabelig  Elsker 
af  det  jordiske  Mammon,  og  skjønt  en  saa  letsindig 
Fornøjelse  som  Dands  selvfølgelig  ikke  laa  for  en  saa 
alvorsfuld,  sandhedssøgende  Natur,  tog  hun  livlig  Del 
i  den  store  Kontradands  om  Guldkalven.  'Da  hun  efter  at 
have  opholdt  sig  et  Par  Dage  i  Flaarup  bragte  i 
Erfaring,  at  Albert  Maag  var  Byens  bedste  Parti 
—    hvilket    vilde    sige    lige    saa    Meget    som ,    at    han 

maatte  regnes  til  over  Middelliøst  af  jævnaldrende 
Ægteskabsaspiranter  — ,  underkjendte  hun  derfor  strax 
sin  første  Dom  om  den  brave  Manufakturliandler, 
hvorved  denne  var  bleven  degraderet  til  Filistrenes 
foragtehge  Klasse.  Han  var  ikke  saa  slem,  som  han 
ved  første  Øjekast  sj^ntes  —  fandt  hun  — ,  naturlig\'is 
var  han  ikke  stemplet  med  Aandens  Adelsmærke,  men 
han  kunde  paa  ingen  Maade  regnes  ind  under  de 
almindelige  Kræmmersjæle.  Han  gav  idetmindste  Haab 
om  Forbedring,  han  kunde  jo  se,  hvor  ravpinende 
forkert  alt  det  bornerede  Gamle  var,  og  stræbte  efter 
at  komme  paa  Højde  med  sin  Tid,  og  maaske  vilde 
dette  l3^kkes  ham,  naar  han  fik  en  Livsledsagerinde, 
der  kunde  løfte  ham  ud  af  den  materielle  Sfære,  han 
levede  i,  —  ikke  i  den  Forstand  begribelig\is,  at  han 
skulde  opgive  sin  Forretning  og  de  gode  Indtægter, 
den  gav  ham,  man  kunde  godt  holde  Ideens  Fane 
h  øjt,  fordi  man  solgte  Flagdug  til  Reaktionens  Forenings- 
klude.  Jo  mere  hun  tænkte  over  Sagen,  desto  klarere 
stod  det  for  hende  at  her  egentlig  var  en  værdig  Op- 
gave for  en  frisindet  Kvinde.  Var  det  ikke  at  redde 
et  Menneske,  der  tidligere  eller  senere  vilde  sjTike 
tilbunds  i  Spidsborgernes  Malstrøm,  at  redde  ham  for 
Fremskridtet,  og  var  dette  ikke  en  fortjenstfuld,  samfunds- 
nyttig Handling?  Vist  var  det  saa!  Hun  nærede  ikke 
længere  Tvivl  om,  at  der  her  vinkede  hende  en  Livs- 
opgave, som  i  ^Forbindelse  med  hendes  kunstneriske 
Kald  vilde  gjøre  hende  Livet  l^-kkeligt,  rigt  og  be- 
tj'dningsfuldt. 

Som  en  Følge  af  denne  Anskuelse  nærmede  hun 
sig  ham  mere  og  mere  og  udmærkede  ham  ved  enhver 
Lejlighed,  sørgede  for  hans  kunstneriske  Udsmykning 
ved  at  binde  originale  Buketter  af  bitte  sniaa,  jomfrue- 
lige Markblomster  til  hans  Knaphul  og  nedlod  sig 
endogsaa  til  at  rose  hans  gode  Smag  med  Hensyn  til 
Farvesammenstillingerne  i  Vinduerne,  —  det  mente 
hun  nemlig  at  forstaa  sig  paa,  Dametoiletterne  lod  hun 
klogelig  være  at  bedømme.  Og  som  den  svaghovede 
Mæfik,  han  var,  hoppede  han  glad  paa  Limpinden,  dels 
fordi  han  ganske  i  Almindelighed  følte  sig  smigret  ved 
at  være  Gjenstand  for  en  saa  udmærket  Kvindes  Op- 
mærksomhed, og  dels  fordi  han  i  sin  Taabelighed 
mente  ved  at  entrere  lidt  med  Carla  Melsing  at  kunne 
bringe  den  Kjærlighed,  som  han  følte  sig  forvisset  om 
ulmede  i  Agathes  Hjerte  for  ham,  til  at  bryde  ud  i 
lys  Lue.  Videre  dybt  indlod  han  sig  dog  ikke  med 
hende,  dertil  var  han  baade  for  forsigtig  og  for  lidet 
bevandret  i  det  højere  Kurmageri,  og  efter  den  første 
Uges  Forløb  vare  de  derfor  ikke  rykkede  hinanden 
et  Skridt  nærmere,  skjønt  hun  havde  været  ligesaa 
ugenert  i  sine  Opmuntringer,  som  hun  var  det  i 
alle  Livets  andre  Forhold.  Da  efter  Carlas  Mening 
imidlertid  enhver  Stillestaaen  i  en  saadan  Situation 
var  det  Samme  som  Tilbagegang,  besluttede  hun 
at  rette  et  Stormangreb  paa  den  stakkels,  ube- 
fæstede Kjøbmand,  og  hertil  havde  hun  just  valgt 
den  Dag,  paa  hvilken  de  ovenfor  omtalte  Begiven- 
heder foregik. 

Efter  en  tidlig  Frokost  havde  huu  længe  siddet 
paa  Udkig  oppe  ved  sit  Vindue  for  at  passe  Maag  op, 
naar  han  kom  over  Gaarden  for  at  aflægge  sin  regle- 
menterede Formiddagsvisit  i  Hotellets  Gjæstestue.  men 
den  nævnte  Dag  lod  han  imidlertid  vente  usædvanlig 
længe  paa  sig,  saa  længe  allenfals,  at  hun,  der  ikke 
havde  faaet  nogen  større  Portion  Taalmodighed  i  Vugge- 
gave, uforknyt  som  altid  besluttede  at  opsøge  ham  i 
hans  Butik, 

Hun  fik  strax  ved  sin  Indtræden  her  Forklaring 
paa,  hvad  der  havde  opholdt  Maag,  idet  hun  antraf 
ham  i  særdeles  livlige,  højrøstede  Underhandlinger  med 
en  Proprietærfamilie,  der  var  kommen  til  Byen  i  det 
særdeles  vanskelige  og  indviklede  Ærinde  at  skulle 
kjøbe  to  nye  Fag  Gardiner  til  Havestuen  derhjemme 
paa  Gaarden.  Da  Manden  ikke  kunde  blive  enig  med 
Konen,  om  disse  skulde  være  røde  eller  grønne,  havde 
han  medført  sine  to  Svigerinder,  som  i  væsentlig  Grad 
lettede  Afgjorelsen  ved  at  holde,  den  ene  paa  blaa,  og 
den  anden  paa  brune  Gardiner,  medens  et  Par  uvorne, 
opløbne  Knøse  oplivede  Scenen  ved  at  springe  Buk 
over  Gulvtæppetøjsrullerne  eller  gjøre  Kjæde  mellem  de 
fixt  udstafferede  Figurstativer. 

Forhandlingerne  havde  været  varme,  det  fremgik 
saavel  af  den  høje  Stabel  af  forskjellig  farvede  Tøjer, 
der  i  aflange  Euller  taarnede  sig  op  paa  Disken,  liger- 
vis som  de  firkantede  Stykker  af  en  overnaturlig  stor 
Farvelade,  som  af  de  Tilstedeværendes  echaufferede 
Ansigter,  der  mere  mindede  om  Eødbeder  end  om 
Marmor,       Med     englelig    Taalmodighed     havde    Maag 

præsenteret  det  ene  Stj'kke  Tøj  efter  det  andet  paa 
den  i  Loftet  anbragte  Rulle  —  en  kjobenhavnsk  Op- 
findelse, som  han  var  stolt  af  at  have  indført  i  Flaa- 
rup  — ,  men  da  Resultatet  stedse  var,  at  hvert  Stykke 
erholdt  een  Stemme  for  og  tre  imod  sig,  er  det  ikke 
til  at  undres  over,  at  han  tilsidst  blev  træt  af  at  lade 
Rullen  gaa  og  sukkede    efter  Udløsning. 

Da  Frk.  Melsing  efter  en  lille  Pause  henkastede 
et  kort  —  ikke  undskyldende,  det  maa  man  ikke 
tro  —  „Aa,  om  Forladelse,  jeg  forstyrrer  nok?",  kunde 
han  derfor  svare  med  et  oprigtigt,  fra  Hjertet  kom- 
mende „Aldeles  ikke,  min  Frøken,  aldeles  ikke!"  hvortil 
han  saa  lidt  efter  føjede  et  mere  forhaabningsfuldt, 
end  egentlig  begrundet  „Jeg  er  strax  færdig!" 

Af  hans  spagfærdige  Tone  sluttede  hun  sig  strax 
til  Situationen,  og  for  at  udfri  ham  sagde  hun  derpaa 
flot  med  den  kartoflede  Næsetip  lige  i  Sky:  „Jeg 
kom  for  at  hente  Dem  til  den  Tur  i  Plantagen." 

„For  at  hente  mig  til  .  .  .  til  den  Tur  i  Plan- 
tagen?" gjentog  Maag  og  kippede  med  Tøjet  paa 
Rullen,  saa  Proprietærfamilien  blev  saa  svimmel,  som 
havde  det  været  et  løbsk  Dissolwing-news ,  den 
saae  paa. 

„Ja,  var  det  ikke  idag.  De  lovede  at  følge  mig 
derud  for  at  vise  mig  nogle  maleriske  Punkter?"  spurgte 
Carla  klippende  stærkt  med  Øjenlaagene. 

Nu  var  Manufakturhandleren  sig  bevidst  aldrig  at 
have  lovet  noget  Lignende,  og  Ingen  kan  derfor  for- 
tænke ham  i,  at  han  blev  noget  befippet,  men  da 
Frøkenens  Øjenbryn  blev  ved  at  rutsche  op  og  ned  ad 

Panden  i  den  vildeste  St.  Veits  Dans,  fattede  han 
omsider  Meningen  og  udbrød  med  en  saa  naturlig 
Overraskelse,  saa  idetmindste  Proprietærfamilien  blev 
overtydet  om  dens  Ægtlied:  „Jo,  det  er  sandt,  det  var 
jo  idag  .  .  .  det  er  jo  Tirsdag  idag  .  .  .  Undskyld,  jeg 
havde  næsten  glemt  det!  Ikke,  at  det  er  Tirsdag,  men 
hehe!  den  maleriske  Udflugt  ,  .  .  Hr.  Proprietær  Lassen, 
maa  jeg  præsentere  Dem  Frøken  Melsing  fra  Kjøben- 
havn,  Kunstmalerinde,  ligger  hero\Te  for  at  tage  Pro- 
spektus  fra  Egnen." 

„Valkommen!"  bød  Proprietæren  med  et  solidt 
Haandslag.  „Falder  Deres  Vej  nogentid  forbi  Hulskovs- 
holm,  saa  værs'  god,  kig  ind!  .  .  .  Men  hør,  det  falder 
mig  ind,  nærenstid  De  har  saa  meget  med  Malerier  at 
skaffe,  saa  maa  De  jo  allerbedst  kunne  sige  os,  hvad 
Farre  vi  helst  skal  vælge  til  Gardiner  i  vor  Havestue 
derhjemme."' 

„Det  er  noget  vanskeligt,  da  jeg  ikke  engang 
veed,  hvilken  Farve  Stuens  Vægge  har,"  svarede  Carla 
med  et  lidt  haanligt  Anstrøg. 

„Næ,  det  er  ogsaa  sandt,  men  den  er  forresten 
brun,  ja  den  er!  Saadan  ongefær  som  det  Chokolade- 
slapperads.  Børnene  faaer  til  deres  Fødselsdagsgilder." 

„Saa  passer  hverken  røde  eller  brune  Gardiner, 
De  har  kun  Valget  mellem  blaa  eller  grønne,  men  da 
de  blaa  er  saa  slemme  til  at  falme,  vil  jeg  raade  Dem 
til  at  tage  grønne." 

Da  ingen  af  Proprietærfamilien  havde  tænkt  paa 
at  tage  nogetsomhelst  Hensyn  til  Væggenes  Farve, 
slog  Frk.  Melsings  Argument  dem,  og  især  Fru  Lassen, 

hvis  Farve  den  groime  var,  fik  eu  umaadelig  Respekt 
for  Kmistnerindens  Smag  og  Dygtighed.  Paa  denne 
Maade  blev  Sagen  meget  hurtig  afgjort,  og  Familien 
trak  sig  snart  tilbage  med  deres  nye,  gronne  Gardiner. 

„Naa,  skynd  Dem  nn  at  tage  Deres  Hat,"  sagde 
Carla  utaalmodig,  saasnart  den  nyt  udstyrede  Familie 
var  forsvunden.     „Nu  skal  vi  ud  i  Plantagen," 

„Skal  vi  virkelig?"  spurgte  Maag  forbavset.  „Jeg 
troede,  det  kun  var  Noget,  De  fandt  paa  for  at  faa 
Lassens  væk." 

„Nej,  vist  skal  vi  derud  .  .  .  det  vil  da  sige,  hvis 
De  vil  gjøre  mig  den  Tjeneste  at  følge  mig  derud.  De 
maa  ikke  sige  Nej,  De  er  den  Eneste  her  i  Byen,  som 
har  Smag  og  Forstand  nok  til  at  raade  mig  i  Valget 
af  Motiver  derude.  De  maa  jo  kjende  Steder  nok, 
som  jeg  som  Kunstnerinde  kan  bruge." 

„Aa,  Steder  til  at  male,  mener  De  —  nu  er  jeg 
med!  Ja,  he!  jeg  troer  nok,  jeg  skal  kunne  paavise 
nogle  Mønstre,  som  vil  falde  i  Frøkenens  Smag,"  sagde 
Manufakturhandleren  selvtillidsfuldt  og  svingede  med 
en  yndefuld  sidelænds  Bevægelse  om  Hjørnet  af  Disken 
med  et  undskyldende:  „Skal  strax  være  til  Tjeneste, 
skal  kun  skifte  Frakke!" 

Et  Par  Minutter  efter  vandrede  Parret  ned  ad 
Byens  Hovedgade ,  og  mange  vare  de  Flaarupper 
Halse,  som  nysgjerrig  bleve  strakte  ud  af  Vinduer  og 
Døre  efter  dem,  og  endnu  flere  de  Hypotheser  om, 
hvad  denne  Konstellation  betød. 

Takket  være  Aaen,  der  koket  og  vigtig  vimsede 
afsted   gjennem  Flaarup  Plantage,    havde   denne   Intet 

tilfælles  med  de  ordinære  Kjøbstadsanlæg,  som  ere  at 
ligne  ved  artige  Skolebørn,  der  ere  paa  Skovtui\ 
Træer  og  Buske  var  der  nok  af,  baade  store,  for- 
pjudskede  og  opløbne  Buske,  rigtige  Vildmænd  at  se 
paa,  og  smaa,  dannede  og  sippede  Buske,  som  godt 
kunde  have  staaet  i  en  Strandvejshave,  baade  gamle, 
adstadige  Træer,  som  holdt  sig  rolig  nede  ved  Aaen, 
og  unge,  letsindige  Træer,  der  lettilbens  kravlede  opad 
Skrænterne,  trængende  og  knubsende  hverandre,  saa 
flere  af  dem  stod  paa  Skred  og  truede  med  at  vende 
Benene  ivejret.  Intetsteds  var  der  ved  Aaen  nogen 
større,  aaben  Plet,  nogen  smilende,  grøn  Eng,  overalt 
mylrede  det  med  Skov  lige  ned  til  dens  Bredder,  det 
var  næppe  nok,  at  Skoven  tillod  Aaen  at  pynte  sig 
med  en  beskeden  smal  Bræmme  af  Siv,  Baldrian  og 
Trevlekroner  med  de  pjudskede  Blomster,  der  se  ud, 
som  ere  de  krammede  af  Børnefingre.  Naar  ikke 
just  Solen  lokkede  et  lyst,  blinkende  Smil  frem  paa 
det  glidende  Vand,  var  Aaen  forresten  ikke  særlig 
skjøn  at  skue  paa  Grund  af  Vandets  smudsiggule 
Farve,  der  skrev  sig  fra  de  løse,  lerede  Banker,  mellem 
hvilke  den  maatte  bane  sig  sin  trange  Vej.  Men 
alligevel  var  det  Aaen,  som  gav  Flaarup  Plantage  sin 
Tillokkelse  og  fik  Omegnens  Beboere  til  langvejs  fra 
at  valfarte  til  den  lille  Skov. 

Manufakturhandleren  og  Kunstnerinden  vandrede 
ind  i  Plantagen  ad  den  almindelige  Sti  langs  Aaen,  og 
da  de  havde  spadseret  en  Stund,  standsede  Førstnævnte, 
stillede  sig  i  Positur  med  venstre  Haand  i  Siden  og 
højre  stivt  udstrakt  og  udbrød:  „Hvad  mener  Frøkenen 

om  en  Dessin  som  denne :  den  staalg-raa  Aa  med 
Skovens  grønne,  tamburerede  Borter,  og  en  let 
brocheret,  blaa  Himmel  ovenover?" 

„Vor  Herre  bevares !"  svarede  Carla  og  virrede 
med  Kartoffelnæsen.  „Det  Motiv  er  lige  saa  udtraadt 
som  et  Par  Bedstemoders  Slæber,  lad  de  gamle  Haand- 
værkere  beliolde  det." 

„Lad  dem  det!"  sagde  Maag,  ikke  ganske  vis  paa, 
hvem  de  omtalte  Haandværkere  var.  „Det  er  maaske 
heller  ingen  ny  Model!  ...  Se  Pavillonen  deroppe  i 
imiteret  norsk  Monster  med  sin  Besætning  af  lettere 
Jernmøbler,  det  er  vel  heller  ikke  Noget?  .  .  .  Nej, 
jeg  tænkte  det  nok!  .  .  .  Ja,  saa  gaaer  vi  længere  ind  i 
Plantagen  henad  Kjørevejen,  der  har  jeg  ogsaa  nogle 
henrivende  Partier,  ganske  charmante!" 

De  gik  bort  fra  Stien,  ind  i  Skoven  mod  den 
omtalte  Vej,  hun  havde  sin  Malerkasse  paa  Ryggen, 
medens  han  galant  bar  hendes  store  Parasol  og  lille 
Arbejdsstol.  Han  gik  og  spekulerede  paa,  hvor  han 
egentlig  skulde  føre  hende  hen,  da  Kjørevejen  stedse 
havde  forekommet  ham  at  være  ganske  ens  i  hele  sin 
Længde  og  oprigtig  talt  temmelig  kj edelig.  I  disse 
Tanker  afbrødes  han  ved,  at  Carla  pludselig  raabte: 
„Her  er  godt!"  med  en  Kraft,  saa  han  af  For- 
skrækkelse kladskede  Parasollen  ned  i  Grøften  og  nær 
selv  var  falgt  efter  samme  Vej. 

Han  havde  imidlertid  den  Aandsnærværelse,  medens 
han  stod  nede  i  Grøften  for  at  samle  Parasollen  op,  at 
sige:  „Ja,  her  er  godt!  Jeg  sagde  nok,  her  vilde  være 
Noget  for  Frøkenen!" 

„Her  er  storartet!  Se  det  Lys  paa  Træerne  der- 
oppe paa  Bakken,  de  er  helt  røde,  og  kan  De  se  Solen 
i  Sandet  der  paa  Vejen?" 

Maag  kiggede  ned  i  Sandet,  som  om  Solen  var  en 
Knappenaal,  lian  skulde  lede  efter,  og  da  lian  ikke 
kunde  se  Nogetsomhelst,  sagde  han  naturhgvis :  „Jo !  .  .  . 
Storartet!"  —  saa  vidste  han  idetmindste,  han  ikke  mod- 
sagde hende. 

„Jeg  tager  det  med  det  Samme!  .  .  .  Man  kan  vel 
nok  sidde  lidt  her  paa  Vejen,  her  kommer  vel  ingen 
Vogne?" 

„Jeg  skal  ialfald  nok  varsko  Dem,"  svarede  Maag, 
medens  han  stillede  Stol  og  Parasol  tilrette  for  hende. 

Carla  satte  sig  til  at  arbejde,  og  medens  Penselen 
foer  hen  over  Lærredet  med  en  Fart,  som  var  den  til 
Kapkjørsel  paa  Landevejen,  sad  hun  og  tænkte  paa  en 
Indledning  til  en  Samtale  om  det,  hun  havde  arrangeret 
denne  lille  Udflugt  for.  Det  kneb  for  hende  med  at 
finde  paa  en  Begyndelse,  men  saa  kom  Maag  af 
sig  ■  selv. 

„Kjeder  De  Dem  nu  aldrig",  spurgte  han,  .,naar 
De  ellers  sidder  saadan  alene  herude?" 

„Har  De  saa  slette  Tanker  om  mig,  at  jeg  skulde 
kjede  mig  ved  mit  Arbejde  ?"  svarede  Carla  og  kilede 
dobbelt  paa  som  for  at  bevise,  hvor  hun  morede  sig. 

„Naa,  nej,  jeg  mente  blot,  at  det  jo  aldrig  er  saa 
rart  at  være  ene." 

„Det  maa  man  vænne  sig  til!  Det  er  jo  som 
oftest  den  Lod,  der  bliver  os  Kunstnerinder  tildel  her 
i  Livet,    at  komme  til  at  staa  ene.      Og  det  er  maaske 

Dedst  saadan!    Der  er  saa  faa  Mænd,  der  har  Forstand 
og  Smag  nok  til  at  forstaa  vor  Syssel  med  Kunsten." 

Maag  saae  paa  hende.  Smag  og  Forstand?  Du 
gode  Gud,  det  var  jo  netop  det,  hun  havde  sagt,  han 
havde!  —  Puh,  det  var  dog  en  usædvanlig  Varme 
den  Dag. 

Carla  fortsatte:  „Og  træffer  man  saa  endelig  paa 
en  forstaaende  Mand,  som  ikke  selv  horer  til  Kunstner- 
kredsene, saa  betænker  han  sig  tidt,  ikke  saa  meget  af 
Hensyn  til  sig  selv  som  paa  Grund  af  dette  dumme, 
bornerede  „Hvad  Folk  vil  sige?"  Det  er  ikke  rigtig 
mandigt  maaske,  men  saadan  er  det  nu  engang!" 

Maag  tørrede  Sveden  af  sin  Pande,  han  vilde  have 
givet  ikke  saa  Lidt  for  en  iskold  Sodavand  Han 
indsaa  imidlertid,  at  han  var  nødt  til  at  sige  Noget. 
og  saa  svarede  han,  at  det  jo  tidt  var  saaledes  her  i 
Verden,  at  der  gaves  Forhold,  som  gjorde  En  afhængig 
af  Forhold,  der  ganske  vist  ikke  var  Forhold  endnu  — 
Forhold  i  overført  Betydning  — ,  men  som  man  dog  havde 
Haab  om  maatte  føre  til  saadan  et  rigtigt  Forhold  .  .  . 
Han  mærkede,  at  han  vrøvlede,  og  ønskede  for  enhver 
Pris  Forandring  i  Situationen. 

En  saadan  kom  strax,  omend  paa  en  anden  Maade 
end  han  havde  tænkt  sig,  thi  i  næste  Øjeblik  laa 
Frk.  Melsing,  han  selv  og  en  tredie,  dem  ubekjendt 
Mandsperson  samt  Kunstnerindens  Feltstol,  Parasol  og 
Malerkasse  rodede  sammen  i  een  forvirret  Bunke  paa 
Kjørevejen,  medens  et  Redskab,  der  lignede  en  Mellem- 
ting   mellem    et   Vognhjul    og    en   Fyrværkerisol    uden 

at  spørge  om  Forlov  havde  lagt  sig  til  Hvile  ovenpaa 
det  Hele, 

Nu  havde  Maag  ganske  vist  ønsket  en  Forandring 
i  Situationen,  men  denne  her  forekom  ham  dog  lovlig 
brutal,  og  han  udbrød  derfor  forbittret,  idet  han  satte 
sig  overende  paa  Vejen:  „Men  Du  gode  Gud,  hvem 
er  De,  min  Herre,  og  hvad  er  det  for  en  Maade,  De 
kommer  farende  paa?" 

„Farende?  Jeg  kom  aldeles  ikke  farende,  jeg  kom 
ridende  paa  min  Bicykle  med  jævn  Fart,  —  Jævn 
Fart!  Jeg  kunde  kjøre  dobbelt  saa  hurtigt,  om  det 
skulde  være!  —  og  det  har  jeg  vel  Lov  til,  skulde  jeg 
mene!"  svarede  den  Fremmede,  der  havde  sat  sig 
ligeoverfor  Maag  og  saae  Hge  saa  bister  ud  som 
denne. 

„Jamen  derfra  og  til  at  kjøre  Folk  over,  er  der 
dog  et  temmelig  langt  Spring." 

„Jeg  ringede!  Saa  veed  De  vel.  De  skal  afvejen 
med  Dem?" 

„Aa,  de  forbandede  Maskiner!"  raabte  Maag  arrigt 
og  sprang  op. 

„Maa  jeg  gjøre  Dem  opmærksom  paa,  at  det  er  en 
ægte  Ormonde  med  Pneumatic  og  Kautschukringe,  jeg 
kjører!"  skreg  den  Ubekjendte  glubsk  og  sprang  lige- 
ledes op. 

„Ja,  det  er  jo  netop  derfor,  man  ikke  kan  høre 
disse  nymodens  Tingester,  de  burde  forbydes,  de  er 
saa  ækelt  lumske!" 

„Den  Udtalelse  harmonerer  daarlig  med  Deres 
andre  Anskuelser.     Lad   de   dumme   gamle   PodagTister 

og  Svæklinge  om  at  rakke  ned  paa  denne  Menneske- 
snillets  herlige  Opfindelse!"  sagde  Carla,  idet  hun,  der 
selvfølgelig  strax  var  kommen  paa  Benene,  nu  blandede 
sig  i  Samtalen. 

„Glæder  mig  at  tale  med  en  saa  fordomsfri  Kvinde ! 
Maaske  selv  Cyklistinde?  .  .  .  Naa,  ikke?  .  .  .  Saa 
meget  mere  Beundring  fortjener  Deres  Liberalitet!  .  .  . 
Jeg  gjor  Dem  naturligvis  mange  Undskyldninger  for 
Kollisionen,  men  jeg  kunde  ikke  se  Dem  før  lige  her 
ved  Omdrejningen." 

„Aa.  det  er  aldrig  værdt  at  tale  om  den  Kuld- 
bøtte! Det  er  kun  kjedeligt,  at  min  Malerkasse  fik 
saadan  et  Knubs,  at  jeg  ikke  kan  arbejde  videre." 

„Jeg  vil  da  ikke  haabe,  at  mit  Apparat  har  taget 
nogen  Skade." 

„Deres  Apparat?" 

„Ja,  jeg  er  Fotograf  .  .  .  Tillader  De.  jeg  præsen- 
terer og  rekommanderer  mig:  Fotograf  Hallager,  Hotel 
Dania,  Flaarup." 

Denne  Præsentation  virkede  saa  overraskende  paa 
de  to  Hotelbeboere,  at  de  nær  havde  sat  sig  ned  igjen 
paa  de  Pladser,  de  lige  havde  rejst  sig  fra.  Da  de 
imidlertid  hurtig  kom  til  Erkjendelse  af,  at  dette  ikke 
vilde  bringe  nogen  Klarhed  i  Sagen,  opgav  de  klogelig 
denne  personlige  Anstrengelse  og  rettede  istedetfor  en  ret 
indtrængende  Forespørgsel  til  bemeldte  Hr.  Hallager,  om 
hvad  han  mente  med  den  Uforskammethed  at  opgive 
sig  som  bosiddende  paa  et  Sted,  hvor  han  aldrig  havde 
sat  sine  Ben. 

Den  Adspurgte  blev  ikke  i  mindste  Maade  flov, 
men  oplyste,  at  han  var  rejsende  Fotograf,  hvilket 
vilde  sige  det  Samme  som,  at  han  paa  sin  Bicykle  og 
med  sit  Fotografiapparat  paa  Ryggen  drog  fra  Sted  til 
Sted  og  tog  Prospekter  af  Byer  og  Gaarde,  Portrætter 
af  Mennesker  og  Dyr,  kort  sagt  fotograferede  Alt, 
hvad  der  tilbød  sig,  og  at  han  nu  agtede  at  lyksaKg- 
gjøre  Flaarup  med  sin  Nærværelse  og  opslaa  sit  am-bu- 
lante  Atelier  i  Hotel  Dania.  For  at  bevise,  at  han 
ikke  var  uden  en  lille,  humoristisk  Aare,  tilbød  han 
tilslut,  hvis  den  Herre  og  den  Dame  vilde  indtage 
deres  forrige  Pladser  nede  paa  Kjørebanen,  at  tage  en 
Plade  af  Stedet,  hvor  den  frygtelige  Katastrofe  havde 
fundet  Sted. 

Dette  betakkede  dog  den  Herre  og  den  Dame  sig 
for,  men  Carla  foreslog  at  gjøre  Fotograf  Hallager 
Følge  til  Byen,  da  hun  nu  alligevel  ikke  kunde  gjøre 
Mere  ved  Maleriet. 

Det  var  et  ynkeligt  Optog  at  se  paa,  da  de  drog 
afsted.  Forrest  gik  Kunstnerinden  med  den  molesterede 
Malerkasse,  der  noget  nær  tog  sig  ud  som  en  Papæske, 
hvorpaa  en  Beriderhest  af  en  Fejltagelse  havde  dandset 
Cachucha ;  efter  hende  fulgte  den  farende  Fotograf,  der 
kjørte  sin  havarerede  Cykle  ved  Siden  af  sig  med 
samme  nænsomme  Omhu,  hvormed  en  Rideknægt  fører 
en  balstyrig  Hest  ved  Tøjlen,  og  han  syntes  da  ogsaa 
som  en  saadan  liippologisk  Medborger  at  gaa  i  en 
stadig  Frygt  for,  at  Bæs  tiet  skulde  sætte  af  fra  ham  i 
løbsk  Firspring;    og   tilsidst    kom  Maag,    bærende   paa 

Frøkenens  Parasol,  der  i  den  allermest  bogstavelige 
Betydning  var  bleven  til  en  Knækparasol. 

For  med  det  Samme  at  blive  færdig  med  den  om- 
flakkende Pladeleverandør  kan  det  lige  saa  godt  for- 
tælles her,  at  Hallager  kmi  blev  fire  Dage  i  Flaarup, 
fotograferende  Alt  og  Alle,  som  vare  letsindige  nok  til 
at  betro  sig  til  Irans  mere  end  tarvelige  Apparat. 
Hotel  Dania  blev  da  ogsaa  taget  af  saavel  fra  Torvet 
som  fra  Haven  og  altid  med  hele  Gjæstgiverfamilien 
fordelt  i  Vinduerne  eller  staaende  Skildvagt  foran 
Bygningen.  Den  industrielle  Rejsende  talte  saa  godt 
for  sine  Varer,  at  han  fik  Wonge  til  at  gjøre  en  større 
Bestilling  af  disse  Fotografier,  hvilke  Wonge  efter 
Hallagers  Paastand  med  endel  Avance  kunde  afsætte 
til  sine  Sommergjæster,  der  naturligvis  Alle  gjerne 
vilde  have  et  Exemplar  til  Minde  om  deres  Sommer- 
ophold i  Flaarup. 

Efterat  den  Flaarupper  Smed  havde  lappet  paa 
Cyklen,  hvorved  denne  mærkværdigvis  hverken  vandt 
i  Lethed  eller  i  Hurtighed,  rejste  saa  Hallager,  der 
selv  var  at  ligne  ved  et  Øjebliksbillede,  videre 
for  at  forevige  Omegnens  Gaarde  med  deres  Ejere  og 
Præmiedyr.  Det  var  kun  relativt,  han  kunde  siges  at 
have  været  en  god  Kunde  for  Wonge,  thi  Eegningen 
for  Fotografierne  oversteg  langt,  hvad  Hallager  havde 
havt  at  betale  for  sit  Ophold. 

En  Ugestid  efter  modtog  saa  Wonge  den  store 
Ladning  Fotografier  i  en  Pakke  mod  Postopkrævning. 
At  sige,  at  han  blev  glad  overrasket,  da  han  saae 
Billederne,    vilde    være    en    utilbørlig   Overdrivelse,    thi 

aldrig  i  sit  Liv  liavde  han  seet  noget  saa  Slet  som 
disse  udviskede,  blegsottige  Fotografier,  Det  var  lige- 
frem ufatteligt,  hvor  Hallager  havde  formaaet  at 
udslette  ethvert  Spor  af  Lighed,  det  kunde  for  den 
Sags  Skyld  ligesaa  gjerne  have  været  f.  Ex,  Christians- 
borg Slotsruiner  eller  den  nye  Ladegaard  (eventuelt 
Almindelig  Hospital)  som  Hotel  Dania,  der  var  gjen- 
givet  paa  disse  Billeder.  Gamle  Klovborg  skummede 
af  Raseri  over  dette  Bedrageri,  men  Wonge  ind- 
skrænkede sig  til  i  den  godmodigste  Tone  at  sige: 
„Det  er  da  saa  møje  skammeligt,  som  han  der  har 
narret  mig!  Jeg  sælger  aldrig  et  eneste  af  de  Billeder!" 
—  Og  det  fik  han  Eet  i. 


Allerede  Andendagen  efter  Fotografens  Ankomst 
fik  Besætningen  paa  Hotel  Dania  en  Tilvæxt  af  to 
Damer,  hvis  Ophold  syntes  at  skulle  blive  af  længere 
Varighed. 

Wonge  og  en  Proprietær  af  samme  bredskuldrede 
Kaliber  som  han  stod  den  paagjældende  Eftermiddag 
udenfor  Hotellet  og  befolkede  i  Forhold  til  deres  Antal 
ret  anseeligt  Torvet.  Det  gjaldt  en  Byttehandel  mellem 
dem  om  den  Hest,  Proprietæren  var  kommen  kjørende 
med,  og  en  Hoppe,  som  Wonge  en  Maanedstid  forud 
havde  kjøbt  af  en  forbifarende  Hestehandler.  Præsenta- 
tionen af  Dyrene  foregik  med  stor  Ugenerthed  paa 
Byens    Hovedgade,     op    og   ned    ad    hvilken    Wonges 

tolvaarige  Son  paa  Ryggen  snart  af  Hesten  og  snart 
af  Hoppen  pilede  af  i  skarpt  Trav,  ikke  saa  lidt  stolt 
af  sit  Hverv  som  Jockey.  Imedens  stod  de  to  Mænd 
paa  Torvet  og  udvexlede  deres  sagkyndige  Kritik,  og 
naar  man  hørte,  hvor  tilfreds  hver  af  dem  var  med  sin 
Hest,  og  hvor  lidet  han  værdsatte  den  Andens  Dyi', 
kunde  man  ikke  lade  være  at  undre  sig  over,  hvorfor 
i  Alverden  de  vilde  bytte. 

Under  en  af  den  unge  Wonges  Jagter  gjennem 
Gaden  traadte  et  Par  Damer  hastig  ud  af  en  Gadedør 
i  et  af  Husene.  Tilfældigvis  befandt  den  ubændige 
Rytter  sig  i  den  anden  Ende  af  Gaden,  saa  de  ikke 
observerede  ham,  men  rolig  bevægede  sig  nedad  Gaden 
i  Retning  mod  Torvet,  spadserende  ude  paa  Kjorebanen, 
da  de  Flaarupper  Brolæggere  efter  Provindsskik  havde 
udsøgt  de  mindst  mulige  Sten  til  Fortovene,  som 
derved  fik  en  vis  Lighed  med  en  Skaal  Valnødder. 
De  to  Damer,  der  øjensynlig  vare  Moder  og  Datter, 
vare  komne  noget  ned  ad  Gaden,  da  de  hørte  Araberen 
klappre  bag  sig,  og  det  paa  en  saa  haandgribelig  Maade, 
at  Brostenene  slog  Gnister  af  Smerte. 

Der  var  endnu  et  godt  Stykke  mellem  dem  og 
Rytteren,  og  istedetfor  at  vige  tilside  ind  paa  et  af 
Valnødde- Fortovene  kommanderede  Moderen:  „Der 
kommer  En  ridende  bag  os,  vi  maa  løbe,  Amelie ! 
En— to!  En — to!  .  .  .  Stræk  Vristen,  mit  Barn,  man 
kan  godt  strække  Vristen,  fordi  man  løber," 

Moderen  løb  afsted,  efter  hendes  Alder  endog 
særdeles  let  og  gratiøst,  men  saa  udværts  paa  Fødderne 
som  en  snirklet  Kommode  fra  Rokokotiden,   der  stadig 

har  staaet  med  Fødderne  i  første  Position,  og  den 
unge  Datter  holdt  let  Trup  med  Moderen,  anstrengende 
sig  for  at  præstere  saa  strakte  Vrister  som  mulig.  Jo 
mere  Hesten  nærmede  sig,  desto  mere  forcerede  de 
Tempoet  i  deres  Parforce  pas  de  deux,  medens  den 
imge  Rytter,  der  saae,  at  det  ikke  var  de  gode  Damers 
Agt  at  gaa  afvej  en,  for  ikke  at  ride  dem  overende 
lænede  sig  tilbage,  saa  han  næsten  laa  langs  Hestens 
E-yg,  og  af  al  Magt  halede  i  Tømmen,  som  om  Hestens 
Hovede  var  et  St^-kke  Ost  og  Trensen  en  Osteskjærer, 
hvormed  han  vilde  skjære  det  igjeunem  paalangs.  Det 
lykkedes  ham  wkelig  ogsaa  at  holde  Hesten  igjen, 
saa  der  blev  noget  vist  Kongeligt  ved  den  Maade, 
hvorpaa  han  holdt  sit  Indtog  paa  Torvet  med  to 
kvindelige  Løbere  foran  sig,  hvilke  end  ikke  savnede 
det  bekjendte  rigelige  Lober-Blomsterflor  paa  deres 
Hovedbedækninger. 

Alligevel  er  det  et  Sporgsmaal,  om  det  var  gaaet 
godt,  hvis  ikke  "Wonge  og  Proprietæren,  der  havde  en 
beundringsværdig  Rutine  i  trods  deres  fj^ldige  Korpus' er 
at  springe  tilside,  hvergang  Rytteren  kom  ansættende, 
vare  traadte  til  som  frivillige  Redningsmænd.  Da 
Damerne  nærmede  sig  i  det  noget  anstrengte  Løb, 
raabte  nemlig  Wonge  til  Proprietæren:  „Det  her  gaaer 
Saltedod  ikke  godt!  Tager  Du  den  Fjermer,  saa  skal 
jeg  tage  den  Nærmer!",  og  saa  greb  de  hver  sin  Dame 
om  Livet  og  svingede  ind  paa  Fortovet  med  dem  saa 
let,  at  der  kun  var  Fare  for,  de  skulde  kjde  deres  lette 
Byrder  op  over  Hotellets  Tag. 

„Gud,  mange  Tak,  mine  Herrer!^'  sagde  Moderen, 
da  hun  atter  satte  sine  udværts  Fødder  paa  Jorden. 
„Jeg  troer  forresten  nok,  vi  var  slupne  fra  et  Engage- 
ment med  den  skrækkelige  Rytter,  for  vi  skal  ikke 
længere  end  til  Hotellet  her.  Jeg  skulde  have  talt 
med  Værten,  ja,  De  kjender  ham  maaske?" 

„Udmærket  godt,  han  staaer  mig  meget  nær!" 
svarede  Proprietæren,  for  det  var  en  grumme  vittig 
Mand. 

„Ah,  en  Slægtning  af  Dem?"  spurgte  Damen,  da 
hun  var  ubekjendt  med  Proprietærens  Aandrighed. 

„Nej,  men  det  er  den  Mand,  der  staaer,"  oplyste 
denne  med  den  slukørede  Følelse,  man  har,  naar  man 
maa  forklare  sine  Vittigheder. 

„Aa,  det  er  Dem!  Jeg  vilde  have  forhørt,  om  vi 
kunde  faa  Logi  hos  Dem?"  henvendte  hun  noget  genert 
til  Wouge. 

„Ja,  nu  i  Øjeblikket  har  a  ikke  Stunder,"  svarede 
"Wonge,  for  hvem  der  engang  imellem  uforvarende  løb 
et  „a"  istedetfor  et  „jeg"  i  Talen.  „Nu  har  jeg  alvor- 
lige Ting  at  tænke  paa,  men  hvis  De  \t.1  tale  med  min 
Kone  derom,  saa  finder  De  hende  nok  i  Kjokkenet." 

Den  ældre  Dame  takkede  saa  umotiveret  ærbødigt, 
næsten  ydmygt  og  forsvandt  geskjæftig  vimsende  ind 
ad  Hotelporten  med  Datteren  i  Hælene  paa  sig,  medens 
Wonge  anerkj  endende  bemærkede  til  Proprietæren,  at 
hun  havde  et  brillant  Fodskifte. 

Mad.  Wonge  befandt  sig  ganske  rigtig  i  Kjokkenet 
ifærd  med  at  servere  Folkenes  tidlige  Aftenthe  med 
tilhørende   kolossale  Stabler  af  tommetykt  Smørrebrød. 

„Godaften  Frue!  Undskyld,  jeg  opsøger  Dem  i 
Kjøkkenet,  men  Deres  Mand  gav  mig  Anvisning  paa 
at  jeg  vilde  træiFe  Dem  her,"  begyndte  den  ældre 
Dame  med  samme  ærbødige  Tonefald  som  før.  „Jeg 
maa  maaske  præsentere  mig  selv,  jeg  er  Fru  Kuhlmann, 
Dandselærerinde  fra  Kjøbenhavn  —  jeg  har  været  ved 
Balletten  paa  det  kongelige  Theater  — ,  og  nu  vilde 
jeg  spørge  Dem,  om  jeg  kunde  faa  Deres  store  Sal 
ovenpaa  tilleje  til  den  Dandseundervisning ,  som  jeg 
agter  at  give  her  i  Flaarup.  Jeg  skulde  jo  gjerne  have 
den  et  Par  Aftener  om  Ugen,  men  Gudbevares  kun 
naar  der  ikke  er  anden  Brug  for  den.  De  maa  endelig 
ikke  stille  for  store  pekuniære  Fordringer,  Dandse- 
undervisning i  Provindseme  kaster  saa  Lidt  af  sig ;  naar 
min  Datter  og  jeg  kun  kan  leve  saa  nogenlunde  i 
den  Maaned,  vi  bliver  her,  maa  vi  være  glade." 

Hendes  Stemme  lød  saa  dæmpet  og  forknyt,  at 
Mad.  Wonge  uvilkaarlig  kastede  Blikket  paa  Damens 
slanke  og  tørre,  for  ikke  at  sige  magre  Figur,  der 
tiltrods  for,  at  Indehaversken  præsenterede  sig  med  en 
sextenaarig  Datter,  havde  bevaret  et  vist  jomfrueligt, 
nu  naturligvis  gammeljomfrueligt  Præg,  og  Mad.  Wonge 
forstod,  at  det  ikke  alene  var  Dandsetrinene,  der  ved- 
ligeholdt denne  Magerhed,  og  da  hun  fik  Øje  paa  de 
anstrængte  Rynker,  det  matte  Blik  og  det  trætte  Smil 
i  Fru  Kuhlmanns  Ansigt  snørede  hendes  brave  Hjerte 
sig  sammen  i  den  mest  oprigtige  Medlidenhed.  Uden 
Betænkning  svarede  hun  derfor  saa  let  henkastet,  som 
hun  formaaede:  „Salen  deroppe?  Ih,  den  skal  De  da 
rigtignok  ikke  give  Noget  for,    den  bliver  jo   alligevel 

næsten  aldrig  brugt  paa  denne  Aarstid.  Brug  De  bare 
den  saa  tidt,  De  vil,  det  skulde  glæde  mig,  om  De  kunde 
tjene  Noget  ved  at  benytte  den." 

Fru  Kuhlmann  aabnede  Slusen  for  et  Væld  af  kog- 
hede Taksigelser,  hun  var  mere  vant  til  at  blive  schoflet 
end  til  at  mode  Venlighed,  men  hun  blev  afbrudt  af 
Datteren,  der  længe  havde  havt  sit  Blik  stivt  heftet 
paa  Værtindens  Anretning,  som  om  hun  var  hypnotiseret 
af  den  megen  Mad  og  Drikke ,  og  som  nu  rettede  det 
Spørgsmaal  til  Mad.  Wonge :  „Er  det  The,  De  skjænker 
der?  Aa,  hvor  den  dufter  dejlig  appetitlig!  .  .  .  Skal 
vi  ikke  ogsaa  have  en  Kop  The,  Mama?" 

„Vist  ikke  nej!  Vi  har  jo  faaet  Middagsmad  idag," 
svarede  Fruen  og  sendte  Datteren  et  irettesættende 
Blik. 

„Jamen  det  er  saa  længe  siden,"  sagde  Amelie  med 
et  resigneret  Suk,  hun  var  saa  vant  til  at  gaa  sulten 
tilsengs. 

Dette  Suk  var  Mere,  end  Mad.  Wonge  kunde  holde 
ud  at  høre  paa,  og  hun  udbrød:  „Men  Gud,  er  De  sulten 
og  tørstig,  Barn,  saa  skal  De  minsandten  ogsaa  have 
Noget  at  styrke  Dem  paa!  Ryk  Kjøkkenstolen  herhen 
og  tag  den  Kop,  og  der  staaer  Smørrebrød  nok!  .  .  . 
Jeg  veed  ikke,  jeg  maa  maaske  ogsaa  byde  Dem  en 
Kop  og  en  Bid  Brød,  her  er  jo  Guds  Velsignelse!  .  .  . 
Naa,  det  glæder  mig!  Kan  De  finde  Noget  at  sidde  paa, 
Brændekassen?" 

„Tak,  jeg  kan  saa  godt  staa !  Eller  ryk  Dig  en 
Smule  paa  Stolen,  Amelie,  saa  jeg  kan  faa  et  Hjørne 
hos  Dig." 

Moder  og  Datter  gav  sig  ilag  med  Theen  og  Smørre- 
brødet med  saa  god  Appetit,  at  det  var  øjensynligt,  at 
hvis  Middagsmaden  overhovedet  havde  været  Andet 
end  en  Nødløgn,  saa  havde  den  hørt  til  den  Kategori, 
som  benævnes  Balletmestermad,  uden  at  det  dog  dermed 
skal  ant3'des,  at  de  af  professionelle  Grunde  foretrak 
en  saadan  Bespisning  Som  den  gode  Husmoder,  men 
slette  Hotelværtinde,  hun  var,  frydede  Mad.  Wonge  sig 
over  deres  Appetit  og  nødede  dem  indstændig  til  ikke 
at  give  tabt,  og  der  kan  tvistes,  om  Glæden  var  størst 
hos  hende  eller  hos  de  Andre  for  hvert  St3^kke  Smørre- 
brød, der  fra  Tallerkenen  forsvandt  i  de  Kuhlmannske 

Maver. 

Det  uventede,  solide  Traktement  gav  Dandselærer- 

inden  Mod  til  at  henvende  endnu  en  Bøn  til  Værtinden. 

„Jeg  drister  mig  til.  Fru  Wonge,  paa  Grund  af 
Deres  mageløse  Venlighed  mod  os,"  sagde  hun,  „at 
bede  Dem  udstrække  Deres  Godhed  til  endnu  eet  For- 
hold. Var  det  ikke  muligt  at  De  kimde  overlade  mig 
og  min  Datter  et  lille  Værelse  her  hos  Dem  paa  et 
Par  Dage,  til  vi  kan  finde  et  billigt  Logi  ude  i  Byen, 
det  gjør  slet  ikke  Noget,  om  Værelset  ligger  paa  Kvisten. 
Jeg  skal  sige  Dem,  jeg  har  været  inde  et  Par  Steder 
for  at  se  at  faa  Tag  over  Hovedet,  men  Folk  vil  ikke 
have  os,  fordi  jeg  ikke   kan  give  Forskud  paa  Lejen." 

„Ih,  det  var  da  saa  meget  skammeligt!  Jo,  vi  finder 
nok  et  Værelse  til  Dem,  vi  har  desværre  ikke  saa  fuldt 
af  Gjæster." 

„Horer  Du,  Amelie,  vi  kan  faa  Lov  til  at  blive 
her  foreløbig.  .  .  .  Hvordan  er  det.  Du  sidder  med  den 

Kop?  Dii  holder  jo  paa  den,  som  om  det  var  et  Lis- 
pundslod.  Du  skulde  gjore  Kunster  med,  værs'god  at 
holde  let  og  gratiøst  i  Hanken,  med  Lillefingeren  lidt 
højere  i  Luften  end  de  andre!  .  .  .  Nej,  som  sagt.  Fru 
Wonge,  Forskud  kan  jeg  ikke  give,  men  har  De  ikke 
nogle  Børn,  som  kunde  besøge  min  Dandseundervisning, 
saa  kunde  jeg  jo  betale  det  af  paa  den  Maade." 

„Jo,  det  gaaer  helt  godt,  vi  har  tre  Børn,  foruden 
vor  Plejedatter,  som  er  voxen." 

„Det  gj ør  Ingenting,  jeg  vil  da  ogsaa  prøve  paa  at 
oprette  et  Kursus  for  Voxne." 

Ikke  mange  Minutter  efter  vare  Fru  Kuhlmann  og 
Datter  indstallerede  i  et  Værelse  paa  Hotellet,  og  det 
slet  ikke  paa  Kvisten. 

En  halv  Timestid  senere  hørte  Mad.  Wonge  sin 
Mand  komme  alene  tilbage  til  Gjæstestuen,  og  hun  gik 
strax  ind  til  ham. 

„Hør,  Wonge,"  begyndte  hun,  glattende  lidt  for- 
legen paa  sit  Forklæde,  „jeg  veed  ikke,  om  jeg  har 
gjort  ret  eller  galt  ..." 

„Det  er  even  ligesom  med  mig,"  afbrød  Manden 
hende,  „for  jeg  har  byttet  Hoppen  bort  mod  Johansens 
Blissede,  men  jeg  veed  aldrig,    om   det   er  retfærdigt." 

„Aa,  lad  nu  mig  tale  og  hør  efter!  Jeg  har  og  paa 
en  Maade  gjort  en  Byttehandel.  Den  Dame,  Du  viste 
ind  til  mig,  er  enDandselærerinde  fraKjøbenhavn,  som 
vilde  have  vor  store  Sal  til  sin  Undervisning." 

„Dandselærerinde?  Det  tænkte  jeg  nok  efter  det 
Fodskifte;  Fødderne  gik  paa  hende  som  Trommestikker, 
akkurat    som    paa    den    lille,    gule  Norske     jeg    havde 

ifjor.     Naa.  livad  fik  Du  lieude   til  at  give  for  Salen?" 

„Ingenting !  Aa,  jeg  havde  saa  ondt  af  de  stakkels 
Mennesker!  Det  var  tydeligt,  at  de  ligefrem  led  Nød, 
Du  skulde  seet,  hvor  forsultne  de  var." 

„Forsultne?  Saadan  et  Par  fine  Damer?  Saa  gav 
Du  dem  vel  Noget  at  spise?" 

„Naturligvis!  Og  saa  lod  jeg  dem  foreløbig  bo  paa 
Nummer  syv,  for  Du  kan  tænke  Dig,  de  har  lobet  IByen 
rundt,  men  kunde  ingen  Logi  faa,  fordi  de  ikke  kunde 
betale  Forskud.     Er  Du  vred,   for  jeg  har  gjort   det?" 

„Hvordan  skulde  jeg  kunne  blive  \T:ed  for  det? 
Jeg  havde  gjort  akkurat  det  Samme  i  dit  Sted,"  sagde 
Wonge  og  lukkede  Munden  paa  hende  for  videre  Be- 
tænkeligheder med  et  forsvarligt  Smækkys.  „Det  Eneste, 
der  ikke  hover  mig,  er,  at  jeg  ikke  kan  vide,  hvad 
Klovborg  vil  sige  til  det." 

„Jamen  Noget  faaer  vi  dog  for  det.  Børnene  skal 
have  fri  Dandseundervisning." 

„Død  og  Kritte,  hvor  det  bhver  fint !  Jeg  har  aldrig 
i  mit  Liv  lært  at  dandse,  og  jeg  kan  dog  baade  Sextur 
og  Pulka.  Hvad  mener  Du,  Mutter,  om  vi  To  ogsaa 
lod  os  oplære  i  en  lille  Polskdands?" 

Wonge  vilde  gribe  sin  Kone  om  Livet,  men  hun 
viklede  sig  ud  af  hans  robuste  Favntag  med  en  blid 
Anmodning  om  at  være  fri  for  hans  Tosserier  og  løb 
ud  iKjøkkenet  med  en  for  den  svære  Kone  ret  anseelig 
Fart. 

For  at  fordøje  det  usædvanhg  rigelige  Aftens- 
maaltid  gjorde  Fru  Kuhlmann  og  Datter  senere  paa 
Aftenen   en   lille  Promenade  nede  i  Hotellets  Have,   i 

hvis  Gange  de  hoppede  let  og  livlig  om  som  en  Vip- 
stjertemoder med  sin  Unge.  Agatlie  Wonge ,  som  til- 
fældig sad  paa  Bænken  med  sit  Haandarbejde,  saae 
noget  forbavset  op  fra  dette  paa  de  to  ubekj endte 
Damer.  Fruen  følte  det  Spørgende,  der  laa  i  Agathes 
Blik,  og  standsede  derfor,  da  de  næste  Gang  skulde 
passere  forbi  hende,  og  henvendte  til  hende  i  den  for- 
skræmte Tone,  hvori  Folk,  der  pleje  at  blive  hundsede, 
tale:  „Undskyld,  min  Frøken,  men  det  er  vel  tilladt 
at  spadsere  herV" 

„Ja-a!"  svarede  Agathe  med  et  „a"  i  saa  mange 
Etager  som  en  nymodens  Kaserne  med  to  Værelsers 
Lejligheder. 

„Ja,  jeg  skal  sige  Dem,  vi  boer  her  paa  Hotellet, 
det  vil  sige,  vi  kom  for  i  Eftermiddag." 

„Aa,  det  er  Dem,  der  er  Dandselærerinde  ?  Jo,  saa 
har  Moder  talt  om,  at  hun  før  tog  imod  Dem." 

„Hvorledes?  Fru  Wonge  er  Deres  Moder,  saa  er 
De  altsaa  hendes  Datter?"  sagde  Fruen  med  tilsyne- 
ladende uimodsigelig  Logik,  og  dog  rettede  Agathe  det 
til  et  „Plejedatter,  Fru  Kuhlmann,  Plejedatter!" 

„Tør  jeg  haabe ,  at  Frøkenen  vil  interessere  Dem 
lidt  for  mine  Kursus?  Jeg  tør  vel  nok  gjøre  Regning 
paa  Dem  som  min  Elev?" 

„Paa  mig?  Troer  De,  jeg  vil  dandse  sammen  med 
Bj^ens  Unger?"  svarede  Agathe  med  en  Latter  saa 
bedsk  som  bitter  Chocolade,  men  det  var  jo  ogsaa  i 
højeste  Grad  krænkende,  at  Nogen  kunde  antage  hende 
for  en  saadan  Grønskolling. 

„Nej,  nej,  nej,  Frøken,  De  misforstaaer  mig !  Det  er 

ogsaa  min  Agt  at  give  Kursus  for  Voxne.  livis  et  til- 
strækkeligt i^ntal  Deltagere  tegner  sig." 

,,Naa-aa?  Jamen  jeg  vil  alligevel  ikke  være  med, 
for  det  Første  tager  det  saa  megen  Tid  op .  og  saa 
kan  jeg  desuden  alle  de  Dandse ,  de  dandser  herovre." 

„Aa,  Frøken.  De  maa  endelig  ikke  unddrage  mig 
Deres  Støtte,  De  veed  ikke,  hvor  stor  Betydning  det 
har  for  mig,  at  netop  De  kommer  med." 

Længere  kom  de  foreløbig  ikke  i  denne  Diskussion, 
thi  i  det  Samme  kom  Reinhard  Brockhoflf  til.  Han 
havde  siddet  oppe  paa  sit  Værelse  og  forfrisket  sin 
Aand  med  en  ældre  Feuilletonroman  fra  „Borgerfor- 
eningen" s  Bibliotek,  og  da  han  havde  hørt  Stemmer 
nede  i  Hotelhaven,  var  den  unge  Mand,  som  var  bleven 
smittet  af  den  NysgjeiTighedsinfluenza,  der  under  saa- 
danne  Forhold  driver  enhver  Provindsboer  til  Vinduet, 
faret  hen  for  at  se,  hvem  det  monne  være,  der  talte 
dernede.  At  han  opdagede  Agathe  imellem  dem ,  var 
Motivering  nok  for  ham  til  at  tage  Trappen  i  et  Par 
Spring,  springe  Buk  over  Havegjærdet  og  melde  sig 
til  Optagelse  i  Selskabet,  hvor  han  hurtig  blev  præsen- 
teret for  de  nysankomne  Damer  og  sat  ind  i,  hvad 
Samtalen  drejede  sig  om. 

„Men,  hvorfor  vil  De  dog  ikke  være  med  til  det, 
Frøken  Wonge?"  spurgte  Reinhard. 

„Nej ,  det  er  ingen  Nytte  til ,  jeg  kjender  jo  alle 
de  Dandse,  jeg  har  Brug  for,"  lød  Agathes  Svar  tørt. 

„Nytte?  Nej.  det  kan  nok  være,  men  .  .  .  Jeg  kunde 
have  Lyst  til  at  sige  til  Dem,  som  jeg  engang  hørte 
en  Slagter  sige  til  en  anden.     De  sad  paa  en  Kafé,  og 

saa  sporger  den  Ene:  „Hvor  kan  det  være  Du  er  i 
Sort  idag?''  —  „Jo,  jeg  skal  ud  paa  Vestre  og  begrave 
gamle  Frederiksen.  Gaaer  Du  ikke  med,  Du  kjendte 
ham  jo  ogsaa?"  —  „Nej,  jeg  gaaer  aldrig  til  Begravelser, 
det  Komediespil  er  mig  imod."  —  „Aa,  hvad,  gaa  bare 
med,  vi  skal  s'gu  nok  more  os!"  —  .  ,  .  Jeg  mener 
sans  comparaison^  at  vi  kan  faa  det  rigtig  hyggeligt  paa 
saadan  et  Dandsekursus." 

„Ja,  det  kan  De  stole  paa,  Frøken!"  attesterede 
den  interesserede  Lærerinde  med  en  længere  Række 
ivrige,  selvsikre  Hovednik.  „Mine  Kursus  har  altid 
udmærket  sig  ved  to  Ting :  Hyggelighed  og  noblesse 
oblige^  som  det  hedder  paa  Fransk." 

Agathe  betænkte  sig.  Ganske  vist  havde  hun  nu 
faaet  den  største  Lyst  til  at  være  med,  men  da  det  til 
alle  Tider  har  været  anseet  for  en  stor  Skjændsel  eller 
allenfals  for  Tegn  paa  en  svag  Karakter  altfor  hurtig 
at  lade  sig  omstemme  af  Andre,  mente  hun  det  nød- 
vendigt endnu  en  Stund  at  fastholde  sin  Vægring, 
medens  hun  samtidig  spejdede  efter  selv  den  ubetyde- 
ligste Anledning  til  at  changere  Mening  uden  at  vække 
altfor  megen  Opsigt.  Og  en  saadan  fandt  hun,  da  Fru 
Kuhlmann  oplyste,  at  der  kun  var  Tale  om  to  Gange 
to  Aftentimer  om  Ugen,  og  tilføjede,  at  hun  frygtede 
for  at  maatte  opgive  det  Hele.  naar  Agathe  ikke  vilde 
være  med.  Dette  kunde  den  unge  Dame  naturligvis 
ikke  bære  over  sit  Hjerte  at  forvolde,  og  saa  gav  hun 
lig  en  regjerende  Dronning  sit  allernaadigste  Tilsagn 
om  at  overvære  Timerne  og  overtage  Protektoratet 
over  Kursus'et,  et  Resultat,  der  nær  havde  faaet  saavel 

Fru  Kuhlmaun  som  Reinhard  til  at  raabe  Hurra  af 
Begejstring.  Det  var  for  saa  vidt  heldigt,  at  Agathe 
afgav  denne  sin  Resolution  i  dette  Øjeblik,  thi  i  næste 
kaldte  hendes  Moder  hende  ind  i  Huset,  forat  hun 
skulde  hjælpe  bitte  Frantsine  i  Seng. 

„Jeg  maa  rigtignok  takke  Dem,  min  Herre!"  hen- 
vendte Fru  Kuhlmann  til  Reinhard,  da  den  huslige  unge 
Pige  var  gaaet.  „Jeg  tvivler  paa,  at  jeg  uden  Deres 
værdifulde  Assistance  havde  faaet  Frøken  Wonge  til 
at  gaa  med  paa  mit  Kursus." 

..Aa,  nu  overdriver  De!"  svarede  Reinhard,  —  han 
troede  selv  akkurat  det  Samme. 

„Naa-aa,  jeg  veed  nok,  hvordan  unge  Mennesker 
har  det!  De  kan  lige  saa  lidt  undvære  hinanden  som 
disse  Postulater,  eller  hvad  det  er,  de  hedder,  disse 
grønne  Selskabsfugle,  dei'  sidder  opad  hinanden  i  Geled 
paa  deres  Pind  og  rokker  fra  den  ene  Side  til  den 
anden  ligesom  et  Kompagni  Rokkekoner.  Det  har 
meget  mere  at  sige  for  en  ung  Pige,  at  en  ung  Mand, 
som  hun  interesserer  sig  for,  melder  sig  som  Deltager 
i  et  Kursus  end  femhundrede  Anbefalinger  selv  fra  nok 
saa  højtstaaende  Personer." 

„Siig  mig  engang,  Fru  Kuhlmann,"  sagde  Reinhard 
for  at  slippe  for  en  mere  indgaaende  Behandling  af 
dette  Emne,  „hvilken  Musik  har  De  egenthg  til  Deres 
Undervisning,  De  venter  da  vel  ikke  at  kunne  faa 
nogen  her  i  Bjen?" 

„Nej,  jeg  kjender  Smaabyernes  horrible  Musikanter 
med  deres  Trippevalse  og  andre  uæsthetiske  Dandse. 
Nej ,    min  Datter  spiller   for  mig ,    baade  Pianoforte   og 

Violin  .  .  .  det  vil  sige,  ikke  paa  een  Gang,  helio!  .  .  . 
Kom  kun  herhen ,  Amelie,  hvorfor  staaer  Dn  saa  langt 
borte  ?  Jeg  siger  netop  til  Hr.  BrockhofF,  at  Du  er  mit 
Orkester." 

Amelie  nærmede  sig  slingrende  med  Overkroppen 
og  forlegent  halende  i  et  Græstraa,  liun  bar  i  Munden. 
Reinhard,  der  tidligere  saa  godt  som  slet  ikke  havde 
lagt  Mærke  til  hende,  opdagede  nu,  at  den  pur  unge 
Dame  med  det  franske  Navn  paa  ingen  Maade  var  ilde. 
Trods  det  udpræget  Ranglevorne  i  hendes  Figur  gjorde 
hun  ikke  det  ufrivillig  komiske  Indtryk,  som  unge 
Piger  i  denne  Overgangsalder  have  saa  let  ved  at  frem- 
kalde, dertil  var  der  altfor  meget  Sympathetisk  over 
hende,  ja,  det  var  ikke  langt  fra,  at  det  Ugratiøse  i 
hendes  Bevægelser  maatte  siges  at  have  en  vis  Charme. 
Ansigtstrækkene  vare  regelmæssige  uden  at  være  dukke- 
agtige og  havde  bevaret  ikke  saa  lidt  af  Barneansigtets 
bløde  Rundinger;  hun  var  lyshaaret  og  havde  et  Par 
blanke,  blaa  Øjne,  der  imidlertid  ikke  glimtede  med 
munter  Solskinsglands,  saaledes  som  blaa  Øjne  efter  den 
blaa  Himmels  Forbillede  have  for  Skik,  men  tvertimod 
lyste  af  et  ubeskrivelig  vemodigt  Tungsind,  der  for- 
plantede sig  ned  til  Smilehullet  paa  hendes  Kind.  Det 
var  dette,  der  strax  tog  Reinhard  fangen,  —  alle  unge 
Mænd  interessere  sig  dobbelt  saa  meget  for  et  tung- 
sindigt som  for  et  lystigt  Blik,  uden  at  de  just  derfor 
behøve  at  være  særlig  sværmeriske. 

Frøkenen  er  meget  musikalsk,  hører  jeg,"  henvendte 
Reinhard  til  Amelie  for  at  indlede  en  Konversation 
med  hende. 

„Aarli,  jeg  klimprer  blot,"  svarede  huu  og  svajede 
frem  og  tilbage  med  Overkroppen,  dog  betydelig  mindre 
yndefuldt  end  et  Siv,  der  svajer  for  Vinden.  „Jeg  har 
aldrig  lært  noget  Ordentligt." 

„Det  veed  Du  godt,  mit  Barn,  kun  er,  fordi  de 
Lærere,  der  duer  Noget,  er  saa  uforsvarlig  dyre,"  for- 
klarede Moderen,  idet  hun  sendte  sin  Pode  et  irette- 
sættende Blik  saa  skarpt  som  Estragoneddike  med 
Cajennepeber  i,  og  spurgte  derpaa  Reinhard  med  al 
den  Venlighed,  der  endnu  var  levnet  hende:  „De  spiller 
maaske  selv?" 

„Jeg  kan  indskrænke  mig  til  at  svare  som  Deres 
Frøken  Datter:  jeg  klimprer!" 

„Har  De  saa  naturlige  Anlæg  som  hun,  vil  det  ikke 
sige  saa  Lidt  .  .  .  Det  falder  mig  ind:  De  stammer 
maaske  ned  fra  .  .  .  der  var  engang  i  Kjøbenhavn  en 
Familie  Brockhoff.  h%-is  Medlemmer  alle  vare  saa  admi- 
rable  i  musikalsk  Henseende  ,  .  .  jeg  troer,  Familien 
oprindelig  var  kommen  ind  fra  Ty.skland  med  gamle 
Lumbye  ..." 

„Det  er  ikke  min  Familie,  jeg  hører  til  en  gammel 
Embedsslægt,  min  Fadei*  er  Departementschef." 

„Ah,  virkelig?"  udbrød  Fruen  i  en  Tone,  der  skulde 
have  lydt  uimponeret,  men  af  Vanvare  kom  til  at  lyde 
stærkt  interesseret.  „Men  det  kunde  maaske  alligevel 
more  Dem  at  spille  nogle  Duo'er  med  min  Datter?  Jeg 
veed,  hun  yU.  saa  gjerne." 

Hvis  dette  vu'kelig  forholdt  sig  saa,  maa  det  siges, 
at  Amelie  idetmindste  udmærket  forstod  at  skjule  det. 
thi  hun   saae   ikke   mere    oprømt  ud   end   en  gjennem- 

blødt  Sommerpaletot  og  bekræftede  ikke  med  eet  Ord 
Moderens  Paastaiid.  Da  Reinhard  ligeledes  kun  svarede 
med  et  temmelig  ceremonielt  Buk,  var  Fruen  jo  nødt 
til  at  fortsætte,  og  det  gjorde  hun  da  for  den  Sags 
Skyld  ogsaa  tilstrækkelig  uforknyt  ved  at  sige:  „Ja, 
De  seer  nok,  Hr.  Brockhoff,  at  min  Amelie  endnu  er 
noget  genert  af  sig,  hun  er  jo  saa  ung.  Men  det  er 
en  god  Pige,  der  er  en  superb  Bimd  i  hende,  og  jeg 
er  mig  bevidst  at  have  givet  hende  en  saadan  Opdra- 
gelse, at  deu  Mand,  der  vælger  hende,  kan  være 
tjent  med  hende,  thi  hun  vil  blive  en  Hustru  i  Ordets 
bedste  Betydning,  ligesom  jeg  selv  vilde  være  bleven 
det  for  Kuhlmann,  hvis  han  ikke  i  sit  omflakkende  Liv 
som  Provindsskuespiller  var  gaaet  hen  og  dødt  afGas- 
trisk  i  Aarhus  allerede  eet  Aar  efter  vort  Bryllup.  Jeg 
hører  ikke  til  de  Mødre,  der  roser  deres  Børn,  men  jeg 
veed,  hvor  brav  og  dygtig  min  kjære  Amelie  er,  og 
det  tro  er  jeg,  giver  mig  Ret  til  at  tale,  som  jeg  gjor." 

Den  kjære  Amelie  stod  og  hørte  paa  den  moderlige 
Lovsang  saa  ligegyldig,  som  var  det  ikke  hende,  der 
blev  talt  om;  hun  var  altfor  vant  til  Moderens  Udbyden 
til  at  ændse  den.  Desto  mere  generede  den  Reinhard, 
og  han  trak  sig  derfor  kort  efter  tilbage  under  et  lige- 
gyldig Paaskud  efter  endnu  engang  af  Fruen  at  være 
bleven  beværtet  med  en  større  Portion  af  de  mest  ud- 
søgte Adjektiver,  der  bleve  serverede  som  Paalæg  paa 
Amehes  delikate,  fintskaarne  Karakters  Smørrebrød. 

Dette  Par  Samtaler  vare  ble^oie  hørte  af  en  Mand, 
der  havde  en  vis  relativ  Interesse  af  dem,  og  som  da 
ogsaa  forstod  at  benytte  dem.    Bull  havde  nemlig  ganske 

undtagelsesvis  ulejliget  sig  med  eu  lille  Rotur  paa  Aaen, 
han  var  roet  op  mod  Strømmen,  mest  fordi  han  saa 
kunde  glæde  sig  til,  at  han  paa  Tilbagevejen  kunde 
lade  sig  drive  med  Strømmen  og  ikke  behøvede  at  røre 
eu  Aare.  Da  han  tiltraadte  Tilbageturen,  strakte  han 
sig  da  ogsaa  saa  mageligt,  som  Forholdene  tillod  det,  i 
Bagstavnen  af  Baaden  med  Fødderne  op  paa  Toften 
foran,  og  lod  Fartøjet  langsomt  glide,  som  det  havde 
Lyst  til.  Et  Par  Gange  hændte  det  jo,  at  Baaden  tog 
Fejl  af  Retningen  og  satte  sig  selv  fast  paa  Bredden, 
stikkende  sin  Næse  paa  en  næsvis,  nærgaaende  Maade 
ind  i  fremmede  Folks  Haver,  men  hvergang  fik  Baaden 
Lov  til  at  ligge  længe  og  tilfredsstille  sin  Nysgjerrighed, 
thi  der  skulde  Meget  til  at  drive  Tandlægen  op  fra 
hans  magelige  Stilling  og  faa  ham  til  at  støde  fra  Land 
igjen.  Ved  Toldforvalterens  ■  Have  lavede  Baaden  na 
saadan  en  Station  ved  et  ærværdig,  rynket  Piletræ,  der 
istedetfor  at  stræbe  op  mod  Himlen  forsøgte  sig  i  at 
voxe  vandret  i  Linie  med  Aaens  Vande.  BuU  lettede 
Hovedet  lidt  og  holdt  saa  følgende,  lille  Monolog: 
„Saa  for  Pokker,  nu  sidder  vi  der  igjen!  Jeg  har  aldrig 
kjendt  Mage  til  Aa,  den  er  ikke  saa  frisk  flydende 
som  den  allertarveligste  Caviar.  Sikken  en  Masse  Stoppe- 
steder, den  ligner  mine  gamle  Sokker  sidst  paa  Ugen. 
Skal  jeg  virkelig  nu  paa  Benene  igjen?"  —  Inden  han 
fik  dette  Sporgsmaal  besvaret,  blev  han  opmærksom 
paa,  at  der  lød  Stemmer  inde  fra  Hotelhaven;  han  hørte, 
hvorledes  Fru  Kuhlmann  præsenterede  sig  selv  og  sin 
Datter  for  Agathe,  og  saa  lagde  han  sig  uden  Skrupler 
til  at  lytte  efter,  hvad   der  videre  blev  sagt,   thi    efter 

hans  Mening  var  det  ikke  alene  fuldkomment,  tilstede- 
ligt paa  denne  Maade  at  berige  sin  Erfaring,  det  var 
en  Pligt,  man  havde  ligeoverfor  sig  selv  i  Erkj  endelsen 
af  Rigtigheden  af  den  Sætning  „Kundskab  er  Magt." 
Og  de  omtalte  Samtaler  interesserede  ham  saa  stærkt, 
at  han  blev  liggende,  til  baade  Agathe  og  Reinhard 
havde  forladt  Familien  Knhlmann,  saa  stagede  han 
Baaden  hen  til  Anlægsbroen,  fortøjede  den  og  sprang 
hurtig  i  Land  over  Broens  skrøbelige  Planker. 

Han  styrede  lige  løs  paa  Damerne  med  en  Fart, 
saa  de  blev  ganske  forskrækkede  for  ham,  og  da  han 
stod  ligeoverfor  Fru  Kuhlmann,  lod  han,  som  han  blev 
i  høj  Grad  overrasket,  tog  sin  Hat  ærbødig  af  og  ud- 
brød: „Nej,  hvad  seer  jeg?  .  .  .  Ja,  undskyld,  men  er 
det  ikke  Fru  Kuhlmann?"  Det  vilde  nu  ikke  have  været 
saa  underligt,  om  ban  virkelig  var  bleven  overrasket, 
thi  han  havde  aldrig  i  sit  Liv  seet  Konen  for. 

,,De  kjender  mig?"  svarede  Fruen  forbauset,  thi 
Manglen  paa  Bekjendtskab  var  saa  gjensidig. 

„Ja.  det  vil  sige,  Fruen  kjender  jeg  desværre  kun 
af  Udseende,  men  jeg  var  en  god  Bekjendt  af  Deres 
afdøde  Mand.  Maa  jeg  præsentere  mig  selv?  Jeg  er 
Tandlæge  Bull.  Har  Deres  Mand  aldrig  talt  om  Ferdi- 
nand Bull?  .  .  .  Ikke?  Det  var  dog  besynderligt!  Aa, 
jeg  traf  ham  saa  tidt  her  i  Provindserne,  hvor  jeg  den- 
gang ogsaa  fartede  om,  har  trukket  en  Kindtand  ud 
paa  ham  engang  i  venstre  Underkjæbe,  svær  Kammerat 
med  tre  lange  Rødder.  Ja,  Deres  Mand  var  en  stærk 
Konstitution,  mærkeligt,  at  han  saa  pludselig  skulde  gaa 
bort   der  i  Aarhus    af  gastrisk  Feber!    .   .    .  Hvorledes 

var  det?  Var  det  ikke  Bouvivant,  hau  spillede?  .  .  . 
Jo,  jeg  syntes  jo  uok!  Aa  Gud,  jeg  har  seet  ham  mange 
Gange  spille  baade  i  „Et  enfoldig  Pigebarn"  og  „Dron- 
ning Margrethe."  Jeg  kan  ikke  begribe,  at  de  kjøben- 
havnske  Theatre  ikke  med  Kyshaand  tog  en  saa  ud- 
mærket Skuespiller. " 

Sligt  kan  man  altid  med  Virkning  sige  til  en 
Provindsskuespiller  selv  eller  hans  Familie,  og  Fru  Kuhl- 
mann  tilstod  da  ogsaa,  at  hun  havde  tilbragt  sit  korte 
Ægteskab  i  een  Forundring  over  dette  uforklarlige 
Faktum,  især  da  de  kjøbenhavnske  Skuespillere  slet 
ikke  stod  saa  særdeles  højt. 

Denne  Fruens  Udtalelse  gav  Bull  Mod  til  at  for- 
mode ,  at  der  havde  været  Jalusi  og  Misundelse  med  i 
Spillet,  Noget  Fruen  var  ganske  overbevist  om,  at  der 
ogsaa  havde  været. 

Ja,  det  maatte  Fruen  jo  kjende  til,  hun  havde  jo 
selv  været  ved  det  kongelige  Theater. 

Det  gjorde  hun;  hmi  havde  jo  nok  været  meget 
ung  dengang,  men  Grunden  til,  at  hun  kom  bort,  havde 
dog  været,  at  hendes  Familie  ikke  vilde  udsætte  hende 
for  alle  de  Intriger  og  Kabaler,  dér  gik  i  Svang,  — 
en  0])lysning,  som  vandt  i  Interesse,  naar  man  vidste, 
at  hendes  Forældre  tog  hende  ud  af  Balletskolen,  da 
hun  var  ni  Aar  gammel. 

Var  det  virkelig  Kuhlmanns  Datter,  dér  stod?  Bull 
vilde  ønske,  at  hans  afdøde  Ven  levede  endnu,  alene 
for  at  kunne  se  et  saa  udmærket  Resultat. 

Fruen  fandt     at  Tandlægen   var   en  ækel  Smigrer, 

men  opfordrede  dog  det  udmærkede  Resultat  til  at  rette 
Ryggen  lidt. 

Saavidt  Bull  havde  hørt,  ernærede  Fru  Kuhlmann 
sig  nu  som  Dandselærerinde  ? 

Det  gjorde  hun,  det  var  derfor,  hun  var  kommen 
til  Flaarup. 

Saa  vilde  Bull  raade  hende  til  foruden  Børneunder- 
visningen at  oprette  et  Kursus  for  Voxne  .  .  .  Naa, 
det  havde  hun  allerede  tænkt  paa?  Jo,  der  var  en  hel 
Del  dandsel3'Sten  Ungdom  der  i  Byen  foruden  nogle 
Kjøbenhavuere,  specielt  en  ung  Hr.  Brockhoff,  et  bril- 
lant Parti,  ganske  brillant  Parti! 

Fruen  havde  allerede  gjort  hans  Bekjendtskab  og 
befundet  ham  at  være  et  excellent  migt  Menneske. 

Bull  lykønskede  Fruen  til  hendes  Menneskekund- 
skab og  anbefalede  sig  med  Løfte  om  at  agitere  for 
hendes  Kursus. 

Dette  var  ikke  nogen  tom  Høflighedsfrase  fra  Tand- 
lægens Side,  han  gik  tvertimod  strax  hen  for  at  hverve 
idetmindste  een  Elev  til  det  meget  omtalte  Kursus, 
idet  han  rettede  sine  Skridt  mod  Indgangen  til  Maags 
alsidige  Bagkontor,  Han  slog  et  nonchalent  Slag  paa 
Døren,  og  uden  at  afvente  noget  „Kom  ind!"  vilde  han 
med  provindsiel  Ugenerthed  aabne  Døren  og  gaa  ind. 
Hvor  meget  han  saa  ogsaa  drejede  paa  Haandtaget, 
var  det  ham  imidlertid  ikke  muligt  at  faa  Døren  op,  og 
han  trøstede  sig  derfor  med  —  som  man  plejer  ved 
slige  Lejligheder  —  at  forbande  ikke  alene  Forfærdi- 
geren  af  denne  usle  Laas,  men  samtlige  Smedemestre 
i  Kongeriget  Danmark  for  de  nederdrægtig  usle  Laase, 

de  altid  lavede.  Mærkværdig  nok  hjalp  dette  dog  heller 
ikke,  men  da  han  fortrøstningsfuldt  vedblev  at  vrikke 
og  skrue  med  Haandtaget,  som  var  det  en  Tang,  hvor- 
med han  skulde  trække  en  gjenstridig  Tand  ud,  hørte 
han  tilsidst  en  Stemme  mildest  talt  højst  uvenlig  spørge: 
„Men  saa  for  den  Lede,  hvad  er  det,  hvem  er  det?" 

„Et  Spørgsmaal  i  en  saa  høflig,  politimæssig  Form 
kræver  en  affabel  Besvarelse,"  svarede  BuU  med  et  yd- 
mjT^gt  Buk  for  den  lukkede  Dør.  ,Jeg  er  Ferdinand, 
Christopher,  Joachim  Bull,  fodt  i  Kjøbenhavn  Anno 
attenhundrede  og  to  og  halvtreds,  syvogtredsindstyve 
Tommer  høj,  .  .  .  Jeg  veed  ikke,  skal  De  have  hele 
Signalementet  ?" 

Det  lod  ikke  til,  at  dette  behøvedes,  thi  i  det  Samme 
aabnedes  Døren  paa  halv,  og  indenfor  præsenterede 
Maag  sig  i  det  luftige  Kostume,  som  en  Skjorte  og  et 
Par  Benklæder  afgive,  og  sagde,  medens  han  ængstelig 
spejdede  efter,  om  der  var  Andre,  der  saae  ham:  „Er 
det  Dem,  Bull?  Undskyld,  jeg  tiltalte  Dem  mindre 
kulant,  men  jeg  troede,  det  var  Pigen  eller  Karlen. 
Hvad  vil  De  paa  denne  Tid  af  Aftenen?" 

„Jeg  troer  sandt  for  den  hellige  Blufærdighed,  De 
var  ved  at  gaa  i  Seng?'-  spurgte  Bull,  idet  han  skub- 
bede sig  ind  ad  den  halvaabne  Dør  og  smækkede  den 
i  efter  sig,  som  var  der  en  større  Skare  af  Nysgjeirige 
udenfor.  „Men  der  er  ikke  Tale  om  at  gaa  tilkøjs,  nu 
skal  De  til  at  dandse." 

„Dandse?  Nu,  iaften?"  udbrød  Ma.nufakturhandleren 
med  en  Stemme,  der  løjerlig  nok  lød  helt  morgenrusten, 
og  spærrede  Øjnene  op  med  en  Forbavselse,  der  forjog 

al  den  Søvnighed,  hvormed  han  havde  præpareret  sig 
til  Nattebrug. 

„Nej,  saa  meget  haster  det  heller  ikke!  Men  lad 
os  nu  faa  Blus  paa  Appjaratet  og  lave  os  on  Todd\', 
saa  skal  jeg  fortælle  Dem  Nyt!" 

Da  Tandlægen  var  bleven  betydelig  mere  husvant, 
end  han  havde  været  første  Gang,  han  besøgte  Maag, 
var  Traktementet  snart  istand,  og  efter  at  have  taget 
sig  en  forsvarlig  Slurk  af  den  just  ikke  saa  ganske  lette 
Limonade,  han  havde  brygget  sig,  fortalte  han  nu 
Manufakturhandleren,  hvad  han  havde  hørt  og  oplevet, 
og  sluttede  med  at  udvikle,  hvor  nødvendigt  det  var, 
at  Maag  ogsaa  meldte  sig  som  Deltager  i  Fru  Kuhl- 
manns  Kursus  for  Voxne. 

Først  protesterede  Maag  indigneret  med  en  Bemærk- 
ning om,  at  han  var  ude  over  de  Aar,  hvor  man  gik 
paa  Dandsekursus  for  at  lære  ,,En-to-tre !  Og  et  lille  bitte 
Hop!",  men  da  Bull  erindrede  ham  om,  hvorlunde  han 
selv  havde  ønsket  en  hurtig  Afgjørelse  af  sit  Forhold 
til  Agathe  efter  Frk.  Melsings  Opitræden  ude  i  Plantagen, 
samt  hvorlunde  han  —  Bull  —  ikke  vilde  svare  for, 
at  Brockhoff  ellers  dandsede  at  med  førstnævnte  Stridens 
Æble,  gav  Maag  efter,  og  Bull  udbad  sig  og  erholdt 
Tilladelse  til  at  melde  Manufakturhandleren  ind  som 
aktiv  Deltager,  hvilket  han  ønskede  for  at  kunne  ind- 
ynde sig  videre  hos  Dandselærerinden. 

Som  sædvanlig,  naar  de  to  Herrer  diskuterede  dette 
Emne,  trak  det  langt  ud  paa  Aftenen  og  et  Stykke 
ind  paa  Natten,  og  som  sædvanlig  var  Maag  næste 
Morgen  saa   underlig   ulden   i  Hovedet    og    trængende 

til  Sildesalat  og  stod  saa  sent  op ,  at  Bull  flere  Gange 
fristedes  til  foroven  paa  hans  Visitkort:  „Albert  Maag, 
Manufakturhandler, "  hvilket  var  anbragt  paa  Kontor- 
døren, at  tilføje  et  „Herunder  hviler." 


VIII. 

Saasnart  det  rygtedes  blandt  de  unge  Flaarupper- 
inder,  at  Maag,  Byens  bedste  Parti  og  uovervindelige 
Løve,  vilde  deltage  i  de  Voxnes  Kursus,  bleve  de  Alle 
som  Een  grebne  af  en  vild  Begejstring  for  at  lære  at 
dandse,  saa  man  skulde  tro  dem  stukne  af  en  pædago- 
gisk Tarantel,  og  det  kostede  ikke  Fru  Kuhlmann  nogen 
Vanskelighed  at  faa  kvindelige  Deltagere.  Værre  var 
det  at  skafPe  Herrer,  men  da  Maag  kommanderede  sin 
Kommis  til  at  deltage  under  Paaskud  af,  at  en  Dame- 
kræmmer maatte  være  paa  Højde  med  sin  Tid  ogsaa 
med  et  rigt  Dandseassortiment,  lokkede  denne  Tietgen 
blandt  de  Flaarupper  Handelsbetjente  med  sig  endel 
Kolleger,  der  højst  rimelig  kunde  have  godt  af  en  Serie 
Benøvelser,  eftersom  deres  Knæer  vare  blevne  mere 
eller  mindre  havarerede  af  at  benyttes  til  at  skubbe 
Skuffer  i  med.  Og  paa  denne  Vis  naaede  Lærerinden 
den  ret  anseelige  Sum  af  elleve  Par,  hvilket  ulige  Antal 
dog  var  noget  uheldigt,  naar  det  betænkes ,  at  Lanciers 
og  Francaise   dannede   Hovedfagene    i  Undervisningen 

Allerede  Fjerdedagen  efter  sin  Ankomst  var  Fruen 
istand   til   at  tilsige  Deltagerne   til   den  første  Lektion. 

Hotel  Danias  sfcore  Sal  havde  en  efter  Forlioldene  tem- 
melig antagelig  Størrelse,  men  gjorde  egentlig  ikke 
noget  festligt,  næppe  nok  noget  h^^ggeligt  Tndtr^^k. 
Langs  Væggene  stod  Træbænke  af  forskjellig  Længde 
og  Højde,  der  vistnok  i  Tidernes  Morgen  havde  været 
oliemalede,  men  som  nu  vare  slidte  blankt  skaldede, 
hist  og  her  blev  deres  ensformige  Række  afbrudt  af  et 
mindre  Antal  Træ-  og  Rørstole  af  den  mest  varierende 
Konstruktion,  medens  nogle  visne  Guirlander  med  af- 
stikkende Papirsroser  vidnede  om,  at  det  var  noget 
siden,  den  sidste  Festspisning  havde  fundet  Sted.  Paa 
Bagvæggen  var  der  opfæstet  et  Par  ikke  prunkende 
Dekorationer  af  50  Øres  Flag  om  to  Buster,  som  man 
magelig  kunde  se  skulde  være  Kongen  og  Dronningen, 
naar  man  fik  det  at  vide,  ellers  kunde  man  lige  saa 
godt  have  gjættet  paa  Wonge  og  Kone  i  en  yngre 
Alder  og  formindsket  Maalestok;  mellem  disse  Dekora- 
tioner brødes  Vægfladen  af  en  Nische  med  en  Musik- 
tribune, garneret  med  et  Rækværk  af  Træ,  hvilket  paa 
en  jmdefuld  Maade  holdt  Mellemvejen  mellem  et  Have- 
stakit og  en  Apothekerskranke.  Salens  Oplysning  be- 
sørgedes dels  af  en  elegant  Bliklysekrone  med  otte 
Petrol eumslamper,  der  paa  Gulvet  havde  sat  Spor  om 
deres  Tilværelse  i  Form  af  lige  saa  mange  Fedtepia- 
maser,  og  dels  af  nogle  Petroleumslampetter,  der  med 
ret  anseelige  Mellemrum  vare  anbragte  paa  Væggene 
og  gratis  forsynede  de  nedenunder  Siddende  med  liflig 
duftende  Haarfedtelse. 

Man  mødtes  Klokken  otte  om  Aftenen,   før  kunde 
d'Hrr.  Handelsbetjente  ikke,  og  det  var  iøvrigt  en  sær- 

deles  passende  Tid,  da  man  saa  var  sikker  paa,  at  alle 
Familierne  havde  spist  til  Aften.  Fru  Kuhlmann  stod 
ved  Døren,  trykkede  paa  det  Hjerteligste  enliver  An- 
kommendes Haand  og  var  i  det  Hele  den  personificerede 
Venlighed  og  Courtoisie,  men  blandt  Deltagerne  var 
Stemningen  ikke  langt  fra  at  være  trj^kket.  Herrerne 
stod  i  Frakker  og  med  deres  røde,  rigelig  store  Hænder 
i  forskjellig  farvede  Handsker  paa  Geled  langs  Vindu- 
erne —  en  Opstilling,  der  dog  ikke  skyldtes  Lærerin- 
dens koreografiske  Talent  — ;  sjelden  blev  der  vexlet 
noget  Ord  mellem  dem,  men  sagde  En  af  dem  Et  eller 
Andet,  løb  det  til  Gjengjæld  nedad  hele  Geleddet. 
Damerne  indtog,  smaapludrende  i  Grupper,  Pladsen 
ved  Tribunen  i  Toiletter,  der  laa  midt  imellem  Daglig- 
dragter og  Selskabskostumer,  og  omgikkes  deres  Latter- 
muskler paa  den  letsindigste  Maade  ved  at  forulejlige 
dem  uden  Spor  af  Anledning,  blot  for  at  vise,  at  de 
vare  livlige,  livsglade  unge  Piger,  som  enhver  Herre 
nok  kunde  være  tjent  med  at  faa  til  Baldame.  Men 
begge  Partier  foruroligedes  af  en  underlig  Følelse  af 
at  skulle  dandse  uden  at  være  paa  Bal.  den  aandrigste 
af  Herrerne  bemærkede,  at  det  mindede  ham  om  Æble- 
skiver uden  Æbler. 

Fornemt  havde  Maag  holdt  sig  tilbage  fra  de  andre 
Balkavallerer,  som  vare  adskiUige,  flaarupske  Rangklasser 
under  ham,  og  for  ikke  at  stille  sig  selv  paa  et  altfor 
lidt  iøjnefaldende  Sted  var  han  stegen  op  paa  Musik- 
tribunen, hvor  han  tronede  i  ensom  Majestæt,  og  hvorfra 
han  overskuede  Forsamlingen  med  Hænderne  støttede 
paa  Rækværket  ligervis  som  en  hojvelbaaren  Sjælehyrde, 

der  kjærlig  nedladende  skuer  ned  paa  sin  Menighed, 
vis  paa  sin  egen  Fortræffelighed.  Det  var  nu  forøvrigt 
ikke  paa  Grund  af  sin  sædvanlige  Selvbehagelighed, 
at  Maag  præsenterede  sig  paa  dette  ophøjede  Stade, 
han  var  gaaet  derop  for  bedre  at  kunne  observere,  naar 
Agathe  traadte  ind  i  Salen,  thi  han  vilde  strax  gaa  løs 
paa  hende  for  at  engagere  hende.  Det  var  nemlig  hans 
Agt  i  disse  Kursustimer  at  opbyde  hele  sin  Elskvær- 
dighed ligeoverfor  hende ,  og  da  han  til  al  Lykke  var 
sig  selv  bevidst,  hvor  omfattende  og  bestikkende 
denne  var,  maatte  hans  Haab  nok  siges  at  være  saa 
lysegrønt  som  et  nys  udsprunget,  foraarsfrisk  Bøgeblad. 
Han  saae  helt  vel,  hvilke  stjaalne,  opmuntrende  og  for- 
'haabningsfulde  Blikke  de  Flaarupper  Skjønheder  sendte 
op  til  ham  paa  Tribunen,  som  var  han  en  populær,  af 
Damerne  afholdt  Tivoli  dirigent,  men  han  kunde  ikke 
reflektere  paa  disse  Koketterier,  ihvorvel  han  begribe- 
ligvis følte  sig  særdeles  smigret  og  selvtilfreds  strøg- 
sig  om  sin  afsnuppede  Hage,  den  han  paa  en  unaturlig 
Maade  skjød  frem,  saa  den  næsten  antog  en  normal, 
fremadgaaende  Form. 

Der  hengik  en  rum  Tid  i  ordfattig  Konversation, 
saa  vovede  den  dristigste  af  de  indfødte  Baldamer  sig 
—  ligesom  tilfældig,  det  forstaaer  sig !  —  op  til  Maag,  hvad 
hvad  der  strax  paa  Stedet  fremkaldte  et  Utal  af  Udtalelser 
fra  hendes  Veninder  om,  at  hun  sandelig  ikke  generede 
sig  ...  at  det  var  grusomt,  saa  hun  var  fræk,  men 
saadan  havde  hun  altid  været,  ...  at  de  ikke  kunde 
begribe,  hvor  hun  gad,  ...  og  andre  lignende  Replikker, 

der  slet  ikke  —  Gudbevares!  —  vare  fremkaldte  af 
Misundelse. 

„De  staaer  saa  alene  heroppe,  Hr.  Maag/'  begyndte 
den  unge  Pige  nok  saa  kry  paa  det,  „De  vil  da 
vel  ikke  holde  en  Tale,  det  kunde  næsten  se  ud 
dertil." 

„Nej,  det  har  jeg  dog  ikke  tænkt  paa,  Frøken 
Bang,"  svarede  Maag  noget  ærgerlig  over  at  blive  for- 
styrret, men  kunde  dog  ikke  længere  foruægte  sin 
Damekræmmernatur,  end  at  han  strax  ovenpaa  sagde : 
„Skjønt  det  jo  nok  kunde  begejstre  En  til  en  Tale  for 
Kvinden,  naar  man  seer  saa  megen  Skjønhed  og  Ynde 
forsamlet  paa  eet  Sted,  hehe!" 

„Aarh,  De  forstaaer  nu  altid  at  belægge  Deres  Ord 
saadan  saa  mageløst  galant" ,  læspede  Frk.  Bang  og 
tilføjede  saa,  medens  hun  sænkede  Blikket  og  bibragte 
en  af  Balustrene  i  Rækværket  diverse  Smaaknups  med 
Snuden  af  sin  ene  Sko:  „De  skylder  mig  forresten  en 
Dands  fra  sidste  Bal,  Hr.  Maag!  ...  Jo,  kan  De  ikke 
huske  hos  Larsens,  De  engagerede  mig  til  tredie  Extra, 
og  saa  blev  der  ikke  uden  to  Extra'er,  saa  vi  ikke  kom 
til  at  dandse  sammen." 

Inviteu  lod  Intet  tilbage  at  ønske  i  Retning  af 
Tydelighed,  men  Maag  vilde  nu  ikke  opfatte  den.  og 
han  svarede  derfor  kun:  „Naa  ja,  det  var  jo  her 
i  Foraaret,  ja  dengang  blev  vi  skammelig  narrede." 

„Her  bliver  der  vistnok  slet  ikke  Tale  om  nogen 
Extra,  troer  De  vel?" 

„Det  har  jeg  ingen  Mening  om,"  svarede  Maag, 
der    fandt    Pigebarnet    temmelig    paatrængende,    men 

ikke  vidste  levende  Raad  for,  hvordan  han  skulde  slippe 
fra  hende. 

Frk.  Bang  kom  ham  imidlertid  selv  til  Hjælp,  idet 
hun  var  saa  uforsigtig  at  sige :  „Fru  Kuhlmann  bestemmer 
maaske,  hvem  man  skal  dandse  med?" 

Han  greb  med  Glæde  Lejligheden  og  svarede 
uden  Tøven:  „Det  gjør  hun  ganske  sikkert!  Vi  kan 
ikke  bruge  den  bekjendte  Sætning:  det  er  Noget,  vi 
selv  bestemmer!" 

I  glad  Bevidsthed  om  at  have  sagt  et  fortræffeligt 
honmot  kjærtegnede  den  spirituelle  Manufakturhandler 
sit  iforvejen  tilstrækkelig  slikkede  Hovedhaar,  men 
hans  Glæde  tog  en  brat  Ende,  thi  i  det  Samme  fik  han 
et  fortroligt  Slag  paa  Skuldren,  og  da  han  ret  naturligt 
som  en  Følge  heraf  vendte  sig  om,  stod  han  Ansigt  til 
Ansigt  med  Carla  Melsing.  Siden  deres  Eventyr  ude 
i  Plantagen  havde  Maag  omhyggelig  undgå  aet  hende, 
han  havde  ingen  Anelse  havt  om,  at  hun  ogsaa  vilde 
besøge  dette  Kursus,  og  nu  havde  Frk.  Bang  staaet 
saaledes  foran  ham,  at  hun  hindrede  ham  i  at  se,  hvem 
der  kom  ind  ad  Døren,  ellers  var  han  sikkert  løben  sin 
Vej.  Han  blev  ikke  stort  bedre  tilmode  ved  Carlas 
Tilsynekomst,  end  f.  Ex.  Don  Juan  blev,  da  den  afdøde, 
forstenede  Kommandant  meldte  sig  til  Gjæst  hos 
ham.  Vel  bar  den  kjække  Yngling  sig  ikke  ad  som 
Leporello  i  den  omtalte  Scene  og  krøb  under  Bordet 
—  maaske  af  den  gode  Grund,  at  der  intet  saadant 
fandtes  — ,  men  han  forsvandt  paa  en  nok  saa  opsigt- 
vækkende Maade,  thi  da  de  to  unge  Piger,  der  havde 
vexlet    et   ikke    synderlig    venskabeligt  Blik,    eftersom 

de  strax  instinktmæssig  følte,  at  de  vare  Rivalinder, 
hørte  et  Rabalder  fra  den  Plads,  hvor  Maag  havde 
staaet,  og  saae  derhen,  var  han  sporløst  forsvunden 
som  sunken  i  Jorden. 

Det  var  han  nu  paa  en  Maade  ogsaa.  Ved  Synet 
af  Carla  var  han  nemlig  tumlet  et  Par  Skridt  tilbage, 
hvad  man  nok  ikke  alene  gjør  paa  Theatret,  men  ogsaa 
i  det  virkelige  Liv.  naar  man  seer  et  Gespenst.  Nu 
var  Tribunen  snedig  nok  fjernet  omtrent  en  Alen  fra 
Bagvæggen  i  den  Nische,  hvori  den  stod,  og  følgelig- 
var  der  et  gabende  Svælg,  parat  til  at  opsluge  Alt. 
hvad  der  uforvarende  kom  i  dets  Nærhed.  Hvorfor 
dette  var  saa,  vidste  Ingen,  muligvis  kom  det  af,  at 
Tribunen  af  Fornærmelse  over  undertiden  at  blive 
fjærnet  havde  pustet  sig  op  og  krasbørstig  nægtede  at 
lade  sig  skubbe  helt  ind  til  Væggen.  Aarsagen  er  nu 
imidlertid  ligegyldig.  Hovedsagen  er,  at  det  var  saa, 
og  da  som  Regel  kun  de  Flaarupper  Stadsmusikanter 
færdedes  deroppe,  og  disse  foruden  at  føre  et  meget 
stillesiddende  Liv  kj endte  denne  Faldgrube,  saa  gjorde 
det  under  almindelige  Forhold  heller  Ligenting,  skjønt 
den  kunde  være  generende  nok  sent  ud  paa  Aftenen, 
naar  en  eller  anden  af  d'Hrr.  Musici  havde  blæst  for 
meget  paa  Glastrompet. 

For  Maag,  der  ikke  havde  Anelse  om  denne  lille 
Fiffighed,  resulterede  derimod,  da  han  tumlede  tilbage, 
at  han  paa  Randen  af  Svælget  gav  sig  til  at  daske 
med  Armene,  som  en  nj^født  Ælling  basker  med 
Vingerne  efter  sin  første  Dukkert,  hvorpaa  han  aflagde  en 
hovedkulds,    tummelumsk   Visit    i    Dybet    og    pludselig 

i^aae  sig  liggende  paa  Eyggeu  paa  Gulvet  hah  t  indo 
under  Tribunen,  hvor  han  dog  ikke  kunde  klage  over 
Belysningen,  aldenstund  Omgivelserne  med  Eet  for 
hans  Blik  illumineredes  med  flere  hundrede  kulørte 
Stjerner  og  Flammer,  som  var  der  det  yndeligste 
Vauxhall  dernede.  Skjønt  Manufakturhandleren  paa 
ingen  Maade  kande  karakteriseres  som  hørende  til  det 
tunge  Kavalleri,  gik  dette  Fald  dog  ikke  af  uden 
Rabalder,  og  det  var  det,  der  vakte  de  to  unge  Pigers 
Opmærksomhed.  Ihvorvel  de  vare  bittre  Rivalinder, 
viste  der  sig  dog  den  skjønneste  Enighed  mellem  dem 
om  at  stille  det  Spørgsmaal  til  hinanden:  „Men  Gud, 
hvor  blev  han  af?" 

„Er  det  mig,  De  mener?  Jeg  ligger  her!"  svarede 
fra  Faldgruben  Maag,  der  begyndte  at  komme  lidt  til 
sig  selv,  efterhaanden  som  Vauxhall'et  slukkedes, 
medens  han  iøvrigt,  som  han  laa  dernede,  saa  saare 
hdt  kunde  siges  at  tilfredsstille  Fordringen  om  at  være 
paa  Højde  med  sin  Tid. 

„Har  De  slaaet  Dem^"  spurgte  Frk.  Bang  del- 
tagende. 

„Har  De  brækket  en  Arm  eller  et  Ben?"  spurgte 
Carla,  der  ikke  vilde  staa  tilbage  for  hende. 

„Nej,  det  troer  jeg  Gudskelov  ikke!"  svarede  Maag 
og  beviste  strax  sine  Lemmers  Kvikhed  ved  stadig 
liggende  paa  Ryggen  at  sprælle  ud  med  Arme  og  Ben 
som  en  Artist,  der  spiller  med  Globus. 

„Men  saa  rejs  Dem  op,  Menneske!"  bød  Carla 
ham.  „Kom  her,  tag  min  Haand,  saa  skal  jeg  hale 
Dem  op!" 

Maag  rejste  sig  og  rakte  Haanden  op,  og  Carla 
lialede  ham  op  paa  Tribuneu  med  saa  ki'aftigt  et  Tag, 
at  han  nær  havde  gjort  et,  ikke  paa  Programmet 
staaeude  Luftspring  ud  i  Salen  over  Rækværket. 

„Hvordan  kunde  De  dog  dumpe  derned?"  spurgte 
Carla  ham  med  en  bebrejdende  Stemme,  som  irettesatte 
hun  ham  for  en  saadan  Udskejelse. 

„Jeg  vidste  naturligvis  ikke  af,  at  der  var  noget 
Hul,  og  da  De  kom  saa  pludselig,  blev  jeg  saa  for- 
færdet .  .  .  saa  forfærdelig  overrasket,  vilde  jeg  sige  .  .  . 
af  Glæde,  mener  jeg!  Jeg  vidste  jo  ikke  af,  at  De 
skulde  dandse  med." 

„Jo,  Fru  Wonge  fortalte  mig  forleden,  at  hendes 
Datter  var  med.  og  saa  mente  jeg  ogsaa,  det  kunde 
være  Sjov  at  probere." 

„Naa  jo  ...  ja,  naturligvis!  Det  bliver  nok  Sjov. 
det  begynder  saa  godt!  .  .  .  Hør,  jeg  er  vist  rædsomt 
tilsmudsket  paa  Ryggen?  Jeg  maa  ned  at  se  at  faa 
mit  Tøj  børstet,"  sagde  Maag  i  Haab  om  paa  denne 
Maade  at  kunne  echappere. 

„Jamen  først  maa  jeg  tale  et  Ord  med  Dem  .  .  . 
helst  uder  fire  Øjne.  hvis  det  er  muligt!"  bad  Carla 
og  vendte  med  største  Ugenerthed  Kartofielnæsen  om 
i  Retning  af  Frk.  Bang. 

Denne,  der  indsaa,  at  han  idetmindste  foreløbig 
var  slaaet  af  Marken,  drejede  sig  om  paa  Hælen  og 
listede  ned  paa  Gulvet,  hvor  hun  strax  blev  modtagen 
af  endel  af  sine  Veninder,  der  nysgjerrig  forhørte  sig 
om,  hvorledes  det  var  gaaet  til  med  Maag,  medens  de 
mere    ondartede   af  dem    lidt    længere    borte    hoverede 

over,  at  Valborg  Bang  havde  trukket  det  korteste 
Straa  i  Kampen  om  Byens  Løve  og  havde  maattet 
overlade  ham  til  Kjøbenhavnerinden,  hvem  de  desaarsag 
næsten  tilgav  den  Frækhed  at  have  søgt  op  j)aa  Tribunen 
til  ham. 

„Jeg  er  til  Tjeneste,  Frøken,  men  jeg  turde  maaske 
bede  Dem  skynde  Dem  lidt,  jeg  maa  dog  ned  og  faa 
soigneret  mig  lidt,  inden  Dandsen  effektueres,"  bad  Maag, 
saasnart  den  distancerede  Prætendentinde  til  Bal- 
dronningepladsen  ved  hans  Side  havde  fjærnet  sig. 

„Det  var  netop  Dandsen,  jeg  vilde  tale  med  Dem 
om,"  begyndte  Carla  ilfærdig.  „De  maa  gjøre  mig  en 
Tjeneste,  De  maa  være  min  Herre!  De  kan  ikke  sige 
Nej,  naar  jeg  beder  Dem  derom.  Ikke  sandt,  De  vil 
nok?" 

„Jeg?"  udbrød  Kjøbmanden  med  en  saa  skræk- 
slagen Eædsel,  at  Stemmen  slog  Klik  for  ham,  og  det 
nærmest  lød,  som  forsøgte  han  sig  i  en  lustig  Jodlen. 
Han  vilde  sikkert,  hvis  han  havde  kjendt  Noget  til 
Scylla  og  Charybdis,  have  draget  en  Parallel  mellem 
sig  og  en  antik  Sømand,  der  tumledes  om  paa  disse 
ulykkebringende  Vande,  men  da  hans  geografiske  Kund- 
skaber ikke  strakte  saa  vidt,  indskrænkede  han  sig  til  at 
fortryde,  at  han  ikke  havde  engageret  den  skikkelige 
Frk.  Bang,  thi  han,  den  uovervindelige  Proviudsløve, 
folte  sig  allerede  Carla  Melsings  Villie  undergiven  lige- 
som en  pænt  og  artig  dresseret  Cirkusløve,  der  lystrer 
ethvert  af  Dyretæmmerskens  Vink. 

Skjønt  Maags  gruopfyldte  Udraab  af  første  Persons 
Pronomen  just  ikke   kunde  kaldes  videre  opmuntrende. 

fortsatte  lians  Dyretæmmerske  dog  ret  uforknyt:  „De 
er  den  eneste  Herre,  jeg  kjender  her,  alle  de  Andre  er 
jo  nogle  rædsomme  Stabejser,  de  seer  ud,  som  de  lige 
var  bleven  trukken  op  af  nogle  af  deres  egne  Conserves- 
daaser  derhjemme  fra  Butikkerne.  Man  skulde  ikke 
tro,  at  saadan  en  Spire  engang  i  Tiden  kunde  blive 
til  en  dygtig  og  intelligent  Kjøbmand,  som  De  for 
Exempel  er." 

„Aa — aa,  nu  smigrer  De,  Frøken!"  svarede  Maag 
med  stærkt  smørret  Stemme  og  regalerede  sig  med  et 
Par  velbehagelige,  smeldende  Tandknips.  Men  for- 
øvrigt er  jeg  da  ikke  den  Eneste,  De  kjender,  Hr. 
BrockhofiP  kommer  her  ogsaa." 

„Det  veed  jeg  nok,  men  jeg  veed  ogsaa,  at  han 
har  engageret  Frøken  Wonge.  Jeg  traf  dem  netop 
før,  da  jeg  kom,  ude  i  Garderoben." 

Det  skyldtes  kun  et  rent  Tilfælde,  at  Maag  ikke 
for  anden  Gang  forsvandt  i  Dybet,  saa  overvældet  blev 
han  ved  denne  Efterretning,  som  med  eet  Slag  om- 
styrtede alle  hans  Luftkasteller.  Han  skulde  blot  have 
anet.  at  Intet  i  saa  Henseende  er  saa  farligt  som  et 
saadant  Kursus,  fordi  man  beholder  den  Dame,  man 
ved  den  første  Time  har  valgt  sig,  saa  vilde  han 
ganske  sikkert  atter  være  dumpet  ned,  men  han  var 
nu  ikke  saa  godt  inde  i  disse  Forhold  som  Reinhard. 
Et  Øjeblik  stod  den  sølle  Kræmmer  aldeles  raadvild, 
men  saa  fik  han  en  af  sine  sædvanlige  gode  Ideer. 
Vilde  Agathe  ikke,  spurgte  han  sig  selv,  blive  rasende 
jaloux,  naar  hun  saae  ham  gjøre  styrtende  Kur  tilFrk. 
Melsing?  —  Det  vilde  hun  uundgaaeligt !    ''Det  var  ham 

selv,  der  besvarede  det  fremsatte  Spørgsmaal.)  —  Her 
var  Intet  at  betænke  sig  paa,  det  var  eudogsaa  en 
ypperlig  Dessin,  unge  Pigers  Kjærlighed  voxede  stedse 
dobbelt  stærkt  i  Jalusiens  Drivlius.  —  Og  med  For- 
tvivlelsens Mod  engagerede  han  saa  uopholdelig  Carla 
under  mange  kandiserede  Talemaader  om,  hvor  smigret 
han  følte  sig  over,  at  hun  havde  henvendt  sig  til  ham. 

Medens  dette  foregik  paa  Tribunen,  vare  Agathe  og 
Reinhard  traadte  ind  i  Salen,  hvor  de  holdt  sig  nede  i 
den  modsatte  Ende,  der  stod  helt  menneskeforladt, 
efterdi  Alle  vare  strømmede  op  til  Ulykkesstedet  for 
at  faa  udførligere  Eeferater  om  Katastrofen,  hvilke  der 
da  ogsaa  var  Folk  nok  viUige  til  at  afgive  i  den  ny- 
modens, mere  fantasifulde  end  egentlig  virkelighedstro 
Reporterstil.  Som  Carla  havde  sagt,  vare  de  trufne 
sammen  ude  i  Garderoben,  hvad  der  var  gaaet  til  paa 
den  ikke  overnaturlige  Maade,  at  Reinhard  havde  staaet 
i  Hotellets  Port,  til  han  saae  Agathe  gaa  op,  og  saa 
var  han  fulgt  efter. 

„Er  De  Yreå  paa  mig,  fordi  jeg  ude  i  Garderoben 
sagde,  at  jeg  havde  engageret  Dem?"  hviskede  Reinhard 
til  Agathe,  saasnart  han  havde  lukket  Indgangsdøren 
efter  dem.  Han  vidste  godt,  at  hun  ikke  var  vred, 
men  han  havde  ikke  havt  Noget  imod,  om  hun  havde 
været  det,  —  forstaaer  sig,  ikke  for  meget,  bare  til  Hus- 
behov, saadan  lidt  Surmuleri  med  den  afsluttende,  søde 
Fors  oningss  c  ene . 

„Vred?"  svarede  Agathe  midtvejs  mellem  Spot  og 
Indolence.    „Jeg  er  kun  forbavset  over  Deres  Ugenert- 

hed.  Hvor  kunde  det  dog  falde  Dem  iud  at  sige  det, 
der  var  jo  ikke  et  sandt  Ord  deri?" 

„Jo,  jeg  skal  sige  Dem,  jeg  fik  saadan  en  Hjerte- 
angst for,  at  Frøken  Melsing  skulde  engagere  mig. 
Man  er  aldrig  sikker  paa,  hvad  den  Art,  i  Frihed 
dresserede  Damer  kan  finde  paa." 

„Gud,  hvor  Herrerne  dog  altid  er  blinde  i  den 
Slags  Sager,  de  ere  værre  end  Muldvarpe!  Er  det  dog 
ikke  gaaet  op  for  Dem,  at  det  ene  og  alene  er  for 
Maags  Skyld,  at  hun  moder  her?" 

„Aa  jo,  saa  meget  har  jeg  dog  nok  forstaaet  .  .  . 
menne  .  .  .  det  kunde  jo  være,  hun  havde  Brug  for 
mig  som  Skjærmbrædt,  det  er  Noget,  Damerne  saa  tidt 
anvender." 

„Hvilket?     Dem  som  Skjærmbrædt?" 

„Nej,  ikke  mig  med  Streg  under!  Jeg  har  Gud- 
skelov kun  een  Gang  været  brugt  som  saadan  et 
Stykke  Bohave,  det  var  i  mine  ganske  unge  Studenter- 
dage, da  min  Halvkusine  vilde  forloves  med  denMarine- 
lieutenant,  der  ogsaa  senere  blev  hendes  Mand,  men  i 
den  Alder  er  man  ogsaa  i  særlig  Grad  brugbar  som 
Skjærmbrædt,  jeg  dækkede  storartet,  jeg  troer  nok,  den 
rigtige  Forlovelse  foregik  lige  bag  min  Ryg!  .  .  . 
Men  jeg  er  forresten  glad  over,  at  De  ikke  er  vred 
paa  mig?" 

,.Ja,  hvor  veed  De  i  Grunden  det  fra?" 

„Men  det  sagde  De  jo  selv  for  et  Øjeblik  siden! 
Og  desuden,  hvorfor  protesterede  De  ikke  ude  i  Garde- 
roben, hvorfor  sagde  De  ikke,  det  ikke  var  sandt?" 

„Fordi  at  ...  fordi  a-at  .  .  .  fordi  jeg  blev  saa 
overrasket,  at  jeg  slet  ikke  vidste,  hvad  jeg  skulde 
sige." 

„Aa,  De  kunde  jo  have  sagt,  at  De  var  engageret 
af  Maag;  De  veed,  at  lian  hellere  end  gjerne  havde 
slaaet  til,  det  er  jo  ene  og  alene  for  Deres  Skyld,  at 
han  møder  her," 

„Jamen  det  .  .  .  det  nænnede  jeg  ikke  af  Hensyn 
til  Frøken  Melsing." 

„Næ,  Frøken  Wonge ,  saa  dum  er  jeg  ikke,  at 
De  faaer  mig  til  at  løbe  med  den  Forklaring." 

„Naar  De  bliver  ved  at  drille  mig,  saa  forlader 
jeg  strax  paa  Stedet  dette  tossede  Kursus!" 

„Nu  er  De  vred.  Frøken!  Jamen  jeg  mente  det 
jo  slet  ikke  saadan,   det  var  jo  ikke  Andet  end  Spøg." 

Den  Konflikt,  Reinhard  for  lidt  siden  havde  ønsket 
sig,  var  nu  indtraadt,  men  istedetfor  at  glædes  derover, 
følte  han  sig  kun  for  Alvor  ulykkelig,  han  beskyldte 
sig  selv  for  at  være  den  nedrigste,  mest  topmaalte 
Skurk  af  et  Mandfolk,  som  kunde  finde  paa  at  drille 
et  saa  sødt  Væsen  som  Agathe,  og  da  hun  krænket 
gik  fra  ham  hen  til  de  Andre,  stod  han  sønderknust 
tilbage,  fuldt  og  fast  overbevist  om,  at  det  aldrig 
—  aldiig!  —  vilde  blive  godt  igjen. 

Til  alt  Held  fik  den  brødebetyngede  Yngling 
imidlertid  ikke  ret  længe  Lov  til  at  være  Byttet  for 
denne  dræbende  Fortvivlelse,  thi  et  Øjeblik  efter  stillede 
Fru  Kuhlmann  sig  op  midt  paa  Gulvet,  klappede  i 
Hænderne,  saaledes  som  en  Theaterregissør  gjør,  naar 
Scenen  skal  være  klar  til,  at  Tæppet  kan  gaa,  og  holdt 

en  særdeles  velklingende  speech  om.  hvor  fortræffelig 
Deltagerne  og  hun  skulde  faa  det  sammen  i  disse 
Mødetimer.  Hun  endte  med  at  bekjendtgjøre,  at  hun 
først  vilde  tage  fat  paa  „Le.?  laticiers""^  og  anmodede  i 
dette  Øjemed  de  meget  ærede  Herrer  og  Damer  om  at 
stille  sig  op  i  Kvadriller  paa  fire  Par.  Da  dette  viste 
sig  at  være  et  højst  urimeligt  Forlangende  at  stille  til 
elleve  Par,  lagde  hun  med  nogle  overordentlig  malende 
Gestus  den  mest  levende  Balletforbavselse  for  Dagen 
og  fingerede  slet  ikke  at  have  tænkt  paa,  at  der  mang- 
lede et  Par,  medens  Sandheden  byder  at  tilstaa,  at 
hun  de  sidste  to  Dage  var  løben  om  fra  Hus  til  Hus 
i  hele  Flaarup  By  med  Forstæder  for  at  opdrive  en 
Herre  og  en  Dame,  som  vare  ^iUige  til  at  tage  en 
Aktie  med. 

Naturligvis  vakte  denne  Ufuldtallighed  adskillig 
Forstyrrelse  og  Misfornøjelse  hos  Interessenterne, 
medens  Fru  Kuhlmann  hoppede  om  paa  sine  Udværts, 
i  sin  Forlegenhed  suttende  paa  en  stærkt  sammen- 
rimpet  Pegefinger  af  et  Par  ældre,  afskaldede  Handsker, 
og  arrangerede  om  paa  de  tre  Kvadriller,  som  man  ved 
en  Skakopgave  flj^tter  om  paa  Brikkerne  for  at  faa  det 
til  at  passe,  uden  at  det  dog  Ij^kkedes  hende  at  løse 
den  Opgave  at  faa  tolv  Par  ud  af  de  elleve.  Situa- 
tionen begyndte  at  blive  mindre  behagehg,  thi,  som 
naturligt  var,  vilde  Ingen  være  i  den  d  efekte  Kvadrille, 
der  trods  de  tilstedeværende  tre  Pars  tolv  Ben  dog 
saa  at  sige  havde  noget  Enbenet  ved  sig.  Uroen 
voxede  efterhaanden  op  til  en  temmelig  lydelig  Knurren, 
Ingen  vilde   narres,    man    vilde   Allesammen   have   Uge 

Meget  for  sine  Penge,  og  Fruen  maatte  værs'god  skaffe 
et  Par  til,  hvis  der  skulde  blive  Noget  af  det  Hele. 
Den  arme  Kursusforstanderinde  blev  i  sin  Kvide  saa 
fortvivlet,  at  hun  et  Øjeblik  tænkte  paa  i  egen  høje 
Person  og  med  sin  kjære  Amelie  som  Kavaller  at  er- 
statte det  Manglende;  men  det  var  jo  ogsaa  galt,  hvor 
skulde  de  saa  faa  Musik  fra?  Det  gik  dog  ikke  an 
at  bj'de  Deltagerne  at  daudse  til  en  Kuhlmannsk  Duet 
af  Lanciers :     „Tralalala  - lala — lal a  —  a !" 

I  sin  Forfjamskelse  vidste  hun  ikke  bedre  at  gjøre 
end  at  paabyde  Datteren  at  spille  nogle  almindehge 
Dandse,  som  Deltagerne  kunde  dandse  efter,  imedens  hun 
gik  ned  og  skaffede  et  dandsende  Par.  Hvor  hun 
vilde  gaa  ned  og  skaffe  dette  fra,  var  samtlige  Tilstede- 
værende en  Gaade,  men  hun  svævede  gratiøst,  omend 
maaske  nok  noget  alderstegent  ud  af  Døren,  og  Datteren 
begyndte  at  hamre  løs  paa  en  ældre  Marschalls  Ud- 
gave af  et  Klaver,  der  nærmest  var  at  ligne  ved  en 
udskregen  Sangerinde,  idet  det  var  klart,  at  dets  Toner 
saavel  i  Kvalitet  som  i  Kvantitet  havde  kjendt  bedre 
Dage. 

Medens  Dandsen  gik  lystig  i  den  store  Sal  deroppe, 
slog  Fru  Kuhlmann  i  den  mest  spændende  Hjerte- 
kvababbelse nogle  hastige  Pirouetter  nedad  Trappe- 
trinene. I  Forstuen  løb  hun  paa  den  raske  Trine  med 
det  opskrabede  Haar,  og  i  sin  Tummelumskhed  spurgte 
Fruen  hende:    „Hor  bedste  Jomfru,  kan  De  Lanciers?" 

„Om  jeg  kan  hvad?  Langsje?  Hvad  er  det  for 
Noget,  er  det  maaske  det  Samme  som  Melange?" 
spui'gte  Trine  den  Rapmundede. 

Uden  at  værdige  en  saadan  ubegribelig  Uvidenhed 
et  Svar  stormede  Fruen  videre,  medens  Pigen  drejede 
ud  i  Porten,  r^^stende  medlidende  paa  Hovedet  af  denne 
Dandselærerinde,  som  Gudbevares  var  meget  skikkelig 
og  let  at  betjene,  men  rigtignok  havde  utilladelig  med 
Pærevælling  paa  Taganlæget,  —  det  var  nu  det  nyeste 
Slagord,  hun  kjendte;  i  Flaarup  var  man  nemlig 
stedse  et  Par  Sæsoner  bagefter  med  de  kjøbenhavnske 
Talemaader. 

Fru  Kuhlraann  rev  Døren  til  Skjænkestuen  op  med 
et  Ryk  saa  voldsomt,  at  det  helt  tog  Vejret  fra  gamle 
Klovborg,  der  stod  ved  et  af  Vinduerne  og  holdt  en 
halv  Portvinsflaske  op  mod  Lyset  for  at  see,  om  de 
gode  Gjæster,  som  havde  forfrisket  sig  med  Indholdet 
af  Flasken,  ikke  skulde  have  glemt  en  lille  Slat,  som 
han  kunde  holde  Privatgilde  paa. 

„Hov!  hvad  er  der  ved  det?"  raabte  han  noget 
arrig,  da  han  saae,  hvem  det  var.  Han  kunde  nemlig 
ikke  lide  Dandselærerinden,  fordi  han  fandt  den  Akkord, 
som  Wonge  havde  sluttet  med  hende,  altfor  ufordelagtig 
og  overhovedet  af  en  saadan  Beskaffenhed,  at  han  var 
overbevist  om,  at  salig  Hyllested  havde  Ulejlighed  med 
at  vende  sig  i  sin  Grav. 

Fruen  var  for  optagen  af  sin  Expedition  til  at 
lægge  Mærke  til  Klovborgs  uhøflige  Tone,  og  det  var 
ikke  af  Indignation,  at  hun  maalte  ham  fra  Isse  til 
Fod,  hun  spekulerede  nemhg  paa  intet  Mindre  end, 
om  den  gamle  Graaskjæg  endnu  skulde  være  rask  og 
rørig  nok  til  at  afgive  Stof  til  en  Balkavaller.  Uvil- 
kaarlig  saae  hun  ned  ad  hans  sexogtredsindstyveaarige 

Ben,  hau  lod  det  passere,  at  Dj^rlægen  var  saa  hjul- 
benet som  en  Krumpasser,  men  da  hun  fik  Øje  paa, 
at  hans  baade  langskaftede  og  bredbladede  Fødder 
midlertidig  havde  taget  Ophold  i  et  Par  omfangsrige, 
franske  Træsko,  begrundet  paa,  at  han  undtagelsesvis 
havde  været  i  Praxis  paa  en  Gaard  i  Byens  Nærhed, 
og  Vejene  efter  halvandet  Døgns  Regnvejr  befandt  sig 
i  en  saa  opblødt  Tilstand  som  altfor  lind  Vandgrød, 
opgav  hun  strax  enhver  Tanke  om  at  byde  ham 
Engagement  som  Dandser,  eftersom  hun  ikke  havde 
Træskodands  paa  sit  Program,  og  foer  ind  til  Wonge. 
hvis  Stemme  lod  ud  fra  Bagstuen. 

Ved  Bordet  derinde  sad  Wonge,  medens  hans 
Kone  stod  ved  Siden  af  ham  med  den  ene  Haand 
støttet  paa  hans  brede  Ryg  og  den  anden  paa  Bordet. 
Hun  bojede  sit  Hovede  frem  over  hans  Skulder,  thi  de 
studerede  Begge  ivrig  i  en  foran  dem  hggende  Bog. 
Efter  deres  anstrengte  Miner  og  dybsindige  Pande- 
rynkninger at  dømme,  skulde  man  have  formodet,  det 
idetmindste  var  et  nyt  Ibsensk  Drama,  en  Hannoversk 
Kunstkritik  eller  et  lignende  gaadefuldt  og  aands- 
anstrengende  Værk,  og  saa  var  det  ikke  Andet  end 
Hotellets  Kontrabog  med  dets  Leverandør  af  Kolonial- 
varer. Ægteparret  var  et  Bytte  for  den  ikke  ukj endte 
Følelse,  der  saa  hyppig  bemestrer  sig  Folk  under 
Studeringen  af  et  sligt  „Opgjor" :  de  kunde  ikke,  om 
det  saa  gjaldt  aldrig  det,  faa  i  deres  Hoveder,  at  de 
havde  brugt  saa  utrohg Meget,  de  ødslede  dog  ikke!  . . . 
selvfølgelig  gik  der  Meget  med  i  saadan  et  stort  Hus, 
men  alligevel!  dette  her  var  jo  fast  utænkeligt!    ...  de 


192 

tvivlede  intet  Øjeblik  om,  at  de  havde  faaet  Alt  det, 
de  stod  skrevne  for,  men  der  var  jo  dog  en  Mulighed 
for,  at  Kjøbmanden  havde  taget  Fejl  og  var  kommen 
til  at  notere  dem  for  Noget,  de  slet  ikke  havde  faaet; 
naar  Butikken  stod  fuld  af  Folk,  der  Alle  skulde  expe- 
deres,  kunde  Sligt  jo  passere!  Naa,  i  alle  Tilfælde 
skulde  Manden  jo  have  sine  Penge,  den  Ting  var  der 
ikke  Noget  at  gjøre  ved.  men  var  der  Penge  nok 
i  Kassen,  —  et  ægteskabeligt  Fællessuk  sluttede  Reflek- 
tionerne. 

Paa  Grund  af  disses  lidet  lystelige  Beskaffenhed 
er  det  forklarligt,  at  Fru  Kuhlmanns  Afbrj^delse  slet 
ikke  var  Wonges  ukjærkommen.  Noget  forundrede 
blev  de  vel,  og  det  drev  Wonge  til  at  spørge: 
„Hvordan  kan  De  komme  her?  Det  kan  jeg  ikke  vide! 
Jeg  mente,  De  var  ved  at  sætte  Balletten  i  Gang  oppe 
ovenpaa?" 

„Ja,  det  var  jeg  ogsaa,"  svarede  Fruen,  medens 
hun  lagde  Hovedet  paa  Siden  og  stivede  det  af  med 
den  højre  Haands  Fingerspidser,  som  var  det  ved  at 
trille  af  hende,  „men  tænk  Dem  en  Malheur,  er  det  ikke 
horribelt,  jeg  mangler  et  Pari" 

„Et  Par?  .  .  .  Handsker  eller  Støvler?"  spurgte 
Wonge  og  mente  dermed  at  have  udtømt  hele  For- 
raadet  af  de  til  en  Daads  hørende  Nødvendigheds- 
artikler. 

„Oh  nej,  et  Par  til  at  gjøre  Kvadrillen  kongplet," 
forklarede  Fruen. 

„Naa — aa!"  sagde  Wonge  med  en  forstaaende 
Trækken  paa  aa'et,    skjønt    han    endnu    ikke   var  mere 

med  end,  at  han  ikke  vidste,  om,  „Kvadrille"  var 
Noget  til  at  have  paa  Fødderne  eller  maaske  Noget  til 
at  spise  mellem  Dandsene. 

„Et  Par  til  at  dandse,  en  Herre  og  eri  Dame," 
forklarede  Lærerinden,  halvt  indigneret  over  hans 
Mangel  paa  Begreb,  og  tilføjede  saa  efter  en  Pause, 
som  hun  udfyldte  med  alskens  forlegne  og  affekterede 
Dikkedarer  med  Hænderne:  „Jeg  har  en  indstændig 
Bøn  til  Dem,  som  jeg  ikke  vilde  have  vovet  at  komme 
frem  med,  hvis  ikke  baade  De  og  Deres  Kone  havde 
været  saa  uendelig  gode  imod  os  og  hjulpet  os  i  vor 
Forlegenhed.  Vil  De  og  Deres  Kone  ikke  dandse  med 
deroppe  iaften?" 

Om  hun  saa  havde  foreslaaet  ham  at  gjøre  en 
Fodtur  til  Spitzbergen  eller  en  Bicykletur  til  Bess- 
arabien,  kunde  Wonge  ikke  være  bleven  mere  altereret. 
Det  var  Alt  det,  at  han  kunde  presse  et  „Nej,  saa 
Pinedød,  om  a  vil!"  ud  af  sig  med  en  Afsky,  der  kom 
fra  hans  inderste  Sjæl. 

„Aa,  det  er  ikke  Noget,  som  anstrenger  videre. 
Der  er  ikke  Tale  om  Galoppade  eller  deslige  fatiguerende 
Dandse." 

„Dog  ikke?  Det  var  rart!  Nej,  selv  om  det  saa 
var  den  langsomste  Begravelsesvals,  faaer  De  ikke  mig 
med!  Alt  Andet  kan  De  bede  mig  om,  men  springe 
om  som  en  Hundestejl,  nej!"  dundrede  den  trivelige 
Hotelvært  løs  og  bekræftede  sin  Vægring  med  et  saa 
vældigt  Slao;  i  Bordet,  at  Fru  Kuhlmann  var  nær  ved 
at  spjætte    op    med    sine  Ben  i  Luften    og    plante    sig 

selv  paa  sin  Tournure  i  en  mere  grundfæstet,  end 
egentlig  yndefuld  Attitude  paa  Gulvets  Planker. 

Hun  kom  sig  imidlertid  hurtig  af  sin  Forskrækkelse 
og  klynkede:  „Hvad  skal  jeg  Arme  gribe  til?  Jeg 
risikerer  jo,  at  hele  mit  Kursus  gaaer  i  Skuttermutter!" 
—  Hun  yndede,  naar  hun  brugte  et  saadant  simplere 
Ord,  at  bibringe  det  et  lidt  udenlandsk  Tilsnit,  det 
ligesom  undskyldte  det  Platte  deri,  mente  hun. 

Mad,  Wonge  modstod  ikke  det  opgivende,  man 
kunde  fristes  til  at  sige  næringssorgfyldte  Blik.  hvor- 
med den  i  Bekneb  værende  Kursusforstanderinde  led- 
sagede sine  bekymrede  Udtalelser,  og  godlidende  som 
hun  var,  sagde  hun  lempelig  til  sin  Mand:  „Hør 
Fatter,  den  bitte  Tjeneste  kunde  vi  da  sagtens  gjøre 
Fru  Kuhlmann,  efter  hvad  mig  tykkes.  Vi  behøver 
jo  ikke  at  dandse  hele  Tiden,  det  kan  da  aldrig  være 
saa  farligt!" 

„Oh  nej,  aldeles  ikke,  man  kan  snarere  benævne 
det  Promenade  end  Dands,"  faldt  Fruen  hurtig  ind, 
medens  Haabet  atter  tændte  Glædesblink  i  hendes 
Øjne,  saa  det  varmede  Mad.  Wonge  helt  ned  i  hendes 
brave  Hjerte. 

„Naa,  saa  Du  vil  op  at  dandse,  Mutter,  Du  vil 
give  Madam  Lettilbens  til  Springforbi?"  lo  Wonge, 
omend  lidt  skadefro,  saa  dog  med  en  Aplomb,  saa 
Stolen  skvulpede  under  ham  og  bragede  og  knagede 
som  et  Skib  i  svær  Søgang.  „Jamen  Du  faaer  tøve 
en  Kjende,  til  jeg  faaer  sat  et  Par  regederlige  Stiver 
under  Loftet  hernede,  og  saa  maa  Du  give  Klovborg 
og  mig  Stunder  til  at   asserere    vores  Liv,    for    vi    for- 

vinder  s'gu  ikke  den  Skalle,  naar  Du  dumper  ig;]ennem 
ned  i  Hovedet  paa  os." 

,,Aa  Gud,  Fruen  er  jo  slet  ikke  saa  korpulent!" 
udbrød  Fru  Kuhlmanu,  der  betoges  af  en  lieftig  Sjæle- 
angst for  at  miste  sin  trivelige  Baldame.  „Jeg  har 
liavt  meget  fyldigere  Elever  end  Fruen.  Jeg  husker 
saaledes  engang  i  Aalborg,  jeg  havde  en  Sadelmagers 
Kone,  hun  vejede  magelig  sine  halvtrediehundrede 
Pund,  og  alligevel  dandsede  hun  saa  let  som  en  Fjer." 

.,Det  var  Skade,  Sadelmageren  ikke  kunde  bruge 
nogle  af  de  sexten  Lispund  Fjer  til  at  stoppe  i  sine 
Madratser,  saa  kunde  han  da  have  tjent  Noget  ved 
det,"  henkastede  Wonge  tørt. 

„Bryd  Dem  ikke  om,  hvad  den  Fedekalv  siger!" 
sagde  Værtinden,  saa  vred  paa  sin  Wonge,  som  hun 
kunde  blive.  „Det  er  af  den  bare  Dovenskab,  han 
taler  saa,  han  gider  ikke,  eller  jeg  troer  snarest,  han 
slet  ikke  kan  dandse  mere!  .  .  .  Naa  ja,  jeg  gaaer  op 
med  Dem,  jeg  skal  bare  ind  at  have  Forklædet  af  og 
en  anden  Kappe  paa." 

Medens  Mad.  Wonge  var  borte,  spankulerede  Fru 
Kuhlmann  op  og  ned  ad  Gulvet  og  var  ved  at  spekulere 
sig  Hjernen  ud  af  Hovedet  over  at  tænke  paa,  hvorfra 
hun  skulde  skaffe  en  nogenlunde  passende  Kavaller  til 
sin  nj^s  erhvervede  Elev.  Under  sin  Gang  kom  hun 
til  at  kaste  Øjet  ind  ad  den  halvt  aabenstaaende  Dør 
til  Skjænkestuen  og  havde  strax  det  Held  at  opdage, 
hvad  hun  søgte,  i  Bull,  der  alene  var  kommen  drivende 
derind  og  for  at  fordrive  Tiden  havde  givet  sig  til  at 
spille    Billard    med    sig    selv,    idet    han    med    sin    ikke 

ringe  Opfindsomhed  strax  lavede  et  nyt  Spil,  hvor  det 
gjaldt  om  at  undgaa  de  mange  Huller,  der  var  i  Klædet 
paa  det  gamle  Billard,  saadan  en  ny  Udgave  af  det 
bekjendte  „So  i  Hul".  Fruen  blev  himmelglad  over 
sit  upaaregnelige  Held,  vuggende  og  vrikkende  i  sine 
Hofter,  som  var  Overkroppen  en  gjenstridig  Prop, 
hun  ikke  kunde  faa  op  af  Underkroppen,  valsede  hun 
med  sit  honnigsødeste  Smil  ind  i  Skjænkestuen.  smøgede 
med  skjønt  afrundede  Sidebøjninger  rundt  om  Billardets 
skarpe  Hjørner  og  gjorde  en  særdeles  effektfuld  Entré 
ved  at  nærme  sig  Bull  med  udbredte  Arme. 

Tandlægen  havde  med  Studsen  seet  paa  Konens 
besynderlige  Opførsel,  gjættende  paa,  hun  vilde  give 
en  seriøs  Solo  fra  en  Værtshusscene  i  en  eller  anden 
Ballet  tilbedste,  men  alt  som  hun  nærmede  sig  ham 
uden  at  tage  fat  paa  noget  koreografisk  Divertissement, 
ændrede  han  sin  Opfattelse  hen  til,  at  hun  simpelthen 
vilde  paaføre  ham  en  Omfavnelse,  ihvorvel  han  var 
ude  af  Stand  til  at  forklare  sig  Motiveringen  af  en 
saadan.  Med  den  ham  egne  Sindsligevægt  stillede  han 
sig  imidlertid  til  Disposition,  lagde  Queuen  fra  sig  paa 
Billardet  og  var  forberedt  paa  i  næste  Øjeblik  at  blive 
krystet  mod  Fruens  Barm,  der  forøvrigt  var  saa  flad- 
bundet, at  han  nærede  nogen  Frygt  for  at  støde  sig. 
Men  Omfavnelsen  udeblev,  og  han  maatte  nøjes  med 
et  almindeligt  Haandtryk,  idet  Fruen  efter  med  sin 
højre  Arm  at  have  beskrevet  den  længst  mulige  Bue 
i  Luften  lod  sin  Haand  dale  ned  i  hans  med  et  Idle, 
delikat  Kladsk  og  derpaa  rystede  denne  hans  Extremitet 
med    en    balletmæssig  Venlighed    og  Hjertelighed,    der 

ikke  stak  op  for  den,  hvormed  den  skjønne  Vandraølle- 
forpagterske  plejer  at  modtage  sin  Barndoms-  og 
Hjertensven,  den  brave  Møllersvend,  naar  han  med  Ud- 
mærkelsestegnet  paa  sit  Bryst  vender  hjem  efter  i 
trende  lange  Aar  at  have  tjent  i  Armeens  stolte  Rækker 
under  sit  Lands  elskede,  glorværdige  Banner. 

Hr.  BuU,  jeg  har  en  Anmodning  til  Dem,  som 
jeg  veed,  De  er  altfor  meget  Gentleman  til  at  afslaa 
en  Dame,"  tog  Fruen  fat. 

„Særdeles  smigrende,  De  netop  henvender  Dem  til 
mig,"  svarede  Tandlægen  i  samme  affable  Dur,  „men 
tør  jeg  for  at  forebygge  Misforstaaelser  forudskikke  den 
Bemærkning,  at  jeg  for  Øjeblikket  kun  ejer  fjorten 
Ører  i  Kontanter,  —  havde  jeg  femten,  vilde  jeg  ind- 
byde mig  selv  til  at  nyde  en  halv.  Bajer,  og  jeg  har 
Grund  til  at  antage,  at  Indbydelsen  vilde  blive  mod- 
tagen med  skjønsom  Tak." 

„Oh,  De  hjerteløse  Spasmager,  aldrig  kan  De  tage 
mig  an  senetix!  Det  er  slet  ikke  finansielle  Forhold, 
jeg  sigter  til.  Sagen  er  i  Korthed  den:  De  veed 
maaske,  at  jeg  iaften  starter  mit  Kursus  for  Voxne, 
men  nu  mangler  jeg  een  Kavaller,  og  saa  vilde  jeg 
bede  Dem  hjælpe  mig  ud  af  Kniben." 

„Saavidt  jeg  forstaaer,  vil  De  have  mig  til  at  op- 
træde som  aktiv  Deltager?  Undskyld,  men  det  er 
noget  af  det  Eneste,  jeg  ikke  kan  tjene  Dem  i.  Der 
er  Intet  paa  Guds  grønne  Jord,  jeg  hader  som  legemlig 
Anstrengelse,  —  det  skulde  da  være  aandelig." 

„De  kan  ikke  være  bekjendt  at  sige  Nej,  De,  en 
saa  intim  Ven  af  min  afdøde  Mand!" 

„Rør  ikke  ved  denne  Streng  i  mit  vennesæle  Bryst, 
Frue!  Jeg  kunde  være  gaaet  i  Ilden  for  Deres  Mand, 
jeg  kunde  gaa  i  en  Dobbeltild  for  hans  Enke,  men 
gaa  til  Dands  for  min  afdøde  Vens  overlevende  Enke 
—  nej!  Det  formaaer  jeg  ikke!  .  .  .  Min  Læge  har  for- 
budt mig  at  overanstrenge  mig.  Han  siger,  min 
Konstitution  kræver  Ro  og  Jevnhed  i  Tempoet  af 
mine  Bevægelser  og  Handlinger,  fremfor  Alt  ingen 
overilede  Skridt  —  og  dem  kan  man  ikke  godt  undgaa 
i  Dandsen  — ,  kortsagt,  jeg  skal  helst  gjøre  mig  Livet 
saa  mageligt  som  muligt,  og  jeg  er  ganske  af  hans 
Anskuelse,  jeg  kan  tydelig  mærke,  hvor  godt  jeg 
har  det,  naar  jeg  følger  hans  Raad  og  tager  det 
med  Ro." 

„Men  her  er  jo  slet  ikke  Tale  om  Anstrengelse, 
endsige  Overanstrengelse,  mit  Kursus  maa  nærmest 
betragtes  som  en  paa  een  Gang  let  og  lærerig  Ad- 
spredelse." 

„Ogsaa  det  har  Doktoren  forbudt  mig,  han  har 
udtrj'-kkelig  sagt,  at  jeg  ikke  maa  more  mig,  hvis 
jeg  ikke  vil  risikere,  at  min  medfødte  Hypokondri 
tager  til." 

„Det  havde  jeg  ikke  ventet  af  Dem,  Hr.  BuU!" 
snerrede  Fruen,  idet  hun  trak  det  smalle,  gulnede 
Shawl,  som  hun  med  en  vis  Ostentation  benævnede  sit 
hvide,  persiske  Langshawl,  stramt  ind  i  Ryggen,  hvilken 
Gebærde  til  alle  Tider  af  enhver  Kvinde  er  bleven  be- 
tragtet som  særlig  egnet  til  at  udtrykke  Harme,  For- 
bittrelse  og  Væmmelse.  „Har  De  allerede  glemt  min 
Mand?« 

Bull  kunde  med  den  bedste  Samvittighed  afgive 
et  højtideligt,  som  fra  hans  Hjertes  Krypt  kommende. 
„Nej!"  eftersom  det  hører  til  dette  Livs  Umuligheder 
at  glemme  et  Menneske,  man  aldrig  har  kjendt. 

„Hvorledes  kan  De  saa  nægte  mig  en  saa  beskeden 
BønV  Min  Mand  sagde  tidt,  hvor  aimabel  De  stedse 
har  været  mod  ham  ..." 

„Har  Deres  Mand  virkelig  talt  om  mig?"  udbrød 
Tandlægen,  hvem  denne  Oplysning  nok  var  istand  til 
at  forbavse. 

„Om  han  har?  Ikke  een,  mange — mange  Gange! 
Og  altid  fremhævede  han  Dem  som  en  Type  paa  en 
sand,  trofast  Ven.  Hvorledes  var  det?  Var  det  ikke 
om  Dem,  han  fortalte,  at  De  engang,  da  han  var  med 
sit  Selskab  i  en  eller  anden  By  —  jeg  husker  ikke, 
hvor!  — ,  og  de  ikke  havde  Skuespillere  nok  til  at 
besætte  et  eller  andet  stort  Stykke  med  —  jeg  husker 
ikke,  hvilket!  — ,  at  De  da  reddede  Forestillingen  ved 
at  overtage  en  større,  komisk  B/olle  — jeg  husker  ikke, 
hvilken!  — ,  og  at  De  kom  saa  magnifikt  derfra.  Var 
det  ikke  Dem?" 

„Jeg  har  aldrig  spillet  nogen  komisk  "Rolle,  idet- 
mindste  ikke  med  min  gode  Villie!  Det  maa  have 
været  en  anden,  mere  opoffrende  Ven  af  ham.  De  vil 
desuden  kunne  forstaa,  at  jeg  som  Tandlæge  kun  har 
—  og  kun  kan  have  —  med  Dramaet  at  gjøre,  det 
jevne,  borgerlige  Drama  med  de  smertefulde,  ofte 
pinlige  Scener!"  — 

„Og  De  vil  træffe  mange  Bekj endte  deroppe,  baade 
Deres  Ven,  Hr.  Maag  og  Hr,  Brockhoff  og  Frøknerne 
Wonge  og  Melsing  ..." 

,,Nok,  nok,  De  har  alt  overtalt  mig!  De  maa  ikke 
tro,  det  er  for  Selskabets  Skyld,  jeg  gaaer  derop,  nej, 
det  er  Deres  afdøde  Mands  manes,  jeg  bringer  dette 
Offer,  for  hans  Skyld  tillader  jeg  Dem  at  supplere 
den  øvrige  Personliste  med:  Tolvte  Balherre  ...  Hr. 
BuU,"  sagde  Tandlægen,  der  for  første  Gang  gjorde 
Bekjendtskab  med,  hvor  besværlige  afdøde  Venner 
kunne  være. 

„Tak!  Jeg  havde  just  ventet  mig  en  saadan 
Generositet!"  deklamerede  Fru  Kuhlmann  højtravende 
og  fortsatte  derpaa  lidt  usikkert:  „Har  De  .  .  .  Har 
De  Noget  mod  at  dandse  med  Fru  Wonge?" 

„Aldeles  ikke!  Da  jeg  har  Ansats  til  at  blive 
noget  svimmel  under  Dandsen.  foretrækker  jeg  tverimod 
et  solidt  Støttepunkt." 

„Tys,  der  er  hun!"  hviskede  Fruen  og  pegede  paa 
Mad.  Wonge ,  som  traadte  ind  pyntet  med  en  om- 
fangsrig Kappe,  i  hvis  Dyb  en  stærkt  blomstrende 
Syrenbusk  syntes  at  have  sin  Plads. 

Et  Øjeblik  efter  præsenterede  Dandselærerinden 
sit  nyhvervede  Par,  og  det  blev  uden  Ballotation  op- 
taget paa  Kursuset. 


IX. 

Imedens  Kapringen  af  det  manglende  Par  foregik 
i  Stueetagen,  var  Dandsen  gaaet  muntert  og  livlig 
oppe  i  den  store  Sal.  Den  Omstændighed,  at  Kursuset, 
istedetfor  at  begynde  med  en  kjedsommelig,    trættende 

Undervisniug  med  Indøvelse,  Rettelser  og  Tagen  om, 
var  blevet  aabnet  med  et  lille,  improviseret  Bal,  havde 
hensat  alle  Deltagerne  i  den  gladeste  Stemning,  man 
konverserede  og  intrigerede,  polkerede  og  galopperede, 
inklinerede  og  rivaliserede,  ganske  som  var  det  et  af 
Flaarups  regulære  Klubballer,  og  ligesom  hos  Skole- 
børn Kaadheden  florerer  som  allerbedst,  naar  Hr. 
Lereren  eller  Frk.  Lererinden  har  fjernet  sig,  saaledes 
voxede  Lystigheden  her  ganske  anderledes,  end  den 
under  almindelige  Omstændigheder  vilde  have  gjort. 
Alt  var  saa  hyggeligt  og  harmonisk,  kort  sagt  saadan 
som  det  skulde  være,  og  selv  Agathe,  hvis  unge  Hjerte 
under  den  indledende  Polka  endnu  blødte  paa  Grund 
af  Reinhards  haardhjertede  Drilleri,  saa  Mælet  næsten 
var  hende  berøvet  og  hun  kun  kunde  svare  paa  hans 
overvættes  ordrige  Konversation  med  nogle  korte, 
vripne  Ja'er  og  Nej'er,  selv  hun  blev  blødgjort,  og 
fuldstændig  forsonet  med  ham  i  den  første,  brusende 
Galop,  dels  fordi  en  saadan  Dands  ikke  egner  sig  til  at 
lagTe  glødende  Nag  og  hævngjerrigt  Had  i,  og  dels 
fordi  Reinhard  førte  saa  guddommelig  dejligt. 

Det  havde  naturligvis  været  Fru  Kuhlmanns  Mening, 
at  hendes  kjære,  orkestrale  Amelie  skulde  holde  ud 
ved  Klaveret,  til  det  resterende  Par  var  skaffet  tilstede, 
og  saaledes  havde  den  lydige  Datter  da  ogsaa  opfattet 
det.  Ufortrødent  tog  hun  fat  strax  efter  Moderens 
Bortgang  og  lod  sine  om  et  udviklet  Knokkelsj'stem 
vidnende  Fingre  slaa  Volter,  sætte  over  og  under  hin- 
anden og  i  det  Hele  præstere  et  tummelumsk  Gymnastik- 
potpourri  paa  Klaviaturets  smalfjælede,   sort    og    hvidt 

indlagte  Parketgulv,  som  var  det  en  af  ti  Medlemmer 
bestaaende  Akrobatfamilie,  saa  at  Fingerspidserne  til- 
sidst  snurrede  og  glødede  paa  hende,  som  om  hun 
havde  dyppet  dem  i  en  Gryde  kogende  Vand.  Da 
Moderens  Tilbagekomst  imidlertid  trak  længere  og 
længere  ud,  slog  den  lige  udvoxne  Piges  Kræfter  ikke 
til,  og  da  hun  omsider  begyndte  at  faa  en  Fornemmele, 
som  om  Fingrene  skulde  drysse  af  Hænderne  paa  hende, 
maatte  hun  bekvemme  sig  til  at  gjøre  en  Pause  tiltrods 
for  den  Reprimande,  hun  vidste,  hun  kunde  vente  sig 
af  Moderen. 

For  at  bøde  paa,  at  hun  sad  den  moderlige  Ordre 
om  at  agere  Spillemand  overhørig,  besluttede  hun  strax 
at  udføre  et  andet  Paalæg,  som  Moderen  allerede  et 
Par  Dage  forud  havde  givet  hende  og  senere  gjentagne 
Gange  havde  indprentet  hende  paa  det  mest  Ind- 
trængende, og  som  gik  ud  paa,  at  Amelie  i  disse 
Timer  skulde  søge  at  nærme  sig  Reinhard  Brockhoff 
saa  meget  som  muligt,  naturligvis  kun  fordi  han  var 
saadan  en  fortræffelig  ung  Mand,  ubetinget  den  mest 
Dannede  og  Belevne  paa  hele  Holdet,  Moderens  An- 
modning havde  ikke  overrasket  Amelie,  efter  Bulls 
Anbefaling  af  Brockhoff  ved  deres  første  Møde  i  Hotel- 
haven vidste  hun,  den  vilde  komme,  og  Betydningen 
af  den  var  hun  ikke  i  Tvivl  om,  aldenstuud  hun  i  det 
Aarstid,  hun  havde  været  voxen,  i  hver  By,  de  besøgte, 
havde  modtaget  ligelydende  Paalæg  af  sin  kjærlige 
Moder  -  om  at  nærme  sig  den  eller  den  unge  Herre. 
Efterhaanden  var  hun  bleven  saa  vant  dertil,  at  disse 
usmagelige  Provokationer  næsten  ikke    længere    stødte 

hende.  Hun  indlod  sig  i  Grunden  nødig-  derpaa,  men 
hun  vidste,  at  gjorde  hun  det  ikke  selv,  gjorde  Moderen 
det  for  hende,  og  saa  blev  det  blot  meget  mere 
hæsligt,  hvorfor  hun  foretrak  at  devovere  sig,  saa  kunde 
hun  da  idetmindste  begrændse  det,  som  hun  vilde.  I 
dette  Tilfælde  var  det  ogsaa  bestemmende,  at  hun 
saa  slap  for  Bebrejdelser  for  at  have  hørt  op  med 
Klaverspillet,  hvis  Moderen  skulde  komme  i  det  Samme. 

Amelie  havde  rejst  sig  og  stod  med  Haanden  støttet 
paa  Klaveret,  medens  hun  langsomt  lod  sit  indolente 
Blik  glide  henover  de  Tilstedeværende  for  at  finde  den, 
som  hun  søgte.  Længe  var  hun  ikke  om  at  opdage 
"Reinhard,  skjønt  han  havde  forputtet  sig  i  en  Krog 
henne  ved  Tribunen,  hvor  han  sad  fordybet  i  fortrohg 
Samtale  med  Agathe.  Med  en  Kvindes  fine  Instinkt 
saae  Amelie  strax,  hvorledes  det  var  fat  med  de  To, 
og  hun  syntes,  at  det  klædte  dem  saa  godt,  som  de 
sad  der,  han  bøjende  sig  frem  paa  Stolen,  og  ivrig 
talende  til  hende,  der  med  Hovedet  let  lænet  mod 
Væggen  og  med  et  lykkeligt  Smil  om  Munden  laante 
Øre  til  hans  kjælne  Pludderier.  Amelie  fik  næsten 
Skrupler  over  til  ingen  Nytte  at  skulle  forstyrre  dem, 
men  det  kunde  jo  ikke  være  Andet,  hun  maatte 
gjøre  det. 

Hun  gik  hen  imod  dem  og  stillede  sig  op  i  derets 
umiddelbare  Nærhed,  paa  det  mest  Utvet^'dige  ind- 
bydende dem  til  at  indlede  en  Konversation  med  sig. 
Da  hverken  Agathe  eller  E-einhard  imidlertid  gjorde 
Mine  til  at  ville  indlade  sig  herpaa,  gik  hun  nok  saa 
ugenert    hen   til   dem.    og   sagde   med    en   Ligefremhed, 

der  var  for  naiv  til  at  være  fornærmende :  .,Maa  jeg 
tale  lidt  med  Dem?  Jeg  staaer  saa  alene,  jeg  kjender 
ingen  af  de  Andre  her." 

Reinhard  var  sandt  at  sige  ikke  glad  over  denne 
Tilvæxt  til  sit  Auditorium ;  der  tegnede  sig  et  Par  lette, 
fortrydelige  Rynker  paa  hans  unge  Pande,  men  med 
det  Galanteri,  der  fra  Barnsben  var  ham  indpodet  som 
en  af  Livets  vigtigste  og  helligste  Fordringer,  sprang 
han  op  og  tilbød  hende  sin  Stol. 

Agathe,  som  af  sin  Moder  var  gjort  bekjendt  med 
Familien  Kuhlmanns  triste  Skjæbne  her  i  Livet,  saae 
medlidende  op  paa  den  unge  Pige,  og  skjønt  hun 
godt  havde  observeret  de  fortrydelige  Rynker  i  Rein- 
hards  Pande,  sagde  hun  dog  til  Amelie  med  en  Venlig- 
hed, der  var  nok  saa  meget  værd  som  den  unge  Mands 
tillærte  Galanteri:  „Nej,  kom  her  og  sæt  Dem  ved 
Siden  af  mig!  .  .  .  Men,  hvor  De  seer  træt  og  an- 
strengt ud!" 

„Aa,  det  har  ikke  Noget  at  betyde!"  svarede 
Amelie  med  et  mat  Forsøg  paa  at  se  oprømt  ud. 
„Det  er  jeg  saa  vant  til,  det  er  blot,  til  jeg  kommer  i 
Gang." 

„Trænger  De   ikke  til  Noget  at  styrke  Dem  paaV 

„Tak!  Jeg  saae  for  efter  et  Glas  Vand,  men  der 
er  nok  ikke  noget  heroppe." 

„Nu  skal  jeg  hente  et  Glas!"  tilbød  Reinhard  og 
vilde  fjerne  sig. 

„Nej  stop!"  udbrød  Agathe,  idet  hun  rejste  sig  og 
holdt    ham    tilbage.      „Vand?      Nej,    det    er    ikke    det. 

De  trænger  til,  Frøken  Kuhlmann.  Nu  skal  jeg  løbe 
ned  og  skaffe  Dem  noget  mere  Styrkende." 

„Nu  er  De  naturligvis  vred  paa  mig,  fordi  jeg 
jagede  Frøken  Wonge  bort  fra  Dem,  men  det  var 
ikke  med  min  gode  Villie,  jeg  kunde  jo  ikke  vide, 
hun  selv  vilde  gaa,"  undskyldte  efter  Agathes  Bortgang 
Amelie  sig  med  en  Rutine,  som  om  hun  i  mange  Aar 
havde  drevet  den  kvindelige  Sløjd,  der  kaldes  Intrige- 
spinden. 

„Vred?  Naar  jeg  faaer  saa  fortræffelig  en  Erstat- 
ning," svarede  Reinhard,  hvis  Konversation  allerede 
var  kj endelig  inficeret  af  Balluftens  Bakterier. 

„De  skal  ikke  anstrenge  Dem  ligeoverfor  mig! 
Jeg  veed  jo  dog.  det  Ingenting  har  at  betyde,  saa 
optaget  som  De  er  af  en  vis  Anden." 

„Jeg?  .  .  .  Jeg  forsikrer  ..."  stammede  Reinhard 
forvirret  og  ærgerlig,  da  han  mærkede,  han  blev  rød 
i  Hovedet,  men  han  gjenvandt  hurtig  sin  Fatning  og 
tilføjede  dristig:  „Jeg  tør  naturligvis  ikke  smigre 
mig  med,  at  det  er  en  lille  bitte  Smule  Jalusi,  der 
faaer  Frøkenen  til  at  tale  saa?  Det  vilde  være  altfor 
henrivende  en  Tanke!" 

„Nej,  De  tør  slet  ikke!  De  skal  overhovedet  ikke 
tale  til  mig  paa  den  Maneer,  det  er  blot  at  spilde  Deres 
Krudt!"  svarede  Amelie  i  en  Tone,  der  skulde  være  let 
spøgende,  men  snarere  maatte  karakteriseres  som  brøsig, 
da  Stemmen  endnu  besad  Overgangsalderens  haarde  og 
ru  Klang. 

„Ah,    saaledes    at    forstaa!      Frøkenen    er    allerede 

forlovet?"  udbrød  Reinhard,  glad  over  at  kunne  føre 
Krigen  over  paa  Fjendens  Territorium. 

„Nu  gjør  De  jo  Nar  ad  mig!"  hviskede  hun  med 
sænket  Stemme  og  sendte  ham  fra  sine  blanke,  blaa 
Øjne  et  Blik  saa  tungsindigt  og  bedrøvet  bebrejdende, 
at  han  mere  end  fortrød  sit  Spørgsmaal. 

„Jeg  beder  om  Forladelse  .  .  .  det  var  da  ingen 
Umulighed  .  .  .  fordi  De  er  noget  ung  .  .  .",  var  det 
Eneste,  han  formaaede  at  fremstamme. 

„Aa,  Alderen  har  Ingenting  at  sige  her,  men  .  .  . 
Der  er  Ingen,  der  forlover  sig  med  en  Datter  af  en 
omrejsende  Dandselærerinde!" 

Denne  Sætning  i  en  ]3ur  ung  Piges  Mund  slog 
Reinhard,  han  saae  et  Øjeblik  paa  hende  og  drejede 
saa  pludselig  af  fra  sin  Balkonversation  ved  at  sige: 
„De  seer  saa  bedrøvet  ud  Frøken !  Er  der  gaaet  Dem 
Noget  imod?" 

„Ikke  noget  Bestemt,  men  synes  De,  jeg  har  nogen 
Grund  til  at  være  munter?  Jeg  har  aldrig  kjendt  til, 
hvad  det  ^'il  sige  at  have  noget  blivende  Hjem,  fra 
lille  Pige  har  jeg  rejst  fra  By  til  By  med  min  Moder, 
som  dengang  var  rejsende  Skuespillerinde,  og  da  hun 
ingen  Engagement  mere  kunde  faa,  fortsatte  vi  vor 
Omflakken  som  .  .  .  som  det,  vi  nu  er.  Vi  har  Bekjendte 
i  saa  godt  som  enhver  By  hele  Landet  over,  men  ikke 
Een,  der  bryder  sig  om  os,  ikke  en  eneste  Ven  eller 
Veninde,  —  de    er  tvertimod    snarere    fri    for   os  Alle- 


sammen ! 

„Men   Deres  Moder  synes   dog   at  befinde    sig   vel 

ved  denne  Levevis?"    sagde  Reinliard,  blot  for  at  sige 
Noget,  thi  hendes  Udtalelser  smertede  ham. 

„Mama?  Ja  hun  er  nu  een  Gang  vant  til  det  — 
det  bliver  jeg  vel  ogsaa  med  Tiden  — ,  men  hvor  veed 
De  forresten,  om  Mamas  Tilfredshed  ikke  er  Komedie- 
spil? Saa  meget  skulde  der  dog  vel  være  tilbage  af 
den  gamle  Skuespillerinde,  at  hun  nok  kunde  give  den 
Eolle." 

Reinhard  havde  Intet  at  svare.  Aldrig  før  havde 
han  hørt  en  ung  Pige  tale  saaledes,  og  det  gik  ham 
til  Hjertet,  thi  han  følte,  at  hvert  Ord,  hun  sagde, 
var  Sandhed  —  Sandhed,  bag  hvilken  megen  Sorg 
gjemte  sig. 

Som  fortalt  var  det  kun  efter  højere  Ordre,  at 
Amelie  søgte  at  nærme  sig  Reinhard,  men  om  det 
havde  været  af  egen  Tilskyndelse  og  efter  eget  Ønske, 
og  om  hun  havde  søgt  i  Dage  og  Nætter  efter  den 
bedste  Methode  at  iværksætte  dette  paa,  kunde  hun 
ikke  have  fundet  noget  Bedre  til  at  fængsle  den  efter- 
stræbte Yngling  med.  Reinhard  var  ikke  særlig  anlagt 
for  det  Sentimentale  —  og  Amelie  kunde  vel  over- 
hovedet ikke  kaldes  for  sentimental,  dertil  var  hun  for 
kold  og  indolent  — ,  men  den  unge  Piges  Melankoli 
vakte  hos  ham  en  Interesse,  der  saa  meget  lettere 
kunde  blive  farlig  for  ham,  som  den  bundede  i  den 
mest  oprigtige  Medlidenhed.  Han  var  strax  paa  det 
Rene  med,  at  han  af  Skjæbnen  var  udseet  til  at  udfri 
Amelie  fra  det  elendige  Liv,  hun  havde  saa  stor  Aver- 
sion mod,  og  han  mente  ikke,  det  vilde  falde  ham 
vanskeligt,     eftersom    hans    Fader    ifølge    sin     Stilling 

besad  megen  Indflydelse  og  vel  sagtens  kunde  finde 
en  eller  anden  Levevej,  som  passede  for  Fru  Kulilraann. 
Den  brave  Yngling  saae  sig  allerede  i  Aanden  som 
Familiens  Velgjører  —  og  det  en  højst  uegennyttig 
Velgjører,  da  han  jo  aldeles  ikke  arbejdede  for  at  vinde 
Amelies  Gunst  — ,  og  han  følte  sig  kaldet  til  just  at  spille 
en  saadan  ophøjet  Rolle,  men  hvorledes  skulde  han  gribe 
Sagen  an,  hvorledes  tilbyde  sin  Hjælp?  Det  var  absolut 
nødvendigt,  at  han  fik  yderligere,  mere  intime  Oplysninger 
om  Fruens  og  Frøkenens  Forhold,  og  i  dette  Øjemed 
begyndte  han  paa  sin  Side  at  „nærme  sig"  Amelie. 

Hun  havde  rejst  sig  fra  sin  Plads  ved  Tribunen, 
og  hun  og  han  gav  sig  derpaa  til  sammen  at  slentre 
op  og  ned  ad  Salens  Gulv,  saadan  som  flere  andre  Par 
gjorde,  medens  han  søgte  saa  lempelig  at  lokke  de 
attraaede  Oplysninger  fra  hende.  Nogen  synderlig 
Ulejlighed  kostede  det  ham  ej ;  thi  Mennesker,  der 
som  hun  ere  blevne  opdragede  i  Bohémeverdenen,  ere 
i  Reglen  saare  aabenhjertige  angaaende  deres  Livs- 
forhold, de  have  en  egen,  objektiv  Maade  at  betragte 
og  omtale  sig  selv  paa,  som  om  de  fra  et  Observations- 
punkt  udenfor  sig  selv  studere  deres  egen  Karakter 
og  saa  at  sige  psykologisk  dissekere  denne  besynder- 
lige, maaske  storslaaede,  maaske  grinagtige,  men  altid 
interessante  Personlighed.  Det  Eneste,  Amelie  bøjede 
af  for  og  gik  udenom,  hvergang  der  kunde  vær  Anled- 
ning til  at  komme  ind  derpaa,  var  det  pekuniære 
Spørgsmaal  og  den  dermed  i  Forbindelse  staaende 
prekære  Subsistens.  Skjønt  hendes  Finfølelse  i  Aarenes 
Løb  ogsaa  paa  dette  Punkt  var  bleven  betydelig  mere 

afstumpet  end  almindelig,  var  der  dog  Noget  —  hun 
vidste  ikke,  hvad  det  var  — ,  men  der  var  Noget,  som 
holdt  hende  tilbage  fra  at  indvie  just  Reinhard  i  disse 
Mysterier. 

Det  unge  Par  havde  langtfra  faaet  udtalt,  da 
Agathe  efter  en  længere  Stunds  Forløb  vendte  tilbage 
med  et  Glas  01  med  en  Æggeblomme  og  Sukker  i. 
Hun  blev  strax  ved  sin  Indtræden  antastet  af  Maag, 
der  havde  seet  hende  forlade  Salen  og  derefter  havde 
kommanderet  sig  selv  til  at  staa  Skildvagt  ved  Døren 
for  strax  at  kunne  anraabe  hende,  saasnart  hun  atter 
viste  sig. 

j,Naa,  er  De  endelig  der,  Frøken?"  begyndte  han. 
„Jeg  var  bange  for,  De  vilde  blive  helt  borte." 

„Saa?  De  vilde  maaske  have  talt  med  mig?" 
spurgte  Agathe-  lidt  fortrydelig  over  at  blive  opholdt. 

„Ja,  netop!  Jeg  vilde  spurgt,  om  De  vilde  gjøre 
mig  den  Ære  at  væ.re  min  Dame,  naar  vi  nu  skal  til 
at  lære  Lanciers?" 

„Det  kan  jeg  ikke,  Maag!  Hr.  Brockhoff  har 
engageret  mig." 

„Aa,  Hr.  Brockhoff"  savner  Dem  vist  ikke." 

„Hvad  mener  De  med  det?" 

„Ingenting  .  .  .  jeg  mener  .  .  .jeg  vilde  blot  sige, 
at  han  sikkert  ikke  har  længtes  efter  Dem  som  jeg," 
hakkede  Maag  i  det,  da  han  frygtede  for  at  have  røbet 
sin  Jalusi  altfor  tydelig  og  greb  Lejligheden  til  at 
give  Samtalen  en  anden  Retning  ved  at  spørge :  „Hvad 
er  det,  De  har  der  i  det  Glas?" 

„Aa,  det  er  ikke  Andet  end  en  lille  Forfriskning 
til  Frøken  Kuklmann." 

„En  Forfriskning  til  Frøken  Kuhlmann?  Det  er 
meget  godt,  helie!  Hun  trænger  vist  ikke  til  anden 
Forfriskning  end  den,  liun  kar  for  Øjeblikket." 

„Jeg  forstaaer  Dem  igjen  ikke  .  .  .  De  er  saa 
underlig." 

„Jeg  mente  blot,  at  Hr.  Brockhoff  vistnok  forfrisker 
hende  efter  bedste  E\aie.  See  blot  derhen!  I  det 
sidste  Kvarterstid  har  de  To  spanket  op  og  ned  ad 
Gulvet  og  talt  saa  ømt  og  hemmelighedsfuldt  til  hin- 
anden som  Romeo  og  Julie  af  Shakespeare.  Vil  De 
tjene  mig  i  at  see.  hvor  den  Vigtigpeer  kroer  sig!  Er 
det  ikke  akkurat,  som  han  var  Paschaen  af  Serbien, 
der  allernaadigst  gav  en  Slavinde  Audients  ?  Og  hun ! 
Hvor  hun  seer  tilfreds  og  fornøjet  ud,  og  see  med 
hvilken  .  .  .  hvilken  .  .  .  hvilken  med  Respekt  at  sige 
Begejstring,  hun  seer  op  til  ham.  Hvad  giver  De  mig 
for  et  Blik!"  fnyste  Maag  og  udtalte  i  sin  Indignation 
det  sidste  Ord,  som  var  det  noget  af  det  allersorteste 
Blæk.  ' 

Den  dydig  krænkede  Manufakturhandler  havde 
ikke  behøvet  at  indgive  Agathe  Jalusiens  Gift  med 
Spiseskeer,  en  Theskefuld  havde  været  fuldkomment 
tilstrækkelig.  Det  var  nok  for  hende,  da  hendes  Op- 
mærksomhed nu  engang  var  bleven  henledet  derpaa, 
at  see  Reinhard  og  AmeHe  vandre  der  saa  intimt,  hun 
irriterede  hende,  denne  kjøbenhavnske  Koketeermaskine, 
hvis  vammelt  smægtende  Øjesten  svømmede  ud  over 
alle  Bredder  som  et  Par  mislykkede  Spejlæg,    og  han 

opirrede  hende,  denne  selvbehagelige  og  overlegne 
Hovedstadslaps,  der  formodentlig  bildte  sig  ind  at  være 
nimodstaaelig,  men  som  ikke  havde  mere  Tillokkelse 
for  en  ung  Pige  end  en  otte  Dage  gammel  Butterdejgs- 
kage.  Og  sikken  de  saa  gik  og  klistrede  sig  op  ad 
hinanden,  han  formelig  hang  over  hende!  Ul;i,  hvor 
hun  kunde  blive  forbittret  paa  ham,  som  han  spanku- 
lerede der  i  affekteret,  ærbødig  galant  Sidegang, 
saadan  som  hun  engang  havde  seet  en  sledsk  Opvarter 
bevæge  sig,  det  var  blot  for  bedre  at  kunne  see 
Amelie  ind  i  Øjnene,  hvorfor  kunde  han  ikke  gaa 
ordentlig?  Hun  kjendte  godt  den  Maneer  hos  ham,  han 
brugte  den,  naar  han  vilde  gjøre  sig  lækker.  Saaledes 
havde  han  gaaet  de  Hundreder  af  Gange  ved  hendes 
egen  Side,  naar  de  havde  spadseret  sammen  nede  i 
Haven  eller  ude  i  Plantagen,  og  det  var  just,  naar  han 
var  allerelskværdigst  og  talte  aller  .  .  .  allerhyggeligst. 
Hun  var  vis  paa,  det  var  akkurat  de  samme  smukke 
Ord,  han  sagde  til  Amelie,  som  han  tidligere  havde 
talt  til  hende,  og  som  hun  havde  været  dum  nok  til 
at  høre  og  tro  paa.  Aa,  det  var  afskyeligt!  ...  Og 
see  nu!  Nu  satte  de  sig  igjen  paa  deres  gamle  Pladser! 
De  havde  naturligvis  seet,  hun  var  kommen  tilbage, 
og  nu  skulde  Alt  lade,  som  de  havde  siddet  der  nok 
saa  pænt  og  uskyldigt  hele  Tiden  og  slet  ikke  rørt  sig 
af  Pletten  eller  rendt  op  og  ned  for  at  kurtisere,  — 
uf,  hvor  Menneskene  dog  vare  falske  og  hykleriske, 
—  Allesammen! 

De  fleste  unge  Piger  vilde  sikkerlig  have  faret  ned 
og  skilt  Reinhard   og  Amelie  ad,    som  havde  det  unge 

Par  været  i  Totterne  paa  hiuanden,  istedetfor  at  det 
netop  syntes  saa  udmærket  enigt,  men  Agathe  var 
baade  for  klog  og  for  stolt  til  at  vise  sin  Jalusi  paa 
den  Maade,  hun  foretrak  at  gaa  Retorsionens,  i  slige 
Forhold  forøvrigt  ikke  ukjendte  Vej.  Da  Maag  tilbød 
at  bringe  Glasset  hen  til  Amelie,  modtog  han  derfor  et 
allernaadigst  og  kortfattet  Afslag  og  hørte  med  For- 
bavselse Agathe  anmode  den  nærmestsiddende  Veninde 
om  at  udføre  den  Kommission.  Dette  kunde  maaske 
ogsaa  forekomme  noget  underligt,  men  det  opklaredes 
snart,  at  Agathe  havde  andet  Brug  for  den  godtroende 
Manufakturhandler. 

„Det  bliver  forresten  kjedelig  under  disse  Om- 
stændigheder at  have  Hr.  Brockhoff  til  Kavaller.  Naar 
Ens  Herre  har  en  anden  Dame  i  Tankerne,  føler  man 
sig  saa  rart  ligesom  sat  udenfor  Parenthes,"  hen- 
kastede Agathe  saa  nonchalent,  hun  formaaede.  „Hvor- 
for kom  De  ham  ikke  ogsaa  i  Forkjøbet  og  engagerede 
mig?  Jeg  vilde  meget  hellere  have  dandset  med 
Dem." 

„Hvorledes?"  stammede  Maag  glad  overrasket  og 
gjorde  i  sin  Forlegenhed  et  Forsøg  paa  at  stryge  sig 
om  Hagen,  hvad  der  imidlertid  mislykkedes,  des- 
formedelst at  dette  Ansigtsparti  af  Forbavselse  var 
gaaet  sin  Vej.  „Jeg  anede  ikke,  at  ...  at  man  enga- 
gerede til  den  Slags  Kursus,  og  .  .  .  desuden  ..." 

„Desuden  er  der  Frøken  Melsing,  ikke  sandt?" 

„Nej,  det  maa  De  ikke  sige  .  .  .  det  var  sandelig 
ikke  med  min  gode  Villie,  det  var  slet  ikke  mig,  der 
realiserede  dette  Parti  .  .  .  jeg  mener  .  .  .  jeg  dandser 

naturligvis   særdeles   gjerne   med  Frøken  Melsing,    men 
naar  man  kan  faa  et  Engagement,  med  Dem,  saa  ..." 

De  skal  ikke  spilde  Deres  Komplimenter  paa  mig, 
Maag!  Spar  paa  Deres  Krudt  til  hende!"  sagde 
Agathe,  anvendende  ganske  det  samme  Udtryk,  som 
Amelie  kort  forinden  havde  benyttet  i  et  andet  Sammen- 
hæng. „Skal  vi  ikke  ogsaa  spadsere  Kdt  op  og  ned, 
det  er  saa  kjedeligt  at  staa  stille?" 

Jo,  lad  os  det!  Naar  man  har  staaet  lænket  til 
Disken  hele  Dagen,  gjør  lidt  Motion  saa  godt,  og  især 
i  et  saadant  Selskab!"  svarede  Maag  med  en  kort, 
smørret  Latter  som  en  Mand,  der  glæder  sig  over  sit 
eget  Vid.  Han  var  henrykt  over  Agathes  Venlighed, 
da  han  nu  saae,  at  den  ikke  alene  skrev  sig  fra  hendes 
Vrede  paa  Reinhard,  men  maaske  nok  saa  meget 
skyldtes  hendes  Jalusi  overfor  Carla.  Dette  sidste 
smigrede  ham  særdeles,  thi  hans  Beregning  af,  hvilken 
Virkning  hans  Kurmageri  til  Kunstnerinden  vilde  have, 
var  altsaa  slaaet  til,  —  han  takkede  i  sit  stille  Sind 
Naturen,  der  havde  udstyret  ham  med  saa  rig  en 
Begavelse. 

Agathe  og  Maag  begyndte  deres  Promenade  langs 
den  Væg,  der  var  vis-å-vis  med  den,  langs  hvilken 
Reinhard  og  Amelie  patrouillerede,  thi  disse  havde  atter 
rejst  sig;  op  og  ned,  frem  og  tilbage  gik  det  i  lang- 
somt, taktfast  Tempo,  som  var  det  to  Par  Skildvagter, 
der  hver  bevogtede  sin  Fløj  af  et  kongeligt  Slot.  Hvor 
længe  de  vilde  have  fortsat  denne  underholdende  Vagt- 
tjeneste, er  ikke  godt  at  sige,  men  de  to  Poster  blev 
dog  temmelig  hurtig  inddragne,  da  Fru  Kuhlmann 
viste  sig  i  Døren  med  det  længe  ventede,  tolvte  Par. 

Som  ovenfor  omtalt  blev  dette  optaget  uden 
Ballotation.  I  en  kjøbenhavnsk  Dandsesal  vilde  Mad. 
"Wonge  sikkerlig  have  gjort  samme  Furore  som  en 
Flodhest,  der  f.  Ex.  vilde  lære  at  træde  en  Symaskine, 
men  her  tog  Ingen  Anstød  af  hendes  L^st  til  at  være 
med,  dels  fordi  den  brave  hjælpsomme  Gjæstgiverske 
var  afholdt  af  alle  Byens  Folk,  og  dels  fordi  man  i 
Provindserne  er  vant  til  at  see  selv  mere  bedagede 
Matroner  agere  med  som  aktive  Medlemmer  af  corps  de 
hal,  og  hvad  Bull  angaaer,  da  gjælder  noget  Lignende 
som  dette  Sidste  om  ham,  idet  en  fyrretyveaarig  Bal- 
kavaller  ikke  regnes  for  en  kassabel  Antikvitet,  især 
ikke  naar  Vedkommende  er  ugift. 

Saa  pompøst  som  mulig  klappede  Dandselærer- 
inden  op  i  de  omtalte,  afgnavede  Handsker,  der  saae 
ud,  som  de  i  højeste  Grad  led  af  Exem;  de  tre  Kva- 
driller bleve  ordnede  med  samme  Lethed,  hvormed  et 
Selskab  af  Skovgjæster  fordeler  sig  paa  tre  Char-å- 
banc's,  idet  det  ene  Par  absolut  vilde  være  i  Kvadrille 
sammen  med  det  andet  Par,  og  dette  andet  Par  ifølge 
Aftale  umuligt  kunde  skilles  fra  et  tredie  Par,  hvilket, 
tredie  Par  imidlertid  ikke  for  nogen  Pris  vilde  være 
sammen  med  det  første  Par,  hvorfor  der  paa  det  Liv- 
ligste legedes  Kjspus  og  Bytten  Gaarde  fra  den  ene 
Kvadrille  til  den  anden,  maaske  i  Forudfølelsen  af,  at 
det  i  Lanciers  hovedsagelig  kommer  an  paa  i  den 
korteste  Tid  at  skifte  Plads  saa  mange  Gange  som 
muligt.  Da  alle  Muligheder  i  Henseende  til  Opstilling- 
vare  forsøgte,  og  der  var  fundet  en  nogenledes  accep- 
tabel Løsning,  tog  Dandsen  saa  sin  Begyndelse.      Man 

maatte  lade  Fru  Kuhlmaun,  at  hun  sled  trolig  for 
Pengene.  Hun  aabnede  hver  Tur  i  Dandsen  med  en 
langstrakt  Forklaring  af  de  efterhaanden  forekommende 
Pas,  den  hun  —  maaske  med  Villie,  for  at  Tilegnelsen 
ikke  skulde  ske  altfor  hurtig  —  gjorde  mere  indviklet 
end  strengt  nødvendig,  hvoraf  der  selvfølgelig  resul- 
terede, at  hun  i  hver  Kvadrille  maatte  udføre  først 
Herrens  og  saa  Damens  Parti  for  at  vise,  hvorledes  de 
theoretiske  Formler  tog  sig  ud  i  praktisk  Koreografi, 
udsat  for  to  Ben  og  lige  saa  mange  Arme.  I  den 
nærmest  paafølgende  Tid  kunde  Fruen  derpaa  sees 
fuldt  optagen  af  at  farte  om  fra  den  ene  Kvadrille  til 
den  anden  for  at  forklare  og  rette;  her  maatte  hun 
hale  en  ung  Mand  frem,  der  var  for  beskeden  til  at 
figurere  alene  paa  Gulvet;  hist  maatte  hun  dæmpe  en 
ung  danseuse's  Tilbøjelighed  til  paa  egen  Haand  at  tage 
sig  en  lille  Motion,  naar  hun  havde  at  holde  sig  pænt 
hjemme;  og  et  tredie  Sted  maatte  hun  forestille  et 
tjenstivrigt,  men  tilsyneladende  kejthaandet  Par,  at  det 
for  Ensemblets  Skyld  vilde  være  heldigst,  om  de  holdt 
tilhøjre  istedetfor  tilvenstre. 

Mest  Ulejlighed  voldtes  hende  af  den  Kvadrille, 
der  var  sammensat  af  Reinhard  og  Agathe  vis-å-vis  med 
BuU  og  Mad.  Wonge,  og  Maag  og  Carla  vis-å-vis  med 
Frk,  Bang  og  Byens  mest  renommerede  Kommis.  Det 
var  især  Maag,  der  gjorde  Knuder,  eftersom  han  — 
uagtet  han  paastod  at  kjende  Lanciers  lige  saa  godt 
som  sin  egen  Prøvebog  —  nærede  en  fremherskende 
Forkj  ærlighed  for  at  blive  staaende  som  naglet  til 
Jorden,     naar    man    udbad    sig    hans    behagelige    Nær- 

værelse  i  en  eller  anden  mindre  Kreds,  medens  han 
derimod  til  alle  Tider  var  parat  til  at  dandse  ud.  naar 
Ingen  havde  havt  Bud  efter  ham,  og  med  den  ham 
egne  Ynde  og  Elegance  give  smaa,  seriøse  Soloer 
tilbedste,  til  han  af  Fruen  blev  stoppet  deri,  ligesom 
han  aldrig  undlod,  naar  et  Par  dandsede  frem,  frivillig 
at  melde  sig  som  Deltager  og  tilbyde  sin  Medvirkning 
for  at  gjøre  Divertissementet  til  en  pas  de  trois-  Hvad 
der  bidrog  til  at  forplumre  Opfattelsen  for  ham,  var 
den  Omstændighed,  at  han  stadig  saae  efter  Agathe  og 
søgte  hen  til  hende.  Hvor  han  saa  befandt  sig,  og 
hvem  han  saa  dandsede  med,  vare  hans  Øjne  og 
Tanker  hos  hende,  hun  var  saa  at  sige  den  Magnet, 
der  foraarsagede  Misvisningerne  i  hans  Kompas  og 
hvert  Øjeblik  slog  ham  ud  af  den  rigtige  Kurs,  saa 
han  hvirvlede  rundt  paa  Gulvet  blandt  de  Andre  i  en 
haabløs  Malstrøm.  Stod  Agathe  blot  et  Par  Sekunder 
alene,  foer  han  frem  og  vilde  med  Vold  og  Magt  føre 
hende  hjem  til  sin  Plads  eller  et  andet  Sted  hen,  ham 
var  det  lige  meget  hvor;  havde  han  engang  ved  et 
Slumpetræf  faaet  fat  paa  hende  i  den  rigtige  Kom- 
bination, betragtede  han  det  som  en  personlig  For- 
nærmelse, naar  en  af  de  andre  Herrer  bad  ham  afse 
hende  et  Øjeblik  til  Gunst  for  sig,  han  fandt  det  i  høj 
Grad  nærgaaende,  der  var  jo  Damer  nok,  den  Anden 
kunde  dandse  med;  og  blev  han  kommanderet  til  at 
bukke,  kunde  han  ikke  tænke  sig  Muligheden  af  at 
bukke  for  Andre  end  netop  Agathe  og  gjorde  paa  den 
uhøfligste  Maade  af  Verden  bagvendt  Kompliment  for 
den  for  ham  bestemte  Dame. 

Maatte  Maag  saaledey  maaske  siges  at  være  for 
agil,  lagde  Mad.  Wouge  til  Gjengjæld  en  uforstyrrelig 
Ro  og  virkningsfuld  Anstand  for  Dagen,  og  dog 
morede  hun  sig  som  ingen  af  de  Andre.  Hendes  brede, 
velvillige  Aasyn  syntes  forvandlet  til  et  eneste  lysende, 
glædestraalende  Smil,  som  gik  fra  Øre  til  Øre.  fra 
Pande  til  Hage,  hun  var  aldrig  mere  fornøjet,  end  naar 
hun  saae  Andre,  helst  Unge,  more  sig,  og  himmelglac 
stod  hun  og  fulgte  dem  med  Øjnene  i  deres  lette, 
muntre  Dands.  Men  personlig  indskrænkede  hun  sig 
til  et  Minimum  af  Bevægelse,  hun  var,  som  hun  stod 
der  i  sin  mørke,  tarvelige  Kjole,  nærmest  at  ligne  ved 
en  velfedet,  adstadig  Skovsnegl,  der  med  Studsen  kigger 
paa  en  Hoben  Græshopper  og  helt  betænkelig  ved 
deres  Krumspring  skyder  sine  Følehorn  frem  og  tilbage, 
som  var  det  et  Par  Ladestokke,  og  hun  led  som  en 
saadan  fornuftig  Snegl  ikke  af  Misundelse,  men  undrede 
sig  kim  saare  over,  at  Naturen  i  sin  urandsagehge 
Visdom  frembragte  saa  letbenede  Medskabninger, 
bestemte  til  at  gjøre  slige  mærkbare  Rejespring  om- 
kring i  Luften.  Det  var  ingenlunde  af  Ladhed  eller 
Magelighedshensyn,  at  den  buttede  Værtinde  ikke  tog 
ivrigere  Del  i  Dandsen,  hun  havde  saamænd  heller  end 
gjerne  gjort  det,  selv  med  Opofrelse  af  sin  egen 
Bekvemmelighed,  det  kom  simpelthen  af  den  velsignede 
Flegma,  der  havde  affødt  den  Maxime  hos  hende,  at 
Intet  hastede.  Hun  opdagede  stedse  først,  naar  det  var 
for  seent,  at  hun  ikke  var  dér,  hvor  hun  skulde  være,  og 
offentliggjorde  bestandig  sin  Opdagelse  med  et  jammer- 
fyldt    „Aa,    jamen,    ihjane   dog,    nu   skulde  jeg  jo  være 

derovre!",  men  for  det  Meste  indskrænkede  hun  sig  til 
at  staa  stille  paa  samme  Plet  og  lade  Bull  figurere 
rundt  om  sig,  et  Arrangement,  som  dog  ikke  vandt 
nævnte,  noget  magelig  anlagte  Medborgers  Bifald,  da 
han  paastod,  at  Madammens  Periferi  var  lig  Plænen 
een  Gang  rundt  i  Tivoli,  og  at  han  blev  ganske 
svimmel  af  den  evindelige  Snurren  rundt. 

Hvis  det  maa  være  tilladt  at  sammenligne  disse 
Fruens  to  ur  o  voldende  Elever  med  en  Dobbeltstjerne, 
bestaaende  af  den  støtte,  ej  sig  forhastende  Fixstjeme, 
Mad.  Wonge,  og  den  svajende,  løsgjængeragtige  Komet, 
Albert  Maag,  maa  det  siges,  at  dette  nyopdagede 
Stjernebillede  frembragte  de  mest  uberegnelige  og 
overordentlige  Konstellationer  i  de  saa  nøje  afstukne 
Baner,  der  ere  at  følge  i  denne  himmelske  Selskabs- 
dands;  snart  afstedkom  den  omstrejfende  Komet  den 
vildeste  Foi'virring  blandt  de  andre  cirkulerende  Dra- 
banter ved  uden  Anmodning  at  overtage  deres  Funk- 
tioner, snart  foraarsagede  den  solide  Fixstjeme  en  total 
Formørkelse  ved  med  sit  store  Legeme  at  dække  for 
alle  Smaastjerner  i  Jomfruens  Billede,  og  snart  sammen- 
svor Parret  sig  om  at  bringe  det  mest  gjennemførteKaos 
tilveje  ved  som  et  ui'egjerligt  Meteor  at  krydse  alle  de 
j)Kgtopfyldende  Planeters  Baner  paa  en  saa  sindsforvir- 
rendeMaade,  at  den  kvindelige,  koreografiske  Kopernikus, 
Fru  Kuhlmann,  af  Fortvivlelse  slog  sig  for  Planeten,  efter- 
som det  var  hende  plat  umulig  at  finde  Rede  i  Systemet 
og  faa  det  til  at  passe  ind  under  de  Love,  hun  havde 
opstillet.  Hun  arbejdede,  saa  de  klare  Sveddraaber 
trillede  ned  ad  hendes  Pande,    slaaende  Smut  henover 

Rynkebjergenes  bølgeformede  Hyg,  de  andre  to  Kva- 
driller havde  hun  temmelig  hurtig  faaet  til  at  gaa, 
men  Kvadrillen  Maag-Wonge  trodsede  alle  hendes 
Anstrengelser,  forgi'æves  bod  og  befalede  hun,  for- 
g;]æves  bad  og  bønfaldt  hun.  og  til  ingen  N3^tte  korri- 
gerede hun  Fejlene  ved  paa  Siden  af  Kvadrillen  selv 
at  dandse  de  rigtige  Pas.  Ingen  kunde  derfor  fortænke 
den  arme  Kone  i,  at  hun  efter  tre  Kvarters  Slid  og 
Slæb  for  at  bibringe  disse  Stjanpere  et  ringe  Begreb 
ora  første  Tui*  af  Lanciers,  erklærede,  at  hun  —  og  de, 
naturligvis,  Gudbevares!  —  trængte  til  lidt  Hvile  og  bød 
Datteren  holde  op  med  Klaverspillet,  en  Befaling  det 
dog  ikke  var  saa  let  for  nævnte  Virtuosbarn  øjeblikkelig 
at  efterkomme,  aldenstund  hendes  Fingre  vare  komne 
saaledes  i  Gang  med  at  gjeutage  Musikken,  at  de  lige- 
som de  dansende  Dervischer  ikke  saadan  paa  en  Studs 
kunde  holde  op  igjen. 

Hvad  angaaer  de  forelskede  unge  Menneskers  For- 
hold, havde  Dandsen  bidraget  til  at  gjøre  Situationen 
end  mere  indviklet,  thi  med  Undtagelse  af  Frk.  Bang- 
og  hende.s  fra  Reserven  indkaldte  Kommis  sjjandt  hver 
af  Deltagerne  videre  paa  sin  lille  Intrige.  Som  bekjendt 
giver  Lanciers  ikke  Lejlighed  til  at  føre  lange  Under- 
handlinger eller  blot  sammenhængende  Samtaler,  idet 
man  kun  gjør  nogle  særdeles  korte  Ophold  hos  sine 
Meddandsende ,  men  forøvrigt  uafladelig  paa  den  mest 
bogstavelige  Maade  gaaer  fra  Haand  til  Haand.  Forat 
det  kan  staa  klart,  hvorledes  Stillingen  var  for  de 
forskjellige  Parters  Vedkommende,  vil  det  maaske  ikke 

være    afvejen    at    give    et    kort  Referat    af,     hvorledes 
Konversationen  i  Begyndelsen  faldt. 

Allerede  før  Dandsen  var  Reinliard  bleven  slaaet 
af  den  ualmindelige  Kjølighed,  hvormed  Agathe  tog 
imod  ham,  da  han  meldte  sig  som  hendes  Kavall er;  han 
havde  imidlertid  ingen  Vægt  lagt  herpaa,  da  han  havde 
været  saa  indbildsk  at  tilskrive  hendes  Surmuleri  det 
Motiv,  at  hun  var  bleven  opholdt  af  Maag,  medens 
hun  helst  vilde  have  været  hen  til  ham,  og  han  trøstede 
sig  med,  at  hun  nok  vilde  tø  op  under  Dandsen. 
Medens  de  stod  og  ventede  paa  Rangeringen  af  de 
dandsende  Par,  indledede  han  Samtalen  med  hende 
ved  at  sige:  „De  er  i  daarligt  Humør?"  —  „Nej!" 
svarede  Agathe  kort,  bestræbende  sig  for  at  synes  at 
befinde  sig  paa  Lystighedens  Højder.  —  „Er  De  ikke 
vel?"  —  „Jo!"  —  „Aa  nej,  tal  nu  oprigtig!  Er  der 
gaaet  Dem  Noget  imod?"  —  „Nej!"  —  „Men  hvordan 
kan  det  være,  De  er  jo  slet  ikke,  som  De  plejer  vant." 
—  „Jo!"  —  „De  er  da  ikke  igjen  bleven  vred  paa 
mig?"  —  „Nej!"  —  Paa  denne  underholdende  Vis  fort- 
sattes der  i  nogen  Tid,  han  var  saa  lidet  vant  til  at 
blive  trakteret  med  slige  bekræftende  og  benægtende 
Eenstavelsesord  fra  denne  Kant,  at  han  helt  tabte  Konte- 
nancen, og  inden  han  fik  besindet  sig  paa,  hvorledes 
han  skulde  forholde  sig  under  disse  Omstændigheder, 
begyndte  Dandsen,  og  Deltagerne  tog  fat  paa  disse 
afbrudte,  vexlende,  saa  at  sige  stakaandede  Samtaler, 
der  ere  et  Særkjende  for  Lanciers,  og  som  i  dette  Til- 
fælde tog  sig  saaledes  ud : 

Maag  gjorde  først  i  Tavshed  et  formaliter  ulaste- 
ligt, men  realiter  uinteresseret  Buk  for  Carla,  som 
havde  han  ikke  det  Mindste  mod  at  slippe  bort  fra 
hende,  og  slog  derefter  Knæk  paa  sig  selv,  saa  han 
stod  som  den  ærbødigste  Retvinkel  ligeoverfor  Agathe  — 
(denne  Gang  var  det  rigtig!)  — ,  hvorpaa  han  tirrende 
hviskede  til  hende:  „Jeg  synes,  Hr.  Brookhoff  seer  saa 
modfalden  ud?     Han  savner  nok  Frøken  Kuhlmann!" 

„Hvad  bryder  jeg  mig  om  det?"  svarede  Agathe 
med  et  afstumpet  Kniks,  der  lod  En  formode,  at  den 
unge  Dames  Knæhaser  vare  forsynede  med  et  Par 
særdeles  stramme  Staalfjedre,  og  dandsede  videre  med 
et.  forbittret:   „Lad  ham  bare  sejle  sin  egen  Sø!" 

Reinhard  bukkede  med  sin  bedste  Reverens  for 
Mad.  Wonge  og  spurgte  urolig:  „Er  Deres  Datter  ikke 
rask  iaften?" 

Værtinden,  der  fejlagtig  troede,  at  Volontøren 
inklinerede  for  hende,  bød  sig  særdeles  taknemmelig 
frem.  forat  han  kunde  slaa  sin  Arm  om  hendes,  just 
ikke  radmagre  Midie,  og  svarede,  smilende  glædelig  i 
sin  Uvidenhed-  „Agathe?  Nej,  hun  fejler  aldrig  det 
Bitterste.  Se  blot.  hvor  Knevren  gaaer  paa  hende,  ja, 
hun  holder  nu  svært  meget  af  at  tale  med  Maag.'' 

Uden  at  være  bleven  lettet  for  sine  Bekymringer 
gik  Reinhard  videre  efter  at  have  oplyst  Madammen 
om  det  Utilstedehge  for  dem  i  at  dandse  sammen. 
Han  antastedes  derpaa  af  Carla,  som  gjorde  meget 
nonchalent  chassé  for  ham  og  tilhviskede  ham:  „Jeg 
synes,  at  Deres  Dame  giver  sig  saa  meget  af  med  min 
Herre?     Det  seer  næsten  farligt  ud!" 

„Sligt  maa  man  liiide  sig  i  i  Lanciers/'  svarede 
Reinhard  med  slet  skjult  Bitterhed  og  tilføjede,  medens 
han  besvarede  chassé^ en:  ,^Jeg  veed  ikke  bedre,  end  at 
vi  gjør  Gjengjæld  og  gjensidig  trøster  hinanden." 

„Aa,  De  Skjælmsmester!"  udbrød  Carla  med  et 
koket  Øjekast  og  fløj  afsted,  efterladende  Volontøren  i 
den  største  Forbavselse,  da  han  havde  ventet  sig,  at 
den  fribaarne  Kunstnerinde  vilde  have  betakket  sig 
for  at  agere  Nødanker  eller  givet  ham  et  hvilketsomhelst 
andet  Svar  end  det,  hun  gav. 

Efterat  det  med  endel  Besvær  var  lykkedes  Fru 
Kuhlmann  at  overtale  Maag  til  at  figurere  med  Ryggen 
mod  Bull,  drejede  den  glædestraaleude  Manufaktur- 
handler Hovedet  om  mod  sin  Ven  og  fremhviskede 
med  skjæv  Mund  til  ham:  „Jeg  maa  endelig  tale  med 
Dem  efter  Dandsen.  Aa,  Frøken  Agathe  er  saa 
mageløs  sød  mod  mig!  Brockhoff  er  væk,  helt  sat  ud 
af  Spillet!" 

„Tro  ej  paa  Kvindfolks  fagre  Ord,  de  lokke  og 
besnære,"  kvad  Tandlægen,  tillempende  Texten  efter 
Lanciersmelodien,  og  tilkomponerede  paa  egen  Haand 
nogle  effektfulde,  advarende  Pas  og  Armbevægelser,  da 
han  mente,  at  denne  Replik  krævede  en  ^ds  diabolisk 
Gestikulation. 

Maag  fik  imidlertid  ikke  Tid  til  videre  Diskussion, 
thi  da  han  opdagede,  at  Agathe  i  Øjeblikket  stod  uden 
Kavaller,  foer  han  over  mod  hende  og  gjorde  sig  lækker 
for  hende  ved  et  Par  højst  forunderlige,  i  Luften  udførte 
Fhcflacs. 

Ret  længe  tillodes  det  ham  dog  ikke  at  dvæle 
foran  sin  Hjertenskjær,  thi  Carlas  Stemme  lød  hvast 
og  skarpt,  med  et  Præg  af  en  krænket  Ægtevivs 
skrattende  Røst:  ,.Det  gjør  mig  ondt  at  maatte  sige 
det,  men  det  er  virkelig  mig  og  ikke  Frk.  Wonge,  De 
skal  dandse  med!" 

Da  det  paa  dette  Tidspunkt  lykkedes  Maag,  der"^ 
tumlede  om  lige  saa  haabløst  som  Jøden  i  Intermezzoet 
til  „Maskeraden",  at  lave  Lanciers' en  om  til  det  gaade- 
fuldeste  Ruskumsnusk,  sagde  Fru  Kuhlmann  midlertidig 
Stop  med  Dandsen,  og  det  Samme  sige  vi  med 
Referatet,  da  Enhver  kan  tænke  sig,  hvorledes  disse 
forskjellige  Intriger  fortsattes. 


X. 

Efter  Lanciers'en  kom  der  imidlertid  et  nyt  Moment 
til,  som  bør  omtales  her,  da  det  for  en  Del  forandrede 
Situationen.  Det  begyndte  med,  at  Agathe,  da  Fru 
Kuhlmann  efter  sine  tre  Kvarters  Slid  sagde  Pas, 
opsøgte  den  overanstrængte  Kone  og  tilhviskede  hende 
fortrolig:  „Kom  ind  med  mig  her,  skal  De  faa 
Noget!" 

Det  er  maaske  overflødigt  at  bemærke,  at  Fru  Kuhl- 
mann til  enhver  Tid  var  parat,  naar  der  var  Tale  om 
at  faa  Noget,  og  det  vil  derfor  ikke  undre  Nogen,  at 
hun  strax  lagde  Hovedet  paaskraa,  nikkede  venskabe- 
ligst og  sagde  sødt:  Tak!  Hvor  det  er  venligt  af 
Dem!" 

Gjeiinem  en  Tapetdør,  der  forresten  ikke  var  mere 
hemmelig,  end  at  der  sad  en  vældig  Gadedørsnøgle  i 
den,  og  at  den  var  omgiven  af  Glorier  af  længere  og 
kortere  Revner  i  Tapetet,  førte  Agathe  Dandselærer- 
inden  ind  i  et  lille  Siderum.  Der  saae  just  ikke  \T.dere 
hyggeHgt  ud  derinde;  Gulvet  syntes  ikke  at  have  faaet 
gjort  Toilette  i  langsommelig  Tid  og  prydedes  ikke  af 
en  større  Hoben  tomme  Hel-  og  Hah^asker,  der  vare 
skubbede  hen  i  et  Hjørne;  det  af  en  yppig  Vegetation 
stærkt  blomstrende  Rullegardin  var  trukket  skjævt 
op  paa  halv  og  hang  saa  letsindig  som  Huen  paa  en 
tydsk  Student;  i  en  Krog  stod  en  ældre,  skjævhalset 
Fejekost  og  en  Stang  med  en  Voxstabel  paa  den 
øverste  Ende  til  at  tænde  Salslamperne  med,  og 
Møblementet  kompletteredes  af  et  Par  lange,  umalede 
Træborde,  som  vare  dekorerede  med  en  Masse  khstrede 
Rande  af  Glas  og  Kopper  og  iøvrigt  forskjønnedes  af 
endel  Flaskeskaar,  nogle  ikke  ulastelig  rene  Vidske- 
stykker  og  en  Punschebolle  fyldt  med  tomme  Vinglas. 

„Men  Gud,  hvad  er  det  for  et  besj-nderligt  Værelse, 
De  fører  mig  ind  i!"  spurgte  Fru  Kuhlmann,  der  ikke 
kunde  lade  være  at  trække  Næseborerne  op  og  snøfte 
betænkelig,  som  om  hun  befandt  sig  i  Nærheden  af 
Ræveburene  i  zoologisk  Have. 

y,Det  er  Anretterværelset,  ja,  her  seer  ikke  videre 
hyggeligt  ud,  her  er  nok  ikke  gjort  istand  siden  sidste 
Gilde." 

„Anretterværelset?  Aa  Gud,  naar  man  tænker  paa 
al  den  dejUge  Mad,    der   er  passeret  herigjenneml  .  .  . 

Men  jeg  kan   ikke  tænke  mig,    hvad  De   kan  have   til 
mig  i  dette  chambrel'^ 

..Jo,  kom  her,  her  staaer  to  svenske  Sodavand  til 
os.  Jeg  tænkte,  at  De  maaske  var  bleven  tør  i  Halsen 
af  at  exercere  med  os  derinde,  og  saa  svippede  jeg  ud 
før,  da  De  engang  hersede  med  Maag,  og  sagde  til 
Trine  om  at  sætte  det  Sodavand  herop  til  os." 

„Gud,  Tak!  De  er  mageløs!"  udbrød  Fru  Kuhl- 
mann,  der  forøvrigt  nok  saae  ud  til  at  have  ventet 
noget  mere  Substantielt  end  den  nævnte  Drik,  hvorpaa 
hun  efter  behørig  at  have  kvitteret  for  Proppernes 
Smæld  med  et  Par  opskræmte  Angstskrig  fortsatte: 
„Ja,  Hr.  Maag  er  noget  vanskelig  at  have  at  gjøre 
med  ...  det  \ål  sige,  det  er  en  yderst  behagelig 
Mand,    kongfortabel  og  med  den  rette  savoir  livre  ..." 

„Han  har  idetmindste  den  Sikkerhed  i  at  optræde, 
som  i  Reglen  udmærker  Pengematadorer,"  henkastede 
Agathe  let,  —  den  lille  udspekulerede  Skjelm  var  glad 
over  saa  hurtig  at  have  faaet  Fruen  derhen,  hvor  hun 
vilde  have  hende. 

„Hr.  Maag  .  .  .  er  han  .  .  .  er  han  saadan  en 
Pengematador?"  spurgte  Dandselærerinden  og  rettede 
sig  spænstig  som  en  Hønsehund,  der  vejrer  Ager- 
høns. 

„Han  sidder  idetmindste  i  en  udmærket  Forretning, 
han  er  Byens  bedste  Parti." 

„Nej,  virkelig?  ...  Ja,  jeg  har  jo  ogsaa  nok  lagt 
Mærke  til,  hvorledes  de  unge  Damer  flagrer  om  ham, 
og  De  med,  bedste  Frøken,  jo,  De  med!" 

Det  var  nu  ikke  saa  mærkeligt,  at  Fruen  havde 
observeret  dette  Sidste,  thi  Agathe  havde  mider 
Dandseii  med  Flid  anlagt  sit  Koketteri  med  Maag 
saaledes,  at  det  umulig-t  kunde  undgaa  Instruktricens 
Opmærksomhed.  Den  jaloux  unge  Dame  stolede  nemlig 
ikke  mere  paa  sine  egne  Kræfter,  end  at  hun  nok 
mente,  at  det  til  at  fjerne  Amelie  fra  Reinhard  tillige 
vilde  være  hensigtsmæssigt,  om  Lærerindens  Datter 
blev  andetsteds  engageret,  og  saa  dreven  var  hun  da, 
at  hun  indsaa,  at  det  var  bedst  at  lade  dette  gaa 
gjennem  Moderen  som  Engageringsbureau.  Agathe 
tilbageviste  derfor  ikke  den  Insinuation,  der  laa  i 
Fruens  Ord,  mere  eftertrykkelig,  end  at  denne  blev 
bestj^rket  i  Eigtigheden  af  sin  Opfattelse. 

„Det  er  et  af  Tegnene  paa,  at  man  bliver  gammel, 
at  man  ikke  forstaaer  de  Unges  Opfattelse,"  bemærkede 
Fru  Kuhlmann  højst  filosofisk.  „Jeg  veed  da,  at  hvis 
jeg  var  ung  Pige,  var  der  mange  Andre,  jeg  vilde 
foretrække  for  Hr.  Maag,  for  Exempel  Hr.  .  .  .  Hr. 
BrockhofP." 

„Han  er  virkelig  ogsaa  meget  rar,"  svarede  Agathe 
i  en  ligegyldig  Tone,  der  klædte  hende  henrivende, 
naar  man  tænkte  paa,  hvem  hun  talte  om.  „Men 
der  er  jo  det  .  .  .  der  er  jo  et  Aber  ved  ham  ..." 

„Ih,  Du  Syndige,  hvad  hører  jeg?  „Der  er  jo 
det  .  .  .  et  Aber  ved  Hr.  Brockhoff!  .  .  .  Han  har  da 
ikke  gjort  noget  .  .  .  noget  Forkert?" 

„Nej,  nej,  nej!  Hvor  kan  De  tænke  det  om  ham?" 
næsten  skreg  Agathe  med  fornærmet  Heftighed  og 
fortrød,    hun  nogensinde   havde   indladt  sig  paa  Noget, 

der  kande  føre  til,  at  der  blev  kastet  en  saa  lav 
Mistanke  paa  Reinhard.  Hun  var  lige  ved  at  opgive 
hele  sin  lille  Intrige,  men  ved  Fruens  gjentagne  Spørgs- 
maal,  om  hvad  det  da  var,  der  var  ivejen,  mandede 
hun  sig  op  og  fabrikerede  den  gyseligste  Røverhistorie, 
om  hvor  slet  Familien  Brockhoff  sad  i  det. 

Hvorfor  fik  monstro  Fru  Kuhlmann  saa  travlt,  at 
hun  endog  lod  en  lille  Slat  tilbage  i  Glasset,  da  hun 
med  yndefulde  Hop  ilede  ud  af  Værelset  med  en 
Erklæring  om,  at  det  var  absolut  nødvendigt,  hun  saae 
efter,  hvorledes  det  stod  til  inde  i  Salen,  —  hvorfor 
fik  hun  dog  saa  travlt? 

Antallet  af  de  i  Dandsesalen  Tilstedeværende  var 
yderligere  aftaget,  idet  Maag  efter  at  have  seet  Agathe 
forlade  Salen  sammen  med  Fru  Kuhlmann  prajede 
Bull  og  bad  ham  om  at  gaa  ud  med  paa  Trappegangen 
forat  de  kunde  tale  uforstyrret  sammen ,  hvilken 
Anmodning  den  brave  Tandlæge  var  saa  højsindet  at 
opfylde,  idet  han  undervejs  paa  en  særdeles  delikat, 
men  tillige  overordentlig  letfattelig  Maade  antydede,  at 
hans  Svælg  og  Hals  vare  saa  opfyldte  af  Støv  som 
Strandvejen  før  Vandingstiden.  og  at  han  under  disse 
Omstændigheder  Adlde  skatte  et  Glas  01  meget  højt, 
selv  om  det  var  af  det  skattefri.  Da  Trine  højst 
belejlig  endnu  ikke  efter  at  have  bragt  Sodavandet 
ind  i  Anretterværelset  var  kommen  længere  ned  ad 
Trappen,  end  at  hun  kunde  raabes  an,  faldt  det  Maag 
let  at  opfylde  Bulls  Ønske,  og  efterat  den  paa  dette 
noget  sene  Tidspunkt  af  Dagen  endnu  morgenkjole- 
klædte  Hebe   var   affærdiget   med  en  Bestilling   paa   de 

to  Carlsbergere,  der  efter  Bulls  nærmere  Præcision 
helst  ikke  maatte  være  Tuborgere  eller  Wienerøller, 
gav  de  to  Fortrolige  sig  til  Side  om  Side  at  vandre  op 
og  ned  ad  Hotellets  Korridor,  den  Tandlægen  mange 
Gange  havde  søgt  at  overtale  Wonge  til  at  omdanne 
til  en  Keglebane. 

Som  Lidledning  afgav  Manufakturhandleren  en 
begejstret,  lovprisende  Beretning  om,  hvor  aldeles 
mageløst  indtagende  og  venlig  Agathe  havde  været 
mod  ham  baade  for  og  efter  Dandsen. 

Bull  svarede  skeptisk  efter  under  Beretningen 
uophørlig  at  have  karesseret  sin  forfløjne  Knebelsbart, 
at  han  fra  sine  Studeringer  af  meteorologisk  Instituts 
Meldinger  vidste,  at  pludseHge  Omslag  i  Temperaturen 
aldrig  varslede  godt,  men  stedse  førte  større  eller  mindre 
Nedslag  med  sig,  og  af  personlig  Erfaring  kunde  han  melde 
adskillige  Forkjølelser,  Tandpine  og  anden  Bedrøvelighed 
som  Følge  af  slige  Omslag. 

Maag  erklærede  aldeles  ingen  Fidus  at  have  til 
nævnte  Institut  og  stillede  sin  personlige  Erfaring  mod 
Bulls,  idet  han  aldrig  kunde  være  mere  \n.s  paa  Solskin  og 
Tørke,  end  naar  han  havde  overtalt  en  af  sine  kvinde- 
lige Kunder  til  at  kjøbe  et  Regnslag. 

Naar  Maag  var  af  den  Mening,  indsaa  Tandlægen 
ikke  bedre  end,  at  han  snarest  mulig  sagde  det  lille 
Ord  til  Frk.  A.  Wonge. 

Det  var  ogsaa  Manufakturhandlerens  Hensigt,  men 
det  var  ham  ganske  umulig  at  faa  sagt  det. 

Bull  anbefalede  Formularbog  for  Elskende. 

„Aa  nej,  vær  nn  lidt  alvorlig!"  bad  Maag.  „Det 
er  slet  ikke  det,  der  hindrer  mig,  —  jeg  tro  er  nok, 
naar  jeg  selv  skal  sige  det,  at  jeg  vilde  forstaa  at 
udtrykke  mig  endogsaa  særdeles  kulant  i  et  saadan 
delikat  Øjeblik.  Nej,  det  er  Frøken  Melsing,  der 
iaften  ikke  viger  fra  min  Side,  men  hænger  paa  som 
en  Burre  .  .  .  Hør,  De  kunde  gjøre  mig  en  stor 
Tjeneste!  .  .  .  De  kunde  tage  Dem  lidt  af  hende  .  .  . 
gjøre  lidt  Kur  til  hende,  hvis  det  ikke  strider  mod 
Deres  Principper  eller  er  Dem  altfor  meget  imod  ..." 

„Ah.  Gudskelov,  der  har  vi  Trine  med  Øllet!" 
udbrød  Bull.  „Et  Minut  til,  og  det  havde  været  for 
seent,  De  havde  seet  mig  styrte  livløs  om  her  i  Korri- 
doren, slaaet  til  Jorden  af  det  Grufulde  i  Deres 
oprørende  Forslag !" 

Maag  saae  ganske  betuttet  ud,  saa  godt  deklamerede 
Bull.  Det  lod  imidlertid  til,  at  den  forsvarlige  Slurk 
01,  som  den  indignerede  Tandlæge  betjente  sig  selv 
med,  gav  ham  Kraft  til  at  fortsætte  Livet  og  see  med 
andre  Øjne  paa  det  oprørende  Forslag,  thi  efter  at 
have  drukket  ud  og  have  tændt  en  Cigar,  som  han  fik 
overladt  af  Maag,  da  han  nu  klagede  over  en  uhyggelig 
Fugtighed  i  Halsen,  slog  Bull  pludselig  om  og  lovede, 
han  skulde  gjøre  Alt  for  at  fri  sin  Ven  fra  den 
kunstneriske  Burre,  og  selv  i  Nødsfald  gjøre  Kur  — 
men  ogsaa  kun  i  yderste  Nødsfald. 

Endnu  inden  den  forfulgte  Manufakturhandler  kunde 
faa  takket  sin  nye  Ven  for  Opoffrelsen,  viste  det  sig, 
at  han  ikke  havde  overdrevet,  da  han  insinuerede,  at 
Carla  Melsing  maatte   henregnes   til   Burrefamilien,    thi 

Kunstnerinden,  der  havde  savnet  ham  saa  længe  inde 
i  Salen,  traadte  i  det  Samme  ud  i  Korridoren,  ikke  af 
anden  Grund  end  for  at  lede  efter  ham, 

„Aa,  her  gaaer  De?''  udbrød  hun,  noget  perplex 
over  strax  at  løbe  paa  ham.  „-leg  vilde  .  .  .  jeg 
vilde  ..." 

„Jeg  vilde,  jeg  vilde  saa  gjeme,  naar  bare  jeg 
turde  for  Fa'er  og  Mo'er,"  sang  Bull  for  at  vise,  han 
kunde  sine  Klassikere.  „De  vilde  da  ikke  bedrøve 
Deres  Samtid  ved  allerede  nu  at  fly  Dandsens  skyldfri 
Glæder  ?'' 

„Nej,  doch  ikke!"  svarede  hun  paa  rask  Kjøben- 
havnsk,  thi  hun  havde  allerede  fattet  sig.  „Det  var 
egentlig  Dem,  jeg  søgte,  Hr.  Maag,  jeg  vilde  spurgt, 
om  det  ikke  kunde  more  Dem.  medens  Fru  Kuhlmann 
har  kommanderet  „Rør!"  og  „Træd  af!",  at  gaa  ned 
med  paa  mit  Værelse  og  see  paa  min  Skitse  af  Partiet 
ude  i  Plantagen,  De  veed  der,  hvor  vi  plejer  at  blive 
redet  over  af  den  farende  Svend?  Jeg  har  lige  faaet 
den  færdig  nu." 

„Jo,  mange  Tak,  det  .  .  .  det  .  .  .  det  vilde  glæde 
mig  særdeles,"  stammede  Maag,  iuderUg  foragtende  sig 
selv,  fordi  han  ikke  havde  Mod  til  at  bede  hende 
rejse  til  Hækkenfeldt  eller  Bloksbjerg  med  samt  sin 
Skitse  (det  kom  ham  ikke  saa  nøje  an  paa,  hvilken  af 
Ruterne  hun  foretrak).  „Men  troer  De,  der  er  Tid 
dertil?" 

„Mageligt!  Mit  Værelse  er  lige  herved,  vi  skal 
blot  ned  ad  det  Par  Trin,  det  er  Døren  for  Enden  af 
Gangen,"    oplyste    Carla   og   drejede    med   et  rask  Tag 

den  nølende  unge  Mand  en  halv  Omgang  til  Siden, 
som  var  han  en  automatisk  Panoptikonsfigur. 

„Jamen  saa  faaer  De  jo  ikke  lukket  Deres  Butik," 
henvendte  Bull  noget  uventet  til  Automaten. 

„Saa  faaer  jeg  ikke  lukket  min  Butik?"  gjentog 
Maag  i  Spørgeform ,  ganske  ude  af  Stand  til  at 
begribe,  hvad  i  Alverden  Tandlægen  vilde  sige 
med  d  e  t. 

„Ja !  De  sagde  jo  før  til  mig.  De  vilde  benytte 
Pausen  til  at  gaa  ned  og  lukke  Butikken,"  forklarede 
Bull  og  kneb  listig  det  mod  Maag  vendende  Øje  til. 

„Naa  ja!  Jeg  sagde  før  til  Dem,  jeg  vilde  benj^tte 
Pausen  til  at  gaa  ned  og  lukke  Butikken,"  repeterede 
Manufakturhandleren  fiffig  med  et  paa  een  Gang 
taknemlig  og  beundrende  Blik  paa  sin  frelsende  Engel. 

„Aahvad,  det  jager  vel  ikke  saa  gevaldig?"  spurgte 
Carla  fortrydelig. 

„Jo,  det  jager  gevaldig!"  svarede  Maag,  der  for 
Tiden  syntes  at  have  taget  Ansættelse  som  Repeteeruhr. 

„Jamen  nu  skal  jeg  sige  Noget:  De,  Frøken,  og 
jeg  kan  jo  gaa  iforvejen  og  tage  Kunstværket  i  Øjesyn, 
og  saa  kan  De  jo  komme,  Maag,  naar  De  faaer  lukket, 
det  tager  jo  kun  et  Par  Minutter,"  foreslog  Bull,  idet 
han  højst  ugenert  lod,  som  om  Carlas  Indbydelse  ogsaa 
havde  omfattet  ham. 

„Naa,  ja,  ja!"  vrissede  Kunstnerinden,  der  saae,  det 
ikke  kunde  være  Andet.  „Gaa  saa.  De  Butiksslave,  og 
kom  De  med  mig,  Hr.  Bull!" 

Trappegangen  i  Hotel  Dania  var  mindst  af  Alt  at 
ligne  ved  et  rankt  Grantræ,  der  med  nøjagtige  Mellem- 

rum  skyder  sine  lige  Sidegrene  ud,  den  mindede 
betydelig  mere  om  et  vantrevent  Piletræ,  idet  den  som 
et  saadant  havde  Afsatser,  hvor  man  mindst  ventede 
det,  og  afsatte  sine  Sidegange,  som  det  bedst  kunde 
falde  sig,  og  saaledes  befandt  den  Korridor,  i  hvilken 
Carlas  Værelse  laa,  sig  otte  Trin  nedenfor  den  Repos, 
paa  hvilken  hun  og  de  to  Herrer  havde  staaet  under 
deres  Samtale.  De  skulde  altsaa  alle  Tre  samme  Vej 
og  Maag  gik  foran,  hvilket  han  sikkert  ikke  havde 
gjort,  om  han  havde  været  bekjendt  med  Frøkenens 
Maade  at  gaa  ned  ad  en  Trappe  paa.  Hun  benyttede 
nemlig  den  ungdommelige  Befordriugsmaade,  som 
kaldes  at  kure  ned,  idet  hun  satte  sig  op  paa  Ræk- 
værket, som  om  hun  steg  tilhest,  og  saa  lod  sig  rutsche 
flot  ned.  Følgen  heraf  var,  at  Manufakturhandleren, 
der  ikke  var  hm'tig  nok  tilbens,  modtog  et  saa  for- 
svarligt Knubs,  at  han  nær  var  bleven  spændt  ned  af 
Resten  af  Trappen  og  midt  ud  i  Porten ;  til  alt  Held 
blev  han  imidlertid  stoppet  i  Farten  af  den  aaben- 
staaende  Dør  til  Sidegangen,  der  dog  ikke  tog  venligere 
imod  ham,  end  at  den  drak  ham  en  regulær  Skalle,  og 
det  kunde  ikke  siges  at  hjælpe  paa  hans  værkende 
Pande,  at  den  gymnasticerende  Kunstnerinde  istedetfor 
at  gjøre  Undsk3ddninger  bebrejdende  udbrød:  „Men 
hvordan  er  det  dog,  De  gaaer,  Menneske?" 

Med  klynkende  Stemme  bad  Maag  undskylde,  han 
kunde  virkelig  ikke  gjøre  ved  det,  og  saa  søgte  han  i 
en  Fart  Dækning  i  det  nærmeste  Hjørne,  thi  Bull, 
der  havde  følt  sig  i  høj  Grad  tiltalt  af  Carlas  Be- 
fordringsmaade,  arriverede  nu  ogsaa  pr.  Rækværk,  men 

havde  dog  været  saa  hensynsfuld  at  forudskikke  en 
Advarsel  ved  et  højlydt  „Unten!",  som  var  det  en  Mur- 
haandlanger,  der  paa  et  Stillads  kastede  en  Dragt  Sten 
fra  sig.  Efterat  Maags  Pande  var  bleven  synet  og  er- 
klæret uskadt  af  de  to  Rutschbaneartister,  listede  han 
sig  videre  ned  ad  Trappen,  medens  de  forsvandt  ind 
paa  Carlas  Værelse. 

„Ah,  i  Sandhed  effektfuldt,  dekorativt,  koloristisk !" 
udbrød  BuU,  da  han  var  traadt  et  Par  Skridt  ind  i 
Stuen,  og  stillede  sig  op,  skrævende  ud  med  Benene 
som  en  stivbenet  Passer,  en  Positur,  der  til  alle  Tider 
har  været  anset  for  særligt  egnet  til  at  vække  Kunst- 
sandsen.  „Man  seer  strax,  at  man  befinder  sig  i  et  Kunst- 
nerhjem, der  er  Stil  i  dette!  Store  og  smaa,  oliemalede 
Skitser  uden  prunkende  Rammer  smykke  Væggene 
rundtom  saa  tæt  op  ad  hinanden,  som  var  det  Annoncer 
fra  Allan  Dahls  Bureau  paa  en  Landstation,  og  imellem 
dem  titte  kinesiske  Vifter  frem,  saa  frodig  som  brogede 
Markblomster  paa  den  grønne  Eng ;  hvor  malerisk  grup- 
perer sig  ikke  den  sprukne  Ingefærbojan  og  de  to 
umage  Zwibelglas  der  paa  den  gammeljomfruagtige 
Kommode,  og  hvor  yndefuldt  præsenterer  ikke  den 
hankeløse,  klinkede  Vandkande  med  de  poesirige  Moske- 
donnere  og  Tidsler  sig  der  som  Kakkelovnsvase?" 

„Ja,  De  skal  nu  altid  gjøre  Nar!"  snerrede  Carla. 
„Jeg  finder  det  nu  kjønt  og  hyggeligt,  og  det  er  vel 
Hovedsagen." 

„Jeg  —  gjøre  Nar?  Det  er  af  lutter  Misundelse, 
jeg  taler  saa!  Hvor  vilde  jeg  ikke  ønske,  at  mit  Stu- 
dium   ogsaa   satte  mig    istand  til  at    udstyre  min    Stue 

saa  stilfuldt,  saa  professionelt,  om  jeg  saa  maa  sige, 
men  jeg  troerikke,  en  Dekoration  af  hvide  Gebisafstøb- 
ninger, staalskinnende  Tænger  og  Gedefødder,  forg3ddte 
Ganer  og  blodigrøde  Tandrødder  vilde  gjøre  sig?  .  .  . 
Tillader  De,  jeg  tager  Kunstværkerne  i  Øjesyn?  De 
skal  ikke  være  bange,  jeg  har  hverken  Stok  eller  Pa- 
raply- med,  jeg  veed,  at  man  her  i  vort  velsignede,  lille 
Land  aldrig  indlader  Nogen  med  slige  farlige  Vaaben 
i  Kunstsamlinger,  da  man  naturligvis  kan  gaa  ud  fra, 
det  er  en  Misdæder,  der  kun  er  kommen  for  at  stikke 
til  Bingen  efter  Kunstskattene." 

„Selvom  De  saa  havde  en  Alpestok  med,  skulde 
De  dog  slippe  for  de  dumme,  antikverede  fem  Øre  til 
Garderoben." 

„Ah,  henrivende !"  deklamerede  Tandlægen,  idet 
han  betragtede  en  af  Skitserne  paa  Væggen.  „En  Flok 
Faar,  der  hviler  sig  og  belj'^ses  af  de  rødglødende 
Aftenskyer?  .  .  .  Nej,  nu  seer  jeg,  det  er  en  ældre,  rød- 
blisset Kavaller  med  hvidt,  krøllet  Skjæg,  —  det  er 
slaaende  naturtro.  .  .  .  Og  saa  see,  alle  de  Portrætfigurer, 
der  ligger  her  paa  Bordet!  Tør  jeg  spørge,  arbejder 
Frøkenen  paa  en  større  Scene  fra  russisk  Dampbad? 
Jeg  synes,  der  hviler  saadan  en  Taage  over  Billederne, 
de  gode  Folk  seer  saa  løjerlig  afdampede  ud!" 

„Aa,  De  veed  jo  godt,  at  det  er  den  nye  Maade 
at  male  paa!  .  .  .  Hør,  sig  mig  engang,  er  det  Dem 
ganske  umuligt.  Menneske,  nogensinde  at  tale  alvorligt?" 

Bull  var  kommen  i  sit  kaade  Hjørne,  han  tænkte 
paa  Maags  Opfordring  og  fandt,  at  det  kunde  være 
ganske  morsomt  at  opfriske  sine  Ungdomsstudier  i  den 

ædle  Kunst  at  gjøre  Kur,  .  .  .  iiaar  han  nu  blot  ikke 
havde  glemt,  hvordan  det  var?  Naa,  han  kunde  jo 
allenfalds  probere,  sagde  han  til  sig  selv,  og  saa  lagde 
han  Ansigtet  i  de  mest  traurige  Folder  og  hviskede 
med  sænket,  melankolsk  Stemme:  „De  vilde  dog  ikke 
tro  mig,  naar  jeg  talte  alvorligt!" 

„Hvorfor  ikke?"  spurgte  Carla  og  satte  sig  ved 
den  ene  Side  af  Bordet,  noget  forundret  over  det  plud- 
selige Omslag  hos  sin  Gjæst. 

„Vilde  De  fæste  Lid  dertil,  naar  jeg  sagde  Dem, 
at  der  under  denne  harcellerende  Lystighedsmaske 
skjulte  sig  et  sønderrevet  Hjerte?"  fortsatte  Tandlægen 
dæmonisk  hviskende  og  tog  Plads  ved  den  anden  Side 
af  Bordet. 

„Sligt  er  jo  ikke  saa  sjældent,  især  hos  romantisk 
anlagte  Ynglinge,  men  i  Deres  Alder  ..." 

„Det  er  netop  det,  der  piner  mig,  det,  at  min  Ung- 
dom er  bortsvunden!  Jeg  er  snart  ved  det  skjæbne- 
svangre  fyrretyvende  Aar,  medens  hun  .  .  .  hun  endnu 
er  paa  Deres  Alder,  i  sin  friskeste  Ungdomsfylde. 
Derfor  tør  jeg  ikke  tale,  ikke  tilstaa  hende,  at  lige  fra 
den  første  Stund,  jeg  saae  hende,  har  jeg  ikke  liavt 
Tanker  for  Andre  end  hende.  Det  var  en  lun  Sommer- 
aften i  en  lille  Have,  ved  hvis  Fod  Aaen  slyngede  sig 
i  lunefuldt  Løb,  vi  sad  sammen  ved  Bordet,  et  stort 
Familiebord,  som  hun  havde  faaet  rykket  ud  fra  den 
kvalme  Stue  i  Hotellet  ..." 

Carla  gav  et  lille  Forbavselsesskrig  fra  sig  og  stir- 
rede maalløs  paa  Tandlægen. 

„Aa,  hvor  godt  husker  jeg  ikke  hver  ubetydelig 
Enkelthed,  Aftenens  Stilhed,  den  synkende,  flammende 
Sol,  Duggens  Perler  i  Græsset,  og  saa  fik  vi  Frikasee, 
myg  og  lind  Frikasee  af  ungt,  skjært  Lammekjød." 

„Stille,  Hr.  Doktor,  jeg  vil  ikke  høre  Mere  !"  læs- 
pede Carla  og  sænkede  bly  Kartoffelnæsen. 

„Jo,  De  skal  høre!"  raabte  Bull,  glad  over  at 
have  faaet  Anvendelse  for  denne  Replik,  thi  han  vidste, 
at  en  Situation  som  den  foreliggende  først  bliver  rigtig 
prægnant,  naar  disse  Ord  falde  med  et  lidenskabeligt, 
indeklemt  Tonefald.  „Maaske  det  i  Øjeblikket  vil  volde 
Dem  Smerte  at  høre,  men  hvad  er  det  mod,  hvad  jeg 
dengang  led,  da  jeg  saae  hende  foretrække  en  Anden, 
yngre  end  jeg,  smukkere  end  jeg,  rigere  end  jeg,  — 
naturligvis!  O,  hvilke  Pinsler  martrede  mig  ikke,  naar 
jeg  saae  hende  henrykt  skue  ind  i  Øjet  paa  denne  mig 
saa  forhadte  Yngling  eller  i  øm  Samtale  staa  ved  hans 
Side  nede  ved  Aaen  og  se  ud  over  Aftenlandskabet 
med  det  vigende  Dagskjær,  —  o,  navnløse  Kval,  jeg 
følte  det,  som  døde  mit  Hjerte  Tomme  for  Tomme !" 

Carla  hørte  efter  i  stigende  Spænding,  medens 
Tankerne  boblede  og  sydede  i  hendes  ophedede  Hovede. 
Der  kunde  jo  ingen  Tvivl  være  om,  hvad  han  mente, 
men  forunderligt  var  det  dog,  at  hun  hidtil  aldeles 
Intet  havde  mærket  til  hans  Følelser.  Hun  steg  i  Værd 
i  sine  egne  Øjne  —  hvad  der  vilde  sige  ikke  saa  Lidt, 
da  hun  iforvejen  stod  i  meget  høj  Kurs  sammesteds 
— ,  og  den  levende  Sympathi.  hun  stedse  havde  næret 
for  den  Person  ved  Navn  Carla  Melsing,  tog  et  mægtigt 
Opsving.     Hun  følte  en  vis  Medhdenhed  med  Bull,  thi 


237 


hun  anede  ikke,  at  hun  nogensinde  havde  været  saa 
grusom,  men  alligevel  var  der  hende  dog  hgesom  noget 
Tilfredsstillende  ved  at  have  været  det.  Men  hvad 
skulde  hun  gjøre?  Hun  elskede  jo  ikke  Tandlægen  .  .  . 
elskede  ?  .  .  .  Pyk,  gammeldags  Vaas  med  denne  roman- 
tiske, rosenrode,  klistersøde  Kjærhghed  i  Ægteskabet! 
Bare' praktisk!  Fandt  hun  Behag  i  BuU ?  Ja  og  Nej ! 
Der  var  det  Gode  ved  ham,  at  han  ikke  var  Spor  af 
Fihster,  han  havde  noget  af  en  Bohémenatur  i  sig,  og 
det  var  saa  rask,  men  paa  den  anden  Side  var  han 
vist  baade  ustadig  og  vidtløftig,  det  var  jo  ganske  vist 
ogsaa  rask,  men  ikke  naar  huu  skulde  have  ham  til 
Mand.  Og  desuden,  hvorledes  var  han  stillet  i  pekuniær 
■Henseende?     Det  kunde  man  dog  ikke  helt  se  bort  fra 

—  (ved  Betragtninger  af  denne  Natur  gaaer  det  person- 
Uge  Pronomen  stedse  over  til  det  almenomfattende 
„man")—,  det  maatte  man  da  ogsaa  tage  i  Betragtning. 

—  Vist  ikke  godt,  frygtede  hun.  Nej,  i  den  Henseende 
var  Maag  langt  at  foretrække  ...  Det  var  sandt,  hun 
glemte  jo  rent,  hun  havde  en  stor  Opgave  her  i  Livet: 
at  frigøre  Maag.  Hvad  tænkte  hun  dog  paa?  Der  var 
jo  Maag  ...  der  var  jo  Maag  .  .  „Ja,  der  var  jo 
Maag!"  sagde  hun  ved  sig  selv  i  en  heh  anden  Betyd- 
ning. „Var  det  ikke  hans  Stemme,  der  lød  udenfor? 
Jo,    der  kunde   ingen  Tvivl  være,    det  var  ham!     Men 

.  men  han  talte  jo  med  En  derude  paa  Gangen  .  .  . 
det  var  en  Kvindestemme  .  .  .  Skulde  det  være  Agathe? 

.  Eller  var  det  Hele  maaske  kun  en  Hallucination, 
fordi  hendes  Hjerne  var  i  saa  voldsom  Aktivitet?" 

Hun  glemte  i  Øjeblikket  Alt,  hvad  Bull  lige  havde 
sagt  hende,  greb  ham  over  Bordet  haardt  i  Armen  og 
mere  hvæsede  end  spurgte :  „Tys,  kan  De  høre,  er  det 
ikke  Maag,  der  taler  udenfor  paa  Gangen?" 

„Det  kan  nok  være  .  .  .  jo,  jeg  troer  det  ogsaa!" 
svarede  Tandlægen  overbevist  om,  at  hans  Ven  forlængst 
var  inde  i  Balsalen  hos  Agathe.  „Ja,  han  lovede  jo 
at  komme  snart  tilbage,  desværre  holder  han  sit  Løfte 
for  godt." 

„For  godt?     Hvad  mener  De  dermed?" 

„Troer  De.  jeg  ønsker,  han  nu  skal  komme  og  for- 
styrre os?  Mærkede  De  da  ikke  før,  at  dette  med 
Butikslukningen  var  Noget,  jeg  fandt  paa  for  at  faa 
ham  bort,  saa  jeg  uforstyrret  kunde  komme  til  at  tale 
med  Dem?" 

„Jamen  han  er  ikke  alene,"  hviskede  Carla  uden 
at  agte  paa,  hvad  Tandlægen  sagde.  „Han  taler  med 
en  Dame  .  .  .  Jeg  maa  derud !" 

Bull  havde  lige  saa  godt  som  Carla  hørt,  at  Maag 
talte  derude  med  en  Dame,  og  han  troede  lige  saa  vel 
som  hun,  at  det  var  x4Lgathe,  hvem  Maag  havde  faaet 
ud  paa  Gangen  for  at  tale  i  Enrum  med.  Det  gjaldt 
derfor  for  ham  at  hindre  Carla  i  at  løbe  ud  og  forstyiTe 
dem,  og  da  han  i  Øjeblikket  ikke  kunde  finde  paa 
Andet  at  holde  hende  tilbage  med,  strakte  han  sin 
Arm  ud  som  for  at  gribe  hendes  Haand,  men  væltede 
i  det  Samme  højst  ubehændig  en  med  Vand  fyldt, 
ældre  Moutardekrukke,  i  hvilken  forskjellige  Pensler 
just  ■  fik  sig  et  rensende  Fodbad.  I  en  farvemættet 
Strøm  bredte  Krukkens  Indhold  sig  ud  over  de  omtalte 

paa  Bordet  liggende  Portrætiigurer,  som  midt  i  deres 
russiske  Dampbad  blev  forfriskede,  om  just  ikke  ren- 
sede af  denne  uventede  Douche,  og  derpaa  dannede 
Vandet  et  lille  Aaløb,  som  tog  Fart  paa  ned  mod  Kunst- 
nerindens Skitsebog  og  truede  med  at  forvandle  de 
mesterlige  Blyantstegninger  til  sjappede  Akvareller. 

Tandlægen  kunde  ikke  have  valgt  noget  Bedre; 
den  overhængende  Fare  for  at  faa  sine  Kunstskatte 
ødelagte  var  omtrent  det  Eneste,  der  kunde  have  holdt 
Carla  tilbage.  Med  et  særdeles  oprigtigt  „Klodrian!" 
snappede  hun  Bogen,  som  hun  kastede  hen  paa  Sengen, 
og  gav  sig  saa  til  at  fiske  Skitserne  op  og  tørre  dem 
af  med  moderlig  Ømhed  og  en  harlekinsspættet  Maler- 
klud. Dette  var  netop,  hvad  Bull  havde  beregnet  vilde 
ske,  og  efter  at  have  gjort  det  tilbørlige  Antal  Undskyld- 
ninger for  sin  Klodsethed  strøg  han  ud  af  Døren  under 
Paaskud  af  at  ville  skaffe  Noget  at  tørre  op  med. 

Det  bliver  nødvendigt  her  at  fortælle,  hvad  der 
under  Kjærligheds  se  enen  i  Kunstnerhjemmet  var  passe- 
ret Maag,  efterat  han  var  stegen  nedad  Trappen.  Staaende 
ved  Foden  af  den  havde  han  afventet,  at  Døren  skulde 
lukke  sig  efter  Carla  og  Bull,  og  saasnart  han  hørte, 
at  dette  var  sket,  listede  han  atter  op,  balancerende 
forsigtig  paa  Taaspidserne  og  stikkende  Spidsen  af 
sin  Tunge  frem  mellem  Fortænderne,  hvilken  sidste 
mimiske  Foranstaltning  som  bekjendt  ansees  for  i  for- 
trinlig Grad  egnet  til  at  dæmpe  Lyden  af  Ens  Skridt. 
Han  kom  imidlertid  ikke  længere  end  til  Repos'en  ud 
for  Carlas  Værelse,  thi  her  blev  han  attraperet  af  Amelie, 
som  var  ifærd  med  at  stige  ned,  men  standsede  et  Par 

Trin  over  ham.  Ved  Sj'net  af  haus  Kattefjed  veg  det 
indolente  Udtryk  i  kendes  Øjne  Pladsen  for  et  lille, 
lystigt  GKmt,  og  hun  spurgte :  „Men  hvad  er  det,  gaaer 
De  gonske  alene  henide  og  øver  Dem  i  at  gaa  paa 
Tæerne?" 

„Hvadbehager?  .  .  .  Hvem?  .  .  .  Jeg?  .  .  .  Aa,  er 
det  Dem,  Frøken  Kuhlmann!"  stammede  Maag,  der 
havde  været  for  optagen  af  sine  Tanker  til  at  høre 
hende  komme.  „Nej,  saadan  gaaer  jeg  altid,  naar  .  .  . 
naar  .  .  .  naar  jeg  har  været  nede  at  lukke  Forret- 
ningen." 

„Saa  maa  De  føle  Dem  meget  lettet  ovenpaa  Da- 
gens Arbejde,"  sagde  Amelie  med  kort,  dj-b  Latter, 
der  viste,  at  ogsaa  den  befandt  sig  i  Overgangsperioden. 

Maag  mærkede,  han  havde  sagt  en  Dumhed,  og 
søgte  at  komme  bort  fra  den  ved  med  diskespringsk 
Galanteri  at  trække  sig  tilside  og  trykke  sig  saa  flad 
opad  Væggen  som  en  Peberkagemand,  hvad  der  var 
saa  saare  overflødigt,  eftersom  der  iforvejen  var  Plads 
til,  at  en  tre — fire  Amelie'er  kunde  komme  forbi. 

„Vil  De  ned?"  spurgte  han. 

Den  unge  Dame  lod  imidlertid  til  at  have  større 
Lyst  til  at  passiare  end  til  at  passere,  idetmmdste  havde 
hun  slet  intet  Hastværk,  men  blev  staaende  hos  ham 
og  sagde:  „Jeg  skulde  bare  ned  med  det  Glas,  som 
Frøken  "Wonge  lod  bringe  op  til  mig." 

„Aa,  det  kan  De  saamændgodt  lade  bhve  deroppe, 
det  bliver  nok  hentet  ned  engang  ved  Lejlighed." 

„Nej,  Mama  sagde,  det  var  mest  opmærksomt,  om 
jeg   selv  gik  ned  med  det,  ...  og  desuden  saa   kjeder 

jeg  mig  deroppe.  Der  er  Ingen,  der  vil  give  sig  af 
med  mig,  hver  af  de  unge  Piger  har  sin  Herre,  som 
hun  sværmer  for,  og  de  gode  Herrer  deroppe  finder 
mig  naturligvis  altfor  ung  og  ubetydelig." 

Maag  betragtede  forbavset  den  unge  Pige,  han 
havde  aldrig  for  seet  hende  saa  indladende,  men  da  han 
selvfølgelig  tilskrev  denne  Forvandling  sine  bekjendte 
hjerteknusende  Egenskaber,  svarede  han  lapset  i  sin 
mest  smørrede  Butikstone  :  „Det  er  heldigt,  at  jeg  p.  t. 
ikke  kan  henregnes  til  de  Herrer  deroppe,  for  saa- 
ledes  bedømmer  jeg  idetmindste  Dem  ikke." 

„De?  Aa,  De  har  jo  Frøken  Melsing!"  vrissede 
Amelie  og  gav  sig  til  at  dingle  ranglevornt  med  Over- 
kroppen. 

„Nævn  ikke  det  Navn,  tal  ikke  om  hende!  Hvor 
kan  De  tro,  jeg  har  saa  ringe  Smag?"  raabte  Manufaktur- 
handleren med  en  Heftighed,  der  næsten  forskrækkede 
Amelie,  men  derpaa  blev  han  atter  Vilhelm  Tell  og 
tilføjede  med  et  selvbehageligt  Knips  med  Tænderne: 
„Froken  Melsing?  Næ — æ!  Min  Smag  er  heldigvis  ud- 
dannet paa  Hovedstadens  bedst  assorterede  Lagere." 

„Jamen,  De  taler  jo  hele  Tiden  med  hende." 

„Sig  heller,  at  hun  hele  Tiden  taler  med  mig !  .  .  . 
Man  er  jo  søgt,  hehe!  Nej,  den  Dame  er  mig  saa  lige- 
gyldig som  .  %  ,  som  en  Jacquet  af  forrige  Aars  Mode. 
Jeg  synes  da  voldsomt,  meget  mejet  bedre  om  Dem, 
Frøken,  skjønt  jeg  kun  i  saa  kort  Tid  har  havt  den 
Ære  at  staa  i  Korrespondance  med  Dem." 

„Det  mener  De  jo  ikke  et  Ord  med!     Naar  jeg  om 

en  Maanedstid  rejser  herfra,   vil  De  strax   glemme  mig 
og  aldrig  mere  tænke  paa  mig." 

Maag,  der  var  temmelig  overbevist  om  det  Samme, 
havde  ondt  ved  at  faa  et  bestemt,  protesterende  Nej 
frem,  og  det  Ord,  han  fremstammede,  blev  da  ogsaa 
kmi  en  Mellemting  mellem  et  kraftesløst  „Nej!"  og  et 
særdeles  betænkeligt  „Naa — aa!" 

„Jo,  jeg  kjender  det  kun  altfor  godt!  Det  er  ikke 
det  mindst  Sørgelige  ved  det  omflakkende  Liv,  min 
Moder  og  jeg  fører,  at  vi  veed,  at  saasnart  vi  forlader 
en  By,  er  vi  glemte  i  samme  Øjeblik,  —  med  mindre 
En  eller  Anden  skulde  have  en  for  os  just  ikke  synder- 
lig smigrende  Grund  til  at  mindes  vore  Navne  fra  sin 
Eegnskabsbog.  De  aner  ikke,  hvor  det  er  trist  at  vide, 
at  ikke  Een  mindes  En  med  en  venhg  Tanke." 

„Jamen  det  skal  jeg  saa  gjerne  effektuere,  h\ds  De 
troer,  det  kan  hjælpe  Noget,"  tilbod  Maag,  som  talte 
han  om  en  Ordre,  han  vilde  føre  ind  i  sin  Hovedbog. 

„Vil  De  virkehg  engang  imellem  tænke  paa  mig? 
Hvor  det  er  smukt  af  Dem!"  sagde  Amelie  og  sendte 
ham  et  taknemligt  Blik,  der  bragte  Manufakturhand- 
leren til  den  Erkj  endelse,  at  hun  havde  et  Par  meget 
farlige  Øjne.  „Men  nej,  jeg  kan  ikke  tro  paa  en  saadan 
Lykke!  Selv  om  Deres  Løfte  i  Øjeblikket  er  nok  saa 
ærlig  og  oprigtig  ment,  vil  De  ikke  kunne  holde  det 
.  .  .  maaske  nok  i  Førstningen,  men  saa  længe  og  saa 
ofte,  som  jeg  vil  mindes  Dem  ..." 

Amelie  fuldendte  ikke  Sætningen,  hun  rystede  kun 
paa  Hovedet,  men  Virkningen  af  hendes  Ord  var  lige 
stor,  den  betuttede  Manufakturhandler  blev  lige   over- 

vældet  over  i  en  hidtil  uanet  Grad  at  være  Pibernes 
Jens.  Han  veg  et  Skridt  tilbage  og  \nlde  sikkert  være 
kommen  til  at  kure  ned  ad  Trappetrinene,  som  Carla 
for  ad  Rækværket,  li  vi  s  Amelie  ikke  liavde  grebet  hans 
Haand  og,  idet  hun  med  nogle  baglænds  Hop  figure- 
rede foran  ham,  som  bød  hun  ham  op  til  Dands,  havde 
faaet  ham  trukket  længere  ind  paa  Eepos'en. 

^„Maa  jeg  spørge,  tager  De  Privatundervisning  i 
Lanciers  hos  Frøkenen?"  lød  det  i  det  Samme  fra  Bull, 
der  var  kommen  ilende  nedad  Korridoren,  uden  at  de 
havde  hørt  ham,  og  nu  stod  bagved  dem. 

Istedetfor  Svar  aiieverede  Amelie  det  obligate,  lille 
Overraskelsesskrig,  medens  Maag  fremsatte  det  Spørgs- 
maal,  der  hos  Herrerne  svarer  hertil:  „Hvor  kommer 
De  fra?" 

.,Det  veed  De  jo  godt,"  svarede  Tandlægen  usæd- 
vanlig hurtigt.  „Jeg  var  jo  inde  at  se  paa  Frøken 
Melsings  Malerier,  men  saa  blev  der  væltet  noget  Vand 
over  endel  af  Skitserne,  og  saa  lob  jeg  for  at  skaffe 
Hjælp  .  .  ,  Aa  hør,  Frøken  Kuhlmann,  De  kunde  være 
saa  venlig  at  gaa  derind  og  hjælpe  hende,  —  det  er 
Døren  for  Enden  af  Gangen!  —  den  Slags  forstaaer 
Damer  sig  bedre  paa  .  .  .  Men  skynd  Dem,  inden  Van- 
det ødelægger  Mesterværkerne!" 

.,Ja,  gjerne!"  sagde  Amelie,  der  af  sin  diplomatiske 
Moder  var  opdragen  til  at  hjælpe,  hvor  hun  kunde,  da 
man  aldrig  kunde  vide,  om  det  ikke  engang  i  Tiden 
kom  igjen,  og  fjernede  sig  hastig  nedad  Korridoren. 

Saasnart  hun  havde  lukket  Døren  efter  sig,  udbrød 
Bull    heftig   bebrejdende    til    Maag:     „Hvorfor  Pokker 

bliver  De  ogsaa  staaende  lier  paa  Tra]3pen,  hvorfor  gaaei 
De  ikke  enten  op  eller  ned?  Jeg  kan  ikke  blive  ved 
til  eA^ige  Tider  at  holde  Frøken  Melsing  fast  derinde." 

„Men  Herregud,  jeg  var  jo  paa  Vejen  op,  men  saa 
blev  jeg  opholdt  af  Frøken  Kuhlmann,"  svarede  Maag. 
„Aa,  det  er  rædsomt  Alt,  hvad  jeg  oplever  idag.  Til 
De  tænke  Dem,  nu  er  hun  ogsaa  begyndt  at  blive  for- 
elsket i  mig,  og  hun  er  den  Allerværste,  hun  siger  det 
saa  ækelt  rent  ud." 

„Hun  med?  Det  er  Tre  for  En!  Nej  hør,  veed 
De  hvad,  denne  Komedie  vil  jeg  s'gu  ikke  være 
med  til!" 

„Ja,  De  maa  endelig  ikke  blive  vred,  jeg  kan  ved 
den  Levende  ikke  gjore  for  det.  De  maa  ikke  slagte 
mig,  jeg  trænger  mere  end  nogensinde  til  Deres  Hjælp. 
De  maa  tage  Dem  lidt  af  Frøken  Kuhlmaim,  hende  kan 
det  da  ikke  være  Dem  saa  meget  imod  at  gjore  lidt 
Kur  til." 

„Hvad  for  Noget?  Troer  De,  Dekan  spille  Bunke- 
hanrej med  mig?" 

„Tys,  tal  ikke  saa  højt!  .  .  .  Tak,  Skjæbne,  der 
har  vi  Frøken  Melsing!" 

Det  var  saa  at  sige  kun  Reversen  af  Kunstnerinden, 
der  viste  sig,  thi  hun  præsenterede  sig  i  Døren  til  sit 
Værelse  for  Enden  af  Gangen  og  sagde  højt  ind:  „Ja, 
Tak,  bedste  Froken  Kuhlmann,  nu  kan  De  godt  lade 
det  være,  som  det  er,  nu  er  det  udmærket.  Kom,  vi 
maa  op  i  Salen!" 

„Aa  Gud,  hvordan  slipper  jeg  nu  igjenfra  hende?" 

hviskede  Maag  og  gebærdede  sig,  som  om  han  traadte 
Vande  i  stærk  Bølgegang. 

„Kom  herind!"  hviskede  Bull  tilbage  til  ham  og 
puifede  ham  ind  i  et  mørkt  Pulterkammer,  der  befandt 
sig  midtvejs  i  Gangen. 

Tandlægen  fik  akkurat  Tid  til  at  smække  Døren  i 
efter  den  forjagede  Manufakturhandler,  saa  saae  han 
Carla  og  Amelie  komme  nedad  Korridoren.  Han  lod 
imidlertid,  som  han  ikke  havde  opdaget  dem,  og  op- 
førte sig  ganske  og  aldeles  som  en  Skoledreng,  der 
har  gjort  en  Gavtyvestreg  og  spiller  uskyldig  paa  en 
saa  overbevisende  Maade,  at  Alverden  fatter  Mistanke 
til  ham.  Med  Hænderne  paa  Ryggen  og  smaaflojtende 
slentrede  han  nedad  Korridoren  i  samme  Retning  som 
de  unge  Piger,  han  hørte  dem  nærme  sig,  men  saa  hørte 
han  dem  paa  een  Gang  standse  og  hviske  ivrig  med 
hinanden.  Derpaa  blev  Alt  atter  stille,  og  da  det  va- 
rede længere,  end  hans  Nysgjerrighed  kunde  taale, 
eftersom  han  frygtede,  at  de  havde  opdaget  Maags 
Skjulested,  vendte  han  sig  om.  Med  E^orbavselse  op- 
dagede han,  at  Carla  igjen  var  væk,  og  at  Amelie  stod 
alene  tilbage ;  han  gik  derfor  hen  til  hende  og  spurgte : 
„Jeg  syntes.  De  havde  Frøken  Melsing  med  Dem?  Gik 
hun  maaske  tilbage  paa  sit  Værelse?'^ 

„Nej!  .  .  .  Jo!  .  .  .  Det  veed  jeg  ikke!"  stammede 
Amelie  over  al  Maade  forvirret  og  omgikkes  sine  Fingre 
paa  en  livsfarlig  Maade  ved  at  iiette  dem  ind  i  hver- 
andre og  prøve  paa  at  vride  dem  af  Led.  „Undskyld, 
jeg  har  ikke  Tid  .  .  .  jeg  maa  op  i  Salen!'"' 

„Længes  De    saa    meget    efter  igjen    at  faa    fat   i 

Klaveret?  Jeg  synes,  De  trænerer  Deres  Fingre,"  sagde 
Bull  og  spærrede  med  Yillie  Passagen  for  hende,  lian 
kunde  nok  have  Lyst  til  at  tale  med  det  Pigebarn. 

„Nej,  det  er  ikke  det  .  .  .  det  er  noget  ganske 
Andet  ..." 

„Ikke  skulde  dette  Andet  være  af  Hankønnet?" 

„Aa,  lad  mig  gaa!"  bad  hun  nervøst. 

„Hvis  jeg  kj endte  Dem  lidt  bedre.  Frøken,  vilde 
jeg  give  Dem  et  lille,  venskabeligt  Raad!"  A-edblev  han 
ubønhørlig. 

„Et  Raad?  .  .  ,  De  siger  det  saa  underlig  .  .  .", 
sagde  Amelie  og  blev  pludselig  rolig.  „De  vil  kun 
gjøre  mig  en  Tjeneste  ved  at  tale  lige  ud  til  mig." 

„Ja  .  .  .  saa  .  .  .  saa  vil  jeg  gjøre  Dem  opmærk- 
som paa,  at  man  har  lagt  Mærke  til,  at  De  og  Hr. 
Brockhoff  .  .  .  hvad  skal  jeg  kalde  det?  ...  at  De  og 
han  interesserer  sig  saa  meget  for  hinanden." 

„Aa,  det  har  ingen  Ting  at  betyde  .  .  .  det  er  slet 
ikke  paa  den  Maade,  som  De  troer  .  .  .  Hr.  Brockhoff 
har  viist  sig  saa  god  og  saa  venlig  mod  mig  ..." 

„Og  De  har  viist  Dem  saa  god  og  venlig  mod 
ham  ..." 

„Nej,  kun  taknemlig!  De  skulde  vide,  hvor  ædel- 
modig han  har  opført  sig  .  ,  .  De  mener  da  ikke,  at 
jeg  .  .  .  Nej,  jeg  vil  hellere  betro  Dem  Alt,  det  tør 
jeg  jo  nok.  Moder  har  saa  stor  Tillid  til  Dem.  De  troer 
maaske,  at  jeg,  fordi  jeg  ikke  er  ældre,  ikke  har  seet, 
at  Hr.  Brockhoff"  og  Froken  Wonge  holder  af  hinanden, 
men  det  har  jeg  for  længe  siden  seet,  og  troer  De  saa, 

at  jeg  vilde  .  .  .  vilde  sætte  Splid  imellem  dem?  Nej, 
saa  kjender  De  mig  ikke!" 

„Det  kommer  slet  ikkeanpaa,  hvad  jeg  troer,  men 
uheldigvis  er  der  Andre,  der  troer  det  Samme." 

„Ja,  hvad  vedkommer  det  Andre?" 

„Naa — aa,  naar  nu  for  Fxempel  Frøken  Wonge  var 
blandt  disse  Andre?" 

„Frøken  Wonge?  .  .  .  Jeg  maa  strax  tale  med 
hende,  hun  maa  mindst  af  Alle  tro  det,  ogsaa  hun  har 
viist  mig  saa  megen  Godhed." 

„Nu  forstaaer  jeg  forresten,  hvorfor  De  er  begyndt 
at  lægge  Dem  efter  Hr.  Maag." 

„Nej,  De  forstaaer  helt  galt,  gjør  De!  Det  er  jo 
netop  blot  for  at  fri  Frøken  Wonge  for  hans  Overhæng, 
hun  kan  ikke  udstaa  ham." 

„Hvad  siger  De?" 

Paa  dette  interessante  Punkt  blev  deres  Samtale 
afbrudt  af  Fru  Kuhlmann,  der  med  Mad.  Wonge  som 
det  sværere  Bagtrav  kom  nedad  Trappen  raabende: 
„Amelie!  Hvor  er  Du?  Det  er  dog  rædsomt,  hvor 
bliver  Du  af,  Dandsen  skal  begynde  igjen." 

„Herregud,  jeg  staaer  jo  her.  Mama !'•  svarede  Amelie 
i  en  Tone,  der  lød  mere  muggen  end  egentlig  datterlig. 

„Ah,  Du  staaer  og  passiarer  med  Hr.  Maag,"  be- 
gyndte Fruen  sødt  og  kjærlig,  men  tilføjede  derpaa, 
daBull  vendte  sig  om,  med  en  Mine,  som  om  hun  havde 
bidt  i  et  pilsurt  Æble :  „Aa,  det  er  Dem,  Hr.  Tand- 
læge!" 

„Det  var  Dem,  jeg  søgte,"    faldt  Mad.  Wonge  ind. 

„Det  er  pænt  af  Dem,  at  Deres  Dame  saadan  selv  maa 
søge  Dem  op." 

„Jeg  er  til  Deres  Tjeneste,"  sagde  Bull  og  gjorde 
afsides  nogle  Krafttag  med  den  højre  Arm,  hvilke  lod 
til  at  more  Amelie  fortræffeligt. 

„Har  Du  faaet  talt  med  Hr.  Maag,  Barn?"  hviskede 
Fruen  til  Datteren  og  sagde  derpaa  højt,  efter  at  have 
modtaget  Amelies  Nik  med  et  lettende  Suk:  „Nu 
mangler  vi  blot  Hr.  Maag  og  Frøken  Melsing,  jeg  kan 
ikke  begribe,  hvor  de  er  bleven  af?' 

„Jeg  veed  godt,  hvor  hun  er!"  hviskede  Amelie 
til  Bull,  medens  de  to  ældre  Damer  saae  op  og  ned  ad 
Korridoren,  hvor  det  var  saa  saare  vanskelig  for  Nogen 
at  skjule  sig,  og  derpaa  meddelte  hinanden,  at  de  ikke 
kunde  se  det  manglende  Par. 

„Og  jeg  veed  godt,  hvor  han  er!"  hviskede  Bull 
tilbage  til  Amelie. 

„Hun  er  derinde!"  oplyste  denne  Tandlægen  om, 
idet  hun  pegede  paa  Døren  til  Pulterkammeret. 

„Nej,  Du  hellige  Chrysostomo s,  det  er  for  morsomt! 
Er  hun  derinde?" 

„Ja,  hun  smuttede  derind  for  at  undgaa  Dem,  hun 
frygtede  for.  De  skulde  soge  hende  paa  hendes 
Værelse." 

„Og  han  havde  skjult  sig  derinde  for  at  undgaa 
hende." 

„Aa,  det  er  ikke  muligt,  er  det  sandt?"  spurgte 
Amehe  og  aabnede  i  sin  Bestyrtelse  Døren. 

Alle  i  Korridoren  Forsamlede  istemte  et  lydeligt 
Forundringsskrig,    da    Carla   Melsing    præsenterede    sig 

paa  Dørtærskelen  og  nok  saa  kjæphoj  stirrede  dem 
imøde.  Bull  skreg  for,  da  han  liaabede  at  kunne  af- 
holde Amelie  fra  at  lukke  op,  Damerne  skreg  pligt- 
skj'ldigst,  da  de  hørte  den  uforfærdede  Amerikaner  skrige 
men  motiverede  forøvrigt  pænt  deres  Udbrud  ved  at 
tilføje  et  forfærdet :  „Min  Gud,  Froken  Melsing  i  Pulter- 
kammeret!" 

„Hvad  er  der  at  skrige  for'?"  snærrede  Carla,  der 
langtfra  at  være  forlegen  tvertimod  bar  Kartoffelnæsen 
adskillige  Tommer  over  daglig  Vande.  „Er  det  maaske 
forbudt,  at  gaa  herind?  .  .  .  Naa  ja,  hvad  Mærkværdigt 
er  der  saa  i,  at  jeg  er  her?  Naar  det  hverken  generer 
mig  eller  Pulterkammeret,  kan  det  vel  være  Dem  lige- 
fedt? .  .  .  Maa  jeg  forresten  spørge  Dem,.  Frøken  Kuhl- 
mann,  hvorfor  De  var  saa  uhyre  venlig  at  aabne  her 
ind  til  og  røbe  mig?" 

„Ja,  De  maa  endelig  undskylde,"  svarede  Amelie, 
helt  elendig  over,  hvad  hun  havde  gjort,  „men  jeg  blev 
ganske  konfus ,  da  jeg  hørte ,  De  var  lukket  inde  med 
en  Herre." 

Denne  (^ang  var  Carla  med  i  det  stærke  Forargel- 
sens Skrig,  der  rejste  sig  over  denne  skamløse  Insinua- 
tion. I  hastigt  „Trip-Trap-Træsko"  løb  fra  Carla  til  Fru 
Kuhlmann,  fra  denne  til  Mad.  Wonge,  og  fra  denne 
Retur  til  Carla  det  indignerede  Spørgsmaal :  „En  Herre  ? !" 
—  „En  Herre?!"  —  „En  Herre?!" 

„Hvem  skulde  det  vel  være?  Og  hvem  vover  over- 
hovedet at  komme  med  en  saadan  Bagvadskelse?"  sprut- 
tede Kunstnerinden  og  plantede  sin  højre  Haand  paa 
Hoften    med    samme    Sejghed,     hvormed    overkraftige 

Mennesker  som  Atleter  og  Fiskerkoner  indtage  denne 
deres  Yndlingsstilling. 

„Ja,  tilgiv  mig,  det  blev  mig  sagt,  at  Hr.  Maag 
var  derinde,"  klynkede  Amelie,  der  syntes  at  ftygte 
Haandgribeligheder  fra  Carlas  Side. 

„Hr.  Maag!!"  raabte  de  tre  Damer,  der  hver  for 
sig  havde  en  saa  levende  Interesse  for  den  giftefærdige 
Manufakturhandler.  • 

„All,  jeg  forstaaer,"  forsatte  Carla  efter  kort  Betænk- 
ning. „Den  smukke  Insinuation  kommer  formodentlig 
fra  en  af  Hr.  Maags  forsmaaede  B-ivaler." 

Adressen  paa  denne  Finte  blev  besørget  af  den 
krænkede  Kvindes  bistert  rullende  Øjne  og  udmærkede 
sig  ved  al  ønskelig  Tydelighed,  saa  selv  Mad.  Wonge, 
hvis  Opfattelse  ellers  aldrig  blev  expederet  med  noget 
aandeligt  Exprestog,  fattede  Meningen  og  med  god- 
modig bebrejdende  Stemme  henvendte  til  Bull:  „Nej, 
f}'  da!  Det  havde  jeg  da  aldrig  kunnet  tænke  mig  om 
Dem.  Hvor  kan  det  falde  Dem  ind  at  komme  med 
saadan  en  styg  Beskyldning,  som  der  ej  er  et  sandt 
Ord  i?" 

„Ja,  undskyld,  Fru  Wonge,"  faldt  Fru  Kuhlmann 
ind  i  en  sleben  Tone  —  den  lød  altid  dobbelt  sleben, 
naar  hun  havde  noget  Ubehageligt  at  melde  —  „men 
saa  ganske  uden  Grund  synes  Hr.  BuUs  Formodning 
dog  ikke  at  have  været.  Saa  vidt  jeg  idetmindste 
kan  se,  horer  det  Par  mørke  Hen^eben  derhenne  i 
Pulterkammerets  Krog  ikke  til  de  Nederdele  og  gamle 
Skjorter,  hvorunder  de  søger  at  skjule  sig." 

Med  det  ret  forstaaelige ,  men  noget  hasarderede 
Udraab:  „Hr.  Maag  i  mine  Skjorter!"  styrtede  Vært- 
inden ind  i  Kammeret,  rev  det  skjærmende  Tøj  iibarm- 
hjærtig  tilside  og  blottede  den  arme  Manufakturhandler, 
der  paa  en  epileptisk  Maade  sank  sammen  i  den  ene 
Side  og  lænede  sig  op  mod  Væggen  saa  ben-  og 
brusklos  som  en  forkrammet,  værkbruden,  af  Uldgarn 
strikket  Dukke. 

De  to  af  Damerne  tidligere  afleverede  Forbavselses- 
skrig  forholdt  sig  til  det  Hyl,  denne  Opdagelse  frem- 
kaldte ,  som  et  svagt  Skrald  fra  en  Barnetrompet  til 
det  øresønderrivende  Hvin  fra  en  Taagesirene,  og  det 
var  da  ogsaa  kraftigt  nok  til  at  faa  Kursuseleverne  til 
at  styrte  ud  paa  Trappegangen  og,  fordelte  paa  Afsatsen 
ovenover  og  Trinene  nedefter,  nysgjerrig  at  forhøre 
sig  om,  hvad  der  var  paafærde.  Snart  var  det  udbredt 
over  hele  Linien,  at  Maag  og  Frk.  Melsing  havde  holdt 
Stævnemøde  i  det  mørke  Pulterkammer,  og  fra  alle 
Kanter  og  Sider,  oppe  fra  og  nede  fra,  affyredes  et 
helt  Fyrværkeri  af  spruttende  „Ilædsom"'mer  og  „Gru- 
som"'mer  og  andre  harmeladede  Adjektiver. 

„Det  er  dog  fiygteligt,  at  en  saadan  Skandale  skulde 
passere  i  mit  Hus!"  udbrod  den  ellers  saa  rolige  Mad. 
Wonge ,  smittet  af  de  Tilstedeværendes  Fortrydelse. 
„De  maa  værs'god,  Maag,  forklare,  hvordan  dette  hænger 
sammen!" 

„Jeg  er  ganske  uskyldig!"  forsikrede  den  grebne 
Misdæder  spagfærdig.  „Jeg  var  jo  først  derinde,  saa 
jeg  kan  jo  ikke  gjøre  ved  det,  det  var  jo  først,  da  Frøken 
Melsing   kom,    at   \i    blev   To  .  .  .  jeg    mener,   at    det 

kunde  se  ud,  som  vi  var  To  .  .  .  det  vil  sige  To,  som 
ikke  var  kommen  En  for  En,  men  To,  som  .  .  .  som 
holdt  Møde  ..." 

„Men  hvorfor  gav  De  Dem  ikke  tilkjende,  da  jeg 
traadte  ind?"  spurgte  Carla  skrapt.  „Det  er  det,  der 
er  Deres  utilgivelige  Fejl." 

„Jeg  turde  ikke!  Jeg  vidste  jo  ikke,  hvem  det  var, 
eller  hvad  det  Hele  havde  at  betyde,  det  gik  i  saadan 
en  Ruf,  jeg  hørte  kun,  at  der  blev  hvisket  af  den  Dame, 
der  svippede  ind  til  mig,  at  hun  strax  vilde  gaa  igjen, 
og  saa  mente  jeg,  jeg  generede  mindst,  naar  jeg  blev 
staaende  ganske  rolig  og  gjemte  mig  bag  de  Klædnings- 
stykker, der  hængte  derinde." 

„Og  De  tænkte  slet  ikke  paa,  hvad  De  udsatte  mig 
for,  hvorledes  De  gav  mig  til  Pris  for  Sladderen?" 

„Men  Herregud,  jeg  siger  Dem  jo,  jeg  havde  ingen 
Anelse  om,  at  det  var  Dem!" 

Carla  vendte  ham  foragtelig  Ryggen,  og  det  Samme 
gjorde  Fru  Kuhlmann  og  Mad.  Wonge ,  der  hver  for 
sig  var  fornærmet  paa  deres  respektive  Dottres  Vegne, 
og  der  stod  Maag  —  Byens  Guldkalv,  om  hvilken  alle 
Flaarups  Smaajomfruer  havde  dandset  deres  Hyldnings- 
dands,  —  ene  og  forladt  tilbage. 

Der  blev  en  meget  lang  og  meget  trykkende  Pause. 
Naturligvis  var  der  Ingen,  der  havde  fæstet  Lid  til 
Maags  Forklaring,  som  havde  den  store  Kapitalfejl  at 
være  den  sande,  men  efterhaanden  som  denne  lille, 
tarvelige  Historie  vandrede  fra  Mund  til  Mund,  blev 
der  dog  flikket,  udbedret  og  syet  om  paa  Iklædningen, 
saa  den  tog  sig  helt  fix  og  næsten  kjobenhavnsk  ud  og 

vilde  være  særdeles  præsentabel,  naar  den  næste  Dag 
skulde  til  at  gjore  Bonden  giennem  Flaarup  By  som 
et  velklædt,  opsigtvækkende  Rygte,  hvis  Moral  var, 
at  det  nu  var  kommet  saa  vidt  mellem  de  to  forma- 
stelige unge  Mennesker,  at  de  vare  nødte  til  at  gjore 
Alvor  af  det. 

Bull,  der  just  havde  staaet  og  udmalet  sig  dette 
tiltalende  Fremtidsprospekt,  paatog  sig  at  bryde  den 
generende  Pause  og  sagde  satirisk:  „Ja,  da  jeg  ikke 
troer,  at  der  for  Øjeblikket  lader  sig  bringe  Mere  ud 
af  dette  interessante  Pulterkammer-Interiør,  vil  jeg 
foreslaa,  at  vi  gaaer  op  i  Salen  og  gjenoptager  Dandsen. 
Det  er  jo  altid  en  Trøst,  at  vi  ikke  vil  komme  til  at 
savne  Konversationsstof  for  Resten  af  Aftenen." 

„Gud  ja,  det  staaer  jeg  jo  rent  og  glemmer!  Vi 
skal  jo  fortsætte  vore  Øvelser,"  udbrød  Fru  Kuhlmaun 
og  tilføjede  derpaa  med  kvindeligt  Diplomati:  „Jeg  maa 
bede  de  Herrer  tage  andre  Damer,  det  er  jo  ikke  Lan- 
ciers, vi  dandser  mere." 

Man  engagerede  altsaa  paa  en  Frisk  og  forføjede 
sig  saa  smaat  op  i  Salen. 

Om  der  var  flere  af  de  unge  Herrer,  der  ikke  fandt 
Behag  i  at  skulle  vexle  Dame,  skal  lades  usagt,  saa 
meget  er  vist,  at  Reinhard  var  i  højeste  Grad  mismodig 
og  nedslaaet  derover.  Han  havde  sat  hele  sit  Haab 
til  under  den  afsluttende  Dands  at  faa  talt  ud  med 
Agathe  og  faa  at  vide,  hvori  hans  Brøde  bestod,  thi 
af  den  Maade ,  hvorpaa  hun  i  Pausen  havde  undgaaet 
ham,  ja  ligefrem  ilygtet  for  ham,  stod  det  ham  klart, 
at  det  var  ham ,    der  sig;   selv  ubevidst  havde  fortørnet 

hende,  og  nu  blev  en  saadan  Forklaring  forpuiret. 
Det  vilde  —  sagde  han  til  sig  selv  —  være  i  Konse- 
kvens med  hendes  øvrige  Optræden,  om  hun  vægrede 
sig  ved  at  dandse  med  ham,  naar  han  inklinerede  for 
hende.  Det  ^dste  sig  da  ogsaa  —  for  at  fortælle  det 
med  det  Samme  —  ,  at  den  unge  Pessimist  fik  Ret  i 
denne  sin  Formodning,  thi  da  han  bød  Agathe  op  til 
Dands,  havde  den  unge  Dame  med  Eet  faaet  saa  ondt 
i  sin  ene  Fod ,  at  det  var  hende  plat  umuligt  at  støtte 
paa  den,  og  hun  lod  det  ikke  blive  ved  dette  Afslag, 
ganske  kort  efter  saae  den  arme  Reinhard  hende  flyve 
nok  saa  let  hen  over  Gulvet  i  Armene  paa  den  elendigste 
af  alle  elendige  Flaarupper  Kommiser  —  o,  topmaalte 
Kvindefalskhed ! 

Forøvrigt  gik  Dandsen  i  det  Hele  mat  og  trevent, 
hvad  enten  det  nu  kom  af  den  forandrede  Parring, 
hvad  eller  det  maatte  tilskrives  en  vis  nervøs  Uro  hos 
Deltagerne,  der  Alle  brændte  efter  at  komme  hjem  i 
deres  respektive  Familieskjød  og  blive  lettede  for  Histo- 
rien om  Stævnemødet  i  Hotellets  Pulterkammer.  Man 
brød  derfor  ogsaa  tidligere  op,  end  man  under  alminde- 
lige Omstændigheder  vilde  have  gjort;  og  ogsaa  deri 
adskilte  denne  Dandseundervisning  sig  fra  et  almindeligt 
Bal,  at  ikke  et  eneste  af  de  unge  Mennesker  fandt 
Anledning  til  ved  Afdandsningen  at  fremsætte  den  ellers 
staaende  Ansøgning:  „Bare  fem  Minutter  til!" 

Strax  efter  Dands  ens  Afslutning  trak  Agathe  sig 
ilsomt  tilbage  til  sit  lille  Jomfrubur  for  i  Ensomhed  at 
græmme  sig  over  Verdens  Slethed^  Værelset  udmærkede 
sig  hverken  ved  nogen  overvældende  Luxus  eller  noget 

righoldigt  Møblement ,  det  var  skaaret  over  den  Læst, 
hvorefter  alle  Mellemklasses  Hotelværelser  passes  til. 
Sengen  indtog  nok  saa  fordringsfuldt  den  bedste  Plads 
i  Stuen,  saa  maatte  den  triste  Kommode,  der  var  for 
politurforladt  til  at  kunne  udgive  sig  for  Mahogni,  det 
rokkende  Bord  med  det  prisbillige  Tæppe,  hvis  Blomster 
vare  falmede  som  en  overgjemt  Balbuket,  og  den  umage- 
lige, stivfjedrede  Sofa  se  at  finde  sig  tilrette,  som  de 
bedst  kunde.  Alligevel  var  der  en  Væsensforskjel  paa 
Jomfruburet  og  paa  Hotellets  andre  Værelser,  det  var 
ikke  de  broderede  Puder  eller  de  rigtfarvede  Sløjfer, 
som  forskjellige  Stole  bar  flot  paa  den  ene  Side ,  som 
var  det  Ridderbaand ,  de  havde  i  Knaphullet,  det  var 
ikke  de  mange  smaa,  sirlige  Porcellænsfigurer,  ikke  de 
udskaarne  Trærammer  med  Kabinetsfotografierne,  ikke 
de  spinkle,  langhalsede  Bouketholdere  med  de  fine 
Markblomster,  ikke  Sykurven,  ikke  Naalepuden,  det 
var  ikke  alle  disse  Smaating,  der  bevirkede  Forskjellen, 
ihvorvel  det  Alt  bidrog  til  at  hygge,  men  det  var  det, 
at  man  strax  saae,  at  Værelset  var  beboet ,  det  var  en 
Stue,  ikke  noget  Logi 

Agathe  satte  sig  hen  ved  Vinduet  og  saae  sørg- 
modig ud.  E,egnen  faldt  tæt  og  blødt  derude  med  en 
ustandselig  Jevnhed,  som  vidste  den,  at  der  ingen 
Grund  var  til  at  forhaste  sig,  der  var  langt  tilbage 
endnu,  den  fik  Gadens  Sten  til  at  blinke  mat  og  dorsk 
som  søvndrukne  Barneøjne,  samlede  sig  i  træge,  stille- 
staaende  Pytter,  som  ikke  havde  Kraft  nok  til  at  skaffe 
sig  Afløb  nogetsteds,  og  drog  et  fintstribet  Taageslor 
for  Udsigten,  dens  monotome  Pladsk  var  saa  melankolsk 

at  høre  paa,  og  Klukkene  i  Tagrendeue  lød  som  støn- 
nende, klagende  Suk,  det  Hele  harmonerede  saa  ud- 
mærket med  Graavejret  hos  hende  selv.  Hun  tænkte 
paa  alle  de  mange,  glade  Timer,  hun  havde  tilbragt  i 
denne  Stue  med  at  drømme  om  ham,  drømme  om  Lj^kke 
og  Solskin,  og  hun  gruede  for  de  Fortvivlelsens  Stun- 
der, der  nu  vilde  oprinde  for  hende  og  gjøre  hende 
Resten  af  Livet  saa  usigelig  tung,  kele  Resten  af  et 
langt,  langt  Liv,  og  hun  var  ved  at  briste  i  Graad,  den 
lille  Taabe. 

En  svag,  næsten  forknj't  Banken  lød  paa  Døren, 
men  Agathe  hørte  den  ikke,  saa  den  maatte  gjentages 
to  Gange,  forinden  den  vakte  hendes  Opmærksomhed. 
Forbavset  over  at  blive  forstyrret  saa  sent  paa  Aftenen, 
rejste  hun  sig  og  gik  hen  for  at  aabne  Døren,  men 
hendes  Forbavselse  steg,  da  hun  saae.  at  det  var  Amelie, 
der  stod  udenfor. 

„De  maa  ikke  tage  mig  min  Frihed  ilde  op,  at  jeg 
søger  Dem  paa  denne  Tid,  men  .  .  .",  stammede  den 
unge  Pige,  i  sin  Forvirring  svajende  med  Kroppen,  saa 
Armene  daskede  ranglevomt  om  hende,  „men  der  var 
^oget,  jeg  gjeme  vilde  tale  med  Dem  om,  og  jeg  kunde 
ikke  faa  fat  i  Dem  oppe  i  Salen." 

„Jeg  kan  ikke  begribe,  hvad  det  kan  være  om," 
svarede  Agathe  temmelig  usandfærdigt,  thi  hun  kunde 
saa  udmærket  begribe,  hvad  det  kunde  være  om,  at 
hun  mindst  ventede  at  høre  Amelie  deklarere  sin  For- 
lovelse med  Reinhard. 

„Jeg  vil  saa  nødig  have,  at  De  skal  misforstaa 
mig,  det  er  derfor,  jeg  er  kommen." 

Agathe  kunde  aldeles  ikke  forstaa  hende,  men  bad 
hende  doo-  komme  lidt  længere  ind  i  Stuen  og  ikke 
blive  staaende  der  ved  Døren. 

„Jeg  er  i  Forlegenhed  med ,  hvorledes  jeg  skal 
begynde,  for  jeg  er  bange  for,  det  skal  se  ud,  som  jeg- 
vilde  paatrænge  mig  Deres  Fortrolighed,  men  det  maa 
De  endelig  ikke  tro.  Forat  De  skal  kunne  forstaa 
mig,  er  jeg  nødt  til  at  tale  om  et  af  Deres  Forhold  .  .  . 
en  af  Deres  Hemmeligheder  .  .  .  Aa,  vil  De  ikke  hjælpe 
mig  lidt?  Det  er  saa  flovt,  uaar  De  slet  ikke  vil  komme 
mig  en  Smule  imøde  .  .  .  Kan  De  ikke  tænke  Dem, 
hvad  det  er,  jeg  vil  tale  om?" 

Hendes  Forvirring  klædte  hende  saa  godt,   at  selv 

■  Agathe    begyndte    at    formildes    ligeoverfor  hende ,   og 

for  at  hjælpe  hende  paa  Gled  henkastede  Agathe  non- 

chalent:  „Det  er  vel  ikke  Hr.  Maag,  De  vil  tale  om?^ 

„Nej!  .  .  .  Jo,  paa  en  Maade  er  det  nok  ham,  jeg 
kan  takke  for,  at  jeg  gjorde  den  Opdagelse,  der  har 
faaet  mig  til  at  søge  Dem,  for  det  var  dengang.  De 
veed  nok.  nede  i  Korridoren,  at  jeg  fik  at  vide,  De  troede 
saa  stygt  om  mig." 

„Jeg?  .  .  .  Nu  veed  jeg  virkelig  ikke,  hvad  De 
mener!" 

„Jo,  der  blev  mig  sagt,  at  De  troede,  jeg  lagde 
an  paa  at  fjerne  Dem  og  Hr.  Brockhoff  fra  hinanden  ..." 

„Fjerne  mig  og  Hr,  Brockhoff  fra  hinanden?"  ud- 
brød Agathe  og  blev  blussende  rød  fra  Pandehaaret 
helt  ned  til  Kjoleudskjæringeu. 

„Aa,  De  maa  ikke  blive  vred!"  bad  Amelie  og 
rakte    afværgende    sin   Haand    lidt  frem.      „Jeg   mente 

kun  .  .  .  jeg  vilde  kun  sige  .  .  .  Ja,  naar  De  slet  ikke 
vil  have  lidt  Fortrolighed  til  mig,  kan  jeg  ikke!  Jeg 
vilde  blot  ikke  have,  at  De  skulde  gaa  bedrøvet  tilsengs, 
og  derfor  vilde  jeg  blot  lade  Dem  vide,  at  De  tager 
Fejl,  hvis  De  troer,  at  Hr.  BrockhofF  og  jeg  føler  for 
hinanden  saadan  som  .  .  .  saadan  som  han  og  en  anden 
ung  Pige  vist  føler  for  hinanden.  Vi  har  vel  vor  lille 
Hemmelighed  sammen,  og  den  skal  De  nok  med  Tiden 
faa  at  vide,  hvis  det  lykkes  ham  at  føre  den  igjennem, 
og  saa  vil  De  ogsaa  forstaa,  hvor  megen  Grund  jeg 
har  til  at  nære  den  største  Taknemlighed  ligeoverfor 
Hr.  Brockhoff.  Men  Andet  eller  Mere  er  der  ikke  Tale 
om  mellem  os." 

„Og  det  er  De  kommen  for  at  sige  mig?  Det  er 
kjønt  gjort  af  Dem,  De  er  en  god  Pige.  Kom,  sæt 
Dem  ned  og  lad  os  passiare  lidt  sammen!" 

De  to  unge  Piger  satte  sig  ved  hinandens  Side, 
og  Talen  gik  ypperlig  mellem  dem,  thi  de  havde 
fundet  et  udmærket  og  uudtømmeligt  Emne  i  Reinhards 
Fortræffelighed.  Tiden  fløj  for  dem,  og  saa  gode  Venner 
bleve  de  i  denne  Stund,  at  Samtalen,  der  var  begyndt 
mellem  Frk.  Wonge  og  Frk.  Kuhlmann,  sluttede  mellem 
Agathe  og  Amelie. 


XI. 

Den  næste  Dag  var  en  streng  D.  g  for  "Wonge, 
idetmindste  klagede  han  sig  gudsjammerlig  som  en  af 
Skjæbnen   specielt  forfulgt  Stakkel,  der  var  overlæsset 

med  uhørte  Masser  af  det  nedrigste  Arbejde.  Hvad 
Overlæsselsen  angaaer,  da  kunde  Arbejdet  efter  de  al- 
mindelige, gængse  Begreber  ikke  karakteriseres  som 
uoverkommelig,  men  derimod  maatte  det  indrømmes 
Manden ,  at  Arbejdet  langtfra  var  af  den  behage- 
ligste Art. 

Den  mere  rundbuede,  end  radmagre  Hotelvært 
havde  tilbragt  en  efter  hans  Formening  særdeles  til- 
talende Morgenstund  ved  i  den  ubefolkede  Gjæstestue 
at  holde  et  af  disse  herlige  Vennemøder  med  gamle 
Klovborg,  hvilke  adskilte  sig  fra  endel.  gejstlige  Venne- 
møder derved,  at  Deltagerne  ingensinde  risikerede  at 
geraade  i  Totterne  paa  hinanden,  hvad  der  maaske 
kom  af,  at  der  aldrig  blev  sagt  et  Ord,  end  sige  et 
skarpt  Ord.  Ved  Titiden  begav  de  to  Venner  sig  ind 
i  Bagstuen  til  den  Fællesspisning,  der  er  lige  saa  uund- 
værlig ved  et  Vennemøde  som  Spillekort  til  et  Whist- 
parti, og  de  satte  sig  til  Frokostbordet  med  fuldt  saa 
god  Appetit  som  et  Par  Fedekalds  Hyrder  til  en  saadan 
Zweckessen. 

Mad.  Wonge  havde  sat  for  dem  en  halv  Snes  Stykker 
kold  Karbonade,  der  vare  levnede  fra  den  foregaaende 
Dags  Middag,  og  som  i  Omfang  magelig  kunde  tage 
Kampen  op  med  selv  de  største  Filtbrikker  til  Ølkrus, 
og  det  ene  Stykke  forsvandt  efter  det  andet  fra  Fadet 
over  paa  Bordfællernes  Tallerkener  for  efter  et  kort 
Ophold  der  at  expederes  videre  til  Bestemmelsesstedet. 
Der  manglede  endnu  to  Stykker,  da  den  gamle  Dyi- 
læ-ge  med  et  mæt,  modfaldent  Suk  lagde  Kniv  og  Gaifel 
fra  sig. 

Forundret  spørgende  saae  Wonge  paa  denne  Man- 
øvre og  henstillede  saa  ganske  rolig :  „Ja,  vi  kommer 
da  til  at  spise  pænt  op  som  artige  Børn." 

„Jeg  kan  ikke  mere!"  vrissede  Klovborg  højligen 
gnaven  over  at  maatte  konstatere  dette  bedrøvelige 
Faktum. 

„Ja,  ja,  saa  faar  jeg  vel  ene  hjælpe  paa  det," 
svarede  Wonge  og  gjorde  en  Doublet  ud  af  det  ved 
paa  een  Gang  at  spidde   de  to  Stykker  paa  sin  Gaffel. 

Da  hvert  Stykke  kun  repræsenterede  fire  Mundfulde 
for  ham,  gik  Doubletten  hurtig  saa  at  sige  al  Kj ødets 
Gang,  hjulpen  ned  af  en  halv  Asie  og  en  hel  Eddike- 
agurk, og  netop  som  dette  Stykke  Arbejde  var  besørget, 
traadte  Husmoderen  meget  belejlig  ind  med  den  appe- 
titlig duftende  Kaffe .  som  hun  placerede  paa  Bordet, 
medens  hun  selv  tog  Plads  paa  en  Stol  mellem  Herrerne. 

„Jeg  har  taget  min  Kaffe  med  herind,  for  vi  kommer 
til  at  tales  noget  nærmere  ved  om  det,  vi  talte  om 
iaftes.  Fatter,"  begyndte  hun,  idet  hun  aabnede  Tre- 
mandsraadet.  „Nu  kan  vi  jo  høre  Klovborgs  Mening. 
Siger  De  ikke  som  jeg,  at  efter  det,  der  passerede  igaar, 
kan  vi  ikke  mere  have  Frøken  Melsing  her  i  Hotellet? 
Det  kan  gjerne  være,  at  de  bruger  saadan  Noget  ovre 
i  Kjøbenhavn,  men  ..." 

„Aa  hvad,  fordi  hun  har  kisket  lidt  med  Maag  i 
Pulterkammeret,  det  tager  Hotellet  s'gu  ingen  Skade 
af,"  afbrød  Wonge  hende  godmodig. 

„Nej,  det  har  ikke  Noget  at  sige,"  mente  den  gamle 
Graaskjæg  ligesaa  liberalt.  „Men  De  kan  jo  gjøre, 
ligesom    salig   Hyllested    gjorde    engang.     Da   var    der 

oo-saa  et  ungt  Par  her  paa  Hotellet,  som  holdt  Stævne- 
møde i  Brændekjælderen ,  og  H^dlested  gjorde  ingen 
Ophævelser,  han  skrev  bare  paa  Herrens  Regning :  „For 
Afbenyttelse  af  Kjælderrnm  .  .  .  fem  Daler,"  og  da 
Herren  saa  kom  med  Indvendinger,  svarede  Hyllested 
blot,  at  det  var  den  Pris,  han  altid  tog,  naar  der  blev 
holdt  Møder  i  haus  Lokale  " 

„Ikke  om  de  saa  betalte  hundrede  Kroner,  skal 
de  have  Lov  til  det,"  forsikrede  Mad.  Wonge  med 
Slag  i  Bordet,  .,jeg  kan  ikke  forsvare  det  ligeoverfor 
Agathe." 

„Ja,  se  der  har  vi  det,  der  fangede  vi  en  gammel 
Ræv!"  faldt  Wonge  ind  med  en  flommefed  Latter. 
„Det  kommer  nu  ene  af,  at  Du  har  gjort  Dig  de  Tanker 
at  faa  Maag  og  Tøsen  parrede  engang  i  Tiden." 

„Du  taler,  som  Du  ikke  havde  tænkt  paa  lige  det 
Selvsamme  .  .  .  men  lige  meget  derom,  det  er  grueligt, 
at  man  skal  have  den  kjøbenhavnske  Skejse  her  i  Huset, 
saadan  en  .  .  .  saadan  en  .  ,  .  saadan  En,  som  ikke 
engang  betaler  for  sig!" 

„Hvad?  .  .  .  Hvad  vil  det  sige?  Har  hun  ikke  betalt 
endnu?"  spurgte  Klovborg  og  havde  af  Overraskelse 
nær  smidt  sin  Kaffekop  i  Gulvet. 

„Nej  aldrig  en  Sy  sling !"  svarede  Wonge,  ikke 
skuffet  eller  ærgerlig,  det  lød  meget  snarere,  som  talte 
han  om  Noget,  der  fortjente  Beundring.  „Ja,  jeg  har 
ikke  villet  sige  Noget  til  Dem  derom,  for  saa  fik  jeg- 
jo  bare  Ubehagehgheder ,  og  saa  .  .  ja,  saa  har  a 
tavven  stille." 

„Ikke  betalt?  Hun  maa  paa  Porten!"  buldrede  Dyr- 

lægen  harmedirrende  løs.  „Vil  man  holde  Stævnemøder 
i  andre  Folks  Pulterkammere ,  maa  man  minsæl  ogsaa 
betale  derfor  .  .  .  jeg  mener  man  kan  ikke  uden  Be- 
taling lade,  som  om  man  er  hjemme  i  et  Pulterkammer 
.  .  .  paa  et  Hotel,  vilde  jeg  naturligvis  sige!  .  .  .  Der 
er  ikke  Andet  for,  Wonge,  De  maa  gaa  til  Frøken  Mel- 
sing  og  sige:  Pengene  eller  paa  Porten!^ 

Denne  den  gamle  Dyrlæges  Frontforandring  kom 
Madammen  højst  belejlig,  og  hun  benyttede  den  da 
ogsaa  saa  snildt,  at  Wonge  ved  Tremandsraadets  Slut- 
ning maatte  love  at  gaa  til  Carla  og  tale  med  hende. 
Han  indlod  sig  naturligvis  kun  nødig  herpaa,  men  han 
mente  nok  at  kunne  tale  hende  tilrette ,  saa  han  slap 
for  ligefrem  at  jage  hende  af  Huse,  og  for  ikke  at  sætte 
det  Mod  til,  som  han  havde  lagt  sig  til  ved  de  Andres 
Forsikringer  om,  at  der  ikke  var  noget  Ulovligt  i,  at 
han  vilde  have  sine  Penge,  besluttede  han  strax  at  op- 
søge Kunstnerinden. 

Med  større  Hurtighed,  end  man  skulde  have  ventet 
af  den  korpulente  Mand,  entrede  Wonge  op  ad  Trappen, 
men  jo  længere  han  kom  frem  i  den  ominøse  Korridor, 
desto  langsommere  blev  hans  Skridt,  og  det  var  ikke 
langt  fra,  at  han  som  Maag  den  foregaaende  Aften  var 
flygtet  ind  i  Pulterkammeret  og  for  at  undgaa  Carla 
Melsing  havde  forputtet  sig  der.  —  hvis  dette  Udtryk 
overhovedet  kan  anvendes  paa  en  Mand  af  saa  gigan- 
tisk Statur.  Han  dristede  sig  dog  omsider  til  at  banke 
paa  Døren  til  hendes  Værelse,  men  det  hjalp  ikke  til 
at  stj^rke  hans  Mod,  at  Kunstnerinden,  der  i  højstegen 
Person  smækkede  Døren  op  for  ham,  præsenterede  sig 

for  lians  midreiide  Blikke  med  en  kort,  stærkt  tilrøget 
Træpibe  af  Næsevarmerarten  og  til  Velkomst  sendte 
ham  en  tyk,  graalivid  Eogsky  i  Ansigtet. 

„Aa,  er  det  Dem,  Hr.  Wonge?"  udbrød  hun  kamme- 
ratlig og  gav  ved  et  Par  raske  Strøg  de  vældige  Ender 
af  sit  Halstørklæ.de  Tilhold  om  at  flagre  kunstnerisk  ud 
til  Siderne  og  tage  sig  flot  nd.  „Værs'god  at  komme 
indenfor!  Hvad  skylder  man  Æren  af  Deres  Besøg?'' 
„Det  er  ingen  Ære,  det  er  kun  en  Formaletet!" 
stammede  Værten  i  den  Overbevisning,  han  brugte  en 
særdeles  fin,  diplomatisk  Vending. 

„Vil  De  ikke  tage  Plads?  .  .  .  Jeg  kan  ingen  Cigar 
byde  Dem  ..." 

„Om  jeg  kan  byde  Dem  en  Cigar?  Jo,  ifald  De  vil 
tage  tiltakke  ..." 

„Nej,  De  misforstaaer  mig!  Det  er  mig,  som  des- 
værre ingen  Stinkadores  har  at  byde.  De  kan  da 
nok  begribe,  at  jeg  ikke  beder  Dem  give  Cigar  her 
paa  mit  Værelse." 

„Aa-aa,  en  Cigar  kunde  jeg  da  gjerne  give,  det 
spiller  jo  ingen  Rolle  ligeoverfor  det  Andet  ..." 

„Det  Andet?  Hvad  for  noget  Andet?"  spurgte  Carla 
og  syntes  ligesom  at  krumme  Kartoffelnæsen  til  et 
Spørgsmaalstegn. 

„Aa,  det  var  ikke  Noget,"  svarede  Wonge,  modløst 
opgivende  den  Indledning  til  sit  Ærinde,  som  han  mente 
at  have  fundet. 

„Er  der  ikke  andre  Ting,  jeg  maa  byde  Dem?  Skal 
vi  tase  et  Glas  Vin  eller  et  Glas  01?" 

„Nej,  ellers  Tak!  Jeg  har  det  billigere,  naar  jeg- 
drikker  det  nede  hos  mig  selv." 

„Billigere?"   spurgte  Carla  og  rynkede  Brynene, 

„Ja,  jeg  mener  blot,  for  saa  er  jeg  jo  ene  til  at 
drikke,  saa  gaaer  der  Mindre  med  til  det,"  svarede 
Værten,  men  opgav  ogsaa  strax  denne  Introduktion  og 
søgte  at  vinde  Tid  ved  at  slaa  over  i  et  andet  Emne. 
„De  har  jo  faaet  det  helt  nysseligt  heroppe  med  de 
manne  Malerier  paa  Væggene,  men  hvad  er  det  for 
noget  gammelt  Skramler!  af  Kobbertøj ,  De  har  sat  op 
derhenne  ved  Kakkelovnen?" 

„Aa,  det  er  Noget,  jeg  kjøbte  hos  en  Bonde  en 
Milsvej  herfra.  Det  er  svært  godt,  hvad?  Sikken  en 
Kraft,  der  er  i  den  Æbleskivepande,  og  sikken  en 
Dybde  i  den  Kasserolle!" 

„Ja,  den  kan  rumme  en  god  Portion  Søbemad! 
Men  saadan  noget  Kobberstads,  mente  jeg.  De  bedre 
kunde  kjøbe  fra  Nyt  derovi'e  i  Kjøbenhavn  .  .  .  Hm! 
Det  Kram  har  vist  hge  godt  ikke  været  saa  billigt? 
Jeg  undres  paa,  den  Bonde  har  givet  Dem  Henstand 
med  Betalingen." 

„Det  gjorde  han  s'gunte  heller,  jeg  maatte  pænt 
punge  ud  med  det  Samme." 

„Se,  se!  Saa  har  De  faaet  Penge  fraKjøbenhavn?"^ 

„Nej,  desværre!  Jeg  maatte  ty  til  Reservefonden." 

„Aa  hør,  Død  og  Pine,  kunde  De  saa  ikke  ogsaa 
ty  til  Reservefonden  og  betale  mig  Noget  af,  hvad  De 
skylder  mig  for  Deres  Ophold  her?" 

„Ah,  ha !"  udbrød  Carla,  der  nu  forstod,  hvor  Wonge 
vilde    hen.      „Det    er    ikke    som    elskværdig  Vært,   De 

gjør  mig  den  Ære ,  det  er  som  ganske  almindelig 
Rykker?" 

Replikken  var  liumoristisk  ment,  men  uheldigvis 
gik  den  ind  under  den  Kategori  af  Humor,  som  sim- 
plere Folk  ikke  forstaa,  og  Wonge  blev  saa  fornærmet, 
som  han  formaaede  og  sagde  krænket:  „Jeg  troer  ikke, 
jeg  fortjener  at  kaldes  Rykker,  naar  jeg  i  halvfjerde 
Uge  har  ventet  paa  mine  Penge  hos  Dem  uden  at  kræve. 
Folk  plejer  ellers  at  sige,  jeg  er  et  Fæ  til  at  give  Kre- 
dit, og  det  maa  de  gjerne  sige,  men  skjælde  mig  for 
Rykker  ..." 

„Naa,  naa,  naa,  bedste  Hr.  Wonge,  det  var  jo  ikke 
saadan  ment,  det  skulde  jo  være  Spøg!  Der  er  saamænd 
Ingen,  jeg  hellere  vil  betale  end  Dem,  men  .  .  .  det  er 
mig  ikke  muligt  for  Øjeblikket .  .  .jeg  kan  ikke  begribe, 
at  Kunsthandleren  derhjemme  endnu  ikke  har  sendt 
mig  Penge  .  .  .  jeg  har  jo  sagt  Dem,  at  jeg  har  et 
Maleri  ..." 

„.  .  .  som  nu  har  været  udstillet  i  halvfjerde  Maaned 
—  jo  Tak,  den  Ramse  kjender  jeg!" 

„Ja,  saa  han  maa  jo  snart  komme  af  med  det, 
men  jeg  skal  forresten  skrive  til  ham  om  at  lade  det 
gaa  tyve  Kroner  billigere  .  .  .  Men  hør,  det  falder  mig 
ind,  De  har  jo  en  lille  Hund  dernede?" 

„Naa  ja,  Bruno!  Ja,  det  er  egentlig  ikke  min,  jeg- 
fik  den  prakket  paa  af  en  Landmaaler,  der  engang  laa 
her  og  ikke  kunde  betale  for  sit  Logi." 

„Naa,  hm!  .  .  .  Jamen  hør,  skal  jeg  ikke  male  den?" 

„Hvad  skulde  det  gjøre  godt  for?  Den  er  saa  kjøn 
brun  if or  vej  en." 

„Næ,  jeg  mener  male  et  Portræt  af  den,  saa  kunde 
De  tage  det  for  en  Del  af  Betalingen." 

„Portræt?  Vil  De  gjøre  Nar  af  mig?  Troer  De,  jeg 
vil  lade  mig  tage  af  ligesom  Bismarck  med  sin  geval- 
tige  Ulster  Coat  i  Hælene  ...  er  det  ikke  saadan  disse 
store  tyske  Hunde  hedder?" 

„Ulmer  Dogg,  mener  De!  Men  Herregud,  der  er 
jo  Ingen,  der  taler  om  noget  Portræt  af  Dem,  det  er 
jo  af  Hunden  alene." 

„Hvad  for  en  Smed?  Jeg  skulde  give  Penge  til 
for  at  faa  min  egen  Hund  malet?  Nej,  mangfoldig  Tak ! 
Bruno  staaer  mig  dyrt  nok  det  foruden.  Nej ,  De  be- 
snakker mig  ikke  længere,  bitte  Frøken,  for  nu  er  jeg 
gal  i  Kalotten.     Jeg  vil  have  mine  Penge!" 

„Godt!  Naar  De  tager  det  paa  den  Maade,  saa.  .. 
saa,  velan !  Jeg  skal  skaffe  Pengene ,  enten  alle  eller 
ialfald  Størsteparten,  endnu  idag." 

Denne  Erklæring  blev  afgiven  med  saa  megen  Suf- 
fisance, at  selv  en  mere  skrap  Inkassator  end  Wonge 
vilde  have  ladet  sig  dupere,  og  han  forføjede  sig  da 
ogsaa  bort  med  den  mest  klippefaste  Tro  paa  Carla 
Melsings  Soliditet.  Saa  fortumlet  var  han  imidlertid 
bleven  af  dette  uvante  Formiddagsarbejde,  at  han  fandt 
det  fornødent  strax  at  gaa  ned  og  lukke  sig  inde  i 
Soveværelset  for  at  st^a-ke  sig  ved  en  tre  Timers  Mid- 
dagssøvn, under  hvilken  han  snorkede  saa  himmelhøjt, 
at  det  er  lige  saa  ufatteligt,  at  han  ikke  vækkede  sig 
selv,  som  det  er  forstaaeligt.  tit  Fru  Kuhlmann  og  Datter 
i  Værelset  ovenover  afventede  det  sig  nærmende  Torden- 
vejr i  na\'Tiløs  Rædsel. 

Der  var  En,  der  vilde  have  givet  Meget  for  at 
have  kunnet  faa  sig  en  saadan  Søvn,  og  det  var  Maag. 
Han  havde  tilbragt  en  saa  godt  som  søvnløs  Nat,  og  i 
de  kortvarige,  urolige  Blund,  hvori  han  af  og  til  faldt 
hen,  fandt  han  ingen  Hvile ,  men  plagedes  af  de  mest 
skrækindjagende  Visioner,  som  alle  kredsede  om  en 
og  samme  Person,  snart  halede  en  Furie  i  Frk.  Mel- 
sings  Lignelse  afsted  med  ham  til  Alteret,  hvor  Fru 
Kuhlmann  stod  parat  i  den  Flaarupper  Præstemands 
højærværdige,  omend  ikke  funklende  nye  Ornat,  medens 
et  talrigt  og  meget  lystigt  Balletkorps  fungerede  som 
Brudefølge,  snart  syntes  hans  tarvelige  Bagkontor 
forvandlet  til  et  flimrende  Spejlkabinet,  fra  hvis  Loft, 
Gulv  og  Vægge  tusinder  af  huldsalig  smilende  Carla'er 
koketterede  paa  det  Skamløseste  med  ham,  og  snart 
forfulgtes  han  af  en  Hærskares  Mangfoldighed  af  eman- 
ciperede, jakke-  og  flippeklædte  Kunstnerinder,  som 
med  deres  halsende  Prokuratorer  i  Følge  truede  med 
at  anlægge  Sag  imod  ham  for  Brud  paa  Ægteskabs- 
løfte. Som  en  Følge  heraf  var  den  stakkels  Kræmmer 
staaet  ustyrket  og  svaghovedet  op  og  havde  besluttet 
at  jage  alle  de  uhyggelige  Tanker  om  Gaarsdagens 
Begivenheder  paa  Flugt  ved  forceret  Arbejde  og  for- 
øvrigt lade  som  Ingenting.  Det  gik  imidlertid  ikke, 
dette  med  at  lade  som  Ligenting.  Hans  egen  Kommis 
havde  jo  overværet  Puli  erkammerscenen ,  og  strax  ved 
sin  Lidtræden  i  Butikken  fornam  Maag  af  de  stjaalne, 
Ij'^stige  Øjeka,st  og  de  hemmelige,  sarkastiske  Smil,  som 
Kommisen  vexlede  med  den  ellers  saa  ringeagtede  Lær- 
ling,   at   Førstnænte    havde   været   nedladende   nok    til 

ved  Morgenkaffen  at  regalere  Sidstnævnte  med  et  Ee- 
ferat.  Det  var  til  at  blive  nervøs  over,  denne  Følelse 
af,  at  hans  Butikspersonale  hele  Tiden  stod  og  grinede 
bag  hans  Eyg,  hvert  Øjeblik  gjorde  Maag  ligesom  en 
mistænksom  Skolelærer  pludselig  omkring  for  at  gribe 
dem  i  at  le  til  hinanden  —  for  saa  skulde  der  have 
vanket  — ,  men  hvergang  saae  de  to  vordende  Kjøb- 
mænd  saa  alvorlige  og  salvelsesfulde  ud  som  et  Par 
selvgode  indre  Missions  Venner.  Den  plagede  Manu- 
fakturhandler gik  hen  i  Butiksdøren  for  at  trække  lidt 
frisk  Luft,  men  her  var  det  lige  galt.  Alle,  der  passe- 
rede forbi,  Embedsmænd  saa  vel  som  Kjøbmandskoner, 
Haandværkss vende  saa  vel  som  Tjenestepiger,  ja  selv 
Skolebørnene,  Alle  skottede  til  ham  med  det  samme 
modbydelige,  humoristiske  Smil.  Han  begyndte  med 
at  have  Lyst  til  at  fare  ud  paa  Gaden  og  ruske  dem  i 
Kraven  for  at  kræve  dem  til  Regnskab,  men  han  endte 
med  at  føle  sig  usikker  og  ulykkelig,  som  havde  han 
begaaet  en  vanærende  Forbrydelse,  og  han  blev  myg 
og  spagfærdig  som  en  Mand,  der  har  sat  sit  Eenommée 
til.  Og  da  tilsidst  en  af  hans  spøgefulde  Kolleger  i 
Forbigaaende  standsede  for  at  byde  Godmorgen  og 
spurgte,  om  Maag  ikke  kunde  overlade  ham  en  Rest 
Tøj  til  Forhæng  i  et  Pulterkammer,  da  flygtede  den 
forpinte  Mand  ind  i  sit  Kontor,  hvor  han  fordybede 
sig  i  sine  Regnskabsbøger  i  Haab  om  derved  at  glemme 
sine  Gjenvordigheder.  Men  heller  ikke  dette  lykkedes 
ham,  de  lange  Kolonner  af  Tal  forekom  ham  at  ligne 
to  Rækker  Balpar,  der  vare  opstillede  til  Francaise, 
og    virkelig    dandsede    for    hans    Øjne     de    forskjellige 

Poster  ud,  gjorde  chassé  for  hmaiiden  og  skiftede  Plads 
paa  den  mest  tummelumske  Maade,  og  slog  han  saa 
for  at  frigjøre  sig  for  dette  Syn  Øjnene  op,  viste  det 
sig,  at  alle  de  underskjønne  Damer  paa  Modejoarnalerne 
oppe  paa  Væggen  liavde  ombyttet  deres  fint  mejslede 
Næser  med  Carla'ske  Kartoflfelnæser  og  stirrede  for- 
ventningsfuldt paa  ham  med  deres  mandelformede  Øjne 
eller  vinkede  ad  ham  med  deres  unaturlig  smalfingrede 
Hænder. 

Maag  støttede  Albuerne  paa  Bordet  og  begravede 
det  værkende  Hovede  i  sine  Hænder,  og  saaledes  sad 
han  hen  Time  for  Time.  Frokosten,  som  hans  gamle 
Pige  havde  bragt  ind,  stod  urørt  ved  hans  Side,  han 
tænkte  kun  paa,  hvad  han  skulde  gjøre,  og  hvorledes 
dette  skulde  ende.  Han  hørte  ikke,  hvorledes  Bag- 
døren knirkede,  eller  hvorledes  en  Fremmed,  der  var 
traadt  ind,  rømmede  sig  for  at  tilkjendegive  sin  Nær- 
værelse, han  vaagnede  forst  op  af  sin  lethargiske  Til- 
stand, da  en  Haand  lagde  sig  paa  hans  Skulder.  Han 
saae  sløvt  op,  men  lod  slet  ikke  til  at  blive  overrasket, 
da  han  skuede  Carlas  kjendte  Træk  for  sig.  Saa  vant 
var  han  i  Løbet  af  Natten  og  Formiddagen  bleven  til 
at  se  disse  i  alle  Gjengivelser,  Formater  og  Udgaver, 
at  han  fuldt  og  fast  holdt  det  for  en  Hallucination,  og 
desto  større  blev  derfor  hans  Forfærdelse,  da  Skikkelsen 
virkelig  viste  sig  at  være  Originalen  til  de  mange 
Kopier  ved  at  udtale  den  ikke  ukjendte  Indlednings- 
sætning:  „Ja,  De  bliver  vel  overrasket  ved  at  se  mig 
her?" 

„Aldeles  ikke!"  svarede  Maag,  der  lagde  denne 
Ikke-Overraskelse  for  Dagen  paa  den  noget  mærkelige 
J\Iaade,  at  han  var  ved  i  skjøn  Forening  med  sin  Stol 
at  slaa  en  Knldbøtte  henad  Gulvet.  .,Jeg  mener,  det 
overrasker  mig  ikke,  at  det  er  Dem,  for  da  jeg  saae 
op,  tænkte  jeg  nok,  det  vilde  være  Dem,  jeg  fik  at  se, 
men  da  jeg  saa  saae,  at  det  var  Dem  selv,  saa  blev 
jeg  overrasket,  fordi  jeg  kun  havde  ventet  Dem  .  .  . 
Dem  .  .  .  saadan  .  .  .  saadan  i  Luften,  i  Rummet,  paa 
Væggen  .  .  .  Ja,  undskyld,  jeg  udtrykker  mig  vist  ikke 
rigtig  tydeligt,  men  jeg  har  saadan  en  skrækkelig 
Hovedpine  idag." 

„Stakkel!  Ja,  saa  skal  jeg  ikke  plage  Dem  længe. 
Jeg  skulde  gjerne  opsætte  det,  hvis  det  ikke  var  saa 
presserende,  som  det  er,  og  naar  De  hører,  hvorom  det 
drejer  sig,  vil  De  forstaa,  at  jeg  ikke  kunde  gaa  til 
nogen  Anden  end  netop  Dem." 

„Virkelig   ikke?     Det   er  Dem  ikke   muligt   at  . 
at  gaa   til   en  Anden?"    stønnede   Maag    med   et  Haab 
saa    mat    som    en   Gammelstrands    Rødspætte    paa    en 
tordensvanger  Sommerdag. 

„Nej!"  svarede  Carla  kort  og  bestemt  og  tog 
ugenert  Plads  paa  en  Stol,  som  hun  rykkede  tæt  hen 
til  Maags  Kurvestol.  „Det  er  en  meget  delikat  Sag .  .  . 
meget  delikat  ...  en  af  den  Art  Affærer,  hvori  det 
altid  er  pinligt  for  en  Dame  at  maatte  henvende  sig  til 
en  Herre." 

„Jeg  aner,  hvad  det  er,  for  naar  en  Dame  siger, 
det   er  pinligt   for    hende   at    maatte   henvende    sig    til 

en  Herre,  saa  er  det  altid  meget  mere  pinligt  for 
Herren." 

„Naar  det  er  Tilfældet,  er  det  altid,  fordi  Herren 
har  Skylden  og  selv  føler  det." 

„Det  gjælder  ikke  om  mig,  jeg  er  saa  uskyldig 
som  det  Lam,  der  blev  født  igaar.  De  veed  det  bedst 
af  Alle,  det  var  Dem,  der  kom  ind  til  mig.  jeg  har 
ikke  søgt  Dem," 

„Naturligvis  er  det  mig,  der  har  søgt  Dem,  det 
fremgaaer  jo  alene  af,  at  det  er  Deres  Lejlighed  ..." 

„Min  Lejlighed?  Det  Pulterkammer  hører  ikke  til 
min  Lejlighed." 

„Kalder  De  dette  Værelse  for  et  Pulterkammer? 
Det  er  jo  ganske  vist  lidt  af  Alt,  Kontor  og  Dagligstue 
og  .  . ." 

„Hvem  taler  om  dette  Værelse?" 

„Det  gjør  vi  vel  begge  To,  det  er  jo  her,  jeg  har 
søgt  Dem." 

„Jamen  saa  forstaaer  jeg  ikke  .  .  .  Taler  vi  da 
ikke  om  det  .  .  .  det,  der  passerede  mellem  os  Gaars 
Dato?" 

„Herregud,  har  De  ikke  glemt  det  endnu?  Er 
man  saa  antikveret  her  i  Flaarup,  at  man  tænker  paa 
saadan  en  Bagatel  Dagen  efter?" 

„Saadan  en  Bagatel?     Mit  Rygte  er  spoleret!" 

Carla  lo,  det  Bagvendte  i  dette  Forhold  morede 
hende,  men  hun  stoppede  pludselig  op  i  sin  Latter,  thi 
hun  kom  til  at  se  Sagen  i  et  helt  nyt  Lys.  Det  var 
ikke  faldet  hende  ind,  at  der  kunde  være  nogen  For- 
bindelse  mellem   Pulterkammerscenen    og  Wonges   Op- 

træden  som  Rykker,  men  efter  Maags  Udtalelse  fore- 
kom det  hende  højst  rimeligt,  om  dette  var  Tilfældet. 
Det  kunde  ialfald  tænkes,  og  hun  var  fiffig  nok  til 
strax  a.t  indse,  hvorledes  det  bedst  lod  sig  bruge.  Hun 
forandrede  derfor  øjeblikkelig  Taktik,  gav  den  Latter, 
der  var  begyndt  saa  hjerteligt,  en  bitter  Klang  og  ud- 
brød med  al  den  Pathos,  hun  formaaede:  „De  taler 
om,  at  Deres  R^-gte  er  spoleret,  men  hvad  troer  De 
ikke.  jeg  har  lidt  ved  den  ulykkelige  Scene,  jeg.  en 
ung  Pige,  der  staaer  ene  i  Verden?  Veed  De,  hvad 
Hr.  Wonge  nu  for  lidt  siden  har  budt  mig?  Han  har 
paa  det  mest  Brutale  krævet  mig  for  nogle  usle  Skillinger, 
jeg  skylder  ham.  han  vilde  ikke  have  vovet  det,  hvis 
De  ikke  ved  Deres  Uforsigtighed  iaftes  havde  sat  en 
Plet  paa  mit  Rygte,  og  det  er  derfor,  jeg  henvender 
mig  til  Dem,  De  maa  hjælpe  mig.  De  kan  ikke  være 
Andet  bekjendt." 

„Aa,  De  vil  laane  Peng  ...  De  vil  gjøre  mig  den 
Ære  at  tillade  mig  at  forstrække  Dem  med  en  mindre 
Sum?"  spurgte  Manufakturhandleren  lettet,  han  fandt 
det  billigt  at  slippe  med  et  Pengelaan;  han  havde 
frygtet,  hun  vilde  fordre,  at  han  skulde  forlove  sig  med 
hende. 

„Laane  Penge?  Hvad  anseer  De  mig  for?"  raabte 
Carla  indigneret.  „Nej,  jeg  vil  haabe.  De  veed,  hvad 
Æren  byder  Dem  at  gjøre,  naar  jeg  siger  Dem,  at  jeg 
har  taget  dette  lille  Maleri  med  for  at  spørge  Dem,  hvad 
De  synes  om  det." 

„Hvad  Æren  byder  mig  at  gjøre?  ...  Jeg  siger, 
det  er  nydeligt,  særdeles  udvalgt!  ...  Hvad  ...  hvad 
er  det  egentlig?" 

„Kan  De  ikke  kjeiide  det?  Det  er  Partiet,  der 
hvor  vi  havde  Rencoutren  med  Fotografen.  Egentlig 
skulde  det  koste  halvfjerdsindstyve  Kroner,  men  De 
skal  faa  det  for  halvtreds,  fordi  jeg  gierne  vil  kaste 
denne  uforskammede  Vært  idetmindste  nogle  af  hans 
lumpne  Penge  lige  i  Synet." 

Forgjæves  erklærede  Maag  ikke  at  have  til  Hensigt 
at  anlægge  noget  Billedgalleri,  forgjæves  forsikrede 
han,  at  han  meget  hellere  vilde  forstrække  hende  med 
Kontanter,  og  ligesaa  forgjæves  forsøgte  han,  da  begge 
disse  Udveje  glippede,  at  tinge  Prisen  ned,  da  han 
som  ægte  Jyde  begyndte  med  at  mene,  at  Maleriet  nok 
kunde  gaa  for  tredive  Kroner  og  derpaa  langsomt  og 
Sejgt  steg  til  femogtredive,  fyrretyve,  femogfjnrre  og 
tilsidst  otte  og  fyrre,  som  var  han  til  Auktion.  Da 
Carla  en  halv  Snes  Minutter  senere  forlod  ham,  var 
hun  et  halvhundrede  Kroner  rigere,  medens  Maag  for- 
tvivlet sad  tilbage  med  Kunstværket  og  blev  mere  og 
mere  opbragt  paa  det,  efterhaanden  som  han  indsaae 
Umuligheden  af  at  narre  Nogen  til  at  kjøbe  det.  Han 
var  ikke  langt  fra  at  give  sig  til  at  flænse  løs  i  Lærredet 
med  Kniven,  der  laa  ved  hans  Frokost,  men  til  Held 
for  Mesterværket  fik  hans  Raseri  Afløb,  da  han  op- 
dagede Kommisens  og  Lærlingens  lurende  Ansigter  bag- 
den  lille  Rude  i  Døren  ud  til  Butikken.  Som  en  Van- 
vittig foer  han  ud  og  holdt  en  Tordentale  til  de  to 
unge  Mennesker,  hvem  han  satte  en  overordentlig 
Skræk  i  Livet  ved  at  bande  paa,  at  hvis  de  nogensinde 
oftere  understod  dem  i  at  belure  ham  i  hans  Privat- 
kontor, saa  ^ålde  han  ikke  alene  strax  paa  Stedet  jage 

dem  af  Tjenesten,  men  ogsaa  melde  dem  til  Politiet, 
hvorpaa  han  beroliget  gik  tilbage  og  tog  fat  paa  sin 
Frokost,  thi  saadan  en  Tordentale  renser  Luften  næsten 
lige  saa  godt  som  en  Tordenbyge. 

Da  Tremandsraadet  efter  Middagen  var  sat  i  Bag- 
stuen,  overraskede  Wonge  de  to  andre  Medlemmer  med 
den  glædelige  Tidende,  at  han  af  Frk.  Melsing  havde 
modtaget  et  Afdrag  paa  40  Kroner,  —  den  praktiske 
Kunstnerinde  havde  nemlig  beregnet  sig  en  Provision 
af  10  Kroner  for  sit  Arrangement  af  Laanet  — ,  og  nu 
kunde  der  da  efter  den  heldige  Inkassators  Mening 
ikke  være  Tale  om,  at  hun  skulde  flytte.  Dette  bifaldt 
Klovborg,  men  Madammen  mente,  at  den  skamløse  Taske 
lige  godt  skulde  ud  af  Huset. 

Hertil  svarede  Wonge:  „Men  Herregud,  Mutter, 
Frøkenen  er  da  ikke  værre  end  som  Tandlægen,  som 
heller  ikke  betaler." 

Denne  Meddelelse  havde  nær  kostet  Hotellet  to 
Par  Kopper,  thi  baade  Madammen  og  Klovborg  satte 
deres  Kopper  fra  sig  med  en  Kraft,  som  var  det  deres 
Mening  at  slaa  dem  gjennem  Bordpladen,  idet  de 
erklærede,  at  det  kunde  man  ikke  finde  sig  i,  Wonge 
maatte  øjeblikkelig  op  og  kræve  Tandlægen.  Den 
arme  "Wonge  var  fanget  i  sit  eget  Garn,  det  hjalp 
ikke,  at  han  tiggede  og  bad  for  sig,  han  blev  bogstavelig 
kostet  derop. 

Fra  sin  Virksomhed  om  Formiddagen  havde  han 
erhvervet  sig  saa  meget  af  den  Hardiesse,  der  udmærker 
Inkassatorer,  at  han  ikke  betænkte  sig  som  udenfor  Ind- 
gangen til  Carla,  men  gik  lige  los  paa  Bulls  Dør,  hvor  han 

bankede  paa  med  et  Par  saa  kraftige  Slag,  at  man 
skulde  tro,  det  var  lians  Hensigt  at  slaa  Fyldingen  ind. 
Det  var  derfor  ret  naturligt,  at  Bull  istedetfor  med  et 
„Kom  ind!^'  svarede  med  at  raabe:  „Lad  være  med 
det  derude,  jeg  falder  s'gu  ned  af  Stolen  !" 

Wonge  opfattede  det  imidlertid  som  en  Opfordring 
til  at  træde  nærmere  og  traadte  ind.  Han  traf  Bull  i 
Skjorteærmer  ifærd  med  den  for  en  saa  berejst  Mand 
noget  nedværdigende  Beskjæftigelse  at  sy  Knapper  i 
sin  Vest. 

„De  synes  vel,  det  er  underligt,  jeg  ikke  sidder 
oppe  paa  Bordet?"  forbavsede  Bull  Wonge  ved  at 
spørge  om. 

Med  betænkelig  Mine  gav  Wonge  sin  ene  Haar- 
bukkel  en  lille  Svingom  og  svarede:  „Næ — æ,  plejer 
De  maaske  det '?" 

„Næ,  men  det  plejer  som  bekjendt  Skræddere  at 
gjøre,  og  da  jeg  jo  for  Øjeblikket  er  i  Funktion  som 
saadan,  vilde  det  jo  være  den  rette  Plads." 

Efter  denne  Forklaring  tabte  Værtens  Forbavselse 
sig,  men  han  henfaldt  strax  i  en  ny,  da  Bull  fremsatte 
det  Spørgsmaal:     „Er  det  en  Kindtand?" 

„Idag  forstaaer  jeg  nu  slet  ikke,  hvad  De  mener 
med  Deres  Spørgsmaal,"  svarede  Wonge  ligesom  med 
Beundring  over  sin  egen  Uformuenhed. 

.,Jeg  troede.  De  havde  Tandpine.  Ellers  veed  jeg 
ikke,  hvad  jeg  skylder  Æren  af  Deres  Besøg." 

Temmelig  genert  rykkede  Wonge  frem  med  sit 
Ærinde. 

18* 

„De  skal  ikke  føle  Dem  saa  genert  over  at  sige 
det,"  sagde  Bul],  da  den  Anden  liavde  sluttet,  „for 
mig  generer  det  ikke  i  mindste  Maade  at  svare,  at  jeg 
er  saa  blank  for  Penge  som  en  Konfirmand  Tirsdag 
Morgen.  Tænderne  her  paa  Egnen  er  saa  forbistret 
sunde,  og  det  er  saa  svært  at  leve  af  en  enkelt  Tand 
om  Ugen,  selv  om  det  er  en  Mælketand.  Saa  snyder 
Folk  mig  ogsaa,  de  hjælper  sig  selv.  Forleden  var 
Skytten  fra  Godset  her,  han  havde  selv  plomberet  sin 
hule  Tand  med  Hagel,  han  var  begyndt  med  Nummer 
tre,  var  saa  gaaet  til  Nummer  fire,  og  saa  videre,  men 
tilsidst  kunde  han  ikke  mere,  og  saa  kom  han  til  mig 
med  hele  Hagelskaden." 

„Ja,  det  kan  nu  være  godt  nok  med  Deres  Historier, 
men  vil  De  blive  her,   maa  De  Saltedød  ogsaa  betale." 

„Jamen  nu  skal  jeg  sige  Dem  Noget!  Kan  vi  ikke 
arrangere  saadan  en  Slags  Byttehandel?  Deres  Kone 
trænger  svært  til  et  Gebis,  det  kunde  jeg  jo  levere  mod, 
at  det  gik  af  i  min  Gjæld." 

„Mutter  trænge  til  et  Gebis?  Nej,  nu  gjør  De 
s'gu  for  tykt  Nar  af  mig!  Jeg  vil  ikke  høre  Mere  af 
den  Tonde!  De  har  rettet  paa  min  Søns  Tænder  og 
trukket  Tænder  ud  baade  paa  Karlen  og  Pigerne.  Nu 
har  De  gjort  mig  gal  i  Skralden!  Kan  De  ikke  skaffe 
Kontanter,  flytter  De  den  Dag  imorgen!" 

Med  disse  Ord  gik  den  fortørnede  Inkassator  og 
smækkede  Døren  i  efter  sig  med  en  saadan  Voldsomhed, 
at  Bull  igjen  kunde  have  havt  Grund  til  at  sige,  at 
han  var  ved  at  falde  ned  af  Stolen.  Det  sagde  Bull 
imidlertid  ikke   denne   Gang,   han  saae  paa  Døren,   ad 

hvilken  Værteu  havde  forladt  Stuen,  og  sagde  saa  paa 
sin  rolige  Maade:  „Jeg  troer  s'gu,  det  var  Mandens 
Alvor !  .  . .  Saa  er  din  Rolle  her  udspillet,  Ferdinand, 
saa  tager  vi  Skiltet  i  Porten  ned  og  drager  fra  de 
riaarupske  Herligheder  til  et  andet  gjæstfrit  Land.  Jeg 
er  forresten  kjed  af  at  skulle  herfra,  for  naar  jeg 
undtager  hans  Cigarer,  var  der  Meget  hos  AVouge,  jeg 
godt  kunde  lide  .  .  .  Hm,  hvor  skal  jeg  nu  hen?" 

Det  lod  til,  han  var  vant  til  Turen,  thi  han  talte 
ikke  med  Bekymring  eller  Fortvivlelse,  det  var  aldeles 
forretningsmæssigt. 

I  nogle  Timer  sad  han  og  grundede,  saa  syntes 
han  at  have  faaet  en  Idee.  Han  rejste  sig,  gik  ned  ad 
Trappen  og  skraaede  over  Gaarden  hen  til  Døren  til 
Maas:s  Ba^kontor,  hvilken  han  husvant  aabnede  efter 
at  have  givet  den  et  Par  korte  Knubs.  Han  trat 
Manufakturhandleren,  der  ikke  havde  viist  sig  hele 
Dagen,  ifærd  med  at  trøste  sig  med  sin  Aftentoddy. 

„Aa,  er  det  Dem,  Bull,"  begyndte  Maag  mat  hen- 
given i  sin  Skjæbne.  „Det  var  rart.  De  kom,  jeg  har 
siddet  saa  alene  hele  Dagen.  Vil  De  ikke  have  et 
Glas  med?" 

„Det  skulde  være  for  at  drikke  et  Afskedsbæger 
med  Dem,-'  svarede  Bull  med  et  trist  Tonefald. 

„Hvorfor  kalder  De  det  for  et  Afskedsbæger?" 

„Fordi  jeg  imorgen  siger  Farvel  til  det  vel- 
renommerede, første  Klasses  Hotel  Dania  og  dets  i 
Henseende  til  Kjødfylde  præmie  værdige  Vært  og  Vært- 
inde." 

Det  var  godt,  at  der  var  Ryg  paa  den  Stol,  paa 
hvilken  Maag  sad,  ellers  havde  han  i  næste  Øjeblik 
ligget  paa  Gulvet,  saa  altereret  blev  han  over  denne 
Efterretning.  Det  var  Alt  det,  at  han  formaaede  at 
fremstamme:  „Rej  .  .  .  rej  .  .  .  rejse?  Yil  De  rejse? 
Men  Du  gode  Gud,  hvorfor  dog?" 

„Fordi  der  ikke  er  flere  Tænder  i  Familien  Wonge 
at  hole,  og  jeg  ingen  Kontanter  har  at  fylde  i  den 
Slughals  af  en  Vært !" 

„Aa  nej,  aa  nej ,  De  maa  endelig  blive,  jeg  kan 
ikke  undvære  Dem  ^' 

„Meget  smigrende!  Jeg  skal  mærke  mit  Rejsegods 
med  „Elsket  og  savnet",  —  De  veed,  det  er  et  Citat  af 
Kirkegaard." 

„Det  var  dog  en  skrækkehg  Advis!  .  ,  .  Vil  De 
tage  det  meget  ilde  op,  naar  jeg  spørger,  om  jeg  ikke 
maa  laane  Dem  Pengene?" 

Det  var  netop  et  saadant  Tilbud,  Bull  havde  gjort 
Regning  paa,  ikke  desto  mindre  svarede  han  med  af- 
visende Værdighed :  „Laane  Penge  ?  Aldrig,  min  Herre ! 
Jeg  afskyer  alle  Laaneforretninger!" 

„Ja,  ja,  om  Forladelse,  saa  taler  vi  ikke  mere  om 
det!" 

„Jo,  vi  gjør!  Jeg  vil  foreslaa  Dem  et  Kompromis: 
jeg  modtager  Pengene  af  Dem,  og  som  Ækvivalent 
seer  jeg  Deres  Tænder  efter." 

„Mine  Tænder?  Jamen  de  fejler  Gud  være  lovet 
ikke  Noget." 

„Jo,  de  gjør!  Det  veed  jeg  bedre.  Hvor  troer  De, 
det  kan  være  Andet,  end  at  disse  Salut-Knips,  De  ved 

højtidelio-e  Lejliglieder  affyrer  med  Tænderne,  har 
odelagt  Nerverne?  De  vil  selv  mærke  det,  saasnart 
jeg  begynder  at  føle  Dem  paa  Tænderne," 

„Nej,  nej,  det  vil  jeg  ikke  have,  jeg  er  saa  skrækkelig 
ømskindet  af  mig." 

„All  right!     Saa  rejser  jeg  imorgen." 

,. Jamen  det  vil  jeg  heller  ikke  have!  Saa  hellere  .  ,  . 
hellere  dette  Tandeftersjai." 

j^Bien,  saa  er  det  en  Aftale  ?   Jeg  begynder  imorgen." 

„O,  ve  mig  arme  Albert,  Christopher  Maag!" 

„Lav  Dem  en  frisk  Toddy,  Mand,  og  drik  Dem 
Knrasje  til!" 

Det  gjorde  Maag,  og  alt  som  Toddj^en  svandt  i 
Glasset,  voxede  hans  Mod,  saa  han  endte  med  ikke  at 
kmme  begribe,  hvor  noget  voxent  Menneske  kunde 
være  bange  for  at  faa  selv  den  værste  Kindtand  trukken 
ud,  det  var  jo  Ingenting  at  tale  om.  Dette  aftenlige 
Løvemod  stod  i  stærk  Modstrid  med  den  Nervøsitet, 
hvormed  han  vaagnede  næste  Morgen,  og  den  Dag 
hjalp  Sildesalaten  ham  Ligenting. 


XII 

Der  var  Fest  i  Flaarup  nogle  Dage  senere,  Aars- 
dagen  for  Istedslaget  skulde  fejres  paa  samme  Maade, 
hvorpaa  den  nu  i  en  lang  Aarrække  var  bleven  fejret. 

Allerede  tidlig  paa  Eftermiddagen  samlede  Vaaben- 
brødrenes  Procession  sig  paa  Torvet,  den  bestod  ikke 
af  nogen  uoverskuelig  Menneskemasse,   sindig   og   støt 

kom  Brødrene  dryssende  En  for  En;  og  samlede  sig  om 
Fanen,  som  blev  vogtet  af  den  kraftigste  Broder,  Byens 
nye  Farver,  som  havde  anlagt  et  Par  skinnende  hxdde 
Handsker  af  Nr.  12,  ene  og  alene  for  at  hævde  sin 
Værdighed  som  Fanebærer,  og  ikke  —  som  onde  Timger 
sagde  —  for  at  skjule,  han  Dagen  forud  havde  farvet 
Blaat.  Der  var  vel  en  atten — tyve  Deltagere  i  det 
Hele,  udelukkende  Haandværkere,  Byens  Beaumonde 
holdt  sig  fornemt  tilbage  og  sendte  i  sit  Sted  deres 
tolv — fjorten  Aars  Sønner,  der  vare  særdeles  stolte  af 
det  Festbaand,  de  bar  i  Knaphullet,  og  dannede  en 
mindreaarig  Hale  paa  Processionen.  De  Flaarupper 
Stadsmusikanter  forlystede  den  forsamlede  Tilskuer- 
kreds af  Piger  og  Børn  med  Udførelsen  af  diverse 
Fædrelandssange,  uden  at  det  nogensinde  ret  hakkedes 
de  sex  Blæsere  at  blive  enige  om  Takt  og  Toneart, 
hvorfor  der  fremkom  de  mærkeligste  Udsættelser  af 
de  paagjældende  Melodier.  Tiden  for  Processionens 
Afmarsch  overholdtes  ikke  videre  nøje,  man  ventede 
paa  Petersen,  og  der  gik  Bud  hjem  til  Sørensen  om  at 
komme  snart. 

Omsider  var  man  dog  samlet,  Toget  satte  sig  i 
Bevægelse  og  gjorde  for  at  præsentere  sig  i  hele  sin 
Vælde  en  Spadseretur  gjennem  Byens  Hovedgade. 
Foran  det  gik  Stadens  Politibetjent  for  at  bane  Vej, 
aldrig  har  en  Politibetjent  været  mere  overflødig.  Forst 
i  selve  Processionen  vandrede  de  truttende  Stads- 
musikanter, som  ikke  generede  sig  for  at  fortsætte  deres 
Uenighed  ned  gjennem  Gaderne;  derpaa  fulgte  den 
behandskede,    kjæmpemæssige  Farver,    med  den  store, 

liotte  Fane,  der  var  skjænket  Foreningen  af  ædelsindede 
Flaarupperinder;  og  saa  kom  Processionen,  forst  eet 
stivt  og  stramt  Geled  af  lovlydige  Foreningsmedlemmer, 
men  saa  fulgte  de  Andre  sjaskende  hulter  til  bulter, 
som  de  bedst  kunde,  to  kist  og  tre  her  og  saa  en 
ensomt  vandrende  Singleton.  Efter  at  have  præsenteret 
sig  tilstrækkelig  i  Gaderne  spadserede  man  stoltelig 
ud  til  Pavillonen  i  Plantagen,  hvor  Festpladsen  var. 

Dennes  Dekoration  var  overtagen  af  Byens  Barber, 
der  tillige  var  Egnens  Festarrangor,  og  paa  hvis  Loft 
der  desaarsag  fandtes  et  rigt  Udvalg  af  Dekorations- 
gjenstande,  bestaaende  af  en  Snes  Flag  og  et  Par 
hundrede  kulørte  Lamper.  Festpladsen  var  indhegnet 
af  tyve,  med  særdeles  rigelige  Mellemrum  fordelte  Flag- 
stænger af  en  meget  uhøvlet  Beskaffenhed,  fra  hvilke 
de  omtalte  Flag  flot  vajede,  som  havde  de  aldrig  havt 
Ophold  paa  noget  Barberloft;  naturligvis  fandtes  i 
Flagsamlingen  de  skandinaviske  Flag,  for  Dannebrogs 
Vedkommende  endog  i  flere  Exemplarer,  men  det  er 
mere  end  tvivlsomt,  om  den  gode  Barber  vilde  have 
kunnet  bevæge  nogen  anden  Nation  til  at  vedkjende 
sig  noget  af  de  andre  Flag.  Mellem  Stængerne  snoede 
sig  yndefuldt  nogle  overordentlig  tyndtarmede  Guirlander 
af  Gran,  der  nærmest  tog  sig  ud  som  Tove,  bestemte 
til  Akrobatbrug,  og  for  Enden  af  Pladsen  dannedes 
der  en  passende  Afslutning  paa  det  Hele  ved  en  Taler- 
stol, der  var  saa  skjult  af  Lovværk,  at  den  mest  af  Alt 
lignede  en  Jægers  Anstandshytte,  over  Talerstolen 
hævede  sig  et  stort  Transparentbillede  af  den  tapre 
Landsoldat,    hvilket    var    malet    af   den    lokale   Maler- 

mester  og  saae  ud  til  at  være  bestemt  til  senere  at 
gjøre  Tjeneste  som  Rullegardin.  I  den  j^derste  Afkrog 
af  Pladsen  laa  Dandseestraden,  hvor  et  landligt  Orkester 
fra  nærmeste  Landsby,  bestaaende  af  to  haandfaste 
Violinister  og  en  højtgalende  Klarinettist,  gjorde  Musik 
i  deres  Ansigts  Sved  og  henrev  Omegnens  Bønder- 
karle  og  -piger  til  de  kraftigste  Dandsetrin. 

Hvis  man  vilde  inddele  Publikum  efter  dets  For- 
hold til  Aftenspisningen,  vilde  der  fremkomme  følgende 
Rangklasser:  først  Vaabenbrødrene,  der  toge  Del  i  det 
tarvelige  01  og  Brændevins  Festmaaltid,  dernæst  den 
allerfineste  Portion  af  Flaarups  Elite,  som  spiste  til 
Aften  hjemme  og  naadigst  aflagde  en  lille  Visit  paa 
Festpladsen,  saa  tredie  Rangklasse,  der  spiste  Pavillon- 
værtens tørre,  skindlapagtige  Smørrebrød  og  bildte  sig 
ind  at  opføre  sig  som  Kjøbenhavnere  paa  TivoH,  og 
endelig  fjerde  og  sidste  Rangklasse,  der  ikke  var  den 
mindst  fornuftige,  idet  den  bragte  Madkurv  med. 

Til  denne  Klasse  hørte  Wonges,  og  det  forstaaer  sig  af 
sig  selv,  at  Hotellets  Gjæster  vare  indbudne  til  at  tage  Del 
i  denne  Madkurvstur.  Der  var  ingen  Fare  for,  at  man 
skulde  komme  til  at  lide  Nød,  thi  Kurven  med  Fetallien 
var  saa  vægtig,  at  den  bararmede  Line  havde  maattet 
sætte  den  paa  en  lille  Trækkevogn  for  at  transportere 
den  ud  til  Pa^ållonen.  Da  Wonge  for  Øjeblikket  ikke 
ejede  en  eneste  Hest,  havde  han  ikke  kunnet  tilbyde 
at  kjøre  sine  Gjæster  til  Spisestedet,  han  havde  maattet 
bede  Enhver  sørge  for  sin  egen  Befordring,  som  han 
eller  hun  bedst  kunde. 

Biill  havde  truffet  Aftale  med  Maag  om,  at  han 
skulde  hente  Manufakturhandleren  i  hans  Forretning, 
og  ved  Sex — Sj'vtiden  begav  Tandlægen  sig  ind  gjennem 
Bagkontoret.  Han  undrede  sig  ikke  over  ikke  at  træffe 
Maag  her,  thi  han  vidste,  at  denne  havde  givet  sine 
Folk  Lov  til  at  gaa  til  Festen  og  følgelig  selv  maatte 
passe  Butikken,  derimod  forbavsedes  han  ved  at  hore 
en  temmelig  stærk  Nynnen  og  en  vedholdende  Skraben 
med  Fødder.  Da  det  ikke  var  ham  muligt  at  forklare 
sig  disse  Lyde,  kiggede  han  gjennem  Kighullet  paa 
Døren  og  saae  med  Studsen  paa,  hvorledes  den  brave 
Maag  opførte  sig  derude.  Mellem  sex  Ruller  Gulv- 
tæppetøj,  der  vare  stillede  paa  Højkant,  dandsede  Manu- 
fakturhandleren ivrig  ind  og  ud,  figurerende  snart 
galant  for  den  ene  Rulle  og  bukkende  snart  ær- 
bødig for  den  anden,  medens  han  holdt  en  papegøje- 
grøn  Rulle  kjærlig  krystet  i  Favnen.  Det  varede 
noget,  inden  Tandlægen  kunde  begribe  Grunden  til  en 
saa  aparte  Opførsel,  men  da  han  blev  opmærksom  paa, 
at  den  Melodi,  Maag  nynnede  under  sin  Farten  frem 
og  tilbage,  var  tredie  Tur  af  Lanciers,  gik  det  op  for 
ham,  at  den  tungnemme  Kræmmer  holdt  privat  Repe- 
titionsprøve  med  sig  selv  paa,  hvad  han  havde  lært  af 
Fru  KuUmann.  Saasnart  Bull  var  paa  det  Rene  hermed, 
ilede  han  ud  i  Butikken,  greb  en  gul  og  brun  mønstret 
Rulle  og  gav  sig  til  med  Udraabet:  „Nu  skal  jeg 
være  vis-å-vis !'"''  at  trampe  ligesaa  heftig  om  som  Maag. 
Denne  blev  saa  overrasket  over  pludselig  at  see  sin 
livløse  Kvadrille  forøget  med  et  levende  Væsen,  at 
han  tabte   den  Rulle  Tøj,    der  var  hans  Baldame,    paa 

Gulvet  og  blev  staaencle  maalløs,  medens  liaus  Hage 
skamfuldt  krøb  i  Skjtd  bag  haus  Flipper. 

„De  tabte  Deres  Dame,"  sagde  Tandlægen  stadig 
dandsende  som  en  Vanvittig.  „Det  er  en  stor  Skam 
ikke  at  holde  bedre  paa  sine  Dame,  end  at  hun  dratter 
paa  Gulvet.  Løft  hende  op  igjeu  og  dands  videre, 
hvis  huu  ikke  er  saa  fornærmet,  at  hun  ikke  vil  mere." 

„Aa,  lad  være  at  gjøre  Nar  af  mig!"  bad  Maag 
ynkelig.  „Det  var  dog  rædsomt  flovt,  De  skulde  komme 
og  see  det,  men  jeg  ventede  Dem  ikke  saa  tidligt  . .  . 
Aa  nej,  læg  nu  den  Rulle  fra  Dem  og  hold  op !" 

„Skal  vi  ikke  lade  Rullen  gaa  engang  endnu? 
Naa  ja,  som  De  vil!  Jeg  har  ikke  Noget  imod  at 
pausere  lidt,  saa  kan  de  Andre  jo  dandse  videre,  medens 
vi  To  hviler  os,"  svarede  Bull  og  holdt  forpustet  inde 
med  sine  Dandsetrin. 

„Nu  skal  jeg  strax  være  til  Tjeneste,  jeg  maa  blot 
have  ryddet  lidt  op,"  sagde  Maag  og  begyndte  at  sætte 
Tojrullerne  paa  Plads  igjen. 

„Forstaaer  sig,  de  stakkels  Figurant-  og  Figurant- 
inde  Ruller  kan  nok  trænge  til  at  hvile  Benene  lidt 
ovenpaa  deres  Ballettjeneste,"  bemærkede  Bull,  idet 
han  placerede  sig  paa  Disken  o^-  tilklappede  sig  selv 
et  livligt  Bifald  ved  at  slaa  sine  dinglende  Ben  mod 
hinanden. 

„Det  var  forresten  rart.  De  kom  saa  tidligt,  for 
der  var  Noget,  jeg  gjerne  vilde  talt  med  Dem  om." 

„Der  er  da  vel  ikke  igjen  Ugler  i  Mosen,  De  har 
vel  ikke  forøget  Deres  Malerisamling?" 

„Min  Malerisamling V  .  .  .  Naa  nej,  Frøken  Melsing 
har  ladet  mig  fuldstændig  i  Eo,  jeg  troer,  hun  skammer 
sig  for  det  Prelleri  med  det  forbistrede  Maleri  den- 
gang." 

Ja,    for    det    kommer  naturligvis  ikke    af,    at  De 
arrangerer  en  privat   Forsvindingsscene,    hvergang   hun 


nærmer  sis; 

„Naa,  jeg  lober  da  ikke  for  hende,  veed  jeg,  saadan 
en  Kryster  er  Albert  Maag  ikke!  .  .  .  Nej,  hvad  jeg 
vilde  have  talt  om,  var  mit  Forhold  til  Frøken  Agathe." 

„De  har  da  ikke  fundet  Lejlighed  til  at  sige  det 
søde,  lille,  for  Evigheden  bindende  Ord  til  hende?" 

„Nej,  desværre!  For  hun  løber  for  mig,  det  kan 
ikke  skjules,  det  vil  sige,  jeg  troer  ikke,  hun  vilde 
have  Noget  mod  mig,  naar  blot  denne  Brockhofi  ikke 
var.  Jeg  har  derfor  tænkt  meget  over,  hvordan  man 
kan  blive  fri  for  ham,  og  endelig  troer  jeg,  jeg  har 
fundet  en  Methode.  Hvad  siger  De,  om  jeg  sendte 
hans  Fader  ovre  i  Kjøbenhavn  et  anonymt  Brev  om, 
at  Sønnen  ikke  bestiller  Andet  end  at  gaa  paa  Kroen 
her?  Det  er  dog  paa  en  Maade  sandt,  og  saa  kaldte 
Faderen  ham  maaske  hjem." 

„Er  det  Deres  Alvor?"  udbrød  Bull,  hvis  urohge 
Blik  fæstede  sig  fast  og  gjennemborende  paa  Manu- 
fakturhandleren og  lyste  med  samme  ubeskrivelige 
Ringeagt  som  engang  ved  en  tidligere  Lejlighed.  „Det 
er  en  superb  Ide!" 

„Synes  De  virkehg?     Det  glæder  mig!" 

„Kun  Skade,  at  den  er  saa  gemen!" 

Overgangen  kom  Maag  saa  uventet,  at  lian  holdt 
op  med  sit  Oprydningsarbejde  og  usikkert  saae  hen  paa 
Tandlægen,  hvem  han  ikke  var  vant  til  at  høre  tale 
saaledes.  Der  var  ingen  Tvivl  om,  at  det  var  Bulls 
Alvor,  og  da  Maag  nødig  vilde  saare  sin  nye  Ven, 
foretog  han  et  ilsomt  Tilbagetog  og  sagde :  „Ja,  det 
kan  ogsaa  nok  være,  at  det  er  mindre  kulant,  men 
saa  har  jeg  en  anden  Maade,  hvorpaa  jeg  ialfald  kan 
stemme  Frøken  Agathes  Forældre  til  Gunst  for  mig!" 

„Og  det  er?"  spurgte  Tandlægen  kort. 

..Jo,  jeg  veed,  at  det  kniber  svært  for  Wonge  i 
denne  Tid,  han  har  ligefrem  ondt  ved  at  klare  sig,  og 
derfor  har  jeg  tænkt  at  tilbyde  ham  et  større  Pengelaan 
mod,  at  han  interesserer  sig  for  min  Forbindelse  med 
hans  Plejedatter." 

„Det  Forslag  er  næsten  lige  saa  smukt  som  det 
foregaaende,  og  jeg  kan  spaa  Dem,  at  naar  Wonge 
hører  Betingelsen  for  Laanet,  saa  faaer  De  Pengene 
tilbage  i  Hovedet,"  sagde  BuU,  der  blev  mere  og  mere 
opbragt  paa  Maag,  thi  vel  var  han  selv  til  det  Yderste 
letsindig  i  Pengesager,  der  var  Intet,  der  generede  ham 
mindre  end  Gjæld,  han  kunde  være  med  til  at  bruge 
Penge  —  baade  sine  egne  og  Andres  —  paa  alle 
Maader,  men  han  foragtede  og  afskyede  enhver  gemen 
Brug  deraf. 

„Men  Gud,  jeg  troer,  heller  ikke  De  synes  om 
det?  Det  har  jeg  dog  seet  anvendt  i  saa  mange 
Bøger." 

„Ja,  jeg  veed  nok,  at  de  rigtige  Slyngler, —  i 
Bøger,  naturligvis!  —  betjener  sig  deraf,   men  jeg   vil 

idetmindste  ikke  være  Medvider  i  saadan  Noget!  .  .  . 
Naa,  jeg  gaaer  iforvejen  nd  til  Pavillonen,  Luften  herinde 
falder  mig  for  Brystet." 

„Aa,  vil  De  dog  ikke  vente,  til  jeg  faaer  lukket 
Butikken  og  gjort  mig  istand?   Vent  og  tag  mig  med!" 

„Nej!" 

Med  dette  særdeles  tydelige  Svar  gik  Bull  og  lod 
Maag  alene,  og  den  stakkels  Manufakturhandler  ærgrede 
og  græmmede  sig  over  al  Beskrivelse,  thi  han  mærkede, 
at  han  havde  mistet  sin  eneste  Forbundsfælle. 

Ret  langt  kom  Tandlægen  ikke  til  at  spadsere 
solo,  han  iik  snart  Følgeskab  af  Familien  Wonge,  som 
han  indhentede  et  Stykke  nede  ad  Gaden,  og  som  var 
for  Udgaaende  ligesom  han  selv.  Familien  var  nødt 
til  at  vandre  to  Geledder  hoj,  thi  Husfaderen  og  Bus- 
moderen udfyldte,  som  de  i  Søndagspudsen  gik  der 
Side  om  Side,  paa  det  mest  Fuldstændige  Kjørebanen, 
eller  rettere  sagt  de  spærrede  den  saa  grundig  for  al 
Passage,  at  der  ikke  havde  været  Andet  for,  hvis 
nogen  af  de  bagved  Gaaende  vilde  have  været  forbi, 
end  at  springe  Buk  over  Ægteparret,  og  dertil  pustede 
og  stønnede  de  over  den  uvante  Anstrengelse  ved  at 
spadsere  som  et  Par  uvorne  Strandvejs  Dampsporvogne, 
saa  Ingen  vilde  have  fortænkt  nogen  Hest  i,  at  den 
var  bleven  sky  over  denne  hvæsende  Larm.  Til  Wonges 
havde  Reinhard,  der  var  indbudt  til  at  spise  med, 
sluttet  sig,  den  unge  Mand  var  ganske  tilfældig  kommen 
ud  ad  Toldforvalterens  Gadedør  just  i  det  Øjeblik,  da 
Nabofamilien  passerede  forbi,  ganske  tilfældig  det  maa 
man  tro,    det  gaaer  ikke   an   at  insinuere,    at  han  i  et 

Kvartersticl  havde  staaet  med  Gadedøren  paa  Klem 
for  at  spejde  efter,  naar  Afgangen  fra  Hotellet  fandt 
Sted.  Det  var  jo  ogsaa  kjedeligt  for  ham,  at  der  ikke 
var  Plads  til  ham  i  første  Geled,  saa  han  maatte  nøjes 
med  at  gaa  i  andet  Geled,  hvor  Agathe  og  Klovborg 
ikke  fyldte  mere,  end  at  han  godt  kunde  blive  Tredie- 
mand  der.  Forresten  havde  han  ikke  havt  det  Mindste 
imod,  om  den  gamle  Graaskjæg  kunde  have  klemt  sig 
ind  i  første  Geled,  thi  Klovborg  var  over  al  Maade 
konversabel,  han  hørte  nemlig  til  den  Slags  Mennesker, 
der  i  den  daglige  Tummerum  ere  særdeles  faamælte, 
men  som,  naar  der  er  det  mindste  Extraordinære  paa- 
færde,  holde  sig  skadesløse  for  deres  sædvanlige  Tavs- 
hed ved  at  lade  Munden  ustandselig  løbe,  som  om 
dette  Organ  er  den  vigtigste  Faktor  ved  festlige 
Lejligheder.  Saasom  Dyrlægen  ikke  kjendte  noget 
mere  underholdende  Stof  til  en  Samtale  end  salig 
Hyllesteds  Meriter,  diskede  han  op  med  den  ene 
Historie  efter  den  anden  om  denne,  efter  hans  For- 
mening saa  mærkelige  og  agtbare  Medborger.  Reinhard 
var  ved  at  gaa  ud  af  sit  gode  Skind  over  at  skulle 
høre  paa  disse  Historier,  der  ikke  alene  ikke  interesserede 
ham  mere  end  en  Beretning  om  f.  Ex.  et  Ministerskifte 
i  Bulgarien  eller  Sælhundefangsten  ved  Grønland,  men 
som  vare  saa  chikanøse  at  hindre  ham  i  at  faa  talt  med 
Agathe,  og  hvad  denne  unge  Dame  angaaer,  kunde 
det  ikke  med  Billighed  forlanges,  at  Fortællingerne 
skulde  underholde  hende,  aldenstund  hun  befandt  sig  i 
det,  for  det  kongelige  Theaters  Abonnenter  ikke  ukj endte 
Tilfælde  mange  Gange  at  have  havt  det  samme  Reper- 

toire  af  disse  gamle  udslidte  Stykker.  Ikke  engang 
BuUs  Ankomst  afbrød  den  gamle  Graaskjæg  i  hans 
Snakkesalighed,  Alt,  hvad  der  skete,  efterat  de  gjen- 
sidige  Hilsener  vare  iidvexlede,  var,  at  Klovborg  gav 
BuU.  der  havde  indtaget  Pladsen  som  venstre  Fløjmand 
i  andet  Geled  den  værdifulde  Opl^^sning:  „Vi  taler  om 
sahg  Hyllested!" 

„Gjør  vi  det?"  svarede  Tandlægen  tørt.  „Saa  kan 
jeg  forstaa,  hvorfor  Frøken  Wonge  og  Hr.  Brockhoif 
seer  saa  kj endelig  oplivede  ud." 

Ikke  engang  denne  lidet  forblommede  Hentydning- 
hjalp,  Klovborg  fortsatte  ufortrødent,  hvor  han  var 
sluppen:  „Og  saa  var  Hyllested  altid  saa  fuld  af  Løjer, 
ja  han  var!  Saadan  var  der  engang  en  omrejsende 
Cirkus  her  i  Byen,  og  der  var  da  Hyllested  kommen 
ud  en  Aften.  Nu  havde  han  en  gevaldig  stor  Hund, 
som  listede  sig  ind  under  Teltet  til  ham  og  sad  nok 
saa  rolig  hos  sin  Herre,  til  der  blev  ført  en  Hest  ind ; 
men  da  Tyrras  —  det  hed  Hunden,  aa,  det  var  et 
dejligt  Dyr,  stor  og  stærk  —  da  Tyrras  seer  Hesten 
galoppere  afsted  og  en  Berider  springe  op  paa  Ryggen 
af  Hesten,  saa  satte  Tyrras  med  eet  Spring  ind  paa 
Manegen  og  foer  gjøende  af  alle  Kræfter  efter  Hesten, 
ikke  af  Ondskab,  men  fordi  den  syntes,  den  nok  vilde 
være  med  til  de  Løjer,  men  Hesten  blev  sky,  og 
badous!  der  laa  Berideren  paa  Jorden,  lige  saa  lang 
han  var." 

Paa  dette  Sted  skete  der  en  lille  Afbrydelse  i 
Historien,  idet  Bull  nær  havde  opført  sig  ligesom 
Berideren.      Formodentlig   interesserede  Historien  ham 

saaledes,  at  hau  ikke  havde  bemærket,  at  haii  i  en 
betænkelig  Grad  havde  nærmet  sig  Eendestenen,  der, 
hvad  Dybde  angik,  magelig  kunde  hamle  op  med  en 
almindelig  Landevejsgrøft,  med  hvilken  den  desuden 
havde  en  særdeles  frodig  Græsvæxt  paa  Bunden  til- 
fælles. Med  Eet  rutschede  Tandlægens  venstre  Ben  fra 
ham  og  aflagde  paa  egen  Haand  et  Besøg  nede  i 
Eendestenen,  der  til  alt  Held  var  tør.  De  fleste  Andre 
vilde  have  fundet  det  nødvendigt  at  lægge  sig  paa  alle 
Fire  op  ad  Skraaningen,  men  BuU  stod  saa  godt  paa 
Benene,  at  han  holdt  Balancen,  han  fik  hurtig  halet 
det  drattevorne,  venstre  Ben  op  og  sagde,  idet  han 
fortsatte  sin  Marsch:  „Bryd  Dem  ikke  om  det!  Det 
kom  nok  saa  meget  af,  at  jeg  har  saa  lidt  Plads,  som 
af  Uopmærksomhed  formedelst  det  Spændende  i  Cirkus- 
historien." 

„Jeg  kan  godt  rykke  lidt  længere  tilhøjre,"  tilbød 
Agathe  med  en  Velvillie,  som  Eeinhard  ikke  og  knapt 
nok  BuU  takkede  hende  for. 

„Saa,  nu  er  det  godt!"  sagde  Klovborg,  der  var 
meget  essig  efter  at  faa  afleveret  Slutningen  paa  sin 
Historie,  og  derfor  fortsatte:  „Naa,  saa  kom  Direktøren 
for  Cirkus  frem  lynende  trekvart  i  Skralden  og  gav 
sig  til  at  skjælde  Hyllested  ud,  fordi  han  havde  taget 
saadan  en  Køter  med  til  Forestillingen.  Se,  Koter  var 
nu  noget  af  det  Værste,  man  kunde  sige  til  Hyllested 
om  hans  Hund,  for  den  var  næsten  ægte,  og  han  blev 
da  ogsaa  ligesaa  hidsig  som  Direktøren  og  sprang  selv 
ind  paa  Manegen  og  sagde:  „Sa'e  De  Køter?  Den 
Hund    kan    gjøre    bedre    Kunster    end    noget   af  Deres 

Dyr.  Nu  skal  De  see!  Tyrras,  hej  hop!"  Og  saa  gav 
Tyrras  sig  til  at  springe  gjennem  Hyllesteds  Arme  og 
over  hans  Ryg  og  gjennem  et  Tøndebaand,  han  tog 
fra  en  Staldkarl.  Det  var  en  hel  Forestilling,  der 
meget  mere  gjorde  Lykke  end  noget  af  Programmets 
Nummer  e." 

Klovborgs  Historie  vandt  ikke  nær  saa  meget 
Bifald  som  paaregnet,  idetmindste  ikke  hos  Reinhard, 
der  var  bleven  yderligere  trist  tilmode  ved  den  Til- 
væxt,  Selskabet  havde  faaet  i  Bull,  thi  han  vidste,  at 
denne  var  paa  Maags  Parti  og  stedse  gjorde  Sit  til  at 
forhindre  enhver  Samtale  under  fire  Øjne  mellem  ham 
og  Agathe. 

Det  lod  virkelig  ogsaa  til,  at  Tandlægen  kun  vilde 
forøge  Historiernes  Antal,  thi  saasnart  Klovborg  havde 
sluttet,  faldt  han  ind:  „Ja,  jeg  kan  ogsaa  fortælle  en 
Hundehistorie,  og  den  har  den  Fordel,  at  den  ikke  er 
ældre  end  fra  igaar.  Det  var  Maag,  som  sad  i  Gjæste- 
stuen  igaar  Aftes  og  forlystede  sig  dels  med  at  læse  i 
den  Lokale  og  dels  med  at  afbrænde  et  helt  Fyr- 
værkeri af  Tandknips.  Dette  sidste  opfattede  Bruno 
fejlagtig  som  en  Invitation  og  gik  hen  og  satte  sig 
nok  saa  pænt  paa  Bagbenene  foran  Maag,  ventende 
paa  et  større  Traktement.  Manufakturhandleren  kunde 
ikke  begribe,  hvad  vi  lo  af,  for  han  havde  ikke  seet 
Bruno  for  Avisen,  som  han  holdt  op  for  sit  Ansigt." 

Den  gode  Tandlæge  fik  ingen  rigtig  Slutning  paa 
sin  Historie,  thi  atter  gled  det  rebelske,  venstre  Ben 
fra  ham  og  gjorde  en  Afstikker  ned  i  Rendestenen, 
dog  uden  mere  Held  med  at  faa  Ejermanden  til  at  gaa 

paa  Næsen  end  forrige  Gang.  Der  var  saa  urimelig  lidt 
Grund  for  Bull  til  nu,  da  han  havde  faaet  Plads  til  at 
bevæge  sig  paa,  at  glide  ud,  og  Reinhard  nærede  da 
heller  ingen  Tvivl  om,  at  disse  Rendestensbesøg  vare 
frivillige,  men  hvad  var  Bulls  Mening  dermed?  Ret 
længe  varede  det  ikke,  inden  han  fik  sin  Nysgjerrighed 
tilfredsstillet,  thi  da  Tandlægen  havde  faaet  halet  sit 
Ben  iland  igjen,  udbrød  han  med  en  godt  spillet 
Ærgrelse:  „Nej,  her  er  ikke  til  at  gaa  fire  Mand  høj! 
Og  da  jeg  oprigtig  talt  ikke  troer,  at  disse  Historier 
om  salig  Hjdlested  interesserer  Hr.  Brockhoff  stort,  saa 
lad  os  To  gaa  bagved.  Klovborg,  saa  faaer  vi  Alle 
bedre  Plads,  og  saa  kan  De  fortælle  mig  videre  om 
den  kjære  Afdøde.  Jeg  er,  som  jeg  er  tosset  efter  saa- 
danne  Historier  om  Folk,  som  jeg  aldrig  har  kjendt." 

Den  gamle  Dyrlæge  havde  ikke  forstaaet  Noget  af 
Bulls  Manøver  og  fulgte  godmodig  dennes  Opfordring 
til  at  danne  et  tredie  Geled,  men  Reinhard  og  Agathe 
laante  hinanden  et  spørgende  Blik:  hvad  betød  denne 
]Dludselige  Velvillie,  der  stak  saa  stærkt  af  mod  Tand- 
lægens tidligere  Optræden,  hvad  bevægede  ham  til  at 
befri  dem  for  den  forstyrrende  Dyrlæge  og  skaffe  dem 
LejKghed  til  at  tale  uforstyrret  sammen?  —  Der  var 
øjensynlig  ingen  af  dem,  der  kunde  besvare  dette 
Spørgsmaal,  og  derfor  indskrænkede  de  sig  til  at  være 
yderlig  forbavsede ;  men  hvilket  Motiv  Bull  end  havde, 
vare  de  ham  af  Hjertet  taknemlige. 

Klovborg  tog  ufortrøden  fat  paa  Fortsættelsen  af 
de  Hyllestedske  Memoirer,  men  han  havde  kun  en 
daarlig  Tilhører   i   Bull,    hvis   Blik   var   faldet   paa   det 

unge  Par  foran,  hvem  Glæden  over  ikke  længere  at 
være  trykket  af  nogen  Fredsforstyrrer  gjorde  dobbelt 
smukt.  Med  en  noget  vemodig  Følelse  over,  at  en 
saadan  Lj^kke  ikke  var  falden  i  hans  Lod  i  haus  Ung- 
doms Dage,  saae  han  dem  vandre  dér  ved  hinandens  Side, 
glemmende  Alt  og  Alle  omkring  sig,  blot  saa  inderlig 
Ij^kkelige  og  glade  ved  hinanden.  Han  saae  dem  tale 
sammen  paa  den  lidt  forlegne,  kejtede  Maade,  hvorpaa 
unge  forelskede  Mennesker  konversere,  og  han  saae 
dem  le  til  hinanden,  ikke  fordi  der  blev  sagt  noget 
Vittigt  eller  blot  Morsomt,  men  ganske  spontant,  det 
var  Ungdommens  Latter,  der  har  sit  Udspring  i  Livs- 
glæden. Aldrig  før  havde  han  fundet,  de  passede  saa 
ypperlig  for  hinanden,  og  dem  havde  han  været  med 
til  at  ville  skille  ad,  og  det  af  Hensyn  til  en  Snob  som 
Maag.  Han  baade  skammede  og  ærgrede  sig  over  sig 
selv  og  svor  hemmelig  en  dyr  Ed  paa  efter  Evne  at 
hjælpe  dem  i  Kampen  mod  hans  tidligere  Forbunds- 
fælle. 

Den  Gang,  som  Wonge  og  hans  Kone  stillede  op, 
kunde  ikke  uden  Overdrivelse  kaldes  for  Ilmarsch,  og 
det  tog  derfor  en  rum  Tid,  inden  Selskabet  vandt  ud 
til  Festpladsen,  for  Ægteparrets  Vedkommende  naaedes 
dette  Resultat  dog  ikke,  uden  at  det  blev  saa  medtaget 
af  Varme,  at  man  godt  kunde  have  gjættet  paa,  at  det 
var  et  Par  nykogte  Kjæmpehummere,  der  vandrede  i 
Spidsen  af  Toget.  Paa  Pladsen  traf  de  temmelig  hurtig 
de  øvrige  Gjæster,  Frk.  Melsing  og  Familien  Kuhlmann, 
som  havde  indfundet  sig  tidligere  saa  at  sige  paa 
Professionens  Vegne,  Kunstnerinden  for  at  studere  Typer 

og  Scener  —  Bull  meute  senere  ved  Bordet,  at  hun 
nok  maatte  kunne  drage  en  Parallel  mellem  en  For- 
samling af  Vaabenbrodre  og  et  Søstj'^kke  med  en  Mudder- 
maskine, da  der  som  bekjendt  altid  var  Mudder  i  det 
Selskab,  —  og  Dandselærerinden  for  at  ærgre  sig  over, 
hvor  horribelt  slet  og  uskjønt  den  gemene  Hob  dandsede 
paa  Estraden.  Da  Maag  kom  til  i  det  Samme ,  var 
Selskabet  jo  fuldtalligt,  og  saasnart  Wonge  opdagede 
dette  glædelige  Fænomen,  udbrød  han  utaalmodig: 
„Naa,  skal  vi  nu  ikke  snart  have  Noget  at  spise?" 

„Vil  De  blot  høre  til  ham!"  sagde  hans  Kone  og 
rystede  fortvivlet  paa  Hovedet.  „Hvem  skulde  tro,  at 
den  Mand  for  halvfjerde  Time  siden  spiste  et  Par 
Potter  Risvælling  og  en  tre-fire  Pund  Oxesteg?" 

„Jamen  tænk  paa  den  frygtelig  lange  Spadseretur, 
^d  siden  da  har  gavven,  Mutter!" 

„Ja,  det  kan  Du  fon^esten  have  Ret  i,  men  jeg 
tænker,  Line  allerede  er  ifærd  med  at  pakke  ud;  jeg- 
seer,  hun  har  faaet  det  gode  Bord  derhenne  med  Udsigt 
over  Aaen  til  os." 

Man  gik  hen  til  det  nævnte  Sted,  og  da  Mad.  Wonge 
og  Agathe  tog  en  Haand  med  ved  Borddækningen,  stod 
Aftensbordet  til  Wonges  —  og  forøvrigt  flere  Andres 
—  Fryd  snart  færdigt.  Om  selve  Spisningen  er  Intet 
af  Interesse  at  meddele,  den  lignede  saa  lidt  et  alminde- 
ligt Madkurvsmaaltid  paa  en  Familieskovtur,  her  fandtes 
ingen  Flaske  med  Fløde,  ingen  Lerkrukker  med  uappetit- 
lig nedstuvede  Spisevarer,  og  intet  Kræmmerhus  med 
Salt,  baade  Flødekande,  Fade  og  Saltkar  vare  med- 
bragte hjemmefra,    der  savnedes  ingen   af  de   Service- 


295 

gjenstande,  som  til  daglig  bragtes  ved  det  Wongeske 
Aftensbord,  og  hvad  Retternes  Antal  angaaer,  var  det 
endogsaa  ud  over  det  normerede,  man  skulde  da  vide, 
det  var  en  Festdag.  Begrebet  Madkurv  er  vidt  for- 
skjelligt  for  en  Værtinde  ex  professo  og  en  almindelio- 
Husmoder,  Forskjellen  er  —  sans  comparaison,  naturlig- 
vis —  den  samme  som  paa  en  Virtuos'  og  en  Dilettants 
Gjengivelse  af  samme  Musikstj^kke.  Forresten  bidrog- 
denne  Rigdom  paa  Fødevarer  og  det  hele  Arrangement 
til  at  udbrede  en  Følelse  af  Velvære  blandt  de  Til- 
stedeværende, saa  Spisningen  forløb  saa  muntert,  som 
ønskes  kunde. 

Wouge  gav  sig  neppe  nok  Tid  til  at  synke  den 
sidste  Mundfuld,  saa  henvendte  han  til  sin  Plejedatter: 
„Hør,  bitt'  Agathe,  Du  kommer  til  at  gaa  ind  og  hente 
nogle  Glas,  til  vi  kan  faa  os  en  Toddy." 

Da  Agathe  forlængst  havde  afsluttet  sit  Maaltid, 
rejste  hun  sig  strax  for  at  efterkomme  Faderens  Anmod- 
ning, men  før  hun  fik  fjernet  sig,  indgav  Bull  den 
tungnemme  Reinhard  en  højst  tiltalende  Dessin  ved 
uden  nogen  bestemt  Adresse,  men  dog  med  et  Blik  til 
den  unge  Mand  at  sige :  „Hvis  jeg  var  ung  og  let 
tilbens  og  ikke  var  kommen  til  den  Alder,  hvor  man 
foretrækker  at  fordøje  i  Ro  og  Mag  fremfor  at  agere 
Springgaas  strax  efter  Bordet,  saa  vilde  jeg  følge  med 
Dem,  Frøken  "Wonge,  og  tilbyde  min  Assistance,  for 
De  kan  da  umuligt  bære  alle  de  Glas  alene." 

Atter  var  Reinhard  i  det  usædvanlige  Tilfælde  at 
føle  sig  taknemlig  overfor  Bull,  thi  han  var  da  ikke 
mere    tungnem,    end    at  han   strax   sprang   op   med    en 

Fart,  som  blev  lian  knipset  tilvejrs  af  den  tarvelige 
Træbænk,  og  meldte  sig  til  Tjeneste  som  Adjutant  hos 
Agathe. 

„Nej,  bliv  De  baresens  siddendes,  Hr.  Brockhoff," 
Ildbrød  Wonge,  „Har  Pigebarnet  nogen  Hjælp  behov, 
kan  hun  jo  tage  Line  med." 

„Line?  Nej,  veed  Du  hvad.  Fatter,  hun  er  for- 
svunden for  længe  siden,"  oplyste  Mad.  Wonge,  ikke  i 
mindste  Maade  vred  paa  Pigen,  men  kun  for  at  kon- 
statere Faktum. 

,,Saa  skulde  da  den  Onde  rive  i  hende!  Hvor 
føjter  hun  nu  om?" 

„Herregud,  hvor  Du  er  naiv!  Kan  Du  ikke  høre 
Musiken  derhenne  bagved?" 

„Naa — aa,  hun  er  stukken  hen  paa  Dandsepladsen? 
Naa  ja,  det  er  der  jo  ikke  Noget  at  sige  til,  skjønt  jeg 
ikke  begriber,  at  man  kan  være  forlegen  for  at  faa 
Benene  rørt  mere,  naar  man  hele  Dagen  har  gaaet 
over  Gryder  og  Potter.  Det  kunde  da  aldrig  falde 
mig  ind,  men  de  unge  Tøser  har  jo  Flyvekuller." 

Det  følger  af  sig  selv,  at  Agathe  og  Reinhard  ikke 
havde  oppebiet  Slutningen  af  denne  Diskussion,  de 
vare  alt  ifærd  med  at  bane  sig  Vej  gjennem  Trængslen 
op  til  Pavillonen,  der  laa  et  Stykke  borte. 

„Jeg  vil  med!"  skreg  Maag,  da  han  opdagede,  at 
de  vare  væk,  og  lettede  sig  hastig  fra  Bænken,  men 
han  kom  lige  saa  hastig  til  Sæde  igjen,  og  det  med 
en  Kraft,  saa  den  smalle  Planke,  der  gjorde  Tjeneste 
som  Bænk,  var  ved  at  faa  et  Knæk  for  Livstid,  og 
Carla  og  Klovborg,    der  havde  Plads  paa   den,    gjorde 

et  ufrivilligt  Spring  paa  en  Alen  op  i  Luften.  Grunden 
til  denne  Manufakturhandlerens  lige  saa  pludselige  som 
voldsomme  Nedladelse  var  simpelthen  den,  at  Wonge 
slog  sin  kjæmpemæssige  Klo  i  ham  og  trykkede  ham 
ned  paa  Plads,  idet  han  raabte:  „Nej,  saa  Pinedød,  om 
De  ogsaa  faaer  Lov  til  at  løbe!  Hvormange  skal  der 
være  om  at  hente  det  Par  Glas?  Troer  De,  jeg  har 
bedt  Dem ,  forat  De  skulde  gjøre  Gavn  som  Op- 
varter?" 

„Aa,  Pladsen  som  Opvarter  her  hos  Dem  vilde  da 
ikke  være  saa  slem,"  bemærkede  Tandlægen,  „Man 
vilde  da  idetmindste  ikke  have  at  betale  de  odiøse 
Glaspenge," 

Da  Maag  frygtede  for  paany  at  gjøre  Bekjendt- 
skab  med  Wonges  Kræfter,  blev  han,  hvor  han  var, 
men  han  tilkastede  BuU  et  inderlig  hadefuldt  Blik,  thi 
det  var  jo  denne,  der  havde  givet  Reinhard  Ideen  ti. 
at  følge  med  Agathe, 

Disse  To  havde  imidlertid  fjernet  sig  et  godt 
Stykke  fra  Selskabet,  og  Rejnhard  begyndte  da:  „Kan 
De  forstaa,  hvad  der  gaaer  af  Bull  iaften?  Han  pro- 
tegerer os  jo  ligefrem." 

„Protegerer  os?  Hvem  mener  De  med  os?" 
spurgte  Agathe  særdeles  spansk,  saaledes  som  unge 
Piger  have  for  Vane,  naar  der  er  Noget,  de  ville  lade, 
som  de  ikke  forstaa. 

„Ja,  jeg  mener  kun,"  stammede  Reinhard  forlegen, 
„at  tidligere  har  det  altid  været  hans  Lyst  at  forhindre 
os  i  at  komme  til  at  tale  uforstyrret  sammen  .  .  .  Har 
De  ikke  lagt  Mærke  til  det?"' 

Han  spurgte  hende  virkelig,  om  hun  ikke  havde 
lagt  Mærke  dertil,  den  Dumrian!  Og  hun  gik  nok  saa 
snedig  ind  herpaa  og  henkastede  ligegyldigt:  „Naa, 
det  har  vist  kun  været  tilfældigt." 

„Tilfældigt?  Nej,  det  var  jo,  fordi  han  holdt  med 
Maag." 

„Holdt  med  Maag?"  gjentog  Agathe  og  gik  atter 
over  til  den  spanske  Nationalitet,  hvad  der  paany 
gjorde  Reinhard  forvirret,  skjønt  han  syntes,  at  den 
lille,  hovne  Mine  klædte  hende  allerkjæreste, 

„Ja  .  .  .  forstaaer  De  .  ,  .  jeg  mener,  var  Ven  med 
Maag  og  følgelig  var  saadan  paa  hans  Parti  .  .  .  men 
nu  iaften  har  Bull  ikke  mindre  end  to  Gange  skaffet 
mig  Lejlighed  til  at  tale  uforstyrret  med  Dem,  og  det  er 
saa  meget  heldigere,  som  der  netop  er  Noget,  jeg  gjeme 
vilde  fortælle  Dem  .  .  .  Hor,  skal  vi  ikke  se  at  slippe 
bort  fra  denne  Trængsel  og  spadsere  Hdt  inde  i  Skoven? 
Her  bliver  man  hele  Tiden  forstj-rret,  og  Aftenen  er 
altfor  smuk  til  at  faa  den  ødelagt  af  al  denne  Hur- 
lumhej . " 

„Jamen  vi  skal  jo  hente  de  Glas." 

„Aa,  de  har  netop  godt  af  at  vente  lidt  med  deres 
Toddy  derhenne.  Vi  kan  jo  sige,  det  var  saa  svært  at 
komme  til  ved  Buffeten,    det  er  vist  ingen  Usandhed  " 

„Naa  ja,  lad  gaa!  Men  det  bliver  kun  en  lille, 
bitte,  bitte  Tur,  vil  jeg  sige  Dem!" 

Reinhard  havde  Ret,  det  var  en  ualmindehg  smuk 
Sommeraften.  Det  var  silde,  den  stærkt  rødmende  Sol 
var  ved  at  gaa  til  H^åle  og  var  alt  beg;)Tidt  at  dukke 
ned  under  Horizonten.    saa   den  saa  at  sige  kun  havde 

Døren  til  sit  glødende  Værksted  paa  Klem,  endnu 
kastede  den  flakkende  Kobberglands  paa  de  fritstaaende 
Træers  Stammer,  men  livor  der  var  Underskov,  faldt 
Skyggen  allerede  tæt  og  sort.  Oppe  paa  Himlen 
sejlede  den  aftagende  Maanes  Halvcirkel  rolig  afsted, 
endnu  mat  og  bleg,  men  parat  til  at  tænde  sit  Natte- 
blus,  saasnart  Dagens  Hersker  forsvandt.  Paa  de  aabne 
Pletter  i  Skoven  'herskede  der  en  mere  end  sval  Kjølig- 
hed,  men  inde  under  Træerne  stod  endnu  nogen,  fra 
Dagen  overgjemt  Varme,  der  paa  Grund  af  Modsæt- 
ningen næsten  føltes  som  lummer.  De  øverste  Blade  i 
Træernes  Kroner  skjælvede  gysende  i  den  jydske 
Aftenkulde,  der  ikke  er  saadan  til  at  spøge  med,  og 
hvor  Duggen  kunde  komme  til,  var  den  alt  begyndt  at 
strø  sine  Diamanter  ud  over  Græstæppet, 

Agathe  og  Reinhard  vare  bøjede  ind  paa  en  af 
Plantagens  ubesøgte  Sidegange,  hvor  den  fjerne, 
summende  Lyd  fra  Festpladsen  kun  tjente  til  at  frem- 
hæve Stilheden;  denne  syntes  at  smitte  det  unge  Par, 
som  i  Tavshed  vandrede  en  Stund  ved  hinandens  Side, 
lykkeligt  blot  ved  at  vide  sig  hinanden  saa  nær.  Agathe 
vandrede  langsomt.  Skridt  for  Skridt,  hun  bar  den 
langskaftede  Parasol  paatvers  foran  sig  med  den  ene 
Haand  paa  Haandtaget  og  den  anden  nede  ved  Dup- 
skoen, som  var  Parasollen  en  Bom,  hvormed  hun 
spærrede  Passagen  for  sig  selv,  hendes  Blik  hvilede 
drømmende  paa  den  synkende  Sol,  der  satte  Farve 
paa  hendes  fint  dunede  Kinder  og  Glands  i  hendes 
klare  Øjne ,  der  var  en  Længsel ,  en  Vemod  i  dette 
Blik,     som    gjorde    Reinhard    tavs,     han     vilde     have 

betragtet  det  som  en  Dødssynd  at  rive  hende  ud  af 
hendes  Drømme.  Halvt  ubevidst  følte  hun,  hvorledes 
hans  Øjne  ikke  veg  fra  hendes  Ansigt,  og  hun  tog  sig 
derfor  tilsidst  sammen  med  en  utaalmodig  Hoved- 
bevægelse, som  rystede  hun  Drømmerierne  af  sig,  og 
spurgte  ham:  „Naa,  hvad  var  det  saa,  De  vilde  for- 
tælle mig?" 

Skumringen  gav  ham  det  Mod  til  at  tale  frit  ud, 
som  han  saa  ofte  havde  manglet,  og  han  svarede:  „Jeg 
har  idag  skrevet  til  Fader,  at  jeg  kommer  hjem  i 
næste  Maaned." 

Der  gik  som  et  Gj^s  igjennem  hende,  men  hun 
bekjæmpede  sig  og  sagde  med  al  den  Ro,  hun  kunde 
opbyde :  „Ja,  nu  er  jo  ogsaa  snart  den  bedste  Tid  af 
Sommeren  gaaet." 

„Og  det  afhænger  af  Dem,  om  jeg  nogensinde  skal 
vende  tilbage  til  Flaarup  igjen." 

„Af  mig?"  udbrød  Agathe  forbauset.  Hun  forstod  slet 
ikke,  hvad  han  mente,  det  stakkels  enfoldige  Pigebarn, 
slet  ikke,  men  hvorfor  bankede  hendes  lille  Hjerte  da 
saa  heftig,  at  hun  mærkede  Pulsslaget  helt  op  i  de 
ophedede  Tindinger?  Ja,  det  kunde  hun  ikke  engang 
selv  forklare  sig,  hun  forstod  saa  lidt,  hvad  han  mente, 
at  hun  maatte  gjentage  sit  Spørgsmaal:  „Af  mig?" 

„Ja,  kun  af  Dem,  saa  vist  som  det  er  Dem,  der 
har  holdt  mig  tilbage  her  i  Byen  i  saa  urimelig  lang 
Tid.  De  maa  have  slemme  Tanker  om  mine  Evner, 
naar  De  ikke  troer,  jeg  for  længe,  længe  siden  har 
lært  Alt,  hvad  her  er  at  lære,  men  det  er  ene  Dem, 
der  har  holdt  mig  fængslet  her  til  Stedet,  saa  jeg  ikke 

kunde  rive  mig  løs,  aldrig  havde  jeg  troet  om  mig 
selv,  at  jeg  kunde  blive  saa  afhængig  af  et  andet 
Menneske,  som  jeg  er  bleven  det  af  Dem." 

Agathe  var  atter  ved  at  udstøde  et  lille  forundret 
„Af  mig?",  men  hun  betænkte  sig,  hun  skjulte  ikke 
længere  for  sig  selv,  at  hun  saa  godt  forstod  Rein- 
hards  Mening,  og  Klangen  i  hans  Stemme  lod  altfor 
bravt  og  ærligt  til,  at  hun  syntes,  hun  mere  havde 
Ret  til  at  spille  Komedie  overfor  ham.  Og  hun  tav, 
medens  hendes  Blik  sænkede  sig  mod  Jorden. 

Reinhard  iik  saaledes  Lov  til  uhindret  at  fortsætte: 
„Tidt  og  mange  Gange  har  jeg  taget  Brevpapiret  frem 
og  begyndt  at  skrive  til  Fader,  at  jeg  kom  hjem,  men 
hvergang  jeg  havde  skrevet  et  Par  Linier,  tittede 
Deres  kjære,  velsignede  Ansigt  frem  af  Papiret,  og  det 
var  mig  umuligt  at  fortsætte.  Men  før  jeg  rejser,  maa 
jeg  sige  Dem,  hvor  ubeskrivehg  kjær  jeg  har  faaet 
Dem,  og  hvor  usigelig  nær  det  vilde  gaa  mig  til 
Hjertet,  om  vi  skulde  skilles.  Jeg  føler,  at  min  Lykke 
kun  groer  ved  Deres  Side,  og  derfor  vil  jeg  spørge 
Dem,  om  De,  naar  jeg  nu  rejser  tilbage  til  Kjøbenhavn, 
vil  følge  mig,  og  jeg  maa  præsentere  Dem  for  min 
Familie  som  min  Forlovede?" 

Et  lykkeligt  Smil  opklarede  Agathes  Ansigt,  og 
idet  hun  aabent  og  modigt  lagde  sin  Haand  i  hans, 
saae  hun  paa  ham  med  et  Blik  saa  kjærligt  og  trofast, 
at  Reinhard  drog  hende  ind  til  sig  og  trykkede  et 
langt  Kys  paa  hendes  Læber.  Og  Ingen  kan  fortænke 
de  unge  Mennesker  i ,  at  de  endnu  en  god  Stund 
vankede  om  i  Skoven,    det   var  jo    aldeles   nødvendigt, 

at  de  fik  opklaret,  naar  de  hver  for  sig  første  Gang 
havde  mærket,  at  den  Anden  var  forelsket,  men 
omsider  var  Agathe  dog  saa  fornuftig  at  sige,  at  nu 
maatte  de  gaa  hen  til  det  øvrige  Selskab,  —  det  er 
altid  Kvinden,  der  ved  saadanne  Lejligheder  er  den 
Fornuftige. 

Blandt  de  ved  Bordet  Tilbageblevne  havde  de  to 
Afsendinges  lange  Udeblivelse  vakt  forst  Forundring 
og  derpaa  Indignation,  man  fortabte  sig  i  Gisninger 
om,  hvad  i  Alverden  de  dog  tog  sig  for,  og  Wonge  var 
absolut  den  Heldigste  i  Gaadegjætteriet,  idet  han  bad 
Underverdenens  Behersker  fortære  sig  paa,  at  de 
naturligvis  ligesom  Line  havde  gjort  en  Afstikker  hen 
til  Uandsepladsen  og  jollede  rundt  paa  Gulvet  der. 
Da  Flygtningene  endelig  vendte  tilbage,  blev  de  derfor 
modtagne  af  et  sexstemmigt  Kor,  der  bød  dem  Vel- 
kommen tilbage  ved  i  den  højeste  Forbittrelse  at 
udbryde:  „Men  bevares,  hvor  bliver  I  dog  af?"  hvortil 
Wonge  føjede  en  lille  Solo  ved  i  samme  Toneart  at 
raabe:   „Og  hvor  har  I  Glassene?" 

Istedetfor  at  bøje  Hovederne  i  angerfuld  Skam- 
fuldhed, hvad  enhver  ikke  totalt  forstokket  Forbryder 
\'ilde  have  gjort  ved  en  saadan  Opdagelse,  saae  de 
unge  Mennesker  et  Øjeblik  paa  hinanden  og  brast  saa 
ud  i  en  munter  Latter,  idet  de  sagde:  „Glassene?  dem 
har  xi  helt  glemt!" 

„Leer  I  af  det?  Ja,  det  er  ogsaa  svært  grinagtigt! 
Nej,  det  er  saa  møjet  skammeligt,  er  det!  Først  bHver 
I  borte  en  lille  Timestid  og  lader  os  sidde  her  med  tøn^e 
Munde,    saa   vi  er  ved   at  tørste  ihjel,   -—  naar  Bull  og 

jeg  ikke  havde  liavt  en  resterendes  Bajer  til  Delen- 
berg, veed  jeg  aldrig,  hvordan  det  skulde  være  gaaet  — , 
og  da  I  saa  endelig  behager  at  komme,  saa  har  I 
glemt  det  Eneste,  det  kom  an  paa,  og  som  I  juste- 
ment  gik  etter.  Jeg  kan  ikke  vide,  hvordan  det  er,  I 
gaaer  og  fjoller  i  det,  man  skulde  tro,  I  gik  i  Gifte- 
tanker." 

„Ja,  der  gjættede  Du  akkurat  rigtig,  lille  Fader, 
det  er  netop  det,  vi  har  gjort,  for  Reinhard  og  jeg  har 
forlovet  os." 

Meddelelsen  gjorde  et  overvældende  Indtryk  paa 
Forsamlingen,  kun  Carlas  og  BuUs  Glæde  var  oprigtig 
og  ublandet,  Wonge  og  Kone  gjorde  af  Over- 
raskelse halvt  omkring  mod  hinanden  og  stirrede  paa 
hinanden  med  et  —  for  at  tale  Bogtrykkersproget  — 
Canon  Fraktur-Spørgsmaalstegn  i  hvert  af  deres  fire 
Øjne,  men  da  Wonge  saae,  hvor  lykkelig  og  stolt  Agathe 
stod  der  med  sin  Haand  under  Reinhards  Arm  og  med 
sin  Skulder  støttet  kjærlig  mod  hans,  slog  Hotelværten 
sine  Hænder  sammen  med  et  glad  Kladsk  og  udbrød: 
„Naa ,  saa  Du  har  forlovet  Dig ,  bitte  Stump  ?  Til 
Lykke  skal  Du  have!  Kom  hen  og  giv  dine  Forældre 
et  Kys  paa  det!",  og  Mad.  "Wonge  sluttede  sig  til  sin 
Mands  Lykønskning  ved  at  give  Agathe  et  saa  lydeligt 
Smækkys,  at  Familien  ved  Nabobordet  holdt  inde  med 
Spisningen  for  at  se,  hvad  der  var  paafærde  henne  hos 
Wonges.  Hvad  Maag  angaaer,  der  vel  nok  maatte 
siges  at  være  den,  der  havde  mest  Literesse  af  Begiven- 
heden,   da  blev  han  saa  sønderknust,    at  han  sikkerlig 

var  gaaet  bagover  ned  af  Bænken  og  liavde  taget  den 
bagved  liggende  Skrænt  i  een  Kuldbøtte ,  om  ikke 
Wonge  havde  holdt  ham  tilbage  med  sin  stærke  Haand, 
medens  han  sagde:  „Hvorhen,  min  gode  Maag?  Ingen 
Narrestreger!  Det  er  Deres  egen  Skyld,  at  det  er 
gaaet,  som  det  er  gaaet.  Hvadfor  har  De  ikke  været 
om  Dem  i  Tide?" 

„De  tager  Fejl,  Hr.  Wonge,  hvis  De  troer,  jeg 
tager  mig  den  .  .  .  denne  Begivenhed  nær,"  svarede 
Manufakturhandleren  og  kroede  sig  med  brysk  Selv- 
følelse. „Foretrækker  Deres  Datter  en  Mand,  der  først 
om  mange  Aar  kan  gjøre  sig  Haab  om  at  komme  i  et 
Embede,  som  han  kan  gifte  sig  paa,  fremfor  en  Mand, 
der  allerede  sidder  i  en  solid  og  paa  Pladsen  ene- 
staaende  Forretning,  saa  er  der  ikke  Noget  at  sige  til 
det,  hun  har  jo  sin  fri  Villie." 

Agathe  indskjød  et  lille,  særdeles  høfligt  „Tak!"  for 
den  givne  Tilladelse. 

..Og  saa  trækker  jeg  mig  med  Glæde  tilbage,  for 
saa  er  Deres  Frøken  Datter  ikke  den,  jeg  havde  troet,'" 
fortsatte  Maag  til  Wonge,  irriteref  over  det  lille,  høflige 
Ord.  „Der  er  heldigvis  flere  unge  Damer  her  i  Bj^en, 
som  jeg  kan  entrere  med,  hehe!" 

„Naa  ja,  saa  meget  desto  bedre,"  sagde  Wonge 
godmodig.  „Men  nu  er  det  mere  nødvendigt  end 
nogensinde,  at  vi  faaer  et  Glas,  for  vi  maa  da  have 
Noget  at  drikke  de  Forlovedes  Skaal  i." 

„Nu  skal  jeg  gaa  efter  dem,  og  jeg  skal  skaffe 
dem  i  en  Ruf,"  tilbød  Carla  og  rejste  sig. 

„De  skulde  tage  Hr.  Maag  med  Dem,"  foreslog 
Bull  tilsyneladende  ganske  uskyldig.  „Hr.  Maag  er 
kjendt  derinde,  og  saa  bliver  De  hurtigere  betjent." 

I  første  Øjeblik  blev  Manufakturhandleren  rasende 
paa  Tandlægen  paa  Grund  af  denne  lumske  Falskhed, 
in  en  da  han  fik  tænkt  sig  lidt  om,  faldt  det  ham  ind, 
at  han  maaske  i  Trængslen  kunde  slippe  bort  fra  Carla 
og  liste  hjem  til  sig  selv,  hvor  han  kunde  give  sin 
Harme  frit  Løb,  og  han  stod  derfor  ligeledes  op  og 
tilbød  galant  sit  Følgeskab,  hvilken  øjeblikkelige  Bered- 
villighed kom  saavel  Carla  som  Bull  lige  overraskende. 

Kunstnerinden  og  Maag  fjernede  sig  altsaa  hen 
over  Pladsen,  men  hans  Beregning  om  at  smutte  væk, 
slog  snart  paa  det  Ynkeligste  KHk,  thi  da  de  vare 
komne  lidt  ind  i  den  tætte  Folkestimmel,  greb  Carla 
højst  ugenert  hans  Arm,  idet  hun  sagde:  „Hør,  jeg 
tager  Deres  Arm,  her  er  jo  ikke  til  at  komme  frem  i 
dette  Mylr." 

Maag  skelede  betænkelig  ned  til  sin  højre  Arm, 
til  hvilken  hun  klyngede  sig  adskillig  intimere 
end  strengt  taget  nødvendigt;  han  indsaa  det,  der 
var  ingen  Redning,  han  var  fangen,  fangen  som 
den  liden  Smaafugl  i  den  forræderiske  Done,  og  han 
glemte  næsten  ganske  sin  Harme  for  at  hengive  sig  til 
en  angerfuld  Fortvivlelse.  Og  denne  Følelse  forringedes 
ikke,  da  Carla  pludseUg  udbrod:  „Nej,  hvilken  brillant 
Tusmørkestemning  derinde  under  Træerne,  det  er 
svært  godt!  Lad  os  gaa  lidt  ind  i  Skoven  og  se 
paa  det." 

„Jamen  De  glemmer,  at  vi  skal  op  til  Pavillouen 
efter  de  Glas,"  svarede  Maag  og  søgte  at  trække  hende 
med  i  den  angivne  Retning. 

Men  hun  halede  til  den  modsatte  Side,  idet  hun 
sagde:  „Aa  hvad,  har  de  ventet  saa  længe  paa  den 
Toddy,  kan  de  vente  Dyrehavstiden  med!  Det 
knugende  Tusmørke  maa  jo  netop  passe  fortrinlig  til 
Deres  nuværende  Stemning,  for  tiltrods  for,  hvad  De 
siger,  tager  De  Dem  dog  den  Forlovelse  nær  .  .  .  Følg 
nu  med  lidt  herhen  ad,  blot  et  Øjeblik,  jeg  tor  ikke 
saa  godt  gaa  alene,  her  driver  saa  mange  kæfererede 
Bønderkarle  omkring." 

Den  beklemte  Manufakturhandler  formaaede  ikke 
længere  at  stritte  imod,  hun  lagde  mere  Kraft  i  sine 
Ryk,  end  han  vovede  at  lægge  i  sine,  han  fulgte  derfor 
resigneret  med,  idet  han  som  Svar  paa  hendes  Insinua- 
tion om,  at  han  tog  sig  Agathes  Forlovelse  nær,  nok 
saa  kjæphøjt  svarede:  „De  lader  til  at  have  samme 
fejlagtige  Anskuelse  som  Wonge,  men  jeg  vil  bede 
Dem  acceptere  det  Memorandum,  jeg  gav  ham  i  Gjen- 
svar  nede  ved  Bordet.  Jeg  vil  ikke  nægte,  at  jeg  i 
Vinter  var  noget  .  .  .  charmeret  i  den  Smaa,  mest 
fordi  hun  overfor  de  andre  ilaarupske  Damer  straalede 
som  .  .  .  som  jeg  vil  sige  et  Silkekostume  blandt  en 
Samling  Bomuldsstofskjoler,  men  efterat  jeg  i  Sommer 
har  set  saa  mange  chike  og  fin  de  cykle  Kjøbenhavner- 
inder,  er  hun  —  om  det  maa  være  tilladt  at  udtrykke 
mig  saaledes  —  falden  i  Kurs  hos  mig." 

„Aa,  nu  smigrer  De  os !"    læspede  Carla,    der  ikke 
tøvede    med    at  tage  mod  Komphmenten  paa  samtlige 

hendes  Byessøstres  Vegne  og  flot  slog  den  ene  Rabat 
paa  sin  stumpede  Jakke  tilbage,  saaledes  som  vigtige 
Herrer  pleje  at  begegne  deres  Frakkeopslag.  „Synes 
De  virkelig  saa  godt  om  os  Kjobenliavnerinder?" 

Med  sand  Rædsel  hørte  Maag  liende  tage  hans 
Ord  til  Indtægt  for  sig  personlig,  han  havde  ikke 
tænkt  sig  denne  Fortolkning  og  skyndte  sig  derfor  at 
forklare:  „Ja,  De  maa  ikke  misforstaa  mig,  det  er 
naturligvis  ikke  alle  Damer  fra  Hovedstaden,  jeg  synes 
om,  .  .  .  Jeg  finder  begribeligvis  mer  eller  mindre 
Behag  i  de  forskjellige  kvindelige  Repræsentanter 
derfra,  De  forstaaer  nok?"' 

„Jo  Tak,  De  taler  saa  rart  tydeligt.  De  kan  lige 
saa  godt  rent  ud  sige,  at  De  ikke  synes  om  mig." 

„Nej  Gudbevares,  det  maa  De  endelig  ikke  tro  var 
Meningen,  De  fordrejer  mine  Ord.  Jeg  synes  tvertimod 
saa  u  .  .  .  u  .  .  .  umærket  om  Dem." 

„Ja,  hvad  skal  jeg  nu  tro?"  spurgte  Carla  og 
lænede  sig  koket  ind  mod  Maag,  thi  him  havde  beholdt 
hans  Arm,  skjønt  der  kunde  synes  ikke  længere  at 
være  nogen  Grund  dertil,  efterat  de  vare  slupne  ud  af 
Trængslen.  „Snart  forekommer  det  mig,  som  om  De 
havde  endel  tilovers  for  mig,  og  snart  troer  jeg  ganske 
det  Modsatte.  Hvorfor  har  De  for  Exempel  saaledes  i 
den  sidste  Tid  saa  omhyggelig  undgaaet  mig?" 

„Jeg?  Hm!  .  .  .  Ja,  hvis  jeg  har  været  noget 
tilbageholdende,  saa  er  det,  fordi  .  .  .  fordi  jeg  har 
været  i  saa  daarligt  Humør,  fordi  .  .  .  fordi  der  er 
gaaet  mig  saa  Meget  imod." 

„Det  er  nu  alligevel  det,  der  trykker  Dem!  Meu 
veed  De,  hvad  jeg  gjorde,  naar  jeg  var  i  Deres  Sted? 
Jeg  forlovede  mig  med  det  Samme,  endnu  iaften  for  at 
hævne  mig  og  vise  den  indbildske,  lille  Froken  Wonge, 
at  jeg  magelig  kan  undvære  hende.  Næsten  alle  Flaarups 
unge  Piger  er  jo  herude,  saa  Lejligheden  kan  ikke  være 
bedre,  men  forresten  kan  De  jo,  hvis  De  vil  have  en 
Kjøbenhavnerinde,  og  hvis  det  er  sandt,  hvad  De  sagde 
før,  at  De  synes  saa  udmærket  om  mig,  saa  kan  De  jo  tage 
mig.  Jeg  troer  nok,  jeg  uden  at  rose  mig  selv  tør  love, 
at  jeg  vil  blive  Dem  en  baade  god  og  forstandig  Kone." 

„De  ...  De  ...  De  ...  De  ..  ."  stammede 
Manufakturhandleren  og  vedblev  at  prikke  „De  .  .  . 
De'er"  ud  af  sig  selv,  saa  det  lød  som  Omkvædet  paa 
en  lystig  Operettesang;  medens  hans  Hage  paa  For- 
bavselsens Befordring  rutschede  bort  til  det  ukjendte 
Fjerne.  „Nej,  Frøken  Melsing,  De  maa  ikke  spoge 
saadan  med  mig,  jeg  kan  ikke  taale  det!  .  .  .  Skal  vi 
ikke  se  at  finde  en  Bænk,  hvor  vi  kan  sidde  lidt?  Jeg 
bliver  saa  underlig  svimmel!" 

„Jeg  spøger  ikke,  jeg  taler  i  fuldt  Alvor!  Jeg  vil 
nødig  tro,  at  en  Mand  med  Deres  Frisind  er  saa 
borneret,  at  De  ikke  vil  indrømme  en  Kvinde  den 
samme  Ret  til  frit  at  udtale  sig  for  en  Mand,  som 
Manden  tidligere  har  havt  Pri-vdlegium  paa  ligeoverfor 
Kvinden." 

„Nej  saamænd  ...  i  og  for  sig  .  .  .  naturhgvis  .  .  . 
det  er  jo  noget  gammeldags  Passiar,  at  det  kun  skulde 
gjælde  i  Skudaar,  hehe!  .  .  .  Aa  Gudskelov,  der  seer 
jeg  en  Bænk!     Lad  os  sætte  os  et  Øjeblik!" 

Maag  vaklede  hen  til  Bænken  og  lod  sig  falde  ned 
paa  den  mere  som  en  Klud  end  som  et  Menneske,  han 
befandt  sig  alt  andet  end  godt,  og  navnlig  morede 
hans  Hjerne  sig  med  at  bevæge  sig  i  de  værste  Krum- 
spring. Det  syntes  ham,  at  Skoven  opførte  sig  paa  en 
hojst  paafaldende  Maade,  han  havde  aldrig  tilforn  seet 
noget  saa  Løjerhgt,  nogle  af  de  høje,  slanke  Træer  i 
Skovbr3'net  slog  pludselig  en  lang  Sidegren  om  deres 
Naboes  smækre  Midie,  dandsede  ud  i  en  lystig  Kehraus 
og  hvirvlede  af  sted  i  vanvittig  Snurren  rundt  over 
Marker,  Grøfter  og  Diger;  andre  holdt  sig  vel  pænt 
paa  deres  Pladser,  men  drejede  uophørlig  rundt  om  sig 
selv  i  Luften,  saa  Maag  intet  Øjeblik  var  klar  paa, 
uaar  de  havde  Kronen  og  naar  de  havde  Rødderne 
opad,  og  Buskene  bestilte  ikke  Andet  end  som  en 
Flok  kaade,  løsslupne  Skoledrenge  at  springe  Buk  over 
hverandre,  Nøddebuske  over  Hybenbuske,  Slaaenbuske 
over  Gyvelbuske,  i  vilde  Spring  gik  det  fort  i  det 
mest  ojenforblændende  Virvar;  men  værst  var  det  dog 
henne  paa  Skrænten  ned  mod  Aaen,  her  havde  Træer 
og  Buske,  store  og  smaa,  gamle  og  unge,  lavet  sig  en 
Glidebane,  ad  hvilken  de  i  l;>Tiende  Fart  foer  ned  i 
Hælene  paa  hverandre,  kogende  Ærter,  bankende  paa 
Skomagerens  Dør  og  muddrende  hinanden,  saa  de  endte 
i  en  forvirret  Dynge  nede  ved  Aabredden.  Den  arme 
Manufakturhandler  saae  sig  tummelumsk  paa  alle  disse 
ubegribelige  Manøvrer,  han  vilde  have  givet  Meget  til, 
at  blot  eet  eneste  Træ  var  forblevet  rohgt  paa  sin  af 
Naturen  anviste  Plads,  men  overalt  var  der  den  livligste 
Bevægelse  og  Uro,  selv  den  majestætiske  Maane  ansaa 

det  ikke  for  under  sin  Værdighed  af  og  til  at  rutsche 
hen  over  Himmelbuen  som  en  plebejisk  Ildkugle. 

Carla  havde  sat  sig  ved  Siden  af  Maag,  ikke  just 
for  langt  fra  ham  og,  som  den  Igle  hun  var,  slap  hun 
ikke  sit  Bid,  men  fortsatte,  hvor  hun  havde  sluppet: 
„Det  er  min  oprigtige  Overbevisning,  at  vi  netop 
passer  brillant  for  hinanden  og  kunne  komme  til  at 
føre  en  lykkelig  Tilværelse  ved  hinandens  Side.  Ingen 
af  os  ejer  eller  sætter  Pris  paa  denne  antikverede, 
vamle,  romantiske  Kjærlighed,  der  sygelig  og  ideforladt 
lever  for  at  slikke  Maaneskin  og  kigge  Stjerner." 

„Der  er  forresten  ualmindelig  mange  Stjerner  paa 
Himlen  iafteu,"  indflettede  Maag,  idet  han  plirrede 
stærkt  med  Øjnene, 

„Vi  staaer  paa  Virkelighedens  klippefaste  Grund, 
vi  veed  forst  og  fremmest,  at  vi  ere  Mennesker,  men 
vore  Sympathier  er  fælles,  vort  Li\^ss3'n  og  vort  Livs- 
maal  er  fælles,  og  derfor"  mener  jeg,  at  vi  kunne  finde 
os  tilrette  med  hinanden,  ikke?" 

„Jo,  det  kunde  vi  vel  nok,"  svarede  Maag  uden 
egentlig  at  vide,  hvad  han  sagde. 

„Naa  ja,  Mere  forlanges  der  jo  ikke!  Jeg  veed 
helt  vel,  det  er  betydelig  vanskeligere  at  være  en 
Kunstnerindes  Mand  end  at  være  en  Kunstners  Kone, 
fordi  det  Eftergivende,  det  sig  Underordnende  i 
Almindelighed  mere  ligger  for  Kvinden  end  for 
Manden,  men  jeg  troer,  at  De  har  Evner  i  saa  Hen- 
seende, den  Lid  har  jeg  til  Dem,  og  derfor  mener  jeg, 
at  en  Forbindelse  mellem  os  vil  blive  Ij^kkebringende 
for  os  Begge,  vi  kunne  jo  prøve." 

„Prøve?  Javel!  Vi  kuude  maaske  etablere  en 
Forlovelse  paa  Prove,  —  saa  vil  Agatlie  da  idet- 
mindste  ærgre  sig  saa  længe !  .  .  .  Jeg  kunde  næsten 
have  Lyst  ..." 

„Har  Du  Lj'st,  Albert?  Det  har  jeg  ogsaa!  Og 
hvad  har  vi  saa  at  betænke  os  paa?"  jublede  Carla, 
og  med  et  Triumfskrig,  der  sandt  at  sige  ikke  havde 
meget  Jomfrueligt  ved  sig,  smækkede  den  blufærdige 
Mo  sine  spidskantede  Arme  om  Maags  Skuldre  og 
Hals,  trj^kkede  ham  fast  ind  til  sig  og  plantede  med 
Lidenskabens  Højtr^^k  sine  Læber  mere  kraftig  end 
undseelig  paa  hans  Mund. 

Overrumplingen  var  saa  pludselig  og  Favntaget 
saa  fast,  at  de  baade  i  den  ene  og  den  anden  Forstand 
tog  Vejret  fra  Kræmmeren,  slatten  og  modstandslos 
som  en  Ventriloqvist'  Dukke  gik  han  paa  Næsen  i 
hendes  Favn,  og  han  var  sikkerlig  gleden  ned  af 
hendes  Skjød  og  havde  endt  paa  Jorden,  om  Carla 
ikke  havde  holdt  ham  oppe,  thi  han  var  sig  kun  halvt 
bevidst,  hvad  der  foregik  med  ham.  Det  varede  en 
Stund,  inden  han  slap  løs  fra  den  kjærlige  Tryksexten, 
og  udmattet  indtog  han  sin  forrige  Plads,  han  sagde 
Intet  af  den  særdeles  gjddige  Grund,  at  det  ikke  var 
ham  muligt  at  finde  paa  Noget  at  sige;  men  hun,  der 
yderligere  havde  formindsket  det  smalle  Mellemrum 
mellem  dem,  lænede  Kartoffelnæsen  ømt  til  hans 
Skulder  og  gjorde  et  hlle  TiUøb  til  at  bUve  romantisk, 
idet  hun  sagte  hviskede :  „Der  er  ligesom  noget  Helligt 
ved  det  Øjeblik,  hvor  to  samstemmende  Sjæle  finde 
hinanden,"  —  Maag   havde    en  Følelse    af^    at   naar   hun 

havde  sagt  ^Heldigt'^  istedetfor  ^Helligt^,  vilde  det  Jiave 
passet  bedre  for  hendes  Vedkommende  —  „Intet  kan  lignes 
ved  den  Fryd  at  sidde  ved  Siden  af  sit  Livs  Udkaarne, 
som  man  saa  længe  drømte  om,  den  Mand,  som  man 
saalænge  søgte  efter,  og  det  tilmed  i  en  Aften  som 
denne.  Se,  hvor  Alt  er  stille !"  —  da  Skoven  stadigvæk 
for  Maags  Blikke  opførte  sig  paa  den  ovenfor  omtalte^ 
hesynderlige  Maade,  havde  han  noget  ondt  ved  at  observere 
Stilheden  —  „Græsset  fælder  Taarer  over  at  have 
maattet  tage  Afsked  med  den  varmende  Sol,  Vinden 
er  fløjet  bort  til  fjerne  Egne,  langt  ud  over  Havet."  — 
Maag  var  ved  at  gjøre  hende  opmærksom  paa^  at  det  ikke 
havde  blæst  den  sidste  Vgestid  —  „Og  hvilke  Farvetoner! 
Maanen  maler  med  Kridhvidt,  og  Skoven  maler  Skyg- 
gerne med  det  dybeste  Sort,  her  er  ikke  Andet  end 
Hvidt  og  Sort,  hvor  man  seer  hen,  Hvidt  og  Sort, 
Sort  og  Hvidt".  —  Manufakturhandleren  følte  Lyst  til  at 
istemme  den  ikke  ubekjendte  Børnesang:  ^Saa  hvidt  som 
et  Kridt,  saa  sort  som  et  Ktd'"''  —  „Træer  og  Buske  staa 
saa  mørke  og  alvorlige  i  den  frembrydende  Nat"  — 
for  Maag  slog  de  som  sagt  de  lysteligste  Kuldbøtter  — 
„Alt  hviler  koldt  og  blegt  som  stivnet  i  den  evige  Søvn, 
Tusmørket  er  som  en  Forudanelse  af  Tilintetgjørelsen." 
Det  forekom  Maag,  at  hans  ærede  Forlovede 
snakkede  Sort,  og  han  foreslog  derfor,  at  de  skulde 
gaa  tilbage  til  deres  Selskab,  hvad  han  var  saa  meget 
mere  opsat  paa,  som  det  ikke  var  den  mindste  Nydelse, 
han  ventede  sig  ved  at  deklarere  sin  Forlovelse,  at  se 
Agathes  Forsmædelse,  naar  hun  erfarede,  hvor  hurtig 
han    havde    vidst   at  trøste   sig.      Carla    stred    vel    lidt 

imod,  hun  havde  gjerne  en  Stund  endnu  badet  sig  i 
denne  betagende  Tusmørke-Forlovelses  Stemning,  men 
Maag  fik  hende  dog  hurtig  med,  og  de  vandrede  afsted, 
han  melankolsk  resigneret  som  en  lænket  Abekat,  og 
hun  klyngende  sig  skjælmsk  til  ham  og  nydende  i  fulde 
Drag  Forlovelsens  berusende  Førstegrøde. 

Medens  det  nybagte  Par  i  et  Tempo,  der  havde 
mere  tilfælles  med  en  Begravelses-  end  med  en  Bryllups- 
marsch,  skred  nedad  Stien,  benytte  vi  Lejligheden  til 
at  erfare,  hvad  der  i  Mellemtiden  var  forefaldet  ved  det 
Wongeske  Aftensbord.  Strax  efter  Kunstnerindens  og 
Kræmmerens  Bortgang  rejste  Agathe  og  Reinhard  sig 
.stilfærdig  fra  deres  Pladser  og  sneg  sig  paa  en 
forblommet,  gedulgt  Maade  bort  fra  Festpladsens 
Tummel  og  Spræl  til  Skovens  tyste,  rolige  Løvhal,  — 
Bull  saae  godt,  hvor  lumsk  den  unge  Mand,  da  han 
troede  sig  udenfor  Selskabets  Synskreds,  listede  sin 
dristige  Arm  om  hendes  Liv,  medens  han  med  respekt- 
fuld Ømhed  bøjede  sit  Hoved  ned  over  hendes  for 
bedre  at  kunne  tilhviske  hende  den  Erklæring,  som 
hun  saa  gjerne  hørte  om  og  om  igjen,  og  som  han 
ikke  blev  træt  af  at  gjentage. 

Wonge  havde  været  beskjæftiget  med  at  tænde 
sig  en  Cigar,  hvilket  Arbejde  tog  en  uforholdsmæssig 
lang  Tid,  eftersom  nævnte  Havaneser  øjensynlig  nærede 
den  største  Aversion  mod  at  blive  brændt  op,  og  han 
bemærkede  først,  at  Parret  var  echapperet,  da  det  var 
for  sent  at  kalde  dem  tilbage,  men  saasnart  han  gjorde 
denne  Opdagelse,  udbrød  han  ogsaa  med  et  Tonefald, 
der    skulde    være    ærgerligt,    men    som   paa    Grund    af 

hans  Stemmes  godmodige  Klang  knap  nok  lød  fortryde- 
ligt: „Saa.  nu  gik  de  ogsaa!  Det  er  et  Ij^stigt  Kompagni, 
vi  har  her,  til  at  desertere!" 

„Tag  Dem  ikke  det  saa  nær,  Mr.  Wonge!"  faldt 
Bullind,  „Jeg  troer  ikke,  den  almindelige  Konversation 
vil  lide  noget  Skaar,  jeg  kjender  oprigtig  talt  mere 
underholdende  Mennesker  end  saadan  et  ny  forlovet 
Par,  hvis  hele  Selskabelighed  bestaaer  i  at  hviske  og 
tiske  sammen  og  til  Afvexling  nysses  lidt.  Gudbevares, 
det  kan  vist  være  en  meget  behagelig  Beskjæftigelse, 
naar  man  er  aktiv  Deltager  deri,  men  det  er  en  mere 
end  tvivlsom  N3"delse  at  være  Tilskuer  ved  disse  nysse- 
lige Scener.  —  De  veed,  at  jeg  er  en  gammel  Ungkarl, 
og  følgelig  veed  De  ogsaa,  at  jeg  ene  og  alene  taler, 
som  jeg  gjør,  af  den  pure  Misundelse  og  Fortvivlelse 
over  ikke  at  have  opfyldt  min  Bestemmelse  her  i 
Livet." 

„Ja,  De  seer  svært  fortvivlet  ud,  hoho!  Men  hvad 
det  anbelanger  med  de  Forlovede,  saa  kan  De  have 
Ret,  jeg  kjender  det  fra  gamle  Dage,  Mutter  og  jeg, 
vi  var  ogsaa  dengang  mere  for  Slikkeri  end  for  en 
fornuftig  Boeuf.  ikke  sandt,  Nikoline?  .  .  .  Hør,  giv 
mig  lidt  Ild,  for  den  tossede  Cigar  er  igjen  gaaet  ud, 
der  er  ingen  Luft  i  den,  det  er  en  slem  Lungepiber, 
jeg  der  har  faaet  fat  i." 

Under  denne  Herrernes  Ordvesling  forte  Fru  Kuhl- 
mann  en  dæmpet,  familiær  Samtale  med  sin  Datter 
Amehe  ved  den  anden  Ende  af  Bordet.  Ved  de  Uuges 
Bortgang  blev  der  Plads  for  den  omsigtsfulde  Moder, 
som  under  Spisningen  havde  været  skilt  fra   sit  Barn, 

til  at  rykke  ned  til  hende  ved  at  bevæge  sig  lienad 
Bænken  i  korte  Sideliop  ligervis  som  en  livlig  Kanari- 
fugl  paa  sin  Pind.  Da  hun  var  kommen  tæt  paa  Siden 
af  sin  Datter,  hviskede  hun  bebrejdende  til  Amelie: 
„Hvordan  har  Du  dog  kunnet  lade  Herr  Brockhoff 
slippe  Dig  saadan  af  Hænderne,  Barn?  Hvornaar  vil 
Du  dog  forstaa,  at  komportere  Dig  saaledes,  at  det 
fører  til  et  Resultat?  Du  har  naturligvis  ikke  nærmet 
Dig  ham  tilstrækkeligt,  —  Herregud,  ret  Dig  dog  lidt. 
Du  skyder  jo  Ryg  som  en  Kat,  der  attacheres  af  en 
Buldog!  — ,  og  jeg  havde  dog  det  bedste  Haab,  for  Hr. 
Brockhoff  og  Du  har  i  den  sidste  Tid  hvisket  saa  meget 
sammen,  endnu  iaften  lige  før  vi  gik  tilbords." 

„Netop  derfor  kan  jeg  nu  betro  Dig,  hvad  det  er, 
vi  har  hvisket  om,"  svarede  Amelie  efter  at  have  rettet 
sig,  saa  den  krumme  Katteryg  blev  saa  lige  som  et 
Strygebrædt.  „Vi  har  slet  ikke  tænkt  paa  eller  talt  om 
vor  Fremtid  —  jeg  vidste,  han  vilde  forlove  sig  med 
Agathe  — ,  nej,  vi  har  udelukkende  talt  om  din 
Fremtid." 

„Om  min  Fremtid?  Men  J^aa  forklar  Dig  dog  nær- 
mere. Barn!  Jeg  begriber  ikke,  hvad  Du  vil  sige  med 
disse  mysteriøse  AUusjonger." 

„Ja,  lad  os  gaa  lidt,  skal  jeg  fortælle  Dig  det! 
De  Andre  maa  helst  ikke  høre  det." 

Gratiøst  og  lydløst  svippede  den  letbenede  Familie 
ud  af  Bænken  og  blandede  sig  hastig  i  Menneske- 
vrimlen, der  bølgede  frem  og  tilbage  over  Festpladsen. 

„Nu  løb  de  Saltedød  ogsaa!  A  har  aldrig  før  kjendt 
til  et  Selskab,  der  saadan  bissede  om!"   raabte  "Wonge 

halvt  fortvivlet  og  halvt  som  om  det  morede  ham. 
„Jeg  saae  dem  ikke  strax  stikke  af,  for  jeg  havde  travlt 
med  denne  Radekop,  som  igjen  er  gavven  ud,  jeg  kan 
aldrig  vide,  kvad  der  ska'er  den?" 

„Aa,  det  er  vel  en  af  dem,  som  den  Tyveknægt 
af  en  Handelsrejsende  snød  Dem  med  her  i  Forsom- 
meren," formodede  Klovborg  og  var  himmelglad  for 
atter  at  fa a  Anvendelse  for  sit  ^^Pr æter eacenseo''^  :  „Salig 
Hyllested  blev  aldrig  saadan  snydt." 

„Aa,  jeg  vilde  ønske,  Deres  salig  Hyllested  laa  tre 
Alen  underjorden!  .  .  .  Naa,  det  er  sandt,  ja,  det  gjør 
han  nok!  .  .  .  Nej,  jeg  mener  ...  Ja  ,  jeg  veed  snart 
ikke,  hvad  jeg  mener!"  udbrød  Wonge  saa  konfus  i 
det,  at  han  gjorde  et  lille  Forsøg  i  det  Sarkastiske  ved 
at  tilføje:  „Naturligvis  har  det  været  en  gevaldig  dygtig 
Kavaller,  samme,  salige  Hotelvært!  " 

„Han  forstod  kun  sin  Tid,  det  var  det  Hele,"  ripo- 
sterede den  gamle  Graaskjæg  skrapt,  som  var  han 
bleven  traadt  paa  Tæerne. 

„Jeg  har  hørt,"  faldt  Bull  sindig  ind  for  at  bero- 
lige de  oprørte  Gemytter,  „at  han  endogsaa  var  saa 
meget  forud  for  sin  Tid,  at  han  allerede  dengang  lagde 
to  Øre  paa  Smørrebrødet,  fordi  der  var  Tale  om  at 
lægge  Skat  paa  det  bajerske  01.     Er  det  sandt?" 

„Jeg  svarer  ikke  paa  den  Slags  Kjobenhavner 
Brandere,"  svarede  Klovborg  med  Foragt,  medens 
Wonge  tog  sig  en  saa  oprigtig  Omgang  Latter,  at 
Bænken  vaandede  sig  derved. 

„Apropux,  siden  vi  taler  om  det,"  sagde  Hotel- 
værten, da  han  vel  havde  faaet  afleet.    „Se  efter,  Mutter, 

om  der  ikke  skulde  reste  end  en  Bajer,  for  det  er  da 
en  gefærlig  Tid,    de  er  om  at  hente   den  Smule  Glas." 

Der  fandtes  imidlertid  ikke  mere  01,  og  Wonge 
maatte  se  at  trøste  sig  paa  bedste  Vis  uden  det,  hvilket 
for  endel  lettedes  ved ,  at  saavel  Reinhard  og  Agathe 
som  Familien  Kuhlmann  vendte  tilbage  til  deres  tid- 
ligere Pladser. 

„Naa,  det  var  da  godt,  de  endelig  kunde  komme!" 
udbrød  Wonge  nok  saa  tilfreds.  „Nu  mangler  vi  blot 
Maag  og  Frøken  Melsing  med  Glassene,  saa  der  kan 
komme  daglig  Vande  i  Gurgeletten." 

„Dem  har  vi  strax,"  oplyste  Reinhard,  „Agathe  og 
jeg  saae  dem  inde  i  Skoven,  Frøkenens  Kostume  er 
saa  rart  let  at  kjende.  Det  var  i  Grunden  dem,  der 
fik  os  til  at  vende  om  .  .  .jeg  mener,  fordi  vi  helst 
.  .  .  fordi  vi  ikke  vilde  genere.  De  gik  herned  imod, 
men  rigtignok  meget  langsomt." 

„For  en  Ulykke !  Gaaer  de  nu  ogsaa  og  tosser  om 
derinde,  hvor  der  ikke  er  det  Mindste  at  se  paa?  Det 
er  et  gemytligt  Selskab,  vi  har,  ikke  sandt,  Mutter  ? 
Det  skal  vi  snart  gjøre  om  igjen,"  fik' "Wonge  akkurat 
Tid  til  at  bemærke,  saa  mødte  det  omtalte  Par  op  og 
foranledigede  ham  til  at  buse  ud  i  Udbruddel:  „Nej, 
det  er  da  den  værste  Vippeveje,  jeg  i  mine  Dage  har 
været  med  paa,  de  har  minsæl  heller  ingen  Glas  med! 
Jeg  troer,  til  de  er  gaaet  i  Kompagni  for  at  gjøre  os 
til  Totalafholdsmennisker ! " 

„Hahaha!  Vi  har  helt  glemt  Glassene!"  faldt  Carla 
ind  med  en  j^ndefuld,  om  end  noget  skrattende  Latter. 

„Det  er  gaaet  os  akkurat  som  Deres  Datter  og  Hr. 
Brockhoff/' 

..De  er  maaske  ogsaa  bleven  forlovede?" 

„De  troer  at  sige  en  Vittighed,  men  det  forholder 
sig  netop  saaledes.     Albert  og  jeg  har  forlovet  os." 

Som  om  der  var  blevet  trukket  i  en  usynlig  Snor, 
rettedes  samtlige  Tilstedeværendes  Øjne  paa  een  Gang 
mod  Carla  og  Maag,  medens  de  tilhørende  Øjenbryn 
gjorde  længere  eller  kortere  Forbauselsesudflugter  opad 
de  Paagjældendes  Pander.  Parret  var  nu  i  Virkelig- 
heden ogsaa  nok  værd  at  betragte ,  det  lignede  saa 
saare  lidt  andre  Nyforlovede.  Carla  havde  hejst  Kar- 
toffelnæsen paa  Stortoppen  og  laa  nu  der  trj^gt  og 
solidt  fortøjet  ved  Maags  Arm  med  flagrende  Halstør- 
klæde og  udspilet  Jaket,  i  hvis  Lommer  hun  udfordrende 
begravede  sine  Hænder;  der  var  en  selvsikker  Sejrs- 
stolthed i  hendes  Miner  og  hele  Positur.  Det  forholdt 
sig  noget  anderledes  med  Maag,  det  vilde  have  været 
en  ondartet  Overdrivelse  at  have  beskyldt  ham  for  at 
se  henrykt  ud,  han  forsøgte  sig  i  et  Smil,  men  det  faldt 
ikke  mere  naturligt  eUer  velvilligt  ud  end  det,  hvormed 
en  Mand  tilgiver  en  Anden  at  have  traadt  ham  paa 
hans  mest  sensible  Ligtorn,  hans  Hage  havde  endnu 
ikke  viist  sig,  siden  den  drog  bort  til  det  ukjendte 
Fjerne,  og  der  var  over  hele  hans  Person  noget  under- 
ligt Blødt,  næsten  Svampet,  der  fik  En  til  pludselig  at 
mindes  mislykkede  Lageagurker. 

Det  varede  uhyggelig  længe,  inden  Gratulationerne 
rykkede  frem,  men  saa  gjorde  den  hjertensbrave  Fru 
Wonge,    som  ikke   kunde  holde  ud,   at  der  ikke  blev 

sagt  Noget  til  dem,  Begyndelsen  ved  paa  sin  troskyl- 
dige Maade  at  sige:  „Jeg  ønsker  Dem  saa  manne,  manne 
Gange  til  Lykke  af  et  velmenende  Sind,  især  Dem, 
Froken  Melsing,  for  jeg  veed,  at  Maag  .er  en  Mand, 
De  i  alle  Maader  kan  være  tjent  med.  Se,  for  Dem, 
Maag,  vil  jeg  kun  ønske,  at  De  ikke  har  taget  Fejl.  .  , 
Aa,  Gud,  om  Forladelse!  Det  var  vist  noget  rædsomt 
Noget,  jeg  der  sagde!  .  .  .  Jeg  mente  kun,  at  jeg  jo 
ikke  kjender  Frøkenen  saa  godt,  at  jeg  kan  sige,  om 
hun  er  den,  som  hun  er  .  .  .  som  De  kan  være  tjent 
med,  mener  jeg!  .  .  .Ja,  jeg  vrøvler  i  det,  jeg  bliver 
helt  forvirret,  fordi  de  Allesammen  staar  og  hører  efter, 
hvad  jeg  siger.  Jeg  vilde  bare  gratulere  Dem,  og  de^^ 
var  da  helt  kuriøsk,  at  De,  Maag,  og  Agathe  skulde 
blive  forlovet  paa  een  og  samme  Dag." 

„Ja,  og  uden  at  det  var  med  hinanden,  maa  Du 
foje  til,  Mutter!"  supplerede  Wonge  mindre  delikat. 

Dette  lille  Amendement  tjente  ikke  til  at  hæve  de 
øvrige  Gratulanters  Forlegenhed,  og  det  blev  ikke  bedre, 
da  Bull  temmelig  maliciøst  henvendte  sig  til  sin  Nabo 
med  det  Spørgsmaal :  „Hvordan  er  det?  Er  det  ikke 
Skudaar  iaar?" 

„Jeg  synes.  De  er  bitter,  Hr.  Doktor?"  riposterede 
Carla  mundrapt,  „Og  det  er  ikke  rigtig  paa  sin  Plads 
her  i  denne  Kreds,  eftersom  jeg  er  den  Eneste,  der 
veed,  at  det  er  en  ny  Variation  paa  den  gamle  Tale- 
maade:  „De  er  sure  I"  sagde  Ræven." 

„Lad  os  ikke  tale  om  disse  gamle  Skader  I"  kvad 
Tandlægen  paa  et  mærkeligt,  af  ham  selv  komponeret 
Recitativ    og    deklamerede    saa    videre:     „Det    var    en 

Drøm,  en  kort  og  lykkelig  Drøm,  Deres  Forlovede  kan 
nærmere  forklare  Dem,  hvordan  det  gik  til,  han  er 
saadan  en  d3'gtig  Drømmetyder!  .  .  .  Naa,  jeg  visker 
en  Taare  af  Øjet  og  gratulerer!  Ja,  De  har  jo  Ingen- 
ting at  vente  efter,  saa  den  borgerlige  Vielse  skal  vel 
snart  finde  Sted?  Ja,  for  De  skal  vel  borgerlig  vies? 
Naturligvis  ikke,  fordi  det  vækker  Opsigt,  men  fordi  det 
baade  er  moderne  og  modigt  —  navnHg  modigt!" 

„Nej,  De  har  E-et,  vi  har  heldigvis  Intet  at  vente 
efter ,  —  der  er  Andre ,  som  ikke  saa  snart  kan  gifte 
sig,"  snerrede  Carla,  der  foretrak  at  ignorere  den 
sidste  Del  af  Bulls  Sporgsmaal  og  holde  sig  til  den 
første. 

Det  forekom  "Wonge ,  skjønt  han  ikke  var  rigtig 
med,  at  Samtalen  begjTidte  at  tage  en  mindre  behagelig 
Vending,  og  han  sagde  derfor  lunt  og  gemytlig: 
„Jamen  nu  er  det  jo  pinende  galt,  at  yi  ikke  har  de 
Glasser,  for  nu  skal  vi  til  at  drikke  hele  to  Skaaler! 
Men  det  lader  jo  til  at  være  helt  farligt  at  gaa  efter 
Toddyglas  iaften,  for  Folk  kommer  istedetfor  tilbage 
og  er  forlovede.     Hvem  vil  nu  opofre  sig?" 

„Amelie,  mit  Barn,  Du  har  vist  ikke  Noget  mod 
at  gaa  derop?"  faldt  Fru  Kuhlmann,  der  resigneret 
havde  sukket  ved  den  anden  Forlovelse,  hastig  ind. 

„Jamen,  jeg  veed  slet  ikke,  hvor  det  er,  Mama!" 
svarede  Amelie  med  den  Tværhed,  hvormed  Ungdommen 
gjeme  modtager  Kommissioner  af  den  Art. 

„Aa,  Hr.  Bull,  kunde  De  ikke  lade  Dem  bevæge 
til  at  vise  Barnet,  hvor  hun  skal  hen?'' 

„Jo,  jeg  er  virkelig  altfor  trængende  til  Noget  til 
at  styrke  mig  paa  ovenpaa  alle  disse  Overraskelser/' 
sagde  Bull.  idet  lian  rejste  sig.  „Jeg  gaaer  med,  men 
jeg  siger  iforvejen,  jeg  forlover  mig  ikke!'' 

„Ja,  Pokker  tro  Dem!"  raabte  Wonge  efter  ham, 
som  fjernede  sig  med  Amelie. 

Det  viste  sig  imidlertid  snart,  at  Tandlægen  i  visse 
Henseender  var  en  ordholdende  Mand,  thi  ikke  fem 
Minutter  efter  vendte  han  tilbage  sammen  med  Amelie, 
der  bar  to  tykmavede  Thepotter  —  thi  i  Flaarup  betød 
Toddy  næsten  altid  Thevandspunsch  — ,  og  medens 
han  afleverede  en  større  Samling  Glas  paa  Bordet,  sagde 
han  højtidelig:  „Jeg  sætter  disse,  om  en  forestaaende 
Nydelse  forjættende  Brugsgjenstande  her  som  et  Bevis 
paa,  at  jeg  ikke  er  bleven  forlovet  med  Frøken  Kuhl- 
mann!" 

„Nej,  jeg  sagde  strax  til  Mutter,  at  det  ikke  var 
blevet  til  Noget,  da  jeg  saae.  De  havde  Glas  med," 
bemærkede  Wonge  med  en  flommet  Latter  over  sin 
egen  Vittighed.  ,.Naa,  nu  fat  Geværerne,  alle  Mand! 
Svup!    Her  er  ægte,  gammel  Jamaica!" 

„Fra  den  pukkelryggede  Kjøbmand  Andersens  Fa- 
brik," oplyste  den  skeptiske  Klovborg. 

„Hvad  er  han  baade  Giftblander  og  pukkelrygget?" 
spurgte  Bull.  „Saa  er  det  jo  heldigt,  han  snart  skal 
have  Facon  paa." 

„Jeg  kan  aldrig  forstaa  mig  paa  de  Folk,  som 
holder  mere  af  at  sidde  og  sluddre  end  af  at  lave  sig 
nogle  Punser,   man   har  da   Munden   til  Andet   end  til 

at  snakke  med!"  henkastede  Wonge  til  hvem,  der  vilde 
tage  sig  deraf. 

Baade  Tand-  og  Dyrlægen  forstod  den  blide  Hen- 
tydning, og,  da  ingen  af  dem  havde  Noget  imod  at 
formilde  den  bøse  Vært  paa  det  opstillede  Vilkaar, 
greb  den  Ene  Thepotteu  og  den  Anden  Romflasken, 
og  de  tog  fat  paa  Brygningen  med  største  Iver  alene 
for  at  opfylde  Mandens  Ønske. 

Almindelig  Opsigt  vakte  det,  at  Carla  udbad  sig 
en  Thepmisch  med,  og  de  andre  kvindelige  Deltagere 
udbrød  saadan  midtvejs  mellem  Beundring  og  Indig- 
nation:  „Gud  troer  De  ogsaa.  De  kan  taale  det?"  De 
vare  nemlig  selv  henviste  til  at  trøste  sig  med  Fru 
Wonges  hjemmelavede  Ribsvin,  et  Fluidum,  om  hvilket 
det  var  lettere  at  sige,  hvad  det  havde  tilfælles  med 
almindelig  Edikke ,  end  hvori  det  adskilte  sig  derfra, 
og  som  stedse  gav  Konsumenternes  Maver  Nok  at  bestiUe, 
for  ej  at  tale  om,  at  hver  Mundfuld  af  den  hos  sartere 
Naturer  som  f.  Ex.  Fru  Kuhlmann  og  Datter  strax  paa 
Stedet  lokkede  de  stride  Taarer  frem. 

Da  Alle  havde  faaet  fyldt  deres  Glas,  begyndte 
Wonge  uden  at  slaa  paa  sit  Glas  eller  gjøre  andre 
højtidelige  Dikkedarer:  „Ja,  se  saa  er  det  vel  bedst, 
vi  fanger  an  med  en  Skaal  for  de  Forlovede?" 

Samtlige  Tilstedeværende  med  Undtagelse  af  de 
paa  Ægtestandens  Supplementsliste  sidst  indrullerede  to 
Par  faldt  ind  med  et  eenstemmigt,  højlydt  „Ja!",  og 
at  dette  var  ærligt  ment,  sees  bedst  af,  at  de  saa  godt 
som  Alle  optraadte  som  Parthavere  i  Talen,  om  ikke 
paa  anden  Vis  saa  ved  deres  Afbrydelser,  saa  at  Talen 

uok  saa  meget  fik  Karakteren  af  en  almindelig  Kon- 
versation om  et  opgivet  Thema  som  af  en  Tale  og  idet- 
mindste  aldeles  ikke  med  nogen  Berettigelse  kmide 
kaldes  for  nogen  Monolog. 

„Og  saa  skal  jeg,"  fortsatte  Wonge  beskedent  og 
godlidende,  „da  ingen  Andre  vil  tage  Affære,  kjøre 
frem  med  Lammene  .  .  .  Undskyld,  jeg  bliver  siddendes, 
men  det  falder  mig  nu  mere  behageligt." 

„Ja,  det  var  det.  som  Skoledrengen  sagde,  da 
Læreren  inviterede  ham  op  paa  Kathederet  til  Klø," 
indskjød  Bull  i  en  gesvindt  Parenthes. 

„Jeg  er  ikke  stiv  i  at  holde  nogen  Tale,  det  maa 
de  om,  som  har  studeret  dertil,  og  jeg  vil  da  ogsaa 
kun  sige,  hvad  jeg  mener,  og  hvad  jeg  kan  staa  ved." 

„Nu  er  Du  altfor  beskeden,  Fatter!"  faldt  Mad. 
Wonge  protesterende  ind.  „Kan  Du  huske  den  Tale, 
Du  holdt,  da  Slagter  Beckers  havde  Barn  i  Kirke? 
Jøsses  for  Tale,  det  var!  Ligesom  jeg  selv  kunde  have 
holdt  den,  ikke  saa  godt,  forstaar  sig,  men  jeg  syntes, 
jeg  kjendte  hvert  Ord  iforvejen  " 

„Ja,  lad  nu  det  være  godt.  Mutter!  Vi  er  ikke 
naaet  til  at  tale  om  Barn  i  Kirke  her,  det  er  ikke  mere 
end  som  Forlovede ,  vi  har  at  gjore  med !  .  .  .  Og  se, 
først  vil  jeg  ønske  de  Fremmede  Held  og  Lykke  paa 
Deres  Livsens  Vej  ...  Ja  undskyld,  Maag,  jeg  kalder 
Dem  for  Fremmed,  men  De  er  jo  dog  ikke  min  Datter 
.  .  .  jeg  mener,  at  selv  om  Ens  Datter  kun  er  Ens 
Halvkusines  Datter  og  Ens  egen  Plejedatter,  saa  staaer 
hun  En  dog  nærmere  end  en  Mand,  som  man  slet  ikke 
er  i  Familie   med,  selv  om  man   maaske   havde  ventet 

det,  jeg  mener  ventet,  at  man  engang  skulde  bomme 
til  at  blive  det,   nemlig  i  Familie  med  ham.'' 

Wonge  tørrede  Sveden  af  sin  Pande  ovenpaa  denne 
indviklede  Sætning,  og  Fru  Kulilmann  benyttede  den 
derved  opstaaede  Pause  til  at  udstøde  et  Kile  Hjertesuk: 
„Ak  ja,  den  Slags  Skuffelser  kjender  jo  Alle  vi,  der 
har  Døtre,  kun  altfor  godt!" 

„Der  er  jo  det  at  sige  om  denne  Forlovelse,  at 
alle  vores  unge  Piger  vil  slaa  bagud,  naar  de  hører 
den,  fordi  Maag  immer  har  været  første  Hane  her  i 
Kurven,  og  det  saa  bliver  en  Skuffelse  og  Bedrøvelighed, 
at  han  gaar  hen  og  tager  en  Udlænding." 

„Udlænding  —  jeg?!"  fnøs  Carla  og  spruttede  som 
en  arrig  Kat.  „Det  er  en  stor  Fejltagelse!  Jeg  finder 
det  ganske  vist  temmelig  ligegyldigt,  hvor  man  er  født, 
da  jeg  kun  betragter  de  højtravende,  gammeldags  Tale- 
maader  om  Fædreland  og  saa  videre  som  tomme  Fraser, 
men  her  maa  jeg  dog  protestere!  Jeg  er  født  iKjoben- 
havn  og  ingen  Udlænding." 

„Om  Forladelse!  Jeg  mente  kun  Udlænding  i  For- 
hold til  os  her  i  Flaarup ,"  stammede  Wonge  og  gned 
atter  sin  Pande,  ad  hvilken  Sveden  randt  i  Strømme, 
som  havde  han  været  under  Hanen  af  et  Doucheapparat. 
„Dem  kan  jeg  gratelere,  bitte  Frøken,  for  jeg  kaverer 
for,  De  faaer  en  medgjorlig  Mand ,  om  Maag  faaer  det 
Samme,  kan  jeg  itt'  have  nogen  Mening  om." 

„Om  jeg  faaer  en  medgjørlig  Mand?  Hehe!  Den 
er  kulant!"  lo  Maag  tvungent,  da  han  helst  vilde  have 
Diskussionen  herom  slaaet  hen  i  Spøg. 

„Naa  ja,  jeg  gik  nok  over  i  Koden,  men  det  kan 
være  lige  meget,  De  forstaaer  nok  Meningen." 

,,Det  er  det  Eneste,  De  ligner  salig  Hyllested  i," 
mumlede  gamle  Klovborg  i  Skjæget.  „Han  vrøvlede 
ogsaa  saa  gefærligt,  naar  han  holdt  Taler." 

„Derfor  siger  jeg  jo  ogsaa,  at  De  ikke  skal  tage 
efter,  hvad  jeg  siger,  men  efter,  hvad  der  er  min 
Mening,"  svarede  Wonge  uden  i  mindste  Maade  at 
blive  fornærmet,  hvorpaa  han  støt  og  tilforladelig  som 
altid  fortsatte  sin  afbrudte  Tale:  „Men  nu  vilde  jeg 
gjerne  slutte  med  et  Par  velmenende  Ord  til  Dig,  Agathe, 
og  til  Dem,  Hr.  Brockhoff,  saaclan  som  jeg  i  al  Enfol- 
dighed kan  sætte  det  ud  fra  hinanden,  men  fra  et  op- 
rigtigt Sindelag  kommer  det,  derom  kan  I  være  forvis- 
sede. Jeg  skal  aldrig  gaa  fra,  at  den  Forbindelse  hover 
mig,  desformedelst  jeg  nu  alle  Tider  har  fundet,  at  I 
passede  saa  urimelig  godt  for  hinanden  og  kunde  blive 
et  Stadspar,  som  jeg  vil  for  Exempel  sige  Baronens  de 
Fuxrøde,  og  den  Tro  er  da  min,  at  I  vil  blive  lykke- 
lio-e  i  Jert  Liv  og  faa  det  helt  velsignet  sammen,  saa- 
vist  som  jeg  hedder  Hans  Wonge !  Det  er  lidt  trist  for 
Tanken,  at  vi  snart  skal  af  med  Dig,  Agathe,  Mutter 
og  jeg  vil  komme  til  at  savne  Dig  svært,  og  Børnene 
og  Folkene  da  med,  kan  jeg  tro.  En  Tak  skal  Du 
have  for  den  Tid,  Du  har  været  hos  os!  Glæde  og  Vel- 
signelse har  Du  beredt  os,  aldrig  har  Du  voldet  os 
Sorger  eller  Bekymringer,  tværtom,  med  dit  milde  Sind 
har  Du  hygget  om  os  og  mangen  Gang  hjulpet  til  at 
jevne  for  os,  hvor  der  kunde  trænges  til  det,  og  derfor 
skal  Du  have  Mutters  og  min  Tak !  Der  bliver  en  Plads 

tom  herhjemme,  naar  Du  gaaer,  for  en  god  Tøs  har 
Du  været  lige  fra  den  Stund,  Du  kom  til  os  som  den 
bitte,  hjælpeløse  Stump,  Du  var." 

„Aa  ja,  kan  Du  huske,  Fatter,"  faldt  Mad,  Wonge 
ind,  som  havde  udfoldet  en  livlig  Virksomhed  med  at 
sende  venskabelige  Hovednik  snart  til  Manden  og  snart 
til  Datteren,  „kan  Du  huske,  da  hun  første  Gang  kom 
ind  i  Stuen  til  os  —  Anders  havde  hentet  hende  paa 
Stationen  —  og  stod  der,  det  liUe  Pjus,  i  sin  stumpede, 
sorte  Kjole  med  Fingrene  saa  forlegent  i  Munden  og 
Mamelukkerne  om  de  smaa  Pusselanker?" 

„Naa!  Næ,  nu  er  det  nok  bedst  at  holde  an  med 
den  Passiar,  for  naar  Mutter  først  kommer  ind  paa  det 
Kapitel,  saa  er  hun  ikke  til  at  faa  i  Stald  igjen!  .  .  . 
Jeg  vil  kun  til  Slutning  sige  til  BrockhoflP,  —  ja,  nu 
sejer  a  Saltedød  Brockhoff  uden  noget  Hr.  foran  — , 
at  jeg  med  den  største  Fidus  giver  Pigebarnet  i  hans 
Hænder,  for  efter  hvad  jeg  har  lært  ham  at  kjende  i 
den  Tid,  til  han  har  boet  her  i  Flaarup,  saa  er  han  et 
godt  Mennisk  ..." 

Nede  fra  den  anden  Bordende  lød  med  Eet  et  ej 
synderlig  kraftigt,  men  desto  mere  følt  „Hør!"  Det 
kom  fra  Amelie,  hvis  begejstrede  Smil  veg  Pladsen  for 
en  ynkelig  flov  Mine  og  et  Par  store,  ulykkelige  Øjne, 
da  hun  opdagede,  at  hun  havde  henledet  den  alminde- 
lige Opmærksomhed  paa  sig. 

Selv  Taleren  blev  saa  betuttet  over,  at  hans  Ud- 
talelse gjorde  saadan  en  Lj^kke ,  at  han  uvilkaarlig 
stoppede,  hvilket  Fru  Kuhlmann  benyttede  sig  af  til 
nærmere   at  motivere  Datterens   Bifaldstilkjendegivelse 

ved  at  sige :  „Du  behøver  ikke  at  blive  genant.  mit 
Barn,  thi  vi  har  Grund  til  at  anse  Hr.  BrockhofF  for 
den  braveste,  unge  Mand,  efter  hvad  han  har  gjort  for 
os!  .  .  .  Ja,  det  kan  ikke  nytte  Dem,  Hr.  Brockhoff, 
at  De  sidder  og  gj ør  Mimik  til  mig  om,  at  jeg  skal  tie. 
for  vore  Venner  her  skal  have  det  at  vide.  Hr.  Brock- 
hoff har  været  saa  charmant  ved  sine  højtstaaende  For- 
bindelser i  Hovedstaden  at  skaffe  mig  en  Lotterikollek- 
tion. Det  har  altid  været  et  af  mine  mest  br3dante 
Ønsker  at  faa  en  saadan,  i  mange  Aar  har  jeg  havt 
Ansøgning  inde  derom,  og  nu  har  den  ædle  unge  Mand 
udvirket  min  Ansættelse  uden  mindste  Encouragering 
fra  min  Side.  Tænk  blot.  vi  bliver  fri  for  mere  at  farte 
Landet  rundt!" 

En  almindelig,  glad  Overraskelse  fulgte  paa  denne 
Meddelelse,  og  Bull  tolkede  den  smukt  ved  at  udbryde : 
„Jeg  gratulerer  med  Ønsket  om,  at  det  maa  blive  den 
af  Lykken  begunstigede  Kollektion,  saa  vi  snart  maa 
læse  i  Bladene :  Ved  den  igaar  stedfundne  femte  Træk- 
ning af  Almindeligt  dansk  Vare-  og  Industrilotteri  faldt 
i  Fru  Kuhlmanns  Kollektion  en  Extragevinst  paa  Tøj 
til  sex  Stykker  Linned  af  Hankjønnet ,  hvilket  efter 
den  eventuelle  Vinders  Ønske  kan  ombyttes  med  Tøj 
til  lige  saa  mange  Stykker  af  Hunkjonnet." 

„Nej,  stop  nu  lidt  Børn!"  raabte  "VVonge  og  hamrede 
i  Bordet  med  sit  Glas  med  Fare  for  at  slaa  det  i  Kvas 
og  spilde  det  kostbare  Lidhold.  „Naar  De  vil  tale  med. 
Allemand,  bliver  vi  s'gu  aldrig  færdig!  Lad  os  først 
faa  de  Forlovede  fra  Haanden,  saa  kan  hvem ,  der  vil, 

altid  bagefter  tale  for  Lotteriet.  Altsaa  en  Skaal  for 
de   to  forlovede  Par,  vi  ønsker  Dem  en  glad  ..." 

„En  glad  Alderdom!"  kunde  BuU  ikke  dy  sig  for  at 
indskyde. 

„Hold  sin  Mund,  Doktor!  ...  Vi  ønsker  Dem  en 
glad  Fremtid  og.  at  de  maa  leve  længe  i  et  lykkeligt 
Samliv  og  engang  i  Tiden  faa  Masser  af  bitte  Brock- 
hoffer og  Maager!" 

Her  sluttede  "Wonges  Tale.  og  her  slutter  da  ogsaa 
denne  Fortælling  paa  en  saa  effektfuld  Maade,  som  en 
Fortælling  nogensinde  vides  at  have  endt,  thi  just 
som  den  glade  Fader  havde  sagt  det  sidste  Ord,  og 
Selskabet  havde  rejst  sig  med  hævede  Glas  for  at  klinke 
med  de  Beskaalede.  knaldede  fra  den  nærliggende 
Fyrværkeriplads  pludselig  et  øredøvende  Kanonslag 
løs,  der  fik  Damerne  ved  det  Wongeske  Aftensbord  til 
at  erstatte  de  paatænkte  Hurraraab  med  nogle  særdeles 
intensive  AngsthAan  og  foranledigede  de  mest  nervøse 
af  dem  til  at  prøve  de  tarvelige  Træbænkes  SoKditet 
ved  uden  Varsel  at  lade  sig  plumpe  ned  paa  dem. 
Strax  efter  faldt  der  nok  et  Kanonslag,  som  sendte  sit 
skrattende  Smæld  hen  over  Pladsen,  hvilket  derpaa 
med  et  dumpt  Drøn  rullede  bort,  ind  under  Skovens 
ærværdige  Træer  for  at  tabe  sig  paa  en  theatralsk 
Maade  som  en  Vogn,  der  bag  Scenen  kjører  bort,  og 
saa  endte  det  med  endnu  et  Skud,  som  var  det  en 
Salut  efter  en  Skaal  for  en  eller  anden  allernaadigst 
Potentat.  Umiddelbart  derefter  tog  selve  Festfyrvær- 
keriet fat,  arrangeret  af  den  omtalte  Barber  og  Deko- 
ratør ,  der  tillige  fungerede    som  Byens  Overfyi'værker, 

i  hvilken  Egenskab  han  kunde  sees  løbe  om  mellem 
Stilladserne  med  en  brændende  Lunte  i  Haanden  lig 
eii  spqgelseagtig  Lygtemand ,  farende  afsted  hvergang 
han  havde  tændt  et  nyt  Nummer,  som  om  han  havde 
faaet  en  Raket  i  den  Del  af  det  menneskelige  Legeme, 
hvor  de  efter  Sigende  fortrinsvis  søge.  Helt  storartet 
var  Fyrværkeriet,  Bomber  spruttede  og  Raketter  futtede, 
Kaskader  brusede,  og  Møllevinger  susede  rundt  som  i 
en  ustyrlig  Orkan,  røde  og  blaa,  gule  og  grønne  lUu- 
minationsl3's  svajede  frem  og  tilbage ,  og  spraglede 
Glober  drejede  i  sandseforvirrende  Hvirvel  omkring,  ind 
i  hinauden  og  ud  af  hinanden,  men  i  hvislende  Straale- 
ild  stod  de  to  Par  Kjærestefolk  som  fire  yndelige  Amo- 
riner med  straalende  Glorier  om  Hovederne. 


Det  lakkede  med  Enden  af  Sommeren ,  det  gode 
Vejr  havde  overanstrængt  sig  og  trængte  til  Hvile. 
Efterat  Himlen  i  over  en  Maaned  havde  været  i  det 
mest  straalende  Humør,  kom  Reaktionen ;  det  var,  som 
fortrød  Himlen  at  have  været  altfor  overstadig  og  let- 
færdig, den  lagde  sit  smilende  Aasjm  i  dj^stre ,  tung- 
sindige Folder,  blev  melankolsk  og  hypokonder,  smaa, 
gnavne  Rynker  trak  tættere  og  tættere  sammen  paa 
dens  buede  Pande,  og  tilsidst  brast  den  ud  i  en 
hysterisk  Graad,  med  hvilken  den  ikke  syntes  at  kunne 
holde  op,  da  den  først  var  beg3"ndt  derpaa.  Forargede 
over  en  saa  skammelig,  om  Lucretia  mindende  Vægel- 

sindethed,  flygtede  Kjøbenliavuerne  hjem  til  deres  kjære 
By  fra  Landbolivet,  allerede  før  Ferien  var  udløben, 
der  var  ikke  til  at  holde  ud  paa  Landet.  Ustandselig 
strømmede  Eegnen  ned  med  larmende  Brusen,  som  var 
det  en  velmeriteret  Fos ,  og  med  en  Kraft,  saa  den 
knijosede  Blade  og  Smaakviste  af  Træerne;  med  sin 
dræbende  Svøbe  piskede  den  løs  paa  den  arme  Sæd, 
saa  hvert  Straa  istum  Smerte  bøjede  Nakken  og  lænede  sit 
tunge  Hoved  mod  Naboens  Skulder,  til  de  Alle  styrtede 
til  Jorden  og  blev  liggende  der  i  sammenklumpede 
Dynger,  og  den  gjorde  Vejene  saa  opblødte,  at  Galos- 
cherne  ikke  slog  til  mere,  men  selv  de  mest  soignerede, 
kjøbenhavnske  Landherrer  maatte  krybe  i  tunge  Fedt- 
læderstøvler, og  de  mest  elegante  og  forvænte  Hoved- 
stadsfrøkener maatte  stikke  deres  fine,  mangeknappede 
Gedeskindsstøvler  i  plumpe,  franske  Træsko,  saa  de 
efter  deres  egen  Paastand  saae  frygteligt  rædsomme 
ud  og  lignede  hende,  Linedandserinden  paa  Tivoli,  naar 
hun  havde  faaet  spændt  Kurve  paa  Fødderne. 

Ogsaa  de  faa  Gjæster  paa  Hotel  Dania  vendte  Næsen 
hjem,  hvilket  ej  er  saa  forunderhgt,  da  det  aldrig  vides 
at  have  moret  Nogen  at  sidde  indespærret  paa  et  Hotel- 
værelse i  øsende  Regnvejr.  Bull  var  den,  som  rejste 
først.  Dette  skj'ldtes  dog  ikke  saa  meget  de  meteoro- 
logiske Forhold  som  den  Omstændighed ,  at  Wonge 
havde  nægtet  ham  yderligere  Kredit  efter  Tilskyndelse 
af  Maag,  der  ikke  kunde  tilgive  Tandlægen  hans  Falskhed 
ved  Skovfesten  og  derfor  havde  demaskeret  ham  for 
Værten.  Den  ambulante  Doktors  Pengestatus  var  ved 
hans  Bortrejse  ikke  bedre,  end   at  han  som  Sikkerhed 

for  Betalingen  af  sin  Restgjæld  maatte  efterlade  en 
højrygget  Lænestol,  der  højst  uberettiget  førte  den 
stolte  Titel  af  Operationsstol.  Samme  Stj^kke  Bohave 
var  forøvrigt  vant  til  Turen,  det  var  ikke  saa  grumme 
længe  siden,  at  Bull  havde  faaet  den  løst  tilbage  fra 
sit  sidste  Opholdssted.  Men  sorgløs  som  altid  og  ganske 
ubekymret  for  Fremtiden  drog  han  med  sin  slunkne 
Kuffert  bort  for  at  lyksaliggjore  en  anden  Kjøbstad 
med  sin  Nærværelse ,  hvilken  vidste  Ingen,  næppe  nok 
han  selv. 

Saa  snart  det  lod  sig  gjøre  for  de  Flaarupske 
Dandsekursus ,  styrede  den  letbenede  Fru  Kuhhnann 
og  hendes  orkestrale  Datter  deres  udværts  Fjed  bort  fra 
de  gjæstfri  Wongeske  Haller  og  galopperede  over  til 
Kjøbenhavn,  da  de  jo  nu  skulde  skifte  Tjeneste  fra 
Frk.  Terpsichore  til  Fru  Fortuna.  Og  skjønt  det  kostede 
Carla  Melsing  en  fast  overmenneskelig  Overv^indelse  at 
rive  sig  løs  fra  sin  elskede  Manufakturhandler,  drog 
hun  dog  sammesteds  hen,  hun  maatte  nemlig  over  at 
ryste  lidt  Liv  i  den  kjøbenhavnske  Kunsthandler,  som 
underligt  nok  endnu  ikke  havde  solgt  hendes  Maleri, 
skjønt  Prisen  paa  Kunstværket  var  bleven  betydeligt 
modereret.  Den  store  Kunstnerinde  var  nemlig  stærkt 
i  Bekneb  for  gangbare  Møntsorter,  saa  stærkt,  at  hun 
havde  maattet  sætte  et  af  sine  geniale  Mesterværker  i 
Pant  hos  Wonge,  thi  om  hun  end  ikke  ligeud  vilde 
have  generet  sig  for  at  presse  sin  Forlovede  for  flere 
Penge,  fandt  hun  det  dog  under  de  nærværende  Forhold 
uklogt  at  gjøre  det. 

En  Dag  sidst  i  August  sad  Wouge  og  gamle  Klov- 
borg efter  endt  Frokost  i  Bagstuen,  stille  og  ensomme, 
og  uden  at  kunne  beskyldes  for  nogen  højere  Grad  at 
Sluddervornked,  da  den  trivelige  Husmoder  traadte  ind 
til  dem  fra  Kjøkkenet. 

„Nu  er  det  galt  igjen,  Fatter!''  sagde  hun  og 
rystede  paa  Hovedet,  saa  Basunkinderne  bæ\T:ede  der- 
ved som  en  Rombudding  i  Haauden  paa  en  Mand,  der 
har  St.  Veitsdands.  „Slagter  Becker  er  derude  og 
spørger,  om  vi  ikke  kunde  betale  Lidt  af  paa,  hvad  vi 
skylder  ham.     Hvordan  staaer  det  til  med  Kassen?" 

„Der  er  aldrig  en  eneste  Øre  i  den,"  svarede  Manden 
i  en  ligeglad  Tone,  som  fandt  han  denne  Omstændighed, 
der  vel  nok  kunde  karakteriseres  som  en  beklaffeliff 
Mangel  ved  en  Pengekasse,  i  højeste  Grad  pudsig,  men 
ej  i  mindste  Maade  trist.  „Ret  nu  var  Hansen  her  med 
01,  og  han  blokkede  mig  for  Alt,  hvad  jeg  havde  af 
Moneter." 

„Det  er  dog  ikke  til  at  begribe,  hvordan  de  Penge 
svinder  bort  mellem  Fingrene  paa  En!  .  .  .  Ja  ja,  saa 
kommer  jeg  jo  til  at  gaa  ud  og  bede  Becker  have  lidt 
Taalmodighed." 

Efter  at  have  været  et  lille  Svip  ude  i  Kjøkkenet 
for  at  rette  denne  ikke  usædvanlige  Anmodning  til 
Slagteren  vendte  Madammen  tilbage  og  tog  Plads  hos 
de  to  Mænd.  idet  hun  trist  sakkede:  „Hvordan  skal 
det  dog  gaa,  hvad  skal  vi  fange  an?" 

Da  hverken  "Wonge  eller  Klovborg  havde  noget 
Raad  cit  give  den  gode  Kone,  sendte  de  hende  Spørgs- 
maalet  ubesvaret  tilbao-e 

„Ja,  for  det  kan  jo  ikke  blive  ved  at  gaa  paa  den 
Maneer,  vi  maa  skam  se  at  hitte  paa  Noget." 

Heri  samstemmede  Mandfolkene  begge  med  hende, 
men  da  de  forlængst  havde  udtømt  den  Evne,  der 
maaske  i  Analogi  med  gamle  Sibberns  mærkelige  Ord 
„Komme-paa-elsesevnen"  kunde  kaldes  „Hitte-paa-elses- 
evnen,"  var  det  dem  ikke  muligt  at  stille  noget  positivt 
Forslag,  og  der  opstod  en  langsommelig  Pause,  som 
virkede  meget  trykkende  paa  Tremandsraadet.  Hurti- 
gere end  ventet  blev  de  imidlertid  udfriede  af  deres 
pinefulde  Stilling,  idet  først  Maag  og  strax  efter  Rein- 
hard og  Agathe  kom  tilstede. 

Siden  sin  Forlovelse  havde  Maag  næsten  helt  op- 
hørt med  sine  Besøg  hos  Wonges  Medfølende,  god- 
troende Sjæle  tilskrev  det  den  Ulyst,  han  følte  ved  at 
træffe  sammen  med  sin  tidligere  Flamme,  Agathe,  medens 
andre,  mere  nøgterne  Mennesker  havde  en  betydelig 
mere  prosaisk  Forklaring  herpaa,  idet  de  gjættede  paa 
en  af  de  saa  moderne  Forbudsforretninger,  og  det 
syntes  unægteligt,  som  om  disse  Sidste  havde  Ret,  thi 
aldrig  saa  snart  var  Carla  Melsing  rejst,  før  Manufak- 
turhandleren gjenoptog  sin  gamle  Vane  og  gav  Møde 
i  Hotellet 

Maag  var  dog  ikke  den  Gamle  mere,  hans  selvbe- 
hagelige Vigtigmageri  havde  saa  at  sige  slaaet  en  Revne, 
der  ganske  tog  Synet  fra  dette  Dumhedens  skrøbelige 
Flitterstads  Kar.  Vel  gjorde  han  endnu  Alt  for  at  holde 
sin  indbildte  Overlegenhed  i  Hævd,  men  han  skuffede 
ikke  mere  Nogen,   det   gik  med  ham  som  med  et  saa- 

dant  havareret  Kar,  der  var  ligesom  noget  Klinket 
over  ham. 

„Goddag  i  Stuen!  .  .  .  Jeg  synes,  Stemningen  er 
mat  og  flov,  uden  stigende  Tendens?"  begyndte  Maag 
forceret  muntert.  „Hvad  er  der  ved  det?  Da  vel  ingen 
Nyheder  i  Sørgefaget?" 

„Aa,  vi  var  blot  ved  at  tale  om  Regnskabet,  og 
det  er  aldrig  lysteligt  her  i  Huset,"  forklarede  Mad. 
Wonge  med  et  Suk. 

„Nej,  det  har  været  en  sløj  Sommer!"  faldt  hendes 
Mand  ind.    „Vi  er  aldrig  enøre  rigere  end  før  Ferien." 

„Det  var  et  rart  Udbytte,  vi  havde  af  de  dyre 
Avertissementer  om  Sommerophold  i  Flaarup,  de  Penge 
kunde  vi  da  have  sparet,"  gnavede  den  gamle  Graaskjæg. 
„Salig  Hyllested  averterede  aldrig!" 

„Jamen  det  var  da  og  nogle  grimme  Gjæster,  vi 
har  havt!  De,  der  kunde  betale,  rejste  strax  igjen,  men 
de,  der  ikke  kunde  betale,  de  blev  s'gu!" 

„Ja,  de  Kjøbenhavnere  er  en  daarlig  Race!"  atte- 
sterede Maag.  „De  seer  os  Provindsboere  over  Hovedet, 
og  saa  er  de  selv  meget  værre,  det  er  noget  Rak!" 

„De  undtager  vel  Kjøbenhavnerindeme,  for  Deres 
Forlovede  er  jo  fra  Hovedstaden,  ikke?"  lød  det 
bag  ham. 

Det  var  Reinhard,  der  fremsatte  dette  Spørgsmaal. 
Han  var  traadt  ind  under  de  sidste  Replikker  i  Følge 
med  Agathe,  sammen  med  hvem  han  havde  gjort  et 
forgjæves  Forsøg  paa  at  gaa  en  Spadseretur  i  det  øsende 
Regnvejr. 

Maag  var  bleven  ganske  bleg  af  Raseri  over  Rein- 
liarcls  Spørgsmaal,  og  han  vendte  sig  om  mod  sin  Døds- 
fjende og  riposterede  skrapt:  „Der  gives  naturligvis 
Undtagelser,  Hr.  Kandidat,  men  rigtignok  kun  ganske 
enkelte  Undtagelser!  .  .  .  Men  det  er  nok  bedst,  jeg- 
trækker  mig  tilbage ,  jeg  var  kommen  herind  for  at 
passiare  lidt  i  al  Venskabelighed,  men  ikke  for  at  høre 
Ubehageligheder. " 

„Aa  nej,  bliv  nu,  Maag!"  bad  Wonge  godmodigt. 
„Er  det  Noget  at  tage  sig  saadan  af?  Begribeligvis 
holder  Kjøbenhavnerne  sammen,  ligesom  vi  Provinds- 
boere  holder  sammen ,  det  vil  sige,  det  g]ør  vi  Pokker 
ikke,  uden  vi  er  fra  samme  Bj^" 

„Nej,  naturligvis  er  det  ikke  Noget  at  tage  sig  af, 
at  Ens  Kjæreste  bliver  kaldt  for  Rak!" 

„Jamen  mig  tykkes,  det  var  Dem  selv,  der  sagde 
det?" 

„Naa.  saaledes!  De  falder  ogsaa  over  mig!  Farvel, 
Hr.  Wonge,  det  skal  vare  noget ,  inden  De  seer  Albert 
Maag  igjen!" 

Stolt,  med  oprejst  Pande  (men  med  borteskamoteret 
Hage)  spadserede  Manufakturhandleren  af,  og  som  for 
at  pointere,  at  det  var  et  afgjørende  Brud,  fjernede 
han  sig  ikke  ad  den  intime,  private  Bagvej,  men  skred 
ud  af  den  officielle  Indgangsdør. 

„Jeg  troer,  han  blev  vred?"  sagde  Wonge  rolig, 
saasnart  Maag  havde  smækket  Døren  i  efter  sig. 
„Hvad  monne  han  vilde  have  sagt,  naar  jeg  havde 
fortalt  ham,  at  hans  Forlovede  har  betalt  mig  med 
saadan  et  skralt  Maleri,    som  jeg  minsæl   ikke  kan  se. 

om  er  en  Snemark  eller  en  n^'hvidtet  Ladevæg?  Det 
bliver  et  fint  Stykke  at  have  slaaet  op  paa  sin  Væg 
til  Amindelse  om  denne  her  indbringende  Sommer. 
Naa,  det  er  da  alletidsens  en  Trøst,  at  Andre  ikke  har 
havt  det  bedre,  Alle  klager  jo  over,  at  Sommeren  har 
været  ussel  og  elendig  og  skabet  sig  romantisk,  som 
havde  den  Flyvekuller." 

„Aa,  der  er  dog  nogle,  der  har  faaet  noget  Godt 
ud  af  denne  Sommer.  Ikke  sandt?"  bemærkede  Rein- 
hard, idet  han  slog  sin  Arm  om  Agathes  Nakke  og 
varlig  rettede  hendes  Ansigt  op  mod  sit.  for  at  han 
dedre  kunde  se  de  Træk  og  skue  ind  i  de  Øjne ,  som 
han  elskede  over  Alt  her  paa  Jorden. 

„Jo,  min  Ven !  Jeg  idetmindste  er  helt  vel  fornøjet 
med,  at  Du  blev  Sommeren  over  og  ikke  rejste  i  For- 
aaret,  som  Du  engang  tænkte  paa,"  svarede  hun,  den 
lille,  kokette  Jomfru,  og  kastede  sig  ind  til  ham  med 
et  kjælent,  dinglevornt  Puf. 

„Aa,  spil  ikke  saa  hellig!  Hvem  Andre  end  Dig 
selv  var  det  vel,  som  raadede  mig  til  at  tage  Sommeren 
med  her?  Men  jeg  vil  blot  betro  Dig,  at  jeg  ogsaa 
uden  dit  Raad  var  bleven  —  Vinteren  med,  om  det 
skulde  være  — ,  jeg  var  aldrig  rejst  herfra  uden  som 
nu  at  tage  Dig  med." 

„Jeg  troer  nok,  jeg  vidste  det,  Reinhard!"  sagde 
Agathe,  idet  hun  nok  saa  lunt  kneb  det  ene  Øje  til  og 
trak  Øjenbrynene  saa  skjælmsk  krusede  op,  at  den  unge 
Mand  ansaae  det  for  absolut  fornødent  at  straffe  hendes 
Indbildskhed  med  et  Kys. 

„De  Unge  gjør  os  tilskamme,  Hans!"  henvendte 
Mad.  "Wonge  til  sin  Mand,  medens  hun  betragtede  Parret 
med  et  bifaldende  Blik,  og  et  moderligt,  trofast  Smil 
lyste  op  paa  hendes  brave  Ansigt.  „Sidder  vi  Gamle 
ikke  her  som  to  topmaalte  Egoister  og  tænker  kun  paa 
vore  egne  Affærer  og  glemmer  helt,  at  i  denne  Sommer 
blev  vort  ældste  Barns  Lykke  grundet.  Vi  maa  skamme 
os,  maa  vi,  om  vi  ikke  er  taknemlige  derfor!" 

„Du  har  Eet,  Mutter!  Vi  er  nogle  snavs  Forældre, 
naar  vi  ikke  kan  se  os  glade  og  tilfredse  paa  de  To 
der,"  svarede  Wonge  og  applauderede  sin  Kone  ved 
nogle  kjærlige  og  særdeles  lydelige  Dask  paa  hendes 
egen  Skulder.  „Bort  med  de  traurige  Miner,  lad  os 
tage  Tingene  fra  den  gemytlige  Side!  Jeg  skulde  ogsaa 
mene,  det  kunde  sætte  En  i  godt  Humør,  naar  vi  gjør 
Sommerens  Udbytte  op  og  seer,  det  bestaaer  af  en 
gammel  Lænestol  og  en  Masse  udtrukne  Tænder,  et 
ubegribeligt  Maleri,  sexten  Timers  Dandseundervisning 
og  toogtredive  apokryfe  Fotografier.  Jeg  har  aldrig 
hørt  noget  andet  Hotel   have  Indtægter  af  den  Slags!" 

En  Grund  til,  at  Wonge  ikke  saae  mørkere  paa 
Fremtiden,  var  det  maaske  nok,  at  Reinhard  havde 
trøstet  ham  med,  at  Faderen  sikkert  fandt  „Noget"  til 
ham,  saaledes  som  denne  formaaende  Mand  alt  havde 
fundet  det  til  Fru  Kuhlmann.  Og  lad  os  haabe,  at 
gamle  Brockhoif  gjør  det,  for  Eet  er  vist,  det  vil  aldrig 
gaa  for  de  brave  Wonges  med  Hotel  Dania. 

